
Prefata 

Permiteti-mi sa marturisesc de la inceput faptul ca 
scriu aceasta carte in calitate de teoretician, de specialist 
în fizică cuantică, pentru care medicina reprezintă un 
domeniu propice pentru aplicarea noii paradigme a ştiinţei 
bazate pe întâietatea conştiinţei. După cum cititorul 
probabil ştie, aceasta nouă ştiinţă are putinţa 
extraordinară de a integra numeroase domenii distincte 
ale activităţii umane, chiar şi ştiinţa şi spiritualitatea. 

Dacă există vreun domeniu care să necesite 
integrare, acela este medicina. Dacă există vreun domeniu 
care să necesite o paradigmă integrativă, care să poată 
justifica toate modelele diferite de vindecare, acela este 
medicina. Carentele modelului medical conventional sunt 
evidente de ceva vreme. Solutiile pe care acesta le 
propune sunt abuzive si au prea multe efecte secundare. 
Nu exista un model medical conventional pentru tratarea 
majorităţii bolilor cronice si degenerative (teoria 
microbilor şi predispoziția genetică nu oferă o explicaţie 
pertinentă pentru cele mai multe afecţiuni din această 
categorie). In fine, medicina convențională este 
costisitoare. 

Dimpotrivă, există atât de multe modele medicale 
alternative bazate pe tot atât de multe filosofii! Eu voi 
aminti trei dintre acestea. Pentru medicina minte-corp, 
mintea este deopotrivă factorul  „distrugător” şi 
„vindecător”. Medicina chineză interpretează boala şi 
remediul ca fiind problema, respectiv soluţia mişcării unei 
energii tainice, numite qi. Pentru medicina indiană 
Ayurveda, boala indică existenţa unor dezechilibre ale 
atributelor tainice pe care le avem - numite dosha - iar 
soluţia constă în corectarea acestor dezechilibre. 

Ce criterii aplicăm atunci când alegem unul din 


aceste stiluri diferite de medicină? Cel puţin, medicina 
convenţională se fundamentează pe o singură filosofie - 
realismul materialist (totul se bazează pe materie, care 
este singura realitate) - astfel încât cei care practică acest 
tip de medicină se pot consulta reciproc, fără dificultate. 
Medicina alternativă nu beneficiază de acest „lux”. 

Putem vorbi de o încercare de a defini o „metafizică 
holistă” drept fundament al medicinei alternative; aceasta 
are la bază ideea că întregul este mai mare decât părţile. 
Insă neajunsul acestei filosofii constă într-o prejudecată 
materialistă fundamentală, conform căreia mintea şi qi, 
deşi nereductibile la părţi, sunt totuşi materiale la origine; 
cele două sunt înţelese drept proprietăţi cauzale dinamice 
ale materiei nereductibile la părţile componente. Din 
pricina acestei prejudecăţi materialiste, acest tip de holism 
nu a dobândit nici popularitate, nici succes. 

Şi totuşi, dacă încercăm să înţelegem medicina 
alternativă cu ajutorul metafizicii materialiste, ne lovim de 
paradoxuri. În plus, există numeroase date inexplicabile, 
dintre care cele mai cunoscute se referă la vindecarea 
spontană; dispariţia peste noapte a cancerului, fără 
utilizarea vreunui medicament, este un exemplu de 
vindecare spontană. Se impune o schimbare de paradigmă. 

Din fericire, ajutorul soseşte dintr-o direcţie 
neaşteptată. De ceva timp, o nouă paradigmă a fizicii, a 
fizicii cuantice, a evidențiat deficienţele, la nivel 
conceptual, ale realismului materialist - metafizica 
întreţinută de medicina convenţională. Medicul Andrew 
Weil a dat cândva unui capitol dintr-o carte titlul Ce au 
doctorii de învăţat de la fizicieni. Ce a adus Weil în discuţie 
este schimbarea majoră de paradigmă pe care fizica o 
înregistrează de o perioadă bună de timp. În ultima vreme, 
această schimbare de paradigmă a căpătat o nouă direcţie 
şi devine evident nu doar faptul că noua fizică este 
importantă pentru fizica şi chimia tradiţionale, ci şi faptul 
că mesajul acesteia trebuie aplicat şi ştiinţelor biologice. 

Apare astfel următoarea întrebare: poate noua fizică 
să reunească modelele diferite pe care le propun medicina 


convenţională şi cea alternativă? În această carte, eu 
demonstrez că răspunsul este afirmativ. 

În cărţile mele mai vechi, gândind ca un specialist în 
fizică cuantică, am dezvoltat un nou mod de a face ştiinţă, 
pe care îl numesc ştiinţă în interiorul conştiinţei. Este o 
ştiinţă bazată pe întâietatea conştiinţei; conştiinţa 
reprezintă fundamentul întregii existente, iar toate 
paradoxurile cuantice cu care ne confruntăm dispar atunci 
când fizica cuantică este definită în interiorul acestei 
metafizici. Între timp, alţi cercetători au reuşit să impună 
necesitatea existenței unor niveluri extrafizice ale 
experienţei. Roger Penrose a demonstrat faptul că ceea ce 
calculatoarele nu pot imita este acea caracteristică ce 
defineşte mintea - înţelesul. Înseamnă că mintea este 
extrafizică, este independentă de creier. Rupert Sheldrake 
a postulat existența unor câmpuri morfogenetice 
extrafizice, care justifică morfogeneza în biologie. Eu 
însumi am demonstrat că un studiu corespunzător al 
datelor ce ţin de creativitate indică fără echivoc existenţa 
unui alt corp extrafizic, numit intelect supramental. 
Psihanalistul Carl Jung a identificat acest domeniu cu acela 
al intuitiei. 

În această carte, eu demonstrez că atunci când 
medicina se fundamentează pe întâietatea conştiinţei, 
ţinând cont de toate aceste „corpuri” ale conştiinţei 
(câmpuri morfogenetice, minte şi corp supramental, pe 
lângă cel fizic), atât medicina convenţională, cât şi cea 
alternativă pot fi formulate în termeni proprii, şi chiar mai 
mult decât atât. Atunci când plasăm fizica cuantică la baza 
definiţiei pe care o dăm medicinei, argumentul 
„dualismului”, pe care medicina convenţională îl opune 
validității postulării mentalului non-fizic şi a altor corpuri 
susţinute de teoriile noastre, este anulat. 

Noua paradigmă a medicinei, pe care eu o numesc 
Medicină Integrala, arată limpede cum se produce 
vindecarea minte-corp, cum funcţionează sistemele 
medicale din China şi India, cum acţionează homeopatia. 
Medicina Integrala ne oferă, de asemenea, detalii 


însemnate referitoare la modul în care ne putem folosi de 
toate aceste practici în acelaşi timp dacă este nevoie, 
inclusiv de medicina convenţională. 

Prin ce se deosebeşte Medicina Integrala, aşa cum 
este definită în această carte, de medicina integrativă, de 
care se ocupă numeroşi alţi autori? Puteţi considera că 
Medicina Integrală înseamnă acelaşi lucru cu medicina 
integrativă, deoarece ambele au acelaşi obiectiv. Totuşi, 
variante ale medicinei integrative utilizează ceea ce poartă 
denumirea de abordare cu ajutorul „teoriei sistemelor”, 
pentru a reuni modele distincte. Medicina Integrala 
reuneşte aceste modele integrând metafizica pe care se 
fundamentează toate tipurile de medicină, inclusiv 
medicina alopată. Aceasta este o abordare foarte nouă. 
Este o realizare foarte recentă, ce poate reprezenta o bază 
legitimă pentru o schimbare de paradigmă în medicină. 

Chiar şi în interiorul practicii medicale, anumiţi 
doctori, printre care se remarcă Andrew Weil, Deepak 
Chopra (de la care avem minunata expresie „vindecare 
cuantică”) şi Larry Dossey analizează deja aspectele 
cuantice ale vindecării. Cartea de faţă cuprinde şi aceste 
informaţii. 

Vorbesc despre teorie, vorbesc despre noi informaţii, 
explic concepte, metode şi tehnici ale medicinei alternative 
şi explic vindecarea spontană. Vorbesc chiar şi despre 
componenta spirituală a vindecării. Vorbesc despre 
problema morţii din această nouă perspectivă şi vorbesc 
despre nemurire, sau despre ceea ce eu numesc trup 
nemuritor. Însă cel mai important, îi ofer cititorului o idee 
despre ce înseamnă boala, ce înseamnă vindecarea şi cum 
pot fi abordate cu înţelepciune boala şi vindecarea. In 
primul rând, menirea acestei cărţi este de a-l ajuta pe 
cititor să găsească înţelesul diverselor lucrări de medicină 
- convenţională şi alternativă - şi să afle calea spre 
sănătate. 

Îi mulţumesc Umei, soţia mea, pentru că a fost sursa 
de inspiraţie a acestei cărţi şi pentru că a contribuit în 
diferite moduri la definitivarea ei. li mulţumesc editorului 


de carte, Richard Leviton, pentru că m-a rugat să scriu 
cartea şi pentru că m-a sprijinit, precum şi echipei de la 
Hampton Roads, pentru minunata muncă de producţie. În 
fine, le mulţumesc tuturor medicilor care au constituit o 
sursă permanentă de încurajare şi inspiraţie. 

PARTEA I 

Cine este doctorul cuantic? 

1. Nu vă temeti, doctorul cuantic este aici 

Ce este un doctor cuantic? Un doctor cuantic este un 
practician al medicinei care cunoaşte erorile concepției 
deterministe clasice newtoniene, introduse în fizică cu 
multe decenii în urmă. Un doctor cuantic isi 
fundamentează opiniile pe principiile noii fizici, numite şi 
fizică cuantică. Şi nu doar atât. Doctorul cuantic aplică 
ideile fizicii cuantice în practica medicală. 

Vă puteți întreba: cum este practica medicală 
influențată de o concepţie? Spre deosebire de principiile 
clasice ale fizicii, conform cărora lumea este o maşinărie 
determinată, fizica cuantică nu poate fi nici măcar 
înţeleasă daca nu se fundamentează pe întâietatea 
conştiinţei: conştiinţa ocupă primul loc; este baza întregii 
existente. Restul, inclusiv materia, este o posibilitate a 
conştiinţei. Iar conştiinţa alege din aceste posibilităţi toate 
evenimentele pe care le trăim. 

Intelegeti acum? Medicii din vechea tagmă a celor 
devotați fizicii clasice practică medicina mecanică, 
concepută pentru maşinării (astfel este privit pacientul în 
concepţia clasică) şi de către masinarii (medicii care sunt 
masinarii autodeclarate). Să fie bine înţeles: medicina 
aplicată pacientului, medicina alopată, este şi ea de natură 
mecanică, fiindcă utilizează substanţe chimice, intervenţii 
chirurgicale mecanice sau transplant de organe şi 
tratament cu radiaţii. Un doctor cuantic, pe de altă parte, 
practică medicina conştientă, concepută pentru oameni, nu 
pentru maşinării. Ceea ce prescrie medicina conştientă 
include aspectul mecanic, dar se extinde şi la domeniile 
vitalitatii şi intelesului, chiar si la iubire. Dar cel mai 


important este faptul ca, în calitate de practicieni ai 
medicinei conştiente, doctorii cuantici plasează conştiinţa 
în mijlocul practicii lor. 

Evident, doctorul cuantic este în prezent doar o idee 
dezvoltată in această carte, idee pe care o întâlniți 
probabil pentru prima dată. Dar dacă ideea există şi, după 
cum voi demonstra, deţine putere integratoare, oare 
punerea ei în practică datează de multă vreme? De fapt, 
această idee a fost parţial pusă în practică din timpurile 
străvechi şi continuă să fie aplicată şi în zilele noastre. 

Mă refer la cei care practică ceea ce astăzi poartă 
denumirea de medicină alternativă sau complementară, 
incluzând sistemele de acupunctura şi medicină chineză 
tradiţională, Ayurveda (dezvoltată în India), vindecarea 
spirituală, homeopatia, de dată mai recentă şi medicina 
minte-corp, foarte recent apărută. Cei care practică 
medicina alternativă se apropie de modelul doctorilor 
cuantici. Sistemele lor medicale se adresează fiinţelor 
conştiente şi au mai mult decât o dimensiune mecanică. 
Din nefericire, aceşti practicieni intretin o confuzie de 
principii deloc neglijabilă (despre care vom vorbi mai 
târziu). 

Deşi cultura în care trăim promovează constant 
progresul „însemnat” al medicinei mecanice, totuşi, mulţi 
sunt dezamagiti de aceasta. Unul dintre motive este acela 
că oamenii simt lipsa unui contact uman conştient, pe care 
îl aşteaptă de la cel care îi vindecă. Pe de altă parte, în 
ciuda  „miracolelor” sale, medicina alopata nu este 
eficientă pentru mulțimea afecțiunilor cu care ne 
confruntăm zilnic - bolile cronice, de pildă. De asemenea, 
acest tip de medicină şi intervenţiile medicale mecanice 
sunt foarte costisitoare. 

Astfel, deşi „maşiniştii” din medicină îşi manifestă 
deschis disprețul pentru practicile alternative, medicina 
alternativă câştigă teren. Din nefericire, acest fapt nu face 
decât să acutizeze reacţiile celor care practică medicina 
convenţională, alopată. Inainte, aceştia îşi permiteau să 
rămână indiferenți. Însă acum, deoarece riscă să-şi piardă 


pâinea, mulţi dintre ei poartă un război total împotriva 
medicinei alternative. Medicina alternativă este medicină 
voodoo, susţin aceştia. 

Dacă lumea este maşinărie, dacă mintea este 
maşinărie, dacă până şi sufletul este maşinărie, aşa cum 
afirmă unii observatori, atunci cum poate avea validitate şi 
altceva decât medicina mecanică? 

Cei care practică medicina alternativă contraatacă. 
Să amintim doar două dintre argumentele acestora. 
Medicamentele alopate au efecte secundare. De ce să ne 
otrăvim inutil organismul? Metodele utilizate în medicina 
convenţională, precum vaccinările în perioada copilăriei, 
slăbesc sistemul imunitar atât de mult, încât ulterior 
devenim mai vulnerabili în faţa bolilor. De ce să acceptăm 
astfel de intervenţii, fără să le punem la îndoială? 

Pe toţi ne preocupă sănătatea şi vindecarea, binele 
organismului nostru. Toţi căutăm această stare atunci când 
nu o avem. Însă împărţirea drastică a practicii medicale în 
două tabere - convenţională şi alternativă - îngreunează 
alegerea metodei potrivite de vindecare, atunci când 
aceasta se impune. După ce criterii să ne conducem pentru 
a face o astfel de alegere? Este mai bine să combinăm mai 
multe tehnici de vindecare decât să utilizăm una singură? 
Ce ar trebui să facem pentru a ne menţine sănătatea, 
pentru a preveni, în primul rând, îmbolnăvirea? Ne putem 
vindeca fără a utiliza instrumente fizice sau chimice de 
vindecare? 

Răspunsurile la aceste întrebări depind de cei pe 
care îi întrebăm. Sunt adevărate măcar câteva dintre 
relatările legate de vindecarea spontană? Unii specialişti 
susţin ca da. Insă este vindecarea spontană accesibilă 
tuturor? Practicieni ai anumitor tradiţii medicale răspund 
afirmativ, în timp ce alţii susţin cu tărie contrariul. Oare ar 
trebui să ne considerăm norocoşi dacă la vârsta mijlocie 
sau la bătrâneţe nu suferim decât de câteva boli cronice, 
fără ca viaţa să ne fie pusă în pericol de afecţiuni majore? 
Să acceptăm ideea că stresul şi lipsa de vitalitate sunt 
preţul pe care trebuie să-l plătim pentru stilul modern de 


viaţă? Poate că da, afirmă unii specialişti. De ce este 
factorul economic atât de important pentru sănătate şi 
vindecare? Ne pare rău, susţin specialiştii. Se reduce 
medicina doar la patologie? Nu putem încerca sa 
dobândim sănătatea „pozitivă”, în care vitalitatea şi starea 
de bine să aibă întâietate? Nu ştim, spun specialiştii. 

Adevărul este că nu putem începe să răspundem cu 
prea multă credibilitate la aceste întrebări, fără a dezvolta 
o paradigmă completă care să cuprindă toate sistemele 
medicale ce dispun de date clinice corespunzătoare care 
să le confirme eficienţa. Trebuie să punem capăt stării 
curente de confuzie între paradigme, ce predomină în 
medicină. 

Nu vă temeti, doctorul cuantic este aici. Ca si 
principiile sale, doctorul cuantic are capacitatea de a 
integra. In această carte demonstrez că, atunci cand 
medicina este definită în interiorul metafizicii complete a 
intaietatii conştiinţei, medicina convenţională (alopata) şi 
medicina alternativă (inclusiv practicile menţionate deja) 
se pot reconcilia. Mai mult, domeniile diferite de 
aplicabilitate ale acestora, chiar şi relaţiile existente între 
ele sunt bine înţelese. 

S-au depus deja anumite eforturi pentru integrare 
(Ballantine 1999; Grossinger 2000), însă fără sprijinul unui 
set de principii integrative, rezultatele nu sunt 
convingătoare. Medicina definită în interiorul principiului 
cuantic al întâietăţii conştiinţei, ce oferă răspunsuri 
satisfăcătoare tuturor întrebărilor amintite în paragrafele 
anterioare, poate pune capăt războiului dintre paradigme, 
deoarece propune o paradigmă nouă şi solidă pentru 
întreg domeniul medicinei, în interiorul unei set de 
principii integrative. 

Este această veste buna prea bună pentru a fi 
adevărată? Nu vă faceţi griji. Medicina definită in 
interiorul conştiinţei cuantice face parte dintr-o revoluţie 
generală, o schimbare autentică de paradigmă, a cărei 
amploare o depăşeşte pe cea a revoluţiei lui Copernic, şi 
care se petrece astăzi în cadrul tuturor ştiinţelor, inclusiv 


în fizică, chimie, biologie şi psihologie. 

Definiţii 

Am ordonat aici câteva definiţii mai cuprinzătoare, 
deşi probabil cititorul este deja familiarizat cu acestea. 

Medicina convenţională sau alopată porneşte de la 
premisa că boala se datorează fie unor agenţi exteriori 
nocivi, precum  microbii (bacteriile şi viruşii), fie 
funcţionării mecanice necorespunzătoare a unui organ 
intern, în medicina alopată, remediul constă în principal în 
tratarea simptomelor bolii până ce acestea dispar, cu 
ajutorul medicamentelor, al intervențiilor chirurgicale şi 
(în cazul cancerului) al terapiei cu radiaţii. Tehnici noi, mai 
puţin obişnuite, precum terapia genelor sau 
nanotehnologia, care au la bază ideea corectării 
deficienţelor mecanice existente la nivel molecular, rămân 
de domeniul stiintifico-fantasticului. 

Spre deosebire de aceasta, medicina minte-corp 
pleacă de la ideea că boala are drept cauză o problemă 
existentă la nivel mental, ca, de exemplu, stresul. 
Remediul constă în corectarea problemei cu ajutorul 
minţii, pentru ca apoi aceasta să corecteze fiziologia. 

Acupunctura susţine ideea că boala apare din cauza 
unor dezechilibre existente pe traseele fluxului de energie 
(qi) în organism. Remediul constă în corectarea acestor 
dezechilibre prin inteparea pielii cu ace subţiri, în punctele 
corespunzătoare. Energia despre care se vorbeşte în 
acupunctura este „energie subtilă”, ce nu trebuie 
confundată cu manifestările obişnuite ale energiei, care 
sunt „grosiere”. 

Acupunctura este cel mai cunoscut exemplu de 
medicină tradiţională chineză, sistem care utilizează, pe 
lângă acupunctura, plante speciale, pentru a corecta 
dezechilibrele ce apar pe traseul acestei energii subtile. 

În cazul homeopatiei, ideea de bază este „cele 
asemănătoare se vindecă prin cele asemănătoare” (similia 
similibus curantur), spre deosebire de remediul „din 
exterior” (medicamentul găsit prin încercări repetate), 
propus de practica alopată. Aceeaşi substanţă care 


produce simptome clinice majore administrată unei 
persoane sănătoase va determina o ameliorare a aceloraşi 
simptome atunci când este administrată în concentraţie 
mult mai mică unei persoane bolnave, acesta fiind motivul 
pentru care în homeopatie se aplică sintagma „cele 
asemănătoare se vindecă prin cele asemănătoare”. Acest 
tratament pare de multe ori inexplicabil, prin faptul că 
agentul medicinal este administrat (cu succes) în 
concentratie foarte scazuta, cum ar fi o parte la 1030, sau 
chiar mai mult. 

Ayurveda este medicina traditionala indiana. Gratie 
lucrarilor unor oameni luminati, precum medicul Deepak 
Chopra (2000), notiuni ayurvedice ca, de pilda, dosha, sunt 
acum pe buzele tuturor. Esti vata, pitta sau kaphal Vata, 
pitta si kapha sunt denumirile sanscrite pentru cele trei 
dosha, dezechilibre in structura si functiile organismului, 
pe care le avem cu totii in proportii diferite. In cazul 
fiecărei persoane predomină o dosha sau alta, uneori o 
combinaţie a acestora. De fapt, toţi detinem un procent de 
bază din fiecare dosha. Rămânem sănătoşi atâta timp cât 
valoarea dosha rămâne apropiată de acest nivel de bază 
individual. Boala se instalează atunci când apar deviații, 
iar organismul se îndepărtează de aceste niveluri de bază. 
Restaurarea nivelului de bază al dosha, cu ajutorul 
plantelor, al masajului şi al tehnicilor de purificare atrage 
după sine vindecarea. 

Vindecarea spirituală înseamnă invocarea puterii 
„superioare” a Spiritului prin intermediul rugăciunii şi al 
altor ritualuri similare (Holmes 1938). Din aceasta 
categorie fac parte vindecarea samanica, vindecarea cu 
ajutorul rugăciunii, Stiinta Creştină, vindecarea prin 
credinţă. 

Sunt evidente, astfel, dificultăţile cu care se 
confruntă cei care practică medicina convenţională în a 
înţelege diferitele forme ale medicinei alternative, definite 
aici. Medicina minte-corp pare să susţină ideea că un 
gând, un fenomen produs la nivelul creierului, ce 
presupune o cantitate infimă de energie, poate produce 


îmbolnăvirea sau vindecarea care presupun, conform 
medicinei convenţionale, emisia de mediatori chimici sau 
alte procese fiziologice ce necesită cantităţi mari de 
energie. „Absurd!” poate fi reacţia celui care practică 
medicina alopata. Medicina chineză vorbeşte despre 
energie subtilă, dar ce este această energie subtilă? De ce 
nu o putem localiza în organism sau în canalele prin care 
circulă (numite meridiane)? Deoarece acestea nu există, 
afirmă răspicat adeptul medicinei convenţionale. 

În mod similar, persoanele cu o formaţie ştiinţifică, 
preocupate de înţelegerea relaţiei dintre medicina 
convenţională şi medicina dosha, vor fi dezamăgite în urma 
parcurgerii literaturii ayurvedice existente în prezent. Din 
cauza neintelegerii originii acestor dosha, în termenii 
medicinei convenționale (fiziologice), alopatii rămân 
sceptici. 

Fata de homeopatie, conventionalistul manifesta 
dispret. In compozitia unora dintre solutiile medicinale 
diluate prescrise nu mai exista nici macar o molecula din 
planta sau substanta din care a fost obtinut medicamentul. 
Conform concepției conventionaliste, medicamentul 
respectiv nu este altceva decât „placebo” - administrarea 
unor pastile dulci prezentate drept medicamente - iar 
vindecarea este complet întâmplătoare. 

De asemenea, vindecarea spirituală, ideea că Spiritul 
deţine un rol în procesul vindecării, nu este acceptată. 
Spiritul, pentru adeptul medicinei alopate, este un concept 
ambiguu, de aceea a te baza pe spirit echivalează cu a te 
baza pe procesele naturale ale organismului, de multe ori 
incompatibile cu vindecarea. A proceda astfel, în condiţiile 
în care avem la îndemână toate medicamentele puternice 
din medicina alopată, este absurd în viziunea medicilor 
alopati. 

Multi dintre cei care practica medicina alternativa 
manifesta acelasi dispret fata de medicina alopata. Acestia 
sustin ca medicamentele conventionale sunt, de cele mai 
multe ori, nocive pentru organism, avand numeroase 
efecte secundare, asa ca de ce sa ne otravim organismul, 


când există alternative? Pentru bolile cronice şi 
degenerative medicina alopată este, oricum, ineficientă. În 
fine, medicina alopată este costisitoare. După cum cititorul 
ştie cu siguranţă, implicaţiile financiare ale medicinei 
alopate îi determină pe oameni să caute alternative de 
vindecare. 

Cum să-i determinăm pe adepţii celor două tabere să 
accepte o singură Medicina Integrala? Răspunsul este 
următorul: trebuie să căutăm sursa principală a tuturor 
practicilor medicale şi să descoperim principiul unificator. 

Principiile diferite care stau la baza practicilor 
medicale convenţionale şi alternative 

Tendinţa noastră firească este de a privi lucrurile 
separate unul de celălalt, iar sarcina oamenilor de ştiinţă 
este de a descoperi firul care uneşte, care împleteşte 
florile într-o singură ghirlandă. 

Diferitele practici medicale alternative par mai 
inexplicabile decât sunt în realitate. Acest lucru se 
întâmplă din pricina faptului că cei care le aplică au 
acceptat tacit validitatea universală a  metafizicii 
materialiste. Conform acestei metafizici, totul este făcut 
din materie şi derivatele acesteia, energie şi câmpuri de 
forţă. Toate fenomenele (inclusiv ceea ce poartă denumirea 
de energie mentală şi subtilă, chiar şi ceea ce noi numim 
Spirit) se datorează unor particule elementare şi 
interacțiunii dintre acestea la nivel submicroscopic. 

Constiinta f 

Creier 

Cauzalitate ascendenta 

Celule (inclusiv neuroni) 

Molecule 

Atomi! 

Particulele elementare si interactiunile dintre ele 

Fig. 1. Modelul cauzalitatii ascendente. Cum 
functioneaza cauzalitatea ascendenta: Particulele 
elementare formeaza atomii, atomii formeaza moleculele, 
moleculele formeaza celulele (neuronii), neuronii formeaza 
creierul, iar creierul formeaza constiinta. Cauzalitatea 


porneşte de la nivelul de bază al particulelor elementare. 
Doar particulele elementare, nimic altceva, au eficacitate 
cauzală. 

Astfel, cauzalitatea se produce întotdeauna în sens 
ascendent, pornind mereu de la nivelul de bază al 
proceselor particulelor elementare (vezi figura 1). 
Particulele elementare formează atomii, atomii formează 
moleculele, moleculele formează celulele (dintre care 
unele sunt neuroni), iar neuronii formează creierul. 
Celulele produc toate formele de energie ale organismului 
care trebuie să includă şi energiile subtile despre care 
vorbesc practicile alternative, dacă aceste energii există. 
Creierul este răspunzător pentru procesele pe care le 
numim mentale sau spirituale. 

În această acceptiune, este paradoxală atribuirea 
eficacităţii cauzale unui nivel superior al ierarhiei în care 
există materie. Cum poate mintea, componentă a 
creierului, să aibă eficacitate cauzală proprie pentru a 
influenţa creierul să producă un remediu? Este ca şi cum 
creierul acţionează asupra creierului fără o cauză - un 
paradox. 

In acelaşi mod, pentru materialişti, energiile subtile 
de care vorbeşte medicina tradiţională chineză nu pot fi 
decât produse ale chimiei de bază a celulelor 
organismului. Intrebarea este, cum poate un produs 
secundar al celulelor sau al conglomeratelor acestora, 
organele, să producă un remediu pentru ceea ce 
reprezintă cauza acelui produs secundar? Din nou 
paradox. 

Cum se poate ca simpla credinţă (pentru că aşa a 
spus un „doctor”!) să facă din pastilele de zahăr un 
adevărat remediu, ca în cazul homeopatiei? Paradox, încă 
o dată. 

Insă daca parcurgeti literatura referitoare la istoria 
vindecării prin metode alternative, nu vă trebuie mult timp 
pentru a observa că aici operează câteva paradigme. Cea 
mai mare parte a lucrărilor despre vindecare scrise în 
Occident sunt, bineînţeles, materialiste - au la bază 


materialismul, fundament conceptual al medicinei 
convenţionale. 

În cazul paradigmei ce operează în medicina 
alternativă, se pot distinge trei curente principale: unul 
dintre acestea are la bază ideea „mintea guvernează 
corpul”, conform căreia mintea este cauza îmbolnăvirii şi 
mintea vindecă, de aici vindecare minte-corp. Ideea 
„Mintea guvernează corpul” este posibilă, deoarece 
mintea, care are eficacitate cauzală, este non-fizică. 
Mintea nu înseamnă creier. Ideea freudiană conform căreia 
boala reprezintă o trăire suprimată, iar vindecarea 
conştientizarea suprimării (Sarno 1998) se referă la acelaşi 
lucru - spiritul mai presus de corp, mintea mai presus de 
trup. 

Cel de-al doilea curent are la bază ideea că o „forţă 
vitală” non-fizică, numită uneori energie subtilă, prana sau 
qi, este agentul cauzal din spatele vindecării. Energia 
subtilă nu este un produs secundar al chimiei materiale, ci 
mişcarea unui univers vital. De aici, un cuvânt mai potrivit 
pentru energie subtilă este energie ,,vitala”. Modelele 
orientale de vindecare, atât cel chinez, cât şi cel indian, 
intră în această categorie. 

Un al treilea curent se referă la ideea existenţei unui 
Spirit non-fizic (sau Dumnezeu) care este vindecătorul în 
toate cazurile de vindecare spirituală. Vindecarea 
spirituală este „Harul lui Dumnezeu”. Trebuie să facem 
distincţia între „autovindecare” (vindecare atunci cand 
doar tu eşti implicat şi nimeni altcineva) şi „vindecare din 
exterior” (vindecare cu ajutorul altcuiva, un vindecător). În 
ambele situaţii, eficacitatea cauzală ultimă este atribuită 
unei entităţi non-fizice numite Dumnezeu (sau Spirit). 

Pentru materialişti, pentru cei care practică medicina 
convenţională, mintea non-fizică, înzestrată cu eficacitate 
cauzală, energia subtilă non-fizică, sau Dumnezeul non- 
fizic înseamnă dualism. lar dualismul nu este susţinut 
ştiinţific. Această idee există din vremea lui Decartes care 
a încercat să introducă dualismul minte-materie. Dacă 
mintea (sau energia subtilă sau Dumnezeu) şi materia sunt 


principii duale, care nu au nimic în comun, atunci cum pot 
ele interactiona fără un mediator? Poate că ati citit cartea 
Men Are from Mars, Women Are from Venus1 de John 
Gray. Cartea vorbeşte despre dificultăţile de comunicare 
dintre bărbaţi şi femei, datorate faptului că aceştia nu au 
foarte multe lucruri în comun. Din fericire pentru ei, 
sociologul sau un consilier poate juca rolul mediatorului. 
Dar unde este mediatorul care să medieze interacţiunea 
dintre minte şi materie, energie subtilă şi trup, Dumnezeu 
şi lume? 

De asemenea, dacă socotim că mintea şi materia 
interacționează cumva, experimentele par să elimine 
această posibilitate. Astfel de interacțiuni ar presupune un 
schimb de energie între planurile fizic şi mental. Însă este 
dovedit experimental faptul că energia totală a universului 
fizic nu se schimbă niciodată! 

Cu toate acestea, există dualism implicit chiar şi în 
gândirea materialistă. Acest fapt devine evident atunci 
când ne punem întrebări precum, Cum ajungem să 
conştientizăm distincţia subiect-obiect? Conform afirmației 
pertinente a filosofului David Chalmers, această întrebare 
dificilă nu poate primi răspuns în cadrul dogmei 
materialiste. Materia se concretizează în obiecte; 
interacţiunea dintre obiecte produce întotdeauna alte 
obiecte, niciodată un subiect care să experimenteze un 
obiect separat de el însuşi. Astfel că subiectul rămâne 
implicit o entitate duală (non-materială), chiar şi in 
gândirea materialistă. 

O altă caracteristică enervantă (dar adevărată), 
comună tuturor sistemelor de vindecare menţionate mai 
sus, este aceea că fiecare dintre aceste sisteme, 
conventional sau alternativ, îl anulează, în accepțiunea 
celor care îl practică, pe celălalt - doar în cadrul 
sistemului respectiv pot fi explicate toate formele de 
vindecare. De pildă, mulţi dintre cei care cred în 
vindecarea spirituală gândesc precum Mark Twain, care a 
spus „Dumnezeu vindecă, doctorul trimite nota de plată”. 

Dar daca vrem sa concepem o paradigmă 


unificatoare, cum reconciliem principiile contradictorii? 
Avem nevoie de un principiu unificator. Acest principiu 
unificator - o metafizică bazată pe întâietatea conştiinţei în 
această era a ştiinţei - este darul fizicii cuantice, 
împărtăşit de doctorul cuantic. Conform fizicii cuantice, 
ceea ce noi percepem în mod normal a fi „lucruri” nu sunt 
considerate lucruri; în schimb, acestea sunt considerate 
posibilităţi din care conştiinţa alege. Singură această idee 
are capacitatea de a integra toate principiile contradictorii 
ce stau la baza diferitelor şcoli de medicină. Şi mai mult 
decât atât. Are capacitatea de a valida încercările de 
vindecare ale fiecăruia şi de a ne arăta cum să dobândim 
vindecarea. 

2. Povestea mea: cum a ajuns un expert în fizica 
cuantică să se preocupe de sănătate şi vindecare 

Nu am fost întotdeauna un integralist. Pe la mijlocul 
anilor '70, după ce am citit cartea lui Fritjof Capra, The 
Tao of Phisics, care făcea o comparaţie între fizică şi 
spiritualitate, am început să caut o nouă paradigmă în 
ştiinţă, care să integreze ştiinţa şi spiritualitatea. Simplul 
fapt că existau asemănări între cele două nu îmi era 
suficient. De asemenea, nu intelegeam cum poate exista o 
viziune asupra ştiinţei şi o alta asupra spiritualităţii. Până 
în 1985, îmi dădusem seama de importanţa unei idei a 
matematicianului John von Neumann (1995) despre 
măsurarea cuantică. După von Neumann, atunci când 
măsurăm un obiect cuantic, conştiinţa transformă undele 
cuantice de posibilitate ale obiectului într-un eveniment 
experiential real. M-am gândit că acesta poate fi punctul 
de plecare pentru noua paradigmă integrativă a ştiinţei. 

Din nefericire, încă intretineam convingerea că totul 
este alcătuit din particule elementare, iar ideea lui von 
Neumann nu era compatibilă cu prejudecata mea 
materialistă. Dacă însăşi conştiinţa este alcătuită din 
materie, este un simplu epifenomen, un fenomen secundar, 
material, atunci cum poate aceasta acţiona cauzal asupra 
materiei? 

Există, desigur, o alternativă la realismul materialist 


(aceasta este denumirea formală a filosofiei realităţii 
materiale, obiective, independente, separate, pe care am 
numit-o în paginile anterioare „materialism”): dualismul 
minte-materie. Însă, aşa cum menţionat şi înainte, 
dualismul este fundamental nestiintific. 

Aşa că mă împotmolisem şi eu ca mulţi alţii pe 
tărâmul imposibil al materialismului şi dualismului, când 
am avut o revelaţie. Cochetam cu mistica pe atunci, 
sperând în taină să avansez cu cercetările mele asupra 
practicilor spirituale. Eram în vizită la un prieten din 
Ventura, California, având în plan să particip la o întrunire 
Krishnamurti in Ojai, aflat în apropiere. După întrunire, ne- 
am aşezat în sufrageria prietenului meu şi am stat de 
vorbă cu un mistic, pe nume Joel Morwood. Discuţia s-a 
aprins imediat. L-am tratat cu o uşoară aroganță pe Joel, 
atunci când i-am expus cele mai recente idei legate de 
ştiinţa New Age - cât de paradoxal era faptul că, deşi este, 
fără îndoială, un fenomen manifestat al creierul, conştiinţa 
colapsează, totuşi undele cuantice de posibilitate ale 
tuturor obiectelor pe care le vedem, inclusiv ale celor 
localizate la nivelul creierului. 

Joel a ripostat, „Conştiinţa are întâietate în fata 
creierului sau creierul are întâietate în faţa conştiinţei?” 

Pe atunci, cunoşteam bine ontologia mistică: misticii 
atribuie întotdeauna întâietate conştiinţei. Aşa că am 
sesizat capcana şi am răspuns: „Eu vorbesc despre 
conştiinţă ca subiect al experienţelor”. 

„Conştiinţa are întâietate in fata experienţei; este 
lipsită de obiect şi de subiect”, a spus Joel. 

Cu doar câteva luni înainte, citisem o carte a 
filosofului mistic Franklin Merrell-Wolff, intitulată The 
Philosophy of Consciousness Without an Obiect. Aşa că am 
răspuns, „Sigur, aceasta este o concepţie mistică 
superioară, însă în opinia mea, tu vorbeşti despre aspectul 
non-local al conştiinţei”. 

Atunci Joel mi-a ţinut o predică emoţionantă despre 
cât de orbit eram de ştiinţă. A încheiat cu afirmaţia sufită, 
„Nu există altceva în afară de Dumnezeu”. 


Să nu credeţi că nu auzisem sau nu citisem acele 
cuvinte de nenumărate ori înainte, însă de această dată am 
înţeles, de parcă un văl mi-a fost ridicat de pe ochi. Mi-am 
dat brusc seama că misticii au dreptate, conştiinţa este 
fundamentul întregii existente, inclusiv al materiei şi al 
creierului şi că ştiinţa trebuie să se bazeze pe această 
metafizică şi nu pe cea tradiţională, materialistă. 

Mi-am petrecut următorii câţiva ani concepand 
această nouă ştiinţă, fără să mă grăbesc. De fapt, încă mai 
lucrez la acest lucru. În această carte, vă împărtăşesc 
câteva din aspectele extrem de interesante referitoare la 
potenţialul de integrare al acestei noi ştiinţe în interiorul 
conştiinţei, în domeniul sănătăţii şi al vindecării. 

Cum de am ajuns să fiu preocupat în mod deosebit de 
sănătate şi vindecare? In vara anului 1993, am fost invitat 
să ţin o cuvântare la o conferinţă de biologie, o conferinţă 
neoficială, organizată de Universitatea din California acasă 
la biologul de la Universitatea Berkeley, Richard Strohman. 
Intr-o seară, la cină, un tânăr biolog m-a întrebat care este 
avantajul noii paradigme a ştiinţei bazate pe întâietatea 
conştiinţei, pe care o propuneam eu. „Ei bine, „am 
răspuns, „paradigma integrează fizica, psihologia şi 
spiritualitatea. Ştiinţa convenţională este o ştiinţă a 
obiectelor; dezvoltă teorii ale obiectelor în funcţie de alte 
obiecte, mai importante. Aşadar, exclude conştiinţa, 
deoarece conştiinţa constă atât din obiecte, cât şi din 
subiecte. Noua paradigmă pune în raport de egalitate 
subiectele şi obiectele, spiritul şi materia”. 

„Argumentul dumneavoastră este prea esoteric”, a 
spus tânărul meu prieten. „Omul obişnuit al zilelor noastre 
nu este interesat de integrarea fizicii şi a psihologiei, chiar 
şi a spiritualităţii. Ce altceva îmi puteţi spune?” 

„Vechea ştiinţă nu are în vedere decât 
comportamentul condiţionat al lumii; noua paradigmă 
poate aborda şi latura creativă a lumii. Putem astfel 
explora modalităţi noi de exprimare a creativităţii. Cu 
siguranţă, pe toţi ne interesează aspectul creativ, „am 
spus. 


„Poate”, a încuviinţat prietenul meu, fără să se lase 
convins. „Ce alt argument aveţi?” 

Deodată, am înţeles ce urmăreşte interlocutorul meu. 
„Vrei să ştii dacă noua paradigmă are aplicabilitate, de aşa 
manieră încât să acapareze atenţia oamenilor? Are. Noua 
modalitate de a face ştiinţă nu numai că ar putea răspunde 
unor probleme dificile legate de evoluţia biologică [idee pe 
care am accentuat-o în cadrul conferinţei]. Îmi dau acum 
seama că ar putea, de asemenea, integra principiile 
antagonice ale medicinei convenţionale şi alternative, „am 
spus aproape dintr-o răsuflare, când am avut această 
revelaţie. 

„Asta este! Acesta este punctul forte pe care îl aveţi 
de împărtăşit publicului, „a spus noul meu prieten cu 
entuziasm. 

Ei bine, de acolo şi până aici, până la a vă împărtăşi 
roadele încercării mele de integrare, a fost drum lung. Din 
fericire, nu a trebuit să pornesc de la zero. Manifestasem 
interes faţă de sănătate şi vindecare cu mult înainte. Pe 
când locuiam în India am auzit şi citit multe lucruri 
referitoare la yoghinii care deţineau un control ieşit din 
comun asupra funcţiilor propriului organism. Am auzit, de 
asemenea, nenumărate istorisiri legate de puteri de 
vindecare neobişnuite. De fapt, am fost martorul unei 
astfel de demonstraţii. 

Când aveam puţin peste douăzeci de ani, fratele meu 
mai tânăr, adolescent pe atunci, suferea grav de ulcer 
stomacal. Dacă mânca ceva oricât de puţin condimentat, 
avea crize de durere. Pe atunci făceam parte dintr-un club 
exclusivist pentru băieţi la care începuse să vină un sadhu 
(un ascet pelerin, îmbrăcat în mantie portocalie, o 
prezenţă obişnuită în India), pentru a ne vorbi despre 
spiritualitate. Era binevenită ruperea temporară de politică 
şi economie. Dar, bineînţeles, eram cu toţii materialişti şi 
nu i-am uşurat deloc sarcina lui sadhu; în special fratele 
meu. 

Într-o zi, l-a provocat pe sadhu să nu mai vorbească, 
decât dacă ne poate face o demonstraţie de putere 


spirituală. Sadhu s-a gândit în linişte câteva momente şi 
apoi l-a întrebat încet pe fratele meu, „Am auzit că suferi 
de ulcer. Este adevărat?” Fratele meu incuviinta. In 
încăpere se făcu linişte, în timp ce sadhu îşi puse uşor 
mâna pe stomacul fratelui meu, pentru câteva secunde, iar 
apoi spuse, „Ulcerul tău s-a vindecat”. Bineînţeles că 
fratele meu nu avea de gând să-l creadă. Incepu imediat să 
mănânce ceva foarte condimentat, însă nu apăru nicio 
durere. Vindecarea era reală. 

Această experienţă mi-a trezit interesul asupra 

subiectului legat de sănătate şi vindecare, interes care s-a 
menţinut de-a lungul anilor. O altă impresie de durată mi-a 
fost lăsată de homeopatie. După cum ştiţi probabil, 
homeopatia a fost descoperită în Occident, însă este 
practicată în India mai mult decât oriunde. Când eram 
copil, obişnuiam să mâncăm mult peşte. Invariabil, din 
când în când ma inecam cu un os de peşte. In astfel de 
momente, mama îmi dădea mereu o doză dintr-un leac 
homeopat, Sulfur-30. În câteva ore, osul aluneca în stomac, 
iar eu îmi reveneam. Mintea mea de copil era impresionată 
de acest remediu şi de multe altele asemenea. 
_ Crescând în India, am ajuns, fireşte, să cunosc bine 
Ayurveda. Nu îmi amintesc acum vreun remediu ayurvedic 
pe care să-l fi folosit în copilărie, dar îmi amintesc un 
lucru. În Bengal (provincie în India unde am copilărit), 
medicii ăyurvedici erau numiţi kaviraj, ceea ce înseamnă 
„rege al poeţilor”. Am fost fascinat să aflu că vindecarea 
poate fi comparată cu scrierea unei poezii! 

Revenind, aşadar, la noaptea în care am avut acea 
discuţie cu tânărul biolog, pe când mă înapoiam la hotel, 
mi-am adus aminte de imaginea medicului ayurvedic, 
numit rege al poeţilor. M-am trezit gândindu-mă, este 
vindecarea poezie? Cu siguranţă, aşa cum este practicată 
în tradiţia alopată, în care predomină materialismul şi 
reductionismul, vindecarea este foarte prozaică. Mergi la 
un cabinet medical, câteva aparate îţi măsoară diferiţi 
indicatori de sănătate, doctorul citeşte aceste măsurători 
şi abia apoi te poate ajuta. Niciun pic de poezie aici. Chiar 


şi ajutorul pe care îl primeşti este mecanic. Ca şi în cazul 
fizicii clasice, totul este rutină, totul este determinism. 

Spre deosebire de medicina alopată, practicile 
medicale alternative sunt în esenţă uşor subtile, uşor vagi. 
Corpurile fizic şi mental de care vorbesc medicii sunt 
subtile, dar acest fapt nu deranjează. Rezultatele acestor 
medici sunt de multe ori greu de cuantificat, dar, din nou, 
acest fapt nu deranjează. Adesea, pentru a pune un 
diagnostic, medicii se folosesc de intuiţie, nu de aparate. Şi 
nu au nicio problemă cu acest lucru. Limbajul pe care îl 
utilizează este vag, dar se descurcă. Ceea ce fac ei se 
aseamănă foarte mult cu poezia. Mi-am dat seama că, până 
la urmă, este vorba despre acelaşi vechi conflict dintre 
artă şi ştiinţă (deterministă). 

Şi ştiţi ceva? Vă voi spune secretul de bază al fizicii 
cuantice, motivul pentru care materialiştilor le vine atât de 
greu să o înţeleagă. Fizica cuantică se aseamănă şi ea 
foarte mult cu poezia. În loc de determinism, fizica 
cuantică vorbeşte despre incertitudine. În loc de particule 
sau unde, un principiu sau altul al fizicii clasice, fizica 
cuantică vorbeşte despre complementaritate, undă si 
particulă, aceasta şi aceea. Cel mai important, fizica 
cuantică aduce noutatea conştiinţei în fizică: cine studiază 
caracteristicile obiectului studiat. Putem, oare, vorbi 
despre poezie fără a vorbi despre poet? 

Şi totuşi, fizica cuantică explică numeroase date 
experimentale prozaice. În acest mod, fizica cuantică are 
capacitatea de a combina arta şi ştiinţa deterministă, 
creativitatea şi rigiditatea. Consider că este mijlocul 
potrivit de a integra „poezia” medicinei alternative si 
„proza” medicinei alopate. 

Am fost foarte entuziasmat, gata să aplic noua ştiinţă 
în interiorul conştiinţei, pentru a integra medicina 
convenţională şi alternativă. Dar mi-a luat zece ani să 
ajung aici. 

Obstacole conceptuale 

De fapt, baza conceptuală pentru schimbarea de 
paradigmă pe care o analizez în această carte există de 


ceva timp. Însă aceasta presupune o schimbare radicală a 
principiilor pe care le avem, îndeosebi a principiilor 
întreţinute in Occident, iar acesta este principalul 
obstacol. 

De exemplu, ceea ce lipseşte în domeniul medicinei 
minte-corp este înţelegerea clară a felului în care mintea şi 
trupul pot interactiona, fără a fi vorba despre dualism, şi a 
punctului în care apare eficacitatea cauzală a acestei 
interacțiuni. Cu alte cuvinte, trebuie să căutăm să 
înţelegem ceea ce psihologul Donald Cambell numeşte 
cauzalitate descendentă, cunoscută mai bine sub 
denumirea de „minte mai presus de trup”, dar fără a vorbi 
de dualism. Lipsa acestei înţelegeri împiedică clar 
progresul în acest domeniu. Majoritatea cercetătorilor nu 
conştientizează faptul că vechile lor prejudecăţi legate de 
fizică îi împiedică sa vadă soluţia. Constat o inerție foarte 
mare, un refuz categoric de a trece de la principiul clasic 
la cel cuantic, iar această rezistenţă vine din partea 
practicienilor din ambele tabere. 

În concepţia clasică, cauzalitatea descendentă este 
fie un paradox, fie duce la dualism (Stapp 1995). Conform 
principiilor cuantice, cauzalitatea descendentă este un fait 
accompli!. Pentru a face ca principiile cuantice să fie 
pertinente şi solide din punct de vedere filosofic, trebuie să 
atribuim conştiinţei rolul de agent al cauzalităţii 
descendente. Fizica cuantică priveşte lucrurile şi mişcarea 
lor ca pe nişte posibilităţi. Cine alege din aceste 
posibilităţi? După mai bine de şapte decenii de cercetare, 
singurul răspuns pertinent din punct de vedere logic este 
următorul: conştiinţa alege. Şi în aceasta constă 
capacitatea de cauzalitate descendentă a conştiinţei. 

Să analizăm acum celălalt pilon al medicinei 
alternative: medicina orientală practicată în China, India şi 
în alte ţări asiatice. Orientalii, în practicile lor de 


1 

Fapt împlinit. Expresie provenind din franceză şi folosită de vorbitorii 
de limbă engleză cu sensul de ceva care s-a produs deja şi este astfel 
puţin probabil să fie inversat. 


vindecare, utilizează concepte precum mişcarea qi, în 
medicina chineză, sau prana, în Ayurveda. Dacă citeşti 
tratate vechi, înţelegi clar ce înseamnă gi sau prana - un 
fel de energie, dar imaterială. Dar dacă parcurgi scrieri 
mai recente referitoare la aceste noţiuni, în special în 
Occident, am constatat că nimeni nu ştie clar ce înseamnă 
prana sau gi. Rămâne neclar dacă qi sau prana este o 
entitate materială sau imaterială. 

Trebuie să înţelegi bine faptul că cei mai mulţi autori 
evită să dea un sens acestor noţiuni, deoarece nu le pot 
explica in termeni acceptabili concepției ştiinţifice 
moderne. 

Există, de fapt, în Occident, un concept echivalent, 
numit energie vitală, dar acesta evocă imaginea 
vitalismului dualist, principiu pe care biologii l-au respins 
cu ceva timp în urmă. Aşa că, în general, cercetătorii şi 
oamenii de ştiinţă din Occident, chiar şi partizanii 
medicinei alternative, se opun utilizării sintagmei „energie 
vitală”. În schimb, aceştia preferă „energie subtilă”, iar cei 
mai mulţi dintre ei îşi menţin concepţiile materialiste 
referitoare la energia subtilă. 

Unii privesc energia subtilă ca pe un fenomen produs 
de celulele vii şi de organe. Alţii văd în energia subtilă un 
tip de energie a cărei vibraţie este superioară energiei 
grosiere. Alţi cercetători mai indrazneti analizează ideea 
unui „corp electromagnetic” care să-l acopere pe cel 
„biochimic”, pentru a explica astfel complexitatea energiei 
subtile. 

Însă pentru a ne convinge că în procesul vindecării - 
cel puţin în anumite cazuri de vindecare - acţionează 
agenţi non-fizici, este suficient să ne gândim la 
homeopatie. În homeopatie se aplică (pe cale orală) o 
substanţă a cărei concentraţie este atât de scăzută, încât 
calculele ştiinţifice demonstrează fără niciun dubiu că, 
oricât de puţin diluată ar fi substanţa originală, nicio 
moleculă din aceasta nu poate ajunge în regiunea afectată 
de boală. Şi totuşi, succesul homeopatiei se menţine, chiar 


şi în experimentele clinice dublu-orb?. Şi încă ceva: aceste 
experimente demonstrează că homeopatia nu este placebo 
(pastile din zahăr). Aşadar, dacă eficacitatea homeopatiei 
este reală, atunci trebuie să existe agenţi de vindecare 
non-fizici! Trebuie să acceptăm această idee a existenţei 
agenţilor de vindecare non-fizici. 

Germanul Samuel Hahnemann, cel care a descoperit 
homeopatia, afirma la începutul secolului al 
nouăsprezecelea că există energii vitale imateriale care 
acţionează în procesul vindecării cu ajutorul homeopatiei. 
Acesta s-a folosit de termenul dynamis pentru a se referi la 
energia vitală. 

Astfel, mi-am dat seama la scurt timp după ce am 
demarat munca de cercetare că practicile alternative de 
vindecare rămân un mister (şi, în consecință, 
controversate) pentru majoritatea partizanilor principiilor 
convenţionale, fiindcă cei care le iniţiază suferă de cinci 
neajunsuri principiale: 

1. Nu reuşesc să facă diferenţa dintre minte şi 
conştiinţă. Cu mult timp în urmă, Decartes a unit cele două 
concepte, minte şi conştiinţă, într-un singur concept, acela 
de „minte”, iar această eroare se menţine şi astăzi în 
medicină. 

2. Funcţia cauzală a conştiinţei, ca sursă a 
cauzalitatii descendente, este fie omisă, fie cufundata in 
ambiguitate. Lecţiile fizicii cuantice nu au reuşit să treacă 
de principiile fizicii clasice pe care le intretin chiar si cei 
care practică medicina alternativă. 

3. Nu este înţeles rolul distinct al minţii, spre 
deosebire de cel al creierului. Nu s-a acordat atenţie 
progresului ştiinţific din ultimul deceniu în acest domeniu. 

4. Nu este înţeles nici rolul distinct al corpului vital, 


2 Un model de experiment clinic în care nici unul dintre subiecţi şi 
nimeni din personalul care efectuează studiul nu cunoaşte cine dintre 
participanţi (subiecţi) primeşte medicamentul experimental şi cine un 
placebo (sau o terapie diferită). Se apreciază că experimentele dublu- 
orb produc rezultate obiective deoarece nu sunt afectate de aşteptările 
medicului sau subiectului. 


spre deosebire de cel al corpului fizic. Nici în acest sens nu 
s-a acordat atenţie progresului ştiinţific recent. 

5. Nici conştiinţei, nici minţii, nici corpului vital nu i 
se recunoaşte natura imaterială. Trebuie sa solutionam 
problema dualismului, dar cine spune că problema 
dualismului nu poate fi abordată, că este insurmontabilă? 

Astfel, rezolvând aceste probleme dificile de 
principiu, am ajuns la ştiinţa în interiorul conştiinţei 
pentru medicină, sau ceea ce eu numesc Medicină 
Integrală. Această paradigmă recunoaşte şi include 
redescoperirea cauzalităţii descendente, al cărei motor 
este conştiinţa, despre care vorbeşte fizica cuantică. De 
asemenea, valorifică redescoperirea minţii şi a corpului 
vital în cadrul ştiinţei. Utilizează, mai departe, gândirea 
cuantică, prin care se face distincţia dintre corpurile 
mental şi vital şi cel fizic, fără a cădea pradă dualismului. 

Aplicarea paradigmei pentru a explica concret cum 
funcţionează diferitele sisteme ale medicinei alternative a 
reprezentat o sursă de amuzament dar şi de inspiraţie 
pentru mine. A fost şi umilitor câteodată, deoarece ştiam 
atât de puţin despre atât de multe lucruri în medicină. 
Chiar şi acum mi se pare că abia am atins potenţialul 
explicativ imens al noii paradigme. 

Planul cărţii 

Partea 1 cuprinde o prezentare a Medicinei Integrale, 
iar restul cărţii ilustrează modul de aplicare a modelului. 
Capitolele 3 - 7 soluţionează problemele legate de 
principii, vă oferă o doză potrivită de fizică cuantică 
(suficientă pentru a vă distra şi cu siguranţă nu prea mult, 
pentru a nu vă plictisi) şi prezintă cadrul paradigmatic de 
bază. O dată parcursă prima parte, veţi dobândi principiile 
necesare şi subtilităţile gândirii cuantice, suficiente pentru 
a înţelege aplicarea acestora în toate sistemele de 
medicină. 

_ Partea a doua abordează medicina corpului vital - 
Ayurveda, medicina tradițională chineză (inclusiv 
acupunctura), medicina chakrelor şi homeopatia. De unde 
provin dosha ayurvedice? De ce răcim atunci când se 


schimbă anotimpurile? Ce este energia vitală? Cum putem 
învăţa să explorăm energia vitală? De ce nu putem 
identifica energia vitală sau canalele ei în corpul fizic? De 
ce ne pune acupuncturistul ace pe braţ pentru a ne trata 
plămânii? Au validitate conceptele orientale referitoare la 
chakre? Dacă homeopatia nu este placebo, atunci ce este? 
Acestea sunt câteva din întrebările la care vom răspunde 
în partea a doua. 

Partea a doua cuprinde informaţii suplimentare 
referitoare la corpul vital şi natura cuantică a acestuia, de 
care veţi avea nevoie pentru a înţelege poezia medicinei 
Ayurveda şi a medicinei tradiţionale chineze, chakrele şi 
subtilitatile homeopatiei, deşi detaliile seamănă mult mai 
mult cu proza. În încheierea acestei părţi voi vorbi despre 
homeopatie - subtilitatea ultima, in care mai puţin 
înseamnă mai mult. 

În partea a treia, vorbesc despre subtilitatile minţii 
cuantice, explic modul în care mintea generează boala şi 
analizez câteva din tehnicile de vindecare minte-corp. În 
această parte, accentul este pus pe înţelegerea emoţiilor, a 
modului în care mintea controlează sentimentele, dând 
astfel naştere bolii şi pe ceea ce putem face pentru a 
controla mintea, pentru a preveni îmbolnăvirea minte-corp, 
pentru a-i face faţă şi chiar pentru a ne vindeca cu ajutorul 
tehnicilor medicinei minte-corp. 

Partea a patra analizează, în principal, bazele 
spirituale ale vindecării, aceasta din urmă fiind 
considerată prilej pentru progresul spiritual. Sper că veţi 
reuşi să integrați un nou tip de informatie în călătoria 
dumneavoastră spre vindecare. Ne putem vindeca singuri? 
Da, cu condiţia să abordăm vindecarea creativ, ca pe o 
artă. Tainele vindecării spontane sunt şi ele explicate în 
totalitate. Voi demonstra că noua ştiinţă a minţii, aşa cum 
este prezentată în această carte, rezolvă paradoxurile 
vindecării minte-corp, cum ar fi: Cine vindecă pe cine? De 
ce, utilizând aceleaşi tehnici, unii oameni se vindecă, iar 
alţii nu? Ce putem face pentru a menţine sănătatea la 
toate nivelurile existenţei noastre? Putem muta accentul 


de pe boală, pe sănătate? 

Inchei această carte cu un capitol speculativ despre 
trupul nemuritor. 

Cartea, în ansamblul ei, vă învaţă să exploraţi 
sănătatea şi vindecarea într-un univers cuantic, universul 
în care trăim. Astfel, sunt oferite câteva direcţii: 

Gândirea cuantică, în care se acordă întâietate 
conştiinţei, vă ajută sa abordati sănătatea într-o viziune 
integrală, cu adevărat holistă, având drept ghid un 
principiu integral (vezi capitolele 3, 4 şi 6). 

Cartea vă propune o nouă clasificare, cu ajutorul 
căreia să puteţi aborda boala şi vindecarea. Veţi şti, astfel, 
când şi ce formă de tratament să aplicaţi - convenţional 
sau alternativ; dacă este alternativ, atunci ce tip anume 
(vezi capitolul 4). 

Această nouă abordare a medicinei vă permite să 
intelegeti clar că aveţi puterea să alegeţi între boală şi 
sănătate (vezi capitolul 6). 

Gândirea cuantică clarifică şi rolul medicinei alopate 
în procesul de vindecare (vezi capitolul 7). 

Gândirea cuantică, în care se acordă întâietate 
conştiinţei, clarifică si explică numeroase aspecte 
inexplicabile ale medicinei orientale, ale homeopatiei şi ale 
medicinei minte-corp (vezi părţile a doua şi a treia). 

În mod special, teoria dezvoltată în această carte vă 
ajută să intelegeti natura durerii şi să adoptați strategii de 
abordare a acesteia (vezi capitolele 14 şi 15). 

Cartea vă ajută să intelegeti sensul şi contextul bolii 
şi vă poate determina să porniţi în aventura autovindecării, 
dacă este nevoie. Şi dacă incepeti această călătorie, teoria 
înfăţişată aici vă oferă liniile directoare (vezi capitolele 16 
şi 17). 

Principiile fizicii cuantice vă oferă indicii clare, utile 
în relaţia doctor-pacient (vezi capitolele 6 şi 16). 

Cel mai important, scopul acestei cărţi este de a va 
ajuta sa abordati îmbolnăvirea şi vindecarea ca părţi 
integrante ale explorării propriei persoane, ale căutării 
integrităţii şi, în fine, de a vă da posibilitatea să alegeţi 


sănătatea în locul bolii şi integritatea în locul dezbinarii. 

Am reuşit acest lucru? Răspundeţi dumneavoastră. 

3. Integrarea principiilor 

Cei mai mulţi medici sunt adepţii fizicii clasice, fizica 
deterministă concepută de Isaac Newton în secolul al 
şaptesprezecelea. Conform acestei fizici, toate mişcările 
sunt mişcări materiale şi sunt determinate de legi fizice şi 
de valorile iniţiale ale poziţiei şi vitezei obiectelor 
materiale respective. 

Insă în anii '20, s-a produs trecerea monumentală de 
la fizica clasică deterministă la o nouă fizică. În cadrul 
acestei noi fizici, numite fizică cuantică, obiectele sunt 
descrise ca unde de posibilitate ce pot exista în două (sau 
mai multe) locuri deodată. Dar nicio lege fizică sau 
algoritm nu poate determina în care din aceste locuri va 
apărea un obiect. 

Dacă acest indeterminism nu este suficient, există şi 
alte diferente izbitoare între fizica clasică şi fizica 
cuantică. In fizica clasică, toate interacţiunile sunt locale, 
producându-se în vecinătate, cu ajutorul unor semnale 
care circulă prin spaţiu şi necesită un anumit interval de 
timp. În fizica cuantică, lucrurile sunt diferite. Astfel, pe 
lângă conexiunile locale, există şi conexiuni non-locale, ce 
permit comunicarea instantanee, fără semnale. În fizica 
clasică, mişcarea este continuă şi, deci, determinabilă cu 
ajutorul matematicii şi al algoritmilor care presupun 
continuitate. Însă în noua fizică, pe lângă mişcarea 
continuă pot exista şi „salturi cuantice” discontinue. 

De aceea, fizica cuantică este de multe ori 
considerată magică şi misterioasă de către adepţii fizicii 
clasice, care nu-i văd altă utilitate decât ca instrument cu 
ajutorul căruia se pot explica date şi prevedea rezultate 
verificabile experimental. Cei care înţeleg astfel fizica 
cuantică au o concepţie strict materialistă (materia este 
singura realitate) şi utilizează o metodologie reductionista 
(totul poate fi redus la particule elementare de materie şi 
interacţiunile dintre ele). Dar dacă eşti un integralist care 
caută un nou principiu ordonator (conştiinţa), atunci vei 


acorda atenţie caracterului „magic” al fizicii cuantice, 
încercând să-l înţelegi. Vei pune la îndoială validitatea 
principiilor tale materialiste. 

In interiorul „magiei” cuantice, vom descoperi o 
rațiune de a exista pentru conştiinţă si cauzalitatea 
descendentă, în afara sferei cauzalitatii ascendente, 
propuse de materialişti. Constiinta care acţionează cauzal 
asupra materiei, conştiinţa mai presus de materie 
(cauzalitate descendentă), devine acum o idee pertinentă, 
deoarece putem intui importanţa acestei idei pentru 
biologie, psihologie şi îndeosebi pentru medicină. 

Fizica clasică ne obligă să privim obiectele ca pe 
nişte  „lucruri” ale căror mişcări sunt în totalitate 
determinate de legile fizicii şi de anumite condiţii iniţiale 
(poziţie şi viteză iniţială). Spre deosebire de acest fapt, în 
fizica cuantică, obiectele sunt privite ca unde de 
posibilitate, şi nu ca mişcări determinate. Observatia unui 
observator este cea care grăbeşte producerea unui 
eveniment din mai multe posibilităţi. Astfel se deschide 
fereastra vizionară: posibilităţile sunt posibilităţi din care 
conştiinţa alege; atunci când conştiinţa alege, se produce 
un eveniment real, ce constă dintr-un subiect care priveşte 
un obiect. In fizica cuantică, acest eveniment poartă 
denumirea de „colaps”. 

Nu vă lăsaţi induşi în eroare de cuvântul „colaps”. 
Colaps înseamnă, pur şi simplu, trecerea de la posibilitate 
la actualitate.  Cauzalitatea ascendentă, datorată 
interacțiunilor dintre particulele elementare, ne oferă 
posibilităţi; este nevoie de o conştiinţă imaterială care să 
determine colapsul, să aleagă actualitatea din posibilitate. 
Pentru a evita confuzia, de câte ori este nevoie, voi folosi 
sintagma „colaps cuantic”, în loc de simplu „colaps”. Acest 
colaps este puterea cauzală a conştiinţei pe care o căutăm; 
este cauzalitatea descendentă (Goswami 1989, 1993). 

Acest fapt ne poate duce cu gândul la dualism, până 
în momentul în care dăm o nouă definiţie conştiinţei. 
Constiinta nu poate fi alcătuită din particule elementare; 
nu poate fi un produs al creierului. Dar nu poate fi niciun 


obiect dual, separat. Există o a treia modalitate de a defini 
conştiinţa, pe care trebuie să o înţelegem. Constiinta este 
fundamentul existenţei. Trebuie să înţelegem faptul că 
posibilităţile materiale sunt posibilităţi din care conştiinţa 
însăşi alege; acestea nu există în afara conştiinţei, nu sunt 
separate de conştiinţă. 


Fig. 2. „Soţia mea şi soacra mea” (pe baza desenului 
original al lui WE. Hill). 

Încă sunteţi nedumeriti? Priviţi imaginea gestalt? din 
figura 2, un desen care cuprinde două imagini întruna 
singură, o femeie bătrână şi una tânără. Artistul a intitulat 
acest desen „Soţia mea şi soacra mea”. La început, vedeţi 
una dintre cele două, fie femeia bătrână, fie cea tânără, 
însă continuaţi să schimbaţi perspectiva din care priviţi; 
imediat o vedeţi pe cealaltă. Ce se întâmplă? Doar nu-i 
faceţi nimic desenului! De fapt, dumneavoastră alegeţi, 
schimbând perspectiva din care priviţi, din care 


3 Gestalt este un termen din psihologie. El provine din limba germană 
unde gestalt înseamnă o „formă, figură, configuraţie”. Este folosit în 
limba germană modernă pentru a semnifica modul în care un lucru a 
fost gestellt, adică a fost „plasat”, ori „pus împreună”. În psihologie 
termenul este adesea exprimat prin sinonimele „pattern” sau 
,configuratie”. 


recunoasteti. Astfel funcţionează colapsul sau cauzalitatea 
descendentă. 

Aşadar, ceea ce pentru materialisti este un 
epifenomen, din perspectiva eficacitatii cauzale este 
realitate. Astfel, abordarea sănătăţii şi a vindecării din 
perspectiva fizicii cuantice le conferă pacientului şi 
vindecătorului puterea cauzalitatii descendente, puterea 
potenţială de a alege sănătatea în locul bolii. Rămâne să 
învăţăm subtilităţile exerciţiului acestei alegeri. Şi cand 
reuşim acest lucru (vezi capitolul 6), înţelegem de ce 
autovindecarea este tradiţional denumită vindecare cu 
ajutorul unei puteri superioare, Spirit sau Dumnezeu: 
fiindcă ne scoate din mediul nostru de existenţă obişnuit, 
izolat, şi ne duce pe un nivel de existenţă holistic, non- 
local. 

Este limpede, vindecarea materială este vindecarea 
cu ajutorul cauzalitatii ascendente, iar vindecarea 
spirituală este vindecarea cu ajutorul  cauzalităţii 
descendente. Cum includem vindecarea minte-corp sau 
vindecarea pe baza energiei vitale în paradigma noastră 
integrativa? 

Atunci cand intram in contact cu obiectele materiale, 
facem acest lucru prin intermediul simţurilor. Sa fie 
aceasta singura formă de experienţă pe care o putem 
avea? 

Psihanalistul Carl Jung a codificat răspunsul la 
întrebarea de mai sus într-un mod foarte concis (vezi 
figura 3). Atunci când analiza tipurile de personalitate, 
Jung a descoperit că în cazul fiecăruia dintre noi 
predomină una din patru modalităţi de experiere*: prin 


4 Verbul „to experience” din limba engleză poate fi tradus in limba 
română atât prin „a experimenta”, cât şi prin „a experia”. În 
traducerea de faţă, am preferat cea de-a doua variantă - „a experia” şi 
derivatele sale - termen introdus în limba română relativ recent, în 
timp ce „a experimenta” se referă mai mult la „a încerca, a proba, a 
verifica prin experienţă sau pe cale de experiment”, presupunând mai 
mult o cunoaştere raţională, obiectivă, verbul „a experia” denotă un tip 
de cunoaştere subiectivă, interioară, accesibilă printr-un grad sporit 
de participare a fiinţei umane la realitatea experimentată (n.tr). 


simţuri, prin gândire, prin sentimente şi prin intuiţie. 

Gândire 

Intuitie 

Sentimente 

Simturi 

Fig. 3. Tipologia lui Carl Jung. Diferitele modalitati 
prin care experiem realitatea 

Atunci cand constiinta colapseaza o unda materiala 
de posibilitate, de corpul nostru material se leagă 
experierea prin intermediul simţurilor. Dar cum explicăm 
modalitatea de experiere prin intermediul gândirii? 
Gândirea trebuie să fie rezultatul colapsului unei unde de 
posibilitate a minţii - corpul nostru mental. În mod similar, 
colapsul unei unde de posibilitate a energiei subtile sau 
vitale, o mişcare a corpului vital, echivalează cu experierea 
prin intermediul sentimentelor. lar intuiţia este 
modalitatea de a experia o altă categorie de posibilităţi ale 
conştiinţei - îl vom numi domeniul supramental. 

Insă materialiştii pot obiecta. Ştim că gândirea 
presupune de cele mai multe ori amintiri depozitate - unde 
în altă parte? - în creier. Aşadar, de unde ştim că gândirea 
nu este un fenomen al creierului? 

În mod similar, de unde ştim că posibilităţile al căror 
colaps ne oferă modalitatea de experiere prin intermediul 
sentimentelor nu aparţin corpului fizic însuşi? Nu sunt 
sentimentele legate de sistemul nervos şi de creier? Este 
neapărată nevoie să postulăm corpul vital? 

Redescoperirea minţii 

Atunci când ştiinţa informaticii era în plină 
dezvoltare, la sfârşitul anilor '50 şi începutul anilor '60, 
una din primele idei care au reţinut atenţia lumii ştiinţifice 
a fost aceea referitoare la inteligenţa artificială - crearea 
unui calculator care să poată gândi. În anii '70 şi '80, 
informaticienii au continuat să scrie programe de gândire 
care imitau atât de bine gândirea umană, încât mulţi 
puteau fi păcăliţi. În anii '80, puteai forma un număr în 
Canada şi vorbi cu un calculator ce conţinea un program 
care ţinea locul unui psihoterapeut californian New Age. 


Atât de bine dotat era programul cu terminologia 
psihoterapiei New Age, încât nu-ţi puteai da seama ca nu 
stai de vorbă cu un astfel de consilier. 

Aşadar, pot calculatoarele să gândească? Dacă un 
calculator poate purta o conversaţie cu noi, fiinţe 
gânditoare, cum putem să negăm capacitatea de a gândi a 
maşinilor de calculat? Mai departe, dacă creierul este un 
calculator, de ce să ne îndoim de faptul că sursa gândirii 
este creierul însuşi? Nu este nevoie de o minte imaterială. 

Nu vă grăbiţi, a avertizat filosoful John Searle, de la 
Universitatea din California, Berkeley, care în anii '80 a 
negat posibilitatea existenţei unui calculator care să poată 
gândi (Searle 1987). Calculatoarele sunt maşini care 
procesează simboluri, a afirmat Searle. Calculatoarele nu 
pot procesa înţelesuri. Gândirea presupune procesarea 
intelesurilor. Aşadar, calculatoarele nu gândesc! Gândirea 
necesită un corp mental distinct. Noi detinem acest corp, 
de aceea putem gandi. Searle (1994) a scris ulterior o 
carte zguduitoare, foarte bine intitulata The Rediscovery of 
the Mind. 

Informaticienii nu au luat foarte in serios ideile lui 
Searle, insa fizicianul-matematician Roger Penrose (1989) 
a scris o carte sugestiv intitulată The Emperor’s New 
Mind. Penrose s-a folosit de noţiunile importante ale 
matematicii pentru a dovedi că, într-adevăr, calculatoarele 
nu pot procesa înțelesurile, asa cum afirmase si Searle 
înainte. Aşa cum hainele noi ale împăratului erau false, la 
fel este şi presupusa „minte” a calculatorului. 

Aşadar, posibilităţile mentale sunt categoric 
imateriale. Sunt posibilităţi ale intelesurilor. Atunci cand 
conştiinţa colapsează aceste posibilităţi ale intelesurilor, 
odată cu cel al posibilităţilor creierului, creierul produce 
de fapt o reprezentare a intelesului mental al gândului 
respectiv. 

Dacă mişcările materiale sunt posibilităţi, atunci 
putem afirma că mişcările mentale sunt, în egală măsură, 
posibilităţi - posibilităţi ale înţelesurilor. Atunci cand 
alegem din posibilităţile intelesurilor, obţinem un gând 


concret. În cadrul oricărei experienţe, conştiinţa nu numai 
că percepe fizic obiectul material, dar percepe şi mental 
înţelesul acestuia. 

Constiinta nu este minte; conştiinţa este fundamentul 
întregii existente, fundamentul materiei, dar şi al minţii. 
Materia si mintea sunt, deopotrivă, posibilităţi ale 
conştiinţei. Atunci când conştiinţa transformă, prin colaps, 
posibilităţi sunt reprezentate în planul fizic, iar altele în cel 
mental. 

Astfel, conştiinţa este, în mod evident, mediatorul 
interacțiunii dintre minte şi trup, nefiind vorba de dualism 
(Goswami 2000). Putem acum vorbi despre vindecarea 
minte-corp, în care conştiinţa (agentul cauzal în 
cauzalitatea descendentă) si mintea (de unde vin 
înțelesurile) deţin un rol important în relaţie cu corpul fizic 
şi vindecarea acestuia. 

Vom infatisa acum un alt tip de paralelism psihofizic. 
Filosoful Gottfried Leibniz (1646 - 1716) a propus o 
alternativă cu ajutorul căreia credea că poate fi evitată 
capcana dualistă a interacțiunii carteziene dintre minte si 
trup. Mintea şi trupul nu interacționează niciodată, a 
afirmat acesta; cele două funcţionează, pur şi simplu, în 
paralel. Însă alţi filosofi nu au primit cu entuziasm ideea 
lui Leibniz, negăsind răspuns la următoarea întrebare: Ce 
menţine acest paralelism? Aşadar, şi filosofia lui Leibniz 
conţine urme de dualism. 

Acum, în sfârşit, după câteva secole, gândirea 
cuantică ne ajută să solutionam dificultăţile legate de 
filosofia lui Decartes şi a lui Leibniz. Cine mediază 
interacţiunea dintre minte şi trup? Constiinta. Cine 
menţine funcţionarea paralelă a minţii şi a creierului? 
Constiinta. 

Asadar, din perspectiva cuantica, putem intelege cu 
usurinta importanta mintii si a intelesului in medicina. In 
mod obişnuit, trăim într-o realitate separată, separată de 
conştiinţă, în totalitatea ei. Individualitatea ne este dată de 
faptul că suntem conditionati. Nu există o corespondenţă 


directă între obiecte şi înțelesul acestora. Doar 
conditionarea noastră ne face să credem contrariul. Astfel, 
nu este de mirare că ajungem să credem în existenţa unor 
obiecte separate, independente; din acest punct de vedere 
separatist, suntem părtaşi la acţiuni care fie ne acutizează 
sentimentul separării (ca atunci când atribuim un înţeles 
limitat experienţei), fie îl diminuează (ca atunci când 
amplificăm creativ înţelesul). În primul caz, apare, evident, 
suferinţa, însă este posibil ca noi să nu ne dăm imediat 
seama. Boala ne aminteşte - de parcă cineva ne-ar lovi cu 
un obiect tare - că trebuie să ne corectăm stilul de viaţă şi 
să schimbăm sensul călătoriei noastre către integritate, 
care este scopul vindecării. 

Ce poate face doar corpul vital, nu şi corpul fizic? 

Redescoperirea corpului vital s-a petrecut 
aproximativ în acelaşi timp cu redescoperirea, de către 
ştiinţa modernă, a corpului mental, în anii '80. În acest 
sens, o contribuţie crucială a avut-o lucrarea biologului 
Rupert Sheldrake (1981). 

In anii '50, odată cu descoperirea biologiei 
moleculare, care promitea să ajute la înţelegerea tuturor 
aspectelor legate de viaţă, biologii au eradicat principiul 
„vitalismului”, conform căruia sursa „forţei vitale” este un 
corp vital imaterial. Nu vă grăbiţi! Entuziasmul nu a durat 
mult, deoarece biologia moleculară nu a putut explica 


fenomenul morfogenezei - cum poate un embrion 
unicelular să dea naştere unui sistem diferențiat de 
organe. 


Embrionul se dezvoltă prin diviziune celulară, dând 
naştere unei replici identice cu el însuşi, ce conţine acelaşi 
ADN, aceleaşi gene. Însă în corpul matur, celulele deţin 
funcţii diferite. De exemplu, celulele ficatului funcţionează 
diferit de celulele creierului. Proteinele pe care le produce 
o celulă determină funcţionarea celulară; genele deţin 
codul necesar producerii proteinelor. La nivelul celulelor 
ficatului, genele sunt activate pentru producerea unui tip 
de proteine complet diferit de cel produs la nivelul 
celulelor creierului, aşadar trebuie să existe anumite 


programe cu ajutorul cărora celulele să poată funcţiona. 
Dar sursa acestor programe nu se află în ADN. 

Astfel că, la sfârşitul anilor '50, biologi precum 
Conrad Waddington (1987), înaintau deja ideea unor 
câmpuri  epigenetice morfogenetice care, localizate 
probabil în citoplasmă, în exteriorul nucleului celular, să 
dirijeze programele morfogenezei. Insă nimeni nu a 
identificat vreodată vreun dispozitiv epigenetic de dirijare 
a morfogenezei. 

Sheldrake (1981) a propus o teorie care să explice 
fenomenul morfogenezei neelucidat până atunci, postulând 
existenţa, în afara timpului şi a spaţiului, a unor câmpuri 
morfogenetice imateriale şi non-locale. Această teorie 
clarifică rolul corpului vital ce poate fi acum văzut ca 
„sălaş” al câmpurilor morfogenetice, fiind diferit de cel 
fizic. Corpul vital deţine „planurile” pentru formele şi 
programele morfogenezei. Aceste  „planuri” asigură 
menţinerea funcţiilor vitale, conservarea, reproducerea, 
etc. 

Încă din 1910, filosoful Rudolf Steiner a definit 
morfogeneza ca funcţie a corpului vital (pe care l-a numit 
corp „eteric”), teorie de care s-a folosit pentru a defini 
medicina antroposofică (pentru o analiză, vezi Leviton, 
2000). Lucrarea lui Sheldrake a confirmat previziunea lui 
Steiner. Şi totuşi, ne întrebăm, nu-i aşa că teoria lui 
Sheldrake referitoare la „planurile” vitale este departe de 
a fi acceptată în biologie? De asemenea, nu-i aşa că 
majoritatea biologilor sunt siguri că există o explicaţie 
materialistă pentru morfogeneza? 

Nimic nou sub soare. Teorii materialiste nejustificate 
continuă să dea bătaie de cap celor care concep noua 
paradigmă. Observaţi baza conceptuală solidă şi claritatea 
ideilor noii paradigme; observați, de asemenea, absenţa 
paradoxurilor. În schimb, sunt soluționate paradoxurile 
vechii paradigme. 

Cât despre lucrarea lui Sheldrake, întrebarea nu este 
dacă ceilalţi biologi o acceptă, ci dacă ea este utilă. Eu o 
consider extrem de utilă şi am folosit-o deja pentru a 


explica creativitatea în evoluţia biologică (Goswami 1997, 
2000). In cartea de fata, m-am folosit de această lucrare 
pentru a integra medicina corpului vital şi medicina 
corpului fizic şi mental, fără excepţie. Ideea câmpurilor 
morfogenetice ne ajută, de asemenea, să înţelegem 
renumita teorie empirică a chakrelor (vezi analiza care 
urmează şi capitolul 11). Desigur că, în cele din urmă, este 
o chestiune de date experimentale. Va fi nevoie de ceva 
timp pentru a verifica experimental toate aspectele teoriei 
lui Sheldrake. 

Între timp, observați aria enormă de acoperire a noii 
paradigme, ştiinţă în interiorul conştiinţei, din care teoria 
lui Sheldrake este parte integrantă. Paradigma explică, 
practic, toate datele pe care vechea paradigmă le 
consideră inexplicabile (Goswani 1993, 1999, 2000, 2001; 
Blood 2001). 

Atunci când conştiinţa colapsează simultan undele de 
posibilitate ale corpului fizic şi ale corpului vital, corpul 
fizic produce o reprezentare a „planului” vital, pentru a 
asigura îndeplinirea funcției vitale a câmpului 
morfogenetic corespunzător în planul fizic. 

Astfel, organele sunt reprezentări ale „planurilor” 
conţinute în corpul vital, ce aparţin diferitelor câmpuri 
morfogenetice. Este bine ştiut faptul că există regiuni în 
corpul fizic, unde energia vitală poate fi mai uşor 
percepută. Acestea poartă denumirea de chakre. Mulţi 
autori (Joy 1979; Motoyama 1981) au observat că chakrele 
sunt poziţionate în apropierea organelor importante ale 
corpului fizic. Acum înţelegem de ce. Acestea sunt 
punctele în care se fac reprezentările vitalului pe fizic. O 
dată făcute reprezentările (organele), colapsul cuantic al 
funcţiilor unui organ corespunde întotdeauna colapsului 
cuantic al „planului” vital corelat. Activarea „planului” 
vital este echivalentă cu mişcarea energiei vitale. Aceste 
mişcări sunt percepute de noi sub forma sentimentelor. 

Aşadar, redescoperirea corpului vital ne ajută să 
înţelegem un alt fenomen important - chakrele. Chakrele 
joacă un rol important în Medicina Integrală (vezi capitolul 


11). 

Noul paralelism vital-fizic pare să reuşească să 
integreze medicina occidentală şi medicina orientală. Cu 
siguranţă, chimia corpului fizic este importantă, la fel şi 
componenta hardware a unui calculator. De aceea, 
medicina convenţională nu este greşită. Dar importante 
sunt şi mişcările corelate ale corpului vital, colapsate de 
conştiinţă, împreună cu reprezentările corpului fizic şi 
funcţiile acestora. 

În general, starea de sănătate necesită homeostaza 
nu doar a funcţionării corpului fizic - funcţionarea 
„planurilor” conţinute în corpul vital - ci şi a mişcărilor 
corpului vital. Medicina orientală acordă mai multă atenţie 
lipsei echilibrului şi/sau a armoniei mişcărilor corpului 
vital. 

Ce înseamnă dezechilibrul mişcărilor corpului vital? 
În medicina tradiţională chineză, aceasta înseamnă 
dezechilibrul aspectelor yin şi yang ale energiei vitale qi, 
echivalente cu particulele şi undele energiei qi, dacă vreţi. 
Sigur că această definiţie este vagă, dar ne oferă un 
indiciu valoros. 

Omul operează în două moduri de identitate 
personală - ego-ul, sau modul clasic şi sinele cuantic, sau 
modul cuantic (Goswami 1993). În modul clasic, suntem 
localizati şi determinaţi; îl putem numi modul de identitate 
„particulă”. În modul cuantic, nu suntem legaţi de spaţiu şi 
suntem liberi; îl putem numi modul „undă”. Astfel, 
armonizarea modurilor de mişcare ale corpului vital 
înseamnă armonizarea modurilor clasic şi cuantic - 
modurile condiţionat şi creativ, dacă vreţi - ale identităţii 
personale, în timpul producerii mişcărilor corpului vital. 

Cu alte cuvinte, este nevoie de armonizarea 
mişcărilor condiţionată (yin) şi creativă (yang) ale gi-ului, 
pentru menţinerea corespunzătoare a sănătăţii. Este 
necesară o homeostază dinamică acolo unde sunt permise 
incursiuni creative în afara tiparelor condiţionate ale 
corpului vital. 

Tradițiile medicale orientale interpretează boala (in 


special bolile cronice) ca fiind consecinţa dezechilibrului 
mişcărilor corpului vital. Conform viziunii propuse de 
aceste tradiții, oamenii se pot naşte cu anumite 
dezechilibre la nivelul mişcărilor corpului vital. Baza 
acestui mod de gândire o reprezintă teoria reincarnarii - 
reîntruparea unei parti a esenței vitale şi mentale a unei 
persoane (popular denumită karma) într-un alt corp fizic, 
în alt loc şi timp. 

După poama se cunoaşte pomul. Poate fi 
reîncarnarea dovedită ştiinţific? De asemenea, este 
ştiinţifică măcar discuţia despre supraviețuirea dupa 
moarte a corpurilor noastre mental şi vital? Acestea sunt 
probleme ştiinţifice, deoarece validitatea ştiinţifică a 
supravieţuirii după moarte şi a reîncarnării confirmă 
existenţa corpurilor noastre vital şi mental. 

In trecut, reîncarnarea era considerată un concept al 
gândirii orientale pe care occidentalii, de formaţie mai 
ştiinţifică, nu trebuie să-l ia în serios. Graţie noilor 
informaţii promovate din mai multe direcţii, acest fapt nu 
mai este valabil. În primul rând, psihiatrul Ian Stevenson 
(1987), de la Universitatea din Virginia, a publicat un 
studiu amănunţit asupra amintirilor din vieţile anterioare 
atât ale unor copii din Orient, cât şi ale unor copiii din 
Occident, pe care le-a verificat empiric. În al doilea rând, 
se bucură de succes şi o nouă formă de psihoterapie, 
bazată pe aducerea din subconştient în planul conştient a 
unor amintiri din vieţile anterioare ale pacienţilor. În al 
treilea rând, reîncarnarea oferă cea mai simplă explicaţie 
pentru fenomenele de tipul copiilor supradotaţi, al geniilor, 
dar şi pentru cei care caută să dea un sens vieţii lor. 

Există, de asemenea, numeroase relatări despre 
experienţele unor oameni aflaţi pe patul de moarte (vezi, 
de exemplu, Sabom 1982), relatări ce confirmă 
independent fenomenul supraviețuirii dupa moarte. 
Persoane care au trecut prin moarte cerebrală vorbesc 
despre experienţa ieşirii din trup, a trecerii printr-un tunel 
şi a întâlnirii cu rude de mult pierdute, despre experienţa 
întâlnirii cu o fiinţă luminoasă şi altele asemenea. 


Poate ştiinţa dovedi fenomenele supraviețuirii 
sufletului şi al reîncarnării? Date empirice susţin varianta 
afirmativă. În plus, s-au înregistrat progrese însemnate în 
formularea unei teorii adecvate referitoare la capacitatea 
corpurilor vital şi mental de a transmite caracteristicile 
individuale (karma) de la o încarnare la alta (Goswami 
2001). 

Dacă mişcările corpului vital nu sunt armonioase (din 
cauza karmei corpului vital), cu yin sau yang în exces, 
buna funcţionare a corpului fizic va fi, de asemenea, 
afectată. Dacă dezechilibrul la nivelul corpului vital este 
amplificat în această viaţă, deoarece nu se acordă atenţie 
cauzei principale a îmbolnăvirii, atunci sincronizarea 
dintre stările corelate vitală şi fizică şi funcţiile îndeplinite 
de acestea va fi tot mai defectuoasă. 

Atunci când ne supără o afecţiune minoră, precum 
durerea de cap, medicul din Occident va căuta analgezice 
pentru înlăturarea simptomei, a durerii. Acupuncturistul 
din Orient, pe de altă parte, va încerca să găsească o 
modalitate de corectare a dezechilibrului între aspectele 
yin şi yang, ale corpului vital, dezechilibru ce constituie 
principala cauză a durerii. Astfel, acupuncturistul 
identifică empiric acel punct pe corpul fizic pe care să-l 
poată străpunge cu acul de acupunctură, pentru a acţiona 
asupra mişcărilor necorespunzătoare ale corpului vital. 
Acest procedeu are rolul de a declanşa mecanismul de 
corectare a dezechilibrului vital. 

Daca suferiti de oboseală sau de lipsă de vitalitate, 
medicii din Occident vor căuta o cauză precum anemia sau 
hipoglicemia şi vor trata simptomele după stabilirea clară 
a diagnosticului respectiv. Insă dacă veţi merge la un 
medic instruit în tradiţia ayurvedica, acesta vă va trata cu 
leacuri pe bază de plante, menite să vă corecteze 
dezechilibrul pronie. Datorită studiilor empirice şi 
experienţei sale, medicul ayurvedic ştie ce plante sau 
combinaţii de plante pot cel mai bine să refacă echilibrul 
mişcărilor pranice, necesar vindecării afecțiunii respective. 

Pe scurt, medicina orientală s-a concentrat asupra 


unei „jumătăţi a mărului”, corpul vital, unde sunt localizate 
„planurile” ce stau la baza formelor; medicina occidentală 
s-a concentrat asupra celeilalte „jumătăţi”, corpul fizic, 
forma însăşi. Avem, astfel, două sisteme de medicină, 
ambele foarte bune, niciunul dintre cele două nefiind, însă, 
„mărul” perfect al sănătăţii complete. De aceea, sistemele 
trebuie integrate. Acesta este obiectivul ştiinţei in 
interiorul conştiinţei, iar Medicina Integrala este medicina 
cu adevărat holistă. 

4. Niveluri ale bolii şi niveluri ale vindecării 

Gânditorilor, ascultați, spuneti-mi ce ştiţi despre ceea 
ce nu se află înăuntrul sufletului. Luaţi o carafă plină cu 
apa şi cufundati-o în apă - acum ea are apă înăuntru şi apa 
în afară. Nu ar trebui să-i dăm nume, Dacă oamenii cel mai 
puţin ştiutori n-ar vorbi mereu despre trup şi suflet 

Kabir, poet mistic (Bly 1977) 

Ce încearcă Kabir să spună în aceste versuri? Că 
totul este conştiinţă, atât trupul, cât şi sufletul. Diferenţa 
dintre apa din exterior şi apa din interior se datorează 
peretelui de sticlă al vasului. Diferenţa dintre trup şi suflet 
se datorează modalitatilor diferite prin care le percepem: 
percepem planul fizic al trupului ca fiind exterior nouă, dar 
percepem si un plan interior al constientei, pe care il 
numim, apoi, suflet. 

Facand o analiza mai amanuntita (precum cea din 
capitolul anterior), descoperim că sufletul (sau corpul 
subtil sau psyche) este alcătuit din trei corpuri: corpul 
energiei vitale, mintea şi supramentalul (pe care îl vom 
numi şi intelect supramental). Dacă adăugăm şi corpul fizic 
şi întregul nelimitat (fundamentul fiinţei, numit şi corp 
extatic5), obţinem cinci corpuri ce corespund celor cinci 


5 Termenul folosit în limba engleză, bliss, denotă o stare psihică 
particulară, caracterizată printr-o trăire afectivă atât de intensă, încât 
persoana în cauză pare a fi în afara lumii reale cu care nu mai 
comunică, sentimentele sale extatice nemaiputând fi exprimate (în 
limba română, termeni echivalenți ar putea fi fericire, beatitudine, 
extaz). In contextul oferit de cartea de fata, bliss exprimă ideea de 
bucurie spirituală, de stare a conştiinţei pure, în care individul îşi 
transcende propriile simţuri, minte şi intelect, pentru a experia 


planuri ale conştiinţei. 

Putem aminti aici istorioara din Upanishade 
(Nikhilananda 1964), în care se vorbeşte despre cele cinci 
compartimente ale realității, fiecare depasindu-l pe 
următorul din punctul de vedere al subtilitatii. Indemnat 
de tatal sau, fiul unui intelept mediteaza asupra naturii 
realitatii. Meditand, descopera ca fara hrana realitatea nu 
poate exista, iar omul moare. Tânărul îi impartaseste 
tatălui descoperirea sa: hrana (fizică) este realitatea. 
(Aceasta este exact descoperirea pe care o face astăzi un 
om de ştiinţă materialist). Tatăl îi spune, „Aşa este, dar mai 
cercetează”. (Vai! Pe materialistul zilelor noastre nu are 
cine să-l îndrume). 

Fiul se întoarce la meditaţie şi cercetează mai adânc. 
Descoperă „planurile” vitale aflate în afara corpului său 
fizic. Experează mişcarea acestora, energiile vitale sau 
sentimentul existenţei autentice. Merge apoi la tatăl său şi 
îi spune, „Realitatea este vitalitate, energie vitală”. Tatăl îi 
spune din nou, „Aşa este, dar caută mai adânc”. 
(Bineînţeles ca  materialistul zilelor noastre neagă 
realitatea energiei vitale, considerând  „dualistă” 
conceptualizarea acesteia). 

Fiul meditează ani în şir şi înţelege faptul că fără 
minte, care să dea un înţeles sentimentului energiei vitale 
şi universului fizic, realitatea nu are niciun sens. Aşa încât 
merge la tatăl sau şi îi spune, „Realitatea este minte”. 
Înțeleptul tata îi răspunde, „Da. Dar cercetează si mai 
adânc”. (Materialistul zilelor noastre nu poate depăşi 
concepţia că mintea este creier, căci ce altceva poate fi, 
spune el? lar dacă mintea este separată, atunci cine 
mijloceşte interacţiunea dintre minte şi creier?). 

Fiul meditează şi mai adânc şi cercetează în 
profunzime sufletul. Aici descoperă corpul supramental al 
contextelor, corpul legilor mişcării mentale, vitale şi fizice 


realitatea sufletului. Corpul extatic este cunoscut în filosofia Vedanta 
sub numele Anandamayakosha, al cincilea nivel al conştiinţei. Când se 
realizează conectarea deplină cu acest corp persoana îşi realizează 
adevărata natură, (n.ed.) 


care guvernează toate schimbările prin care trec toate 
elementele ce formează realitatea. Aşa încât va spune, 
„Realitatea este intelectul supramental ce guvernează 
toate celelalte planuri”. Tatăl îi dă acelaşi răspuns, „Da. 
Aşa este. Dar mergi şi mai adânc”. (Materialiştii se 
întreabă adesea de ce este mişcarea obiectelor fizice 
guvernată de legi exacte; de unde provin acestea? Unii 
consideră că legile exacte ale fizicii provin din mişcarea 
întâmplătoare a substratului material. Însă dacă ar acorda 
atenţie filosofiei lui Platon referitoare la arhetipuri, ar 
putea descoperi supramentalul.) 

În cele din urmă, fiul meditează şi descoperă 
plenitudinea conştiinţei, latura infinită pe care o percepem 
ca extaz divin. Aşa încât tânărul îşi spune sieşi, „Realitatea 
este extaz divin”. De data aceasta, nu se mai întoarce la 
tatăl sau. El ştie şi înţelege totul. (Oamenii de ştiinţă 
materialişti din ziua de astăzi dau din cap şi afirmă că 
meditaţia este cea care i-a cauzat tânărului halucinatiile 
extatice. Din moment ce totul este mişcarea materiei, iar 
materia există atât sub forma ordinii, cât şi a dezordinii, 
cum poate realitatea ultimă să fie numai ordine, numai 
extaz?) 

Există tot mai multe dovezi şi argumente în favoarea 
existenţei celor cinci planuri ale conştiinţei (unele dintre 
acestea au fost deja amintite în capitolul 3). Rupert 
Sheldrake (1981) a demonstrat cum câmpurile 
morfogenetice non-local si imateriale sunt esentiale pentru 
intelegerea dezvoltarii biologice a unui embrion unicelular. 
Instrucţiunile necesare alcătuirii formei, diferenţierea 
celulară (toate celulele conţin aceleaşi gene, însă genele 
care aparţin celulelor degetelor picioarelor sunt activate 
diferit faţă de genele din celulele creierului), nu se pot găsi 
nicăieri în corpul fizic, nici măcar în gene (care sunt, mai 
mult sau mai puţin, instrucţiuni pentru producerea 
proteinelor). Este oare posibil ca sursa câmpurilor 
morfogenetice să fie corpul vital? 

Acupunctura şi leacurile pe bază de plante din 
tradiţia chineză, medicina indiană Ayurveda şi homeopatia 


utilizează, în egală măsură, noţiunea de energie vitală (sau 
gi sau prana) ca factor implicat în procesul de vindecare a 
corpului fizic. Este, oare, posibil ca aceste tradiţii să aibă 
în vedere modurile de mişcare a câmpurilor morfogenetice 
din corpul vital? Răspunsul este afirmativ (vezi capitolul 3, 
unde am arătat că aceste energii vitale sunt ceea ce noi 
percepem în mod direct, atunci când folosim noţiunea de 
,sentiment”). 

Ce a determinat validarea conceptului de minte? O 
contributie insemnata a avut-o faptul ca unii informaticieni 
şi-au pus mintea la contribuţie (scuzati jocul de cuvinte!) şi 
au acceptat ideea că un calculator nu are capacitatea de a 
procesa înţelesuri (vezi capitolul 3). In primul rand, la 
sfârşitul anilor '80, filosoful John Searle, critic al 
inteligenţei artificiale, a fost cel care a adus în discuţie 
incapacitatea calculatorului de a procesa înţelesuri. 
Afirmația sa se baza in principal pe ideea că un calculator 
este o maşinărie care procesează simboluri. Dacă păstrăm 
câteva simboluri pentru procesarea intelesurilor, atunci 
trebuie să păstrăm alte câteva simboluri pentru procesarea 
intelesului simbolurilor utilizate pentru procesarea 
intelesurilor, apoi alte simboluri pentru procesarea 
înţelesului înțelesului simbolurilor utilizate pentru 
procesarea intelesurilor, ad infinitum. Astfel ca un 
calculator nu va avea niciodată suficiente simboluri pentru 
a reuşi să proceseze înţelesuri. 

Cum procesam noi înțelesurile? Noi ne folosim 
mintea. Matematicianul Roger Penrose a făcut o 
demonstraţie riguroasă a ideii lui Searle, utilizând teorema 
imperfectiunii formulată de Goedel. În prezent, chiar şi 
cercetătorii inteligenţei artificiale (Banerji 1994) merg pe 
urmele lui Penrose. Aşa că, în sfârşit, teoria conform 
căreia, pentru a procesa înțelesurile, mintea trebuie să fie 
un univers imaterial separat, capătă valabilitate. 

Ce dovadă avem pentru existenţa unui plan distinct 
al intelectului supramental, lăsând la o parte confuzia 
legată de originea variantei pe care ne-o propun 
matematica si legile fizicii? Atunci cand analizăm 


creativitatea (Goswami 1999), descoperim că, la nivelul de 
jos, creativitatea constă în descoperirea unui nou înţeles, o 
trecere de la un înţeles mental vechi, condiţionat, la unul 
nou, ingenios. Acest proces poartă denumirea de 
creativitate situationala. 

Însă la cel mai înalt nivel, creativitatea constă în 
salturi discontinue în însuşi contextul gândirii. Aceasta 
este creativitatea fundamentală şi constă în descoperire, 
deoarece la acest nivel descoperim legile fundamentale ale 
mişcării diferitelor planuri - prezente deja în 
compartimentul conştiinţei numit intelect supramental, pe 
care le-am uitat şi pe care le putem accesa doar cu 
ajutorul intuitiei. În opoziţie, creativitatea situationala 
înseamnă invenţie, accesibilă, cel puţin în principiu, 
raţiunii. Invenţia depinde de descoperirile creativităţii 
fundamentale, dar nu şi invers. Aşadar, existenţa 
creativităţii fundamentale confirmă existenţa planului 
intelectului supramental. Trebuie, totuşi, reţinută ideea că 
în planul supramental se regăsesc nu doar contextele 
intelesurilor mentale, ci şi funcţiile vitale şi legile fizice. 

Este meditaţia singura modalitate prin care putem 
ajunge la starea de extaz? Nu. Unii oameni au atins stări 
extatice de samadhi dupa ce au consumat droguri 
halucinogene, substanţe inhalante (Grof 1992), sau atunci 
când au trecut prin moarte clinică (Moody 1976). Aceste 
experienţe confirmă descrierea veche (indiană) făcută 
conştiinţei, şi anume existenta-constienta de sine-extaz 
divin. Din acest trio, „existenţa” este cea mai evidentă. Cei 
mai multi dintre noi nu neagă constienta de sine (cu 
excepţia, probabil, a filosofului Daniel Dennett, care este 
de părere că oamenii sunt nişte zombi!), însă, în trecut, 
nivelurile ridicate de extaz erau oarecum excluse din 
experienţa de zi cu zi a omului. Lucrurile stau cu totul 
altfel astăzi. 

Pe scurt, conştiinţa deţine cinci compartimente sau 
corpuri: 

1. Fizicul, echivalentul componentei hardware a unui 
calculator, în care se fac reprezentările corpurilor mai 


subtile. 

2. Vitalul, care conţine „planurile” pentru funcţiile 
biologice, reprezentate apoi în corpul fizic sub forma 
diferitelor organe. 

3. Mentalul, care dă înţeles vitalului şi fizicului şi ale 
cărui reprezentări sunt făcute de creier. 

4. Intelectul supramental, care oferă contexte pentru 
înțelesurile mentale, funcţiile vitale şi sentimentele 
asociate, precum şi legi ale mişcărilor fizice. 

5. Corpul extatic, care este fundamentul nelimitat al 
existenţei. În interiorul acestui corp ce deţine posibilităţi 
nelimitate, gradul de limitare al celorlalte patru 
compartimente se manifestă progresiv. 

Argument împotriva dualismului 

Cum rămâne cu dualismul? Am abordat deja acest 
subiect în capitolul precedent, dar deoarece importanţa sa 
este majoră, îl vom analiza din nou. 

Dualismul este în primul rând o problemă de 
comunicare între substanţe care nu au nimic în comun. 
Aspectele legate de minte sunt opusul aspectelor legate de 
materie. Mintea nu acţionează local, nu se extinde în 
spaţiu-timp şi nu poate fi cuantificată. Materia acţionează 
local, se extinde în spatiu-timp şi poate fi cuantificată. 
Aşadar, esenţa problemei devine evidentă o dată ce 
înţelegem faptul că aceste două substanţe nu pot găsi o 
cale de a comunica una cu cealaltă. Totuşi, experienţa ne 
demonstrează mereu contrariul - vedem un obiect, iar 
înţelesul mental al acestuia apare simultan în conştiinţă. 
Cum este posibil acest fapt? 

Pentru ca ceva să existe, existenţa sa trebuie să fie în 
primul rând posibilă. Dacă această posibilitate nu există, 
atunci este imposibil ca actualitatea să existe. Este o 
condiţie obligatorie. Logica acestui argument este bună, 
solidă. Analizând această lume a posibilităţilor, observăm 
că se aseamănă mai mult cu mintea: nu se poate extinde în 
spaţiu sau timp; nu poate fi cuantificată. Este, de 
asemenea, parte integrantă din fundamentul întregii 
existente. În consecinţă, putem identifica acest tărâm al 


posibilităţilor cu corpul extatic al conştiinţei, descris ceva 
mai devreme. 

Atunci când se produce colapsul cuantic, rezultatul, 
în actualitatea experienţei noastre, ia forma unor 
compartimente diferite (fizic, vital, mental, supramental), 
aparent fără legătură între ele, din punctul de vedere al 
,substantei” din care sunt alcătuite. Planul fizic este 
perceput ca fiind exterior nouă, iar celelalte ca fiind 
interioare. Dintre compartimentele interioare, cel mental, 
al intelesului, este cel mai uşor perceptibil. Dar putem 
învăţa să simţim mişcările energiei vitale, nu doar pe cele 
ale noastre, ci şi pe cele ale celorlalţi. Şi putem descoperi 
intelectul  supramental făcând un salt creativ de 
descoperire, sau, folosindu-ne, pur şi simplu, de gândirea 
conceptuală, prin extrapolare. (Ce altceva sunt conceptele 
dacă nu contexte condiţionate de intelesuri?). 


Constiinta şi intelectul supramental, 


posibilitățile mentale. vitale şi fizice 


Fig. 4. Paralelism psihofizic. Constiinta conţine patru 
compartimente de posibilități. Prin colaps cuantic, 
posibilităţile se manifestă sub forma corpului material, a 
corpului vital, a minţii şi a intelectului supramental. 


Dualismul nu mai reprezintă o problemă, deoarece, 
înainte de colaps, toate corpurile sunt posibilităţi în 
interiorul conştiinţei (în interiorul corpului extatic al 
acesteia). Atunci când se produce colapsul cuantic, acest 
fapt se petrece pe toate cele patru niveluri, fiind astfel 
aplicabil fiecărui compartiment distinct sau corp de 
posibilităţi. Aşa cum este greşit să afirmăm că albastrul 
creează culoarea galben sau că roşul derivă din verde, tot 
astfel metafora „mintea creează trupul” sau „mintea derivă 
din trup” nu are validitate. Şi mintea şi trupul sunt 
rezultate corelate ce decurg dintr-o singură cauză a 
posibilităţii, colapsată în conştiinţă. 

Aceasta este o nouă formă de paralelism psihofizic 
(vezi figura 4). În vechiul model, dualismul interacțiunii 
era evitat prin postularea funcţionării paralele a planurilor 
fizic şi non-fizic, dar nimeni nu a putut oferi un răspuns la 
întrebarea: Cine menţine paralelismul tuturor corpurilor 
ce funcţionează în paralel? Astăzi putem răspunde: 
conştiinţa. Am identificat, de asemenea, mediatorul 
interacțiunii dintre corpul subtil si cel fizic, daca insistati 
asupra gândirii carteziene ce susţine această interacţiune. 
Mediatorul este conştiinţa. 

Boala şi starea de rău 

În ultima vreme, cercetătorii din domeniul medicinei 
găsesc utilă distincţia dintre boală şi starea de rău. Boala 
este funcționarea  necorespunzătoare, obiectivă, a 
organismului, ce poate fi diagnosticată cu ajutorul 
aparatelor, al testelor corespunzătoare şi asupra căreia 
experţii se pot pune de acord. În opoziţie, starea de rău 
este subiectivă, este sentimentul subiectiv că organismul 
nu funcţionează corespunzător. Paradigma materialistă 
încearcă să explice boala, dar nu reuşeşte să explice cauza 
acestui sentiment interior, a stării de rău. 

Dinamica cuantică a tuturor corpurilor explică de ce 
o latură a conştiinţei noastre (cea fizică) este percepută în 
exterior, iar o alta (corpul subtil) în interior. Explicaţia este 
oferită de renumitul principiu cuantic al incertitudinii. 

Conform principiului incertitudinii, formulat în urma 


unor experimente legate de mişcarea obiectelor materiale, 
nu putem determina simultan, cu maximă precizie, şi 
poziţia, şi momentul mecanic (produsul dintre masă şi 
viteză) al unui obiect cuantic. O modalitate de a verifica 
validitatea principiului incertitudinii este expusă în cele ce 
urmează. În lumea submicroscopică, spre deosebire de 
binecunoscuta lume macroscopică, atunci când supunem 
ceva examinării şi avem nevoie de anumite semnale foarte 
mici, precum lumina, care să acţioneze asupra a ceea ce 
dorim sa examinam, însăşi această acţiune produce 
modificări inevitabile foarte mici, de unde incertitudinea. 
Cu alte cuvinte, acţiunea noastră are efect asupra 
obiectelor cuantice. 

Totuşi, în universul fizic, universul corpurilor extinse 
- res extensa, folosind limbajul lui  Decartes - 
microorganismele alcătuiesc macroorganismele, a căror 
masă creşte apoi din ce în ce mai mult. In cazul maselor 
mari, dinamica cuantică a materiei acţionează de aşa 
manieră încât obiectele se extind foarte încet ca unde de 
posibilitate, atât de încet încât efectul principiului 
incertitudinii este abia perceptibil. Astfel, atunci când un 
prieten al dumneavoastră priveşte un scaun aflat într-o 
anumită poziţie, iar apoi dumneavoastră priviţi acelaşi 
scaun, acţiunea prietenului de a privi scaunul modifică 
poziţia obiectului într-o măsură atât de mică, încât 
dumneavoastră priviţi, practic, acelaşi scaun, în acelaşi 
loc. 

Aşadar, vă puteţi compara datele şi puteţi ajunge la 
concluzia că, din moment ce amândoi vedeţi acelaşi obiect, 
obiectul este independent de acţiunea dumneavoastră de 
a-l privi, este în afara sferei conştiinţei dumneavoastră. 
Altfel spus, date care corespund ne fac să tragem 
concluzia că acest macrounivers al materiei este exterior 
nouă. (Însă experimentele cu laser demonstrează faptul că, 
într-adevăr, obiecte precum scaunele se deplasează abia 
perceptibil cu aproximativ 10 - 16 centimetri, între două 
momente în care sunt supuse observaţiei). 

Să ne gândim acum la corpul subtil. La acest nivel, 


nu există corpuri extinse şi nici distincţia micromacro. 
Există, în schimb, universuri nenumărate, oceane infinite 
ale căror unde sunt percepute ca evenimente individuale. 
Însă principiul cuantic al incertitudinii se aplică tuturor 
undelor de acest tip; în consecinţă, acţiunea prin care 
cineva priveşte un obiect va avea întotdeauna un efect 
asupra acestuia în corpul subtil, ceea ce înseamnă că o 
altă persoană nu va mai percepe acelaşi obiect. Deoarece 
în acest caz datele nu corespund, nu vom face aceeaşi 
greşeală afirmând că obiectele există în afara noastră. 
Fiecare dintre noi percepe acelaşi obiect într-un anumit 
fel, de aceea putem spune cu uşurinţă că obiectele ne sunt 
interioare. 

Aşadar, boala aparţine corpului fizic; este exterioară. 
Starea de rău este interioară - ne avertizează asupra 
funcţionării necorespunzătoare a corpului subtil, pe care îl 
percepem simultan. Dacă s-ar putea face o corespondenţă 
directă între boală şi starea de rău, nu ar exista nicio 
problemă; tratarea bolii ar însemna în mod automat şi 
tratarea stării de rău, şi invers. Insă empiric nu se poate 
face o corespondenţă directă: putem suferi de o boală 
(cancer în fază incipientă) fără să ne simţim rău. Sau, ne 
putem simţi rău (aşa-numita durere psihosomatică) fără să 
identificăm drept cauză o boală fizică. Intelegeti acum de 
ce avem nevoie de o medicină integrativă? 

Cum se produc reprezentările 

Ce se întâmplă atunci când conştiinţa colapsează 
simultan creierul şi mintea, sau corpul vital şi cel fizic? In 
primul rând, creierul produce o hartă sau o reprezentare a 
intelesului mental (vezi figura 5 a). Sau, în cazul corpului 
vital-fizic, corpul fizic realizează reprezentări ale 
câmpurilor morfogenetice vitale, reprezentări care 
corespund anumitor funcții vitale; aceste reprezentări sunt 
diferitele organe ale corpului nostru fizic, ce îndeplinesc 
acele funcții vitale asociate „planurilor” vitale (vezi figura 
5 b). 

Colaps cuantic 


inteles mental Reprezentare 


reprezentat la nivelul creierului a intelesului mental 
Colaps cuantic 


b 


Constiinta si posibilitatile vitale si fizice ale acesteia 

Constiinta si posibilităţile intelesului mental ale 
acesteia si ale creierului material 

„Plan” vital Organ fizic corespunzător unui în dreptul 
organ şi senzaţia chakrei resimţită de noi 

Fig. 5. (a) o dată produs colapsul simultan corelat al 
minţii şi al creierului, creierul realizează o reprezentare a 
intelesului mental perceput, (b) o dată produs colapsul 
corelat al „planului” vital corespunzător unui organ şi al 
corpului fizic, acesta din urmă realizează o reprezentare 
(organul) a celei dintâi în dreptul unei chakre. 

Cu alte cuvinte, corpul fizic are acelaşi rol ca şi acea 
componentă a calculatorului numită „hardware”, realizând 
reprezentări  „software” ale câmpurilor morfogenetice 
vitale, ce se diferenţiază în cadrul procesului numit 
morfogeneză - producerea formelor. În mod similar, 
creierul are rolul unui „hardware” ce realizează „software” 
din înţelesuri mentale. 

Ce proprietate a corpului fizic face ca acesta să poată 
îndeplini rolul unui „hardware”? Aceeaşi proprietate a 
fixitatii macroscopice prin care conştientizarea materiei 
apare exterioară în experienţa noastră. Atunci când scriem 
pe o tablă, făcând reprezentări ale gândurilor noastre, 
dacă urmele lăsate de cretă s-ar putea deplasa în virtutea 
incertitudinii cuantice, acest lucru nu ar fi tocmai potrivit. 
De aceea, fixitatea lumii fizice serveşte foarte bine 
procesului prin care se realizează reprezentări ale planului 
subtil. 

Nivelurile bolii şi ale vindecării 


Pentru a merge mai departe, ne vom folosi de o idee 
din matematică. Este vorba despre noţiunea de categorii 
sau tipuri logice. Un set formează un tip logic superior 
celui format de fiecare membru al setului. De exemplu, să 
ne gândim la fiecare număr prim în parte şi apoi să ne 
gândim la toate numerele prime. În cel de-al doilea caz 
vorbim de un set, ai cărui membri sunt numerele prime. 
Acest mod de gândire este limitat în matematică, deoarece 
nu există un alt tip logic superior setului. Discuţia legată 
de un set format din toate seturile duce la un paradox - 
paradoxul lui Russell. Nu este nevoie să intrăm acum în 
detalii suplimentare legate de matematică, dar putem 
utiliza această analogie cu tipurile logice din matematică 
pentru a justifica unificarea paradigmelor medicale. 

Am spus deja că fizica cuantică ne oferă o fereastră 
vizionară. Dacă privim prin această fereastră, trebuie să ne 
schimbăm total concepţia materialistă. Vedem prin masca 
materialitatii realităţii; percepem toate componentele 
realităţii pe care o experiem - senzaţii fizice, sentimente 
vitale, gânduri mentale, intuiţie supramentală şi integritate 
spirituală - ca pe diferite niveluri prin care conştiinţa se 
percepe pe sine (Goswami 2000). Aceste niveluri sunt 
incluse unul în celălalt (vezi figura 6). 

Corpul fizic este nivelul cel mai grosier, cel vital este 
un tip superior, cel mental un tip superior celui vital, iar 
apoi urmează supramentalul (pe care vindecătorii nu-l 
invocă de obicei, incluzându-l în spiritual). Dacă vă este 
familiară gândirea platonică, puteţi identifica 
supramentalul cu domeniul a ceea ce Platon numea 
arhetipuri. În accepțiunea lui Jung, acesta este domeniul la 
care putem avea acces prin intuiţie. In fine, urmează 
nivelul spiritual, care este întregul - fundamentul fiinţei, 
pe care nu-l putem percepe dacă facem distincţia subiect- 
obiect. 

Ideea existenţei celor cinci „corpuri” ale conştiinţei 
este foarte veche. A fost descoperită în scrierile Vedanta, 
în India (după cum am arătat mai devreme, în istorioara 
relatată), precum şi în Kabbala, în tradiţia iudaică. O dată 


ce înţelegem întreaga cosmologie - întreaga lume - în 
aceşti termeni, lucrurile devin mai clare. Vedem imediat că 
diferitele paradigme utilizate de diferiţi medici nu sunt 
decât o modalitate de a vorbi despre niveluri distincte ale 
bolii şi ale vindecării. În apoi, să căutăm un mijloc de a 
integra diferitele modele pentru a obţine paradigma 
completă a sănătăţii, ce stă la baza Medicinei Integrale. 


Fig. 6. Cele cinci corpuri ale conştiinţei. 

Nivelul fizic al bolii pare uşor de descris: este vorba 
despre funcţionarea necorespunzătoare a organismului. 
Cauzele pot fi atât externe, cât şi interne. Exemple de 
cauze externe, în paradigma materialistă, sunt microbii, 
viruşii şi vătămările fizice. 


Cauzele interne ale unei boli fizice sunt mai subtile, 
însă una este evidentă: un defect genetic. Lipsa unei gene 
sau a unei combinaţii de gene are drept consecinţă 
incapacitatea organismului de a produce anumite proteine 
necesare funcţionării corespunzătoare a organelor - astfel 
apare boala. 

Insă o astfel de analiză a cauzelor bolii nu este 
întotdeauna posibilă. Să ne gândim, de pildă, la cancer. 
Atât prezenţa microbilor, cât şi deficienta genetică au fost 
socotite cauze ale acestei boli, dar fără prea mult succes. 
Astfel că întrebarea „Care este cauza cancerului?” 
aşteaptă încă răspuns, la nivel vital şi mental. 

Care este cauza bolii la nivel vital? La nivel fizic, 
avem reprezentările corpului fizic, supuse legilor fizice şi 
chimice obişnuite; la nivel vital, avem planuri ale 
organismului - câmpurile morfogenetice. Fiecare corp fizic 
este unic, datorită structurii sale. Corpul vital al unei 
persoane este, de asemenea, unic, dar din alte 
considerente - datorită condiţionării. Anumite „planuri” 
vitale sunt utilizate mai mult decât altele, formând un set 
de înclinații care devin ulterior un model de personalitate 
funcţională. Un astfel de corp vital individual: (1) poate 
deţine anumite dezechilibre (cauză internă) şi (2) poate 
dobândi dezechilibre în urma interacțiunii cu (a) mediul 
fizic, (b) mediul vital şi (c) mediul mental (cauză externă). 

Un astfel de mediu poate fi reprezentat de hrană, 
natură si animale, precum şi de alte persoane. Retineti 
faptul că interacţiunile dintre mediul vital şi mediile fizic şi 
mental sunt indirecte. Mediul fizic influenţează organele 
corpului fizic, dar acestea din urmă se află în relaţie cu 
„planurile” din corpul vital, aşa încât efectul se propagă. 
Desigur, conştiinţa realizează conexiunile ultime. 

În mod similar, planul mental influenţează creierul, 
cu care se află în legătură. Creierul comunică cu diferitele 
organele ale corpului fizic prin intermediul sistemului 
nervos şi al conexiunilor psihoneuroimunologice, recent 
descoperite (vezi capitolul 14). În cele din urmă, aceste 
organe comunică cu „planurile” din corpul vital aflate în 


dreptul chakrei corespunzătoare. Din nou, conştiinţa este 
cea care mediază aceste legături. 

O astfel de utilizare neuniformă a „planurilor” 
cuprinse in corpul vital (câmpurile morfogenetice) 
determină dezechilibre şi la nivelul organelor fizice. 

La nivel mental, înțelesurile mentale negative pot 
avea drept cauza factori externi, ce se pot regasi la toate 
cele trei niveluri: 

1. La nivel fizic. De exemplu, vatamarea fizica, ce 
genereza stari de neliniste: ,De ce mi se intampla mie 
mereu aceste lucruri?” 

2. La nivel vital (teama care apare atunci cand vedem 
un tigru sau teama inchipuita). 

3. La nivel mental (cuvinte jignitoare). 

Înţelesul mental negativ influenţează organismul prin 
intermediul reprezentării pe care o primeşte la nivelul 
creierului şi, ulterior, prin intermediul legăturilor dintre 
creier şi organism, via sistemul nervos şi moleculele 
psihoneuroimunologice. Înţelesul mental influenţează în 
mod direct „planurile” cuprinse în corpul vital prin chakra 
coroanei (crestetul capului) şi indirect prin celelalte 
chakre. 

In plus, mintea unei persoane poate deţine anumite 
dezechilibre interne. Atât dezechilibrele interne ale minţii, 
cât şi cele externe, pot cauza dezechilibre vitale şi fizice. 

Deoarece nivelul arhetipal supramental nu este 
reprezentat în mod direct în planul fizic, nu se poate 
afirma că există vreo boală care să-şi aibă cauzele în planul 
supramental. Însă absenţa legăturii cu corpurile 
supramental şi extatic se poate manifesta ca ignoranță, 
care este cauza tuturor suferințelor. Înțeleptul din India de 
Est, Patanjali (Taimni 1961), a afirmat că ignoranta dă 
naştere ego-ului, ego-ul dă naştere preferințelor şi 
antipatiilor (proces pe care eu îl numesc mentalizarea 
sentimentelor), iar aceste preferinţe şi antipatii generează, 
în cele din urmă, boli fizice şi teama de moarte. 

Astfel, boala fizică poate avea cauze la toate 
nivelurile, în toate cele cinci corpuri. Materialistul rigid 


susţine faptul că toate bolile sunt generate la nivelul fizic, 
iar aceasta este cea mai mare greşeală a medicinei 
convenţionale, însă şi cei care practică medicina 
alternativă fac aceeaşi greşeală dacă pun o anumită boală 
pe seama unui singur nivel, ca urmare a funcţionării 
necorespunzătoare a unui corp. De multe ori, cauza bolii 
trebuie căutată la mai multe niveluri. 

Să ne gândim, de pildă, la vătămarea fizică. 
Materialiştii susţin că aceasta este o problemă la nivelul 
fizic. Chirurgii intervin, dar rana nu se vindecă. Ne putem 
acum da seama că „planurile” vitale care răspund de 
refacerea organului afectat nu funcţionează corespunzător. 
Acesta este momentul în care putem consulta un 
acupuncturist. 

Acelaşi lucru se aplică şi în cazul vindecării ce 
trebuie analizată pe mai multe niveluri. O boală este 
însoţită de anumite simptome la nivel fizic, de o anumită 
stare de rău la nivel vital, de anumite înţelesuri greşite la 
nivel mental şi de un anumit sentiment de separare, de la 
nivelurile supramental şi extatic. Vindecarea totală este 
vindecarea holistă - trebuie să încercăm întotdeauna o 
abordare pe mai multe niveluri, dacă putem găsi modalităţi 
compatibile de abordare pentru nivelurile respective. 

lată mecanismul. La cel mai jos nivel există medicina 
convenţională şi remediile sale materialiste (ce tratează 
simptomele): medicamente, intervenţii chirurgicale şi 
terapia cu radiaţii. Dacă boala este exclusiv fizică (ceea ce 
se întâmplă rar), atunci un astfel de remediu este soluţia 
potrivită. 

La nivelul următor, nivelul vital, boala este însoţită de 
simptome vitale identificabile, pe lângă obisnuitele 
simptome fizice. Dacă tratăm doar componentele vitale ale 
bolii, aşa cum fac medicii din Orient, adepţi ai tradiţiei 
Ayurveda şi ai medicinei chineze tradiţionale, sau aşa cum 
tind să facă şi cei care practică homeopatia, obţinem o 
paradigmă exclusivă. Este adevărat că tratamentul la nivel 
vital este mai profund şi include şi nivelul fizic, dar 
necesită timp. De aceea, la fel de adevărat este şi faptul 


că, în caz de urgenţă, vom apela la remediul convenţional. 
Cel mai important este să acordăm atenţie compatibilitatii 
dintre cele două modalităţi de tratament; apoi totul va 
merge în direcţia potrivită. 

La nivelul următor, mintea deţine rolul de bază; 
vorbim acum de îmbolnăvire minte-corp şi de vindecare 
minte-corp. Într-adevăr, la acest nivel putem spune că 
mintea este cea care produce boala, dar este oare nevoie 
să susţinem cu tărie faptul că mintea este cea care 
vindecă, mintea singură răspunde de vindecare la nivelul 
mental şi că vindecarea se manifestă apoi şi la nivel fizic? 
În schimb, de ce să nu aplicăm în continuare modelul de 
vindecare la cele două niveluri, vital şi fizic? 

De fapt, una din ideile centrale ale acestei cărţi este 
că vindecarea minte-corp este uneori impropriu denumită 
astfel. Atunci când mintea dă naştere bolii, vindecarea nu 
poate fi întotdeauna identificată la nivelul minţii. Trebuie 
să facem un salt cuantic până la nivelul supramental 
pentru a găsi soluţia. Desigur, vindecarea la nivel 
supramental nu exclude mintea; nu exclude nici fizicul şi 
vitalul. Un salt până la nivelul supramental are drept 
rezultat corectarea  înţelesurilor mentale greşite; 
corectarea intelesurilor mentale atrage după sine 
corectarea sentimentelor vitale, adică vindecarea 
programelor morfogenetice, astfel încât acestea din urmă 
să poată restabili funcţiile biologice ale organelor, la nivel 
fizic. 

La următorul nivel de vindecare spirituală, 
vindecarea înseamnă redobândirea întregului (în limba 
engleză, vindecare şi întreg provin, etimologic, din aceeaşi 
rădăcină) sau ceea ce tradiţiile spirituale numesc 
iluminare. Apar aici câteva nedumeriri. Dacă iluminarea 
spirituală este totodată şi cel mai înalt nivel al vindecării, 
atunci de ce persoanele aşa-zis iluminate mor din cauza 
unor boli precum cancerul (în asemenea măsură încât 
Andrew Weil defineşte în glumă iluminarea ca fiind o 
invitaţie la cancer). De ce nu pot aceste persoane 
iluminate să se vindece singure? 


Este cunoscut faptul că doi renumiţi mistici iluminati 
ai timpurilor relativ recente, Ramakrishna şi Ramana 
Maharshi, au murit de cancer, însă nedumeririle dispar 
dacă acceptăm faptul că descoperirea întregului vindecă 
mintea de egoism; vindecarea  ego-ului elimina 
dezechilibrele vitale datorate preferințelor emoţionale, iar 
lipsa preferințelor emoţionale înseamnă absenţa fricii de 
moarte la nivel fizic. 

Aşadar, nimeni nu suferă, nici nu se teme de moarte, 
din pricina bolii. În acest caz, cui îi mai este necesară 
vindecarea? Cu alte cuvinte, este posibil ca perspectiva 
unui iluminat să nu aibă niciun sens în faţa perspectivelor 
elaborate la oricare dintre nivelurile inferioare! 

Este Medicina Integrala o ştiinţă? 

Cei care practică medicina convenţională pot avea 
încă retineri cu privire la adoptarea unei Medicini 
Integrale care să integreze medicina alternativă şi 
medicina convenţională. Dacă medicina, în sens general, 
cuprinde şi nivelurile imateriale ale realităţii (acceptând, 
chiar, ideea că acestea există), mai este medicina o ştiinţă? 
Ştiinţa depinde de date experimentale ce nu se contrazic. 
Din moment ce este evident faptul că planul imaterial nu 
poate fi studiat cu instrumente fizice, cum putem elabora o 
ştiinţă bazată pe consens? 

Răspunsul la o astfel de problemă nu este greu de 
găsit. Corpurile noastre imateriale individualizate, vitalul 
şi mentalul, nu pot fi supuse masuratorii fizice directe, este 
adevărat, dar ele generează efecte corelate asupra 
planului fizic, ce pot fi verificate în laborator. În plus, fiinţă 
conştientă, omul poate simţi, gândi şi intui în mod direct; 
aceste proprietăţi ne leagă nemijlocit de corpurile vital, 
mental, respectiv supramental. Dacă teoria obiectivitatii 
puternice - conform căreia ştiinţa trebuie să fie 
independentă de subiect - este înlocuită cu teoria 
obiectivitatii scăzute - conform căreia ştiinţa trebuie să fie 
invariabilă de la un subiect la altul - atunci medicina poate 
fi subiectivă, rămânând ştiinţifică. 

Se poate ca adeptul conventionalismului să ezite 


încă: să presupunem că datele greu de explicat pe care le 
presupun medicina alternativă, vindecarea minte-corp, 
eliminarea durerii cu ajutorul acupuncturii, dosha 
ayurvedica, remediile homeopate care exclud pastilele, 
vindecarea spontană, vindecarea prin intermediul 
rugăciunii la distanță, sunt adevărate, dar că explicarea în 
termeni imateriali a acestor date este eronată şi inutilă. Ce 
vă face să credeţi că în viitor toate aceste date nu-şi vor 
găsi o explicaţie complet materială? În definitiv, aproape 
am reuşit să demonstrăm că homeopatia funcţionează pe 
acelaşi principiu ca şi efectul placebo (tratament prin 
administrarea unor pastile din zahăr, cu „binecuvântarea” 
doctorului) şi că acupunctura depinde de sistemul nostru 
nervos (detaliile vor fi prezentate mai târziu în carte). 
Filosoful Karl Popper a numit această atitudine 
materialism „de perspectivă”. Materialismul „de 
perspectivă” constă în promisiuni zadarnice pe care 
materialiştii le fac în vedea soluționării, cândva, în viitor, a 
unei probleme paradoxale sau inexplicabile, cu ajutorul 
unor idei materialiste suplimentare pe care viitorul le va 
scoate la lumină. 

Ani de-a rândul, adepţii acestui tip de materialism au 
căutat să înlocuiască noțiunea de minte cu aceea de creier, 
însă nimeni nu a reuşit să conceapă un calculator care să 
proceseze înțelesurile. Niciun biolog nu a reuşit să 
dovedească faptul că sursa programelor morfogenezei se 
află în interiorul genelor sau în citoplasmă (Lewontin 
2000). Nimeni nu poate explica creativitatea fără să ia în 
considerare salturile cuantice în supramental (Goswami 
1999). De asemenea, nimeni nu a găsit o explicaţie 
materialistă pentru distincţia subiect-obiect pe care o 
presupune constienta de sine. Aşadar, existenţa acestor 
corpuri imateriale ale conştiinţei nu poate fi tăgăduită; mai 
mult, ne putem folosi de ele pentru a explica paradoxurile 
ştiinţei şi medicinei convenţionale. 

Situaţia nefericită în care se complace materialistul 
îmi aminteşte de o istorioară. O femeie merge la un 
magazin de îmbrăcăminte şi cere aproximativ 50 m de 


material pentru rochia de mireasă. Vânzătorul este uimit. 
„Nu vă trebuie atât de mult material, doamnă, „spune 
acesta. „Nu  înţelegeţi, „răspunde eroina  istorioarei, 
„logodnicul meu crede în materialismul «de perspectivă». 
li place să caute, nu să găsească”. 

Pe scurt, iată modus operandi al Medicinei Integrale: 

— Medicina Integrala are la bază o paradigmă 
conform căreia cele mai multe boli apar simultan la nivelul 
a mai mult de unul dintre cele cinci corpuri ale conştiinţei 
- fizic, vital, mental, supramental şi spiritual. Totuşi, cauza 
bolii poate fi identificată la un singur nivel, de unde se 
poate extinde apoi către alte niveluri. 

— Scopul Medicinei Integrale nu este acela de a trata 
boala având în vedere un singur nivel (cel material), 
precum în alopatie, ci de a include în procesul vindecării 
toate mişcările tuturor celor cinci corpuri ale conştiinţei, 
după cum este necesar. 

— În mod deosebit, atât mintea, cât şi energiile vitale 
sunt niveluri la care boala se poate instala, iar vindecarea 
se poate produce. Vindecarea pe un plan superior al 
conştiinţei generează în mod automat şi vindecarea la 
nivelurile inferioare, deşi acest proces necesită timp. 

— In mod firesc, tehnicile crude şi abuzive utilizate în 
medicina convenţională sunt, cel puţin în parte, înlocuite 
cu tehnici mai subtile. 

— Se face distincţia clară între boală şi starea de rău. 

— Ideea autovindecarii este acceptată drept una din 
consecinţele puterii de cauzalitate descendentă a 
conştiinţei. Vindecarea din exterior poate reprezenta un 
exemplu de non-spatialitate (vezi mai jos). 

— Astfel, încă o dată, medicii devin co-vindecători, 
alături de pacient (vezi capitolul 6). 

Puteţi observa că multe dintre aceste idei sunt deja 
aplicate în şcolile de medicină alternativă, cum ar fi 
naturopatia. Noutatea constă în gândirea cuantică, 
aplicarea conştientă a principiilor cuantice, în vederea 
dezvoltării unui sistem de vindecare complet şi funcţional. 
Numeroşi medici au deja meritul de a fi intuit importanţa 


gândirii cuantice în medicină; aceştia sunt deja doctori 
cuantici. Capitolul următor abordează acest subiect. 

5. Noua gândire paradigmatică a câtorva medici 
contemporani 

O paradigmă este o noţiune generală, ce cuprinde 
premise metafizice, ipoteze fundamentale suplimentare şi 
sisteme logice implicite sau explicite, de care se foloseşte 
un grup de oameni de ştiinţă dintr-un anumit domeniu al 
activităţii umane. Prin urmare, medicina convenţională 
deţine o paradigmă funcţională, ce are la bază metafizica 
materialistă, fizica clasică, biochimia şi biologia 
moleculară, precum şi neodarvinismul. 

De ce avem nevoie de o schimbare de paradigmă în 
medicină? După cum a subliniat filosoful Thomas Kuhn, 
care a introdus ideea de paradigme şi schimbări de 
paradigme, o paradigmă este utilă celor care o aplică doar 
până în momentul în care începe să dea naştere unor 
paradoxuri pe care nu le poate soluţiona şi unor date pe 
care nu le poate explica. De ce este necesară o schimbare 
de paradigmă în medicină? Deoarece experimentele clinice 
dovedesc eficienţa practicilor medicale alternative, pe care 
medicina convenţională le considera paradoxuri (vezi 
capitolul 1). In plus, exista astazi date clare ce sustin 
vindecarea spontană, vindecarea prin intermediul 
rugăciunii la distanță, chiar şi vindecarea pe baza efectului 
placebo, pe care paradigma oficială le consideră 
inexplicabile. Este evidentă necesitatea adoptării unei 
paradigme integrative, care să cuprindă practicile 
medicale convenţionale şi alternative. Am conturat deja, în 
capitolele 4 şi 5, această paradigmă integrativă - Medicina 
Integrală. 

În acest capitol, doresc să fac o analiză mai detaliată, 
atât pentru a clarifica informaţiile deja prezentate, cât şi 
pentru a evidenția alte paradoxuri şi date contradictorii 
inacceptabile din perspectiva medicinei convenţionale, pe 
care, însă, noua paradigmă le poate justifica (subiectul 
capitolului următor). 

Neajunsurile gândirii bazate pe fizica clasică 


Adevărul este că majoritatea medicilor intretin încă 
un sistem de gândire bazat pe fizica clasică, deşi au trecut 
o sută de ani de la apariţia noilor idei cuantice. Fizica 
clasică favorizează anumite prejudecăţi nefondate, cea mai 
nocivă fiind aceea conform căreia ar exista o realitate 
distinctă, obiectivă, adică independentă de conştiinţă. În 
medicină, această prejudecată îi determină pe medici să 
ignore funcţia cauzală a conştiinţei celui care vindecă şi a 
celui care este vindecat, în ciuda numeroaselor dovezi şi a 
practicii care susţin contrariul. 

Mary Baker Eddy (1906), fondatoare a Ştiinţei 
Creştine, a suferit, în cea mai mare parte a vieţii sale, de o 
boală cronică. In 1866, o ranire accidentală aproape i-a 
cauzat moartea. După ce a depăşit această perioadă. 

Mary Baker Eddy era nu numai vindecată, dar 
dobândise şi principiile ce au stat la baza Ştiinţei Creştine: 
boala nu este reală, este o iluzie creată de conştiinţă, a 
spus ea. lar conştiinţa poate vindeca boala, demontând şi 
reorganizând sistemul de gândire aplicat. 

O altă prejudecată inutilă este materialismul strict, 
ideea că totul este alcătuit din materie şi derivatele 
acesteia, energia şi câmpurile de forţă. In aceasta 
acceptiune, mintea şi conştiinţa sunt epifenomene ale 
materiei. Particulele elementare formează conglomerate 
numite atomi, atomii formează molecule, moleculele 
formează celulele din care este alcătuit organismul, 
inclusiv creierul, iar creierul formează conştiinţa şi mintea. 
Dacă acceptăm această teorie - teoria cauzalitatii 
ascendente, numită astfel deoarece totul depinde de cauza 
principală, identificată la cel mai de jos nivel, cel al 
particulelor elementare - atunci trebuie să-i atribuim 
conştiinţei doar rolul de element decorativ, lipsit de 
eficacitate cauzală. Din nou, autovindecarea nu-şi găseşte 
o justificare. De asemenea, nu se face distincţie între minte 
şi creier, fiind, astfel, exclusă noţiunea de înţeles. 

Totuşi, numeroşi medici recunosc, chiar dacă nu 
deschis, faptul că înţelesul deţine un rol în procesul de 
vindecare, referindu-se aici la înţelesul pe care pacientul îl 


atribuie bolii (Dossey 1989). Dar de unde vine înţelesul? 
Creierul, considerat un calculator clasic, nu poate procesa 
înţelesul (vezi capitolul 3). Nu, mintea este cea care 
procesează înţelesul. 

Dacă materia este singura bază a existenţei, atunci 
nu rămâne loc nici pentru realităţi extrafizice, precum gi 
sau prana. Influentati de realismul materialist, chiar si 
practicieni ai medicinei orientale au căzut pradă acestei 
idei materialiste, adoptând o poziţie defensivă. Pentru o 
vreme destul de îndelungată, aceştia au căutat explicaţii 
materialiste care să le justifice principiile, deşi, în prezent, 
tendinţa este cea opusă. 

Conform gândirii clasice, conştiinţa, mintea şi corpul 
vital sunt fie epifenomene, fie entităţi distincte, duale; de 
aici principiul dualismului - cum pot interactiona obiecte 
distincte, duale? - vă obsedează (Stapp 1995). Aşadar, 
adepţii teoriilor clasice în medicină sunt forţaţi să ignore 
date solide ale vindecării minte-corp, dar şi succesul 
remarcabil al medicinei tradiţionale chineze şi indiene şi al 
homeopatiei, deoarece alternativa este o gafă filosofică ce 
permite înzestrarea creierului şi a corpului fizic cu 
eficacitea cauzală a conştiinţei, ce acţionează împreună cu 
energia vitală şi mintea. 

Există date care contrazic categoric şi alte 
prejudecăţi clasice pe care le au medicii. O astfel de 
prejudecată este continuitatea. Adepții medicinei 
convenționale consideră că procesul vindecării este 
acționat de cauze şi că aceste cauze se determină una pe 
cealaltă. În acest mod, vindecarea produsă de aceste cauze 
este şi ea continuă, progresivă. Astfel, prejudecata 
continuității se traduce prin dispariţia progresivă a bolii. 
Însă, în prezent, sunt cunoscute numeroase cazuri de 
vindecare spontană, inclusiv cazuri severe de cancer 
(Chopra 1989; Weil 1995; Schlitz şi Lewis 1997), în care 
boala a dispărut subit, nu gradual! 

O altă prejudecată este legată de aspectul local - 
toate cauzele şi efectele sunt locale şi se propagă în spaţiu 
prin intermediul semnalelor, într-o unitate finită de timp. 


Această prejudecată nu rezistă în faţa ideii deja renumite 
conform căreia rugăciunea, chiar şi de la distanţă, şi chiar 
lipsită de un semnal fizic care să ajungă la pacient, are 
puterea de a vindeca (Byrd 1988; vezi şi Dossey 1989). 

Gândirea cuantică în medicină 

In 1982, medicul Larry Dossey a scris o carte 
intitulată Space, Time, and Medicine (Spaţiu, timp şi 
medicină). Imi amintesc ca am citit cartea; cum putea să- 
mi scape, din moment ce eu eram, în acele vremuri, un 
cititor avid al cărţilor referitoare la New Age? Pe-atunci, 
nu fusese încă publicat nici măcar renumitul experiment al 
lui. Aspect ce demonstrează fără echivoc non-localitatea 
cuantică, comunicarea lipsită de semnale între obiecte 
cuantice corelate. Dar Dossey vorbea deja de aspectul non- 
local al vindecării şi îi îndemna pe medici să renunţe la 
teoria clasică referitoare la spaţiu şi timp, ce favorizează 
localitatea, acordând atenţie mesajului non-localitatii 
cuantice, sau al acţiunii la distanţă. 

Şase ani mai târziu, medicul Randolph C. Byrd (1988) 
a efectuat propriul experiment legat de vindecarea la 
distanţă, persoanele implicate necunoscându-se între ele. 
In cadrul acestui experiment, desfăşurat într-un spital din 
San Francisco, a fost analizată rata vindecării unui grup de 
pacienţi, dintre care doar pentru câţiva, arbitrar selectaţi, 
s-au rostit rugăciuni la distanţă, de către un grup de 
persoane, fără a se cunoaşte identitatea doctorului sau a 
pacientului. Rezultatul experimentului este ştiut de toată 
lumea: cei pentru care s-au rostit rugăciuni s-au vindecat 
mai repede! Rugăciunea este eficientă în procesul de 
vindecare, chiar şi atunci când este rostită de la distanţă. 
Non-localitatea este importantă pentru vindecare! Este 
fizica cuantică într-adevăr importantă pentru medicină? 
Este non-localitatea evidenţiată în vindecarea cu ajutorul 
rugăciunii la distanţă un exemplu de non-localitate 
cuantică? (Vezi capitolul 6 pentru răspuns.) 

Apoi, în 1989, a apărut o nouă carte fundamentală, 
ce abordează posibila aplicare a fizicii cuantice in 
medicină. Cartea poartă titlul Quantum Healing 


(Vindecarea cuantică), al cărei autor este deja celebrul 
Deepak Chopra, fost endocrinolog, acum medic ayurvedic. 
Chopra sustine ideea ca gandirea cuantica poate explica 
anumite cazuri de vindecare minte-corp ce se aseamana cu 
autovindecarea, caz in care pacientii se vindeca singuri. 

Pentru cei care practica medicina conventionala, nu 
doar autovindecarea, ci şi vindecarea minte-corp în 
general, reprezintă o enigma, deoarece, conform viziunii 
clasice a acestora, sinele şi mintea sunt fie creier, fie 
entităţi duale, adică dualismul este cel care le conferă 
validitate, ca entităţi. Chopra a afirmat că este posibil ca 
mintea să interacţioneze cu trupul prin intermediul unui 
corp cuantic mecanic şi că probabil conştiinţa este cea 
care ajută la medierea interacțiunii. Chopra susţinea nici 
mai mult, nici mai puţin decât cauzalitatea descendentă 
specifică conştiinţei, stilul cuantic. Autorul a ajuns la 
această concluzie observând „salturile cuantice” 
discontinue în procesul de vindecare. 

Adevărul este că destul de puţini medici par să fi 
depăşit, de câteva decenii, prejudecățile clasice. Andrew 
Weil este şi el unul dintre aceştia. Chiar înaintea lui 
Chopra, în 1983, Weil îşi îndemna colegii de breaslă să se 
folosească de fizica cuantică pentru a reintroduce noţiunea 
de conştiinţă în ştiinţa vindecării (Weil 1983). Mai mult, 
Weil a afirmat că acele cazuri de vindecare spontană pot 
foarte bine să fie rezultatul unei „revelații interioare”. 

Weil a amintit cazul unei paciente, pe care o vom 
numi S.R., diagnosticată cu boala Hodgkin (o forma de 
cancer la sistemul limfatic). Se ştie că boala Hodgkin 
evoluează în patru stadii; S.R. era deja în al treilea stadiu. 
Pacienta era însărcinată la momentul respectiv şi nu dorea 
să piardă copilul, de aceea a refuzat tratamentul 
convenţional cu radiaţii sau chimioterapie şi a găsit un alt 
medic. Sub supravegherea acestuia, S.R. a suferit o 
intervenţie chirurgicală, primind chiar şi tratament cu 
radiaţii, dar starea continua să i se inrautateasca. 

Intâmplător, medicul lui S.R. studia efectele aplicării 
terapiei LSD asupra pacienţilor cu cancer. Supravegheată 


de acesta, femeia a încercat tratamentul cu LSD, fiind 
încurajată să-şi exploreze în profunzime propriul sine, şi să 
comunice cu viaţa din pântecele ei. S.R. a reuşit acest 
lucru după ce medicul a întrebat-o dacă are dreptul să 
curme viaţa copilului ei. Abia atunci a avut S.R. sclipirea 
interioară că alegerea este a ei: poate trăi sau poate muri. 
A fost nevoie de ceva timp după acest moment de 
iluminare, de schimbări considerabile ale stilului de viaţă, 
dar s-a vindecat. Printre altele, a adus pe lume şi un copil 
sănătos. 

Acest caz demonstrează clar faptul că detinem, într- 
adevăr, capacitatea de a ne alege propria realitate, dar 
pentru aceasta trebuie să intrăm într-o stare neobişnuită, 
de „iluminare”. 

Colapsul cuantic al undelor de posibilitate este 
fundamental discontinuu. Deşi conditionarea intuneca 
aceasta discontinuitate a libertatii de alegere (Mitchell si 
Goswami 1992) in viata noastra, totusi aceasta exista, iar 
eficienta ei devine evidenta in ceea ce noi numim 
eveniment creativ - sclipirea interioară despre care a 
vorbit Weil in cazul pacientei S.R. Asadar, in viziune 
cuantica, evenimentele spontane (deci discontinue) de 
vindecare pot fi considerate exemple de creativitate in 
procesul de vindecare. 

Colapsul cuantic este, de asemenea, non-local, in 
esenta. Astfel, caracterul non-local al vindecarii, ca in 
cazul vindecarii cu ajutorul rugaciunii, isi gaseste imediat 
explicatia in principiile cuantice. 

In capitolul urmator, vom analiza fizica cuantica si 
mai în detaliu decât pana acum, pentru a înţelege 
contribuţia fizicii cuantice la ştiinţa vieţii, sănătăţii, 
vindecării şi morţii - preocupările de bază ale medicinei. 

6. Mai multe despre fizica cuantică şi contribuţia 
acesteia în domeniul medicinei 

Dacă titlul acestui capitol vă nelinişteşte, relaxati-va. 
Capitolul se ocupă mai puţin de fizica cuantică şi mai mult 
de contribuţia acesteia la noua viziune paradigmatică din 
domeniul sănătăţii şi vindecării. Din capitolele anterioare, 


ar trebui să reiasă clar care sunt trei dintre aceste 
contribuţii: cauzalitatea descendentă, non-localitatea şi 
discontinuitatea. Mai există o contribuţie, legată de modul 
în care posibilităţile cuantice devin evenimente concrete 
ale experienţei noastre; se numeşte „ierarhie încurcată”, 
noţiune pe care o voi lăsa învăluită în mister până mai 
târziu. 

Să începem cu o mică recapitulare. Ce este o cuantă? 
Etimologic, cuantă provine dintr-un cuvânt din latină care 
înseamnă cantitate, însă fizicianul Max Planck, care a 
introdus pentru prima dată această noţiune în fizică, într-o 
lucrare fundamentală apărută în anul 1900, i-a atribuit un 
sens uşor diferit. Pentru Planck şi pentru fizica cuantică, 
cuvântul  „cuantă” înseamnă cantitate discretă. De 
exemplu, o cuantă de lumină, numită foton, este un 
fascicul discret de energie ce nu mai poate fi descompus. 

Dacă noţiunea este încă neclară, un exemplu din 
viaţa de zi cu zi poate fi de ajutor. Un cent sau un penny 
reprezintă o sumă discretă de bani; nu există jumătate de 
cent sau jumătate de penny. 

Cauzalitatea descendentă 

Obiectele cuantice sunt unde de posibilitate. Atunci 
când nu le privim, acestea se propagă precum undele unei 
ape în care am aruncat o pietricică, însă o undă cuantică 
se propagă nu în spatiu-timp, ci în domeniul posibilităţii, 
domeniu pe care Heinsenberg l-a numit potentă. Atunci 
când privim, când măsurăm, unda de posibilitate este 
colapsată; ceea ce înainte se propaga (în posibilitate) 
devine localizat în actualitate ca un eveniment in spatiu- 
timp; ceea ce în potentă deţinea mai multe fațete, capătă 
acum o singură fateta (vezi figura 

7). 

Fig. 7. Doua faze ale evolutiei in timp a unui obiect 
cuantic. Un obiect cuantic se extinde ca o unda de 
posibilitate atunci cand nu este privit. Aceasta miscare 
este continua si determinata de matematica cuantica. 

Atunci cand privim, unda de posibilitate este 
discontinuu colapsată. Această mişcare discontinuă este 
acauzală şi nu poate fi determinată de matematică sau 
algoritmi. 

Să luăm un exemplu. Să presupunem că eliberăm un 
electron într-o încăpere. Unda de posibilitate a 
electronului, dacă acesta nu este privit, se va propaga în 
potentă. Aceasta înseamnă că electronul are posibilitatea 
de a fi peste tot în încăpere în doar câteva momente. 
Fiecare posibilitate, fiecare poziţie posibilă a electronului 
este însoţită de o probabilitate, alcătuind o distribuţie (vezi 
figura 8). Atunci când privim, electronul se manifestă într- 
unul din locurile în care este posibil să existe; dacă 
aducem în acest loc un detector de electroni (un contor 
Geiger, de exemplu), acesta va ticai. 

In sfera posibilităţii, electronul nu este în afara 
noastră, a conştiinţei noastre. Este o posibilitate a 
conştiinţei însăşi, o posibilitate materială. Atunci când 
conştiinţa colapsează unda de posibilitate, alegând una din 
posibilele fațete ale electronului, respectiva fateta devine 
actualitate. Simultan, unda de posibilitate a detectorului 
de electroni este şi ea colapsată, eliberând un ticăit; iar 
unda de posibilitate a creierului observatorului este 
colapsată, înregistrând, de asemenea, ticăitul. 

Cum se propagă în posibilitate unda electronului, 
unda detectorului, sau unda creierului, ce fațete asumă 


aceste unde, toate acestea depind de cauzalitatea 
ascendentă, de dinamica interacțiunilor dintre particulele 
elementare. Această etapă poate fi calculată de 
matematica cuantică, cel puţin în principiu. Evenimentele 
produse prin colapsul undelor de posibilitate sunt 
rezultatele alegerii conştiente, ale cauzalitatii 
descendente. In acest caz, nu ne putem folosi de nicio 
matematica, de niciun algoritm. Aceasta alegere a 
cauzalitatii descendente este libera, imprevizibila. 

8. O distribuţie a probabilității cuantice. 

Discontinuitatea 

să analizăm în continuare noţiunea de 
discontinuitate. Fizicianul danez Niels Bohr ne-a lăsat o 
imagine a mişcării discontinue, care ilustrează foarte 
limpede această noţiune. Se ştie că electronii gravitează în 
jurul nucleului, asemenea planetelor care gravitează în 
jurul soarelui. Aceasta este mişcarea continuă. Însă atunci 
când un electron face un salt de pe o orbită atomică pe 
alta, spune Niels Bohr, saltul este discontinuu; electronul 
nu trece niciodată prin spaţiul intermediar. Dispare de pe o 
orbită şi apare pe o alta. Urmându-l pe Niels Bohr, numim 
această mişcare discontinuă salt cuantic (vezi figura 9). 


Fig. 9. Un salt cuantic, în viziunea lui Niels Bohr. 
După Bohr, atunci când electronii sar de pe o orbită pe 
alta, aceştia nu parcurg niciodată spaţiul intermediar. 

Matematicianul John von Neumann (1955) a clarificat 
şi mai bine rolul mişcării continue şi discontinue în fizica 
cuantică. Obiectele cuantice sunt descrise ca suprapuneri 
ale posibilelor fațete, sau unde de posibilitate. Undele de 
posibilitate, a afirmat von Neumann, evoluează în timp în 
două moduri bine definite. Intre observaţii şi măsurători, 
mişcarea acestora este continuă; se propagă ca unde în 
domeniul posibilităţii, continuu, pe porţiuni aflate în raport 
de cauzalitate. Insă atunci când le observăm în cadrul 
procesului măsurătorii cuantice, undele de posibilitate 
sunt colapsate discontinuu, de la undă propagata la 
particulă localizată, de la obiect multifatetat la o singură 
fateta, într-o singură mişcare, acauzală. 

Non-localitatea 

Noţiunea de non-localitate cuantică a fost introdusă 
de nimeni altul decât Albert Einstein care, în 1935, 
împreună cu doi colaboratori de-ai săi, Boris Podolsky şi 
Nathan Rosen, a publicat o lucrare prin care încerca să 
discrediteze fizica cuantică. Einstein, Podolsky şi Rosen 
(1935) au evidenţiat faptul că o simplă interacţiune leagă 
două obiecte cuantice într-un întreg non-local. Colapsul 
cuantic al undei de posibilitate a uneia dintre părţile unui 
astfel de sistem trebuie să producă imediat colapsul undei 
de posibilitate a celeilalte. Aceasta este actiune-de-la- 


distanţă instantanee. 

Însă, conform teoriei relativităţii, nimic nu se poate 
produce instantaneu. Conform acestei teorii, viteza de 
deplasare a semnalelor care transmit o acţiune de la un 
corp la altul trebuie să nu o depăşească pe cea a luminii 
(300.000 km pe secundă). Cei trei n-au înţeles, însă, deloc, 
mesajul fizicii cuantice. 

Colapsul cuantic poate fi non-local, fără a încălca, 
însă, teoria relativităţii, deoarece se petrece în afara 
spaţiului şi a timpului. Să nu asemănăm colapsul cuantic 
cu acţiunea de a plia o umbrelă. Undele de posibilitate ale 
celor două părţi corelate ale unui sistem se află în sfera 
potentialitatii, în afara spaţiului şi a timpului, unde sunt 
unite; prin colaps, evenimentele concrete, corelate, se 
manifestă discontinuu in spatiu-timp. Legătura cuantică 
non-locală care le-a dat bătăi de cap lui Einstein şi 
colegilor săi se află în afara spaţiului şi a timpului; această 
legătură cuantică are ca rezultat comunicarea lipsită de 
semnale, fără a fi, astfel, vorba despre vreo încălcare a 
teoriei relativităţii. 

Importanţa cauzalitatii descendente 

Care este legătura dintre toate aceste lucruri şi 
modul în care ne percepem pe noi înşine, în special în 
relaţie cu sănătatea şi vindecarea noastră? Să analizăm, în 
primul rând, cauzalitatea descendentă. 

Atunci când în anii '70 specialiştii în fizică cuantică 
şi-au format pentru prima dată o părere despre importanţa 
cauzalitatii descendente, multi s-au entuziasmat peste 
măsură. La scurt timp, fizicianul Fred Alan Wolf crea 
sintagma „noi ne alegem propria realitate”, care a devenit 
o nouă mantra a mişcării New Age. Mulţi au început să 
aplice cauzalitatea descendentă, încercând, cu ajutorul 
acesteia, să determine apariţia unor obiecte precum un 
Cadillac, sau ceva asemănător. lar atunci când această 
metodă nu s-a dovedit utilă, au încercat să producă 
apariţia unor locuri de parcare pentru maşinile lor, 
Cadillac-uri sau nu. Dar nici această metodă nu s-a dovedit 
prea eficientă. 


Desigur, entuziaştilor anilor '70 le-au scăpat câteva 
subtilitati ale cauzalitatii descendente. Care sunt aceste 
subtilitati? 

Cunoasteti deja una dintre ele: Cine suntem noi in 
relaţie cu lumea? Putem oare aplica cauzalitatea 
descendentă într-o lume separată de noi, astfel încât să nu 
fim responsabili pentru faptele noastre, sau noi suntem 
lumea şi trebuie să ne asumăm responsabilitatea, odată cu 
libertatea de alegere? Pentru a da valabilitate cauzalitatii 
descendente ca element esenţial al fizicii cuantice, vom 
accepta doar cea de-a doua variantă - conştiinţa este 
fundamentul întregii existente. „Trebuie să completăm 
Statuia Libertăţii de pe coasta de est cu Statuia 
Responsabilitatii, pe coasta de vest”, a afirmat filosoful 
Victor Frankl. Aşa să fie, spune fizica cuantică. 

Aşadar, înţelegem următorul aspect: nu putem alege 
în glumă sănătatea în locul bolii; trebuie să facem acest 
lucru cu responsabilitate, insotind, de pildă, alegerea 
noastră cu schimbări adecvate ale stilului de viaţă. Dar 
măcar putem face acest lucru dorindu-ne, folosindu-ne de 
ceea ce noi numim în mod obişnuit alegere? Dacă nu 
putem face să apară maşina visurilor noastre cu ajutorul 
dorinţei, ce garanţie avem că dacă ne dorim sănătatea o 
vom obţine, chiar dacă suntem pregătiţi să promitem că 
ulterior vom acţiona responsabil? 

Cine suntem noi cu adevărat este o întrebare subtilă, 
susţin misticii. Trebuie să avem mult exerciţiu spiritual, 
numit yoga în limba sanscrită (cuvânt care înseamnă unire 
sau integrare), pentru a afla, spun ei. Din fericire, fizica 
cuantică - mai precis, aspectele legate de măsurarea 
cuantică - ne oferă răspunsuri categorice referitoare la 
natura noastră, la conştiinţa noastră. Dacă vom înţelege şi 
vom integra în viaţa noastră lecţiile teoriei legate de 
măsurarea cuantică, vom ajunge, cu siguranţă, sa 
practicăm o formă de yoga. Eu o numesc yoga cuantică - o 
cale ştiinţifică de a afla cine suntem. 

Pe scurt, aspecte legate de măsurarea cuantică ne 
ajută să înţelegem următoarele despre natura conştiinţei 


noastre: 

— Conştiinţa este fundamentul întregii existente. 

— Materia, energiile vitale, înţelesul mental şi 
arhetipurile supramentale sunt toate posibilităţi cuantice 
ale conştiinţei. 

— Omul alege, nu în starea obişnuită a conştiinţei pe 
care o numim ego, ci într-o stare diferită a conştiinţei, 
denumită conştiinţă unitivă, non-locală sau cosmică, stare 
în care ne percepem ca fiind una cu ceilalţi. 

— Atunci când se produce un colaps cuantic, 
conştiinţa se împarte în ceea ce noi percepem a fi 
distincţia subiect-obiect, un subiect ce experiază un obiect 
aflat în afara lui. 

— Experiențele anterioare ne întunecă natura 
cosmică, creând o individualitate aparentă, ego-ul, printr- 
un proces ce poate fi numit condiţionare. 

Primele două puncte vă sunt deja cunoscute şi 
probabil le-aţi şi integrat în fiinţa dumneavoastră. 
Importanţa celui de-al treilea punct este evidentă: nu ego- 
ul nostru obişnuit alege. De aceea, gândirea pozitivă care 
are la bază o dorinţă legată de sănătate nu ne va ajuta 
neapărat să obţinem sănătatea. 

Atunci cum ne manifestăm potenţialul pentru 
cauzalitate descendentă? Paginile care urmează şi în care 
sunt expuse aspecte ale teoriei măsurării cuantice ne vor 
ajuta să răspundem la această întrebare. Pentru a face 
discuţia mai interesantă, voi introduce chiar şi câteva 
explicaţii pe marginea unor informaţii legate de sănătate şi 
vindecare. Sunteţi pregătiţi pentru puţină yoga cuantică? 

Caracterul non-local al conştiinţei 

Să analizăm un paradox propus pentru prima dată de 
laureatul premiului Nobel Eugene Wigner, împotriva ideii 
conform căreia colapsul cuantic se produce atunci când 
conştiinţa alege actualitatea din posibilităţi cuantice. 
Faptul că alegerea conştientă a unui observator stă la baza 
producerii colapsului cuantic generează haos în situaţia în 
care există doi observatori şi două alegeri contradictorii. 
Mai concret, să presupunem următorul scenariu. 


Dumneavoastră şi prietenul dumneavoastră ajungeţi cu 
maşina la semafor, din două direcţii perpendiculare. Să 
presupunem că semaforul este un semafor cuantic cu două 
posibilităţi: roşu si verde. Sigur că, fiind foarte ocupati, 
amândoi veţi dori să alegeţi culoarea verde. Dacă amândoi 
veţi primi ce aţi ales, se va instala haosul. Pentru evitarea 
acestei situaţii, doar unul dintre dumneavoastră trebuie să 
primească dreptul de a alege. Dar pe ce criteriu? Cine are 
voie să aleagă? 

Wigner a fost nedumerit deoarece, pentru el, 
singurul răspuns justificat părea să fie principiul numit 
solipsism - doar tu eşti real, restul oamenilor, inclusiv 
prietenul tău, sunt plăsmuiri ale imaginaţiei tale. In acest 
caz, tu eşti cel care alege, iar paradoxul dispare. 

Mulţi dinte noi au o viziune solipsistică asupra lumii. 
O actriţă de la Hollywood se întâlneşte cu o prietenă pe 
care nu a mai văzut-o de mult, este foarte bucuroasă şi o 
invită la „o cafea, să mai vorbim”. Însă în entuziasmul ei, 
nu face altceva decât să vorbească încontinuu, după care 
îşi dă brusc seama. „O, uită-te la mine, nu vorbesc decât 
despre persoana mea. Hai să vorbim despre tine. Ce crezi 
despre mine?” 

Şi totuşi, putem accepta neliniştea lui Wigner, 
deoarece cu toţii avem o viziune solipsistică asupra celor 
de lângă noi. Din fericire, există o soluţie la care Wigner 
nu s-a gândit şi care a fost descoperită independent de trei 
cercetători (Bass 1971; Goswami 1989, 1993; Blood 1993, 
2001): dacă există întotdeauna o singură conştiinţă care 
alege din spatele individualităţii noastre aparente, dispare 
şi paradoxul. O conştiinţă unitară poate alege obiectiv. 
Astfel într-un număr mare de astfel de situaţii, şi 
dumneavoastră şi prietenului dumneavoastră vi se va 
îndeplini dorinţa în jumătate din cazuri; se aplică 
anticiparea probabilistica. Cu toate acestea, aceasta 
soluţie nu exclude posibilitatea unei excepţii creative (ca în 
cazul unei probleme medicale urgente), în oricare din 
aceste situaţii. 

Aşadar, conştiinţa este una singură şi universală sau, 


aşa cum a afirmat Erwin Schrodinger, unul din 
coinventatorii matematicii cuantice, conştiinţa este un 
singular care nu are plural. Nu există două „conştiinţe”; 
individualitatea noastră este un epifenomen iluzoriu al 
experienţei (vom discuta mai târziu). 

În concluzie, putem alege sănătatea în locul bolii? Ne 
putem vindeca de o anumită boală folosindu-ne de puterea 
cauzalitatii descendente? Cu siguranţă, atâta timp cat 
dobândim capacitatea de a ne depăşi ego-ul şi de a ne 
ridica la conştiinţa unitară. 

Fostul redactor al revistei Saturday Review, Norman 
Cousins (1989), s-a vindecat de o boală gravă cu ajutorul 
râsului, generat de filme amuzante şi cărţi umoristice. Deşi 
există voci care spun că Norman Cousins a apelat la 
homeopatie, dar nu a dorit să recunoască public acest 
lucru, nu am nicio îndoială asupra faptului că terapia pe 
bază de râs a contribuit considerabil la vindecarea sa. 
Râsul apare atunci când nu te iei în serios. După cum 
obişnuia să spună filosoful Gregory Bateson, râsul este o 
jumătate de pas către depăşirea ego-ului (vom vorbi mai 
multe despre depăşirea ego-ului mai târziu în carte). 

Non-localitatea cuantică şi vindecarea de la distanţă 

Fizicianul Alain Aspect şi colaboratorii săi (1982) au 
verificat non-localitatea cuantică într-un experiment de 
laborator în care doi fotoni corelati emişi simultan de un 
atom şi care se deplasau în direcţii opuse ajungeau 
întotdeauna, prin colaps, în aceeaşi stare de actualitate, 
fără a exista vreun schimb de semnale între ei. Într-adevăr, 
obiectele cuantice corelate se pot influenţa reciproc de la 
distanţă, fără a schimba semnale între ele, datorită 
legăturii cuantice non-locale dintre ele. 

Bineînţeles, astfel de experimente - iar cel al lui 
Aspect nu face excepţie - implica, de obicei, numeroşi 
atomi dezintegrati şi mai multe perechi de fotoni corelati. 
Experimentul lui Aspect ilustrează  non-localitatea 
cuantică, dar numai după ce comparăm şi observăm 
corespondenţa dintre stările (de polarizare) ale unui foton, 
înregistrate la un detector, într-un loc şi acelea ale 


fotonului corelat corespunzător, înregistrate la un alt 
detector, într-un alt loc. Însă datele înregistrate la oricare 
dintre cele două detectoare nu corespund. Sunt complet 
întâmplătoare, iar acest lucru este de aşteptat. Obiectele 
cuantice sunt calculate ca unde de posibilitate, iar 
matematica cuantică ne permite să calculăm probabilitatea 
asociată fiecărei posibilităţi. Astfel, fizica cuantică este 
probabilistică, iar într-un mare număr de situaţii 
predomină întâmplarea. Cu alte cuvinte, alegerea liberă 
care există pentru evenimentele individuale este 
întotdeauna exercitată astfel încât sa nu afecteze 
caracterul întâmplător al unui mare număr de evenimente. 

În acest mod, non-localitatea cuantică ilustrată de 
experimentul lui Aspect se aseamănă mai mult cu ceea ce 
Carl Jung numea sincronicitate - coincidente semnificative 
ce au o cauză comună. Două evenimente au loc în două 
locuri diferite. Însă  sincronicitatea -  coincidenţa 
semnificativă - nu devine evidentă decât dacă cele două 
evenimente sunt comparate. 

Se vorbeşte în mod curent despre sincronicitate în 
literatura referitoare la vindecare. Un medic este încântat 
de un nou medicament, a cărui mostră a primit-o de la o 
companie farmaceutică. Îi administrează pacientului său 
medicamentul. Rezultatul este atât de remarcabil, încât 
medicul îşi doreşte să compare efectul medicamentului cu 
acela al unei pastile placebo (o pastilă de zahăr). De data 
aceasta, însă, pacientul nu se simte bine. Dar atunci când 
medicul îi cere producătorului alte mostre ale aceluiaşi 
medicament, acesta din urmă îşi cere iertare, spunând că 
iniţial i-a trimis, din greşeală, un medicament placebo. 
Vindecarea, în acest caz, se datorează clar efectului 
placebo, însă ce l-a determinat pe producătorul de 
medicamente să facă o astfel de greşeală? O explicaţie 
potrivită ar fi sincronicitatea sau non-localitatea cuantică, 
de genul celei demonstrate de Aspect. 

În capitolul anterior, am vorbit despre experimentul 
lui Randolph Byrd, legat de vindecarea la distanţă, în care 
era vorba despre un grup de persoane a căror sarcină era 


să rostească rugăciuni de la distanţă pentru pacienţi 
necunoscuţi, care s-au vindecat mult mai repede decât alţi 
pacienţi pentru care nu au fost rostite rugăciuni. Poate fi 
non-localitatea cuantică - de tip Aspect - o explicaţie 
pentru astfel de situaţii? 

Răspunsul este negativ. După cum am spus şi mai 
devreme, deoarece datele lui Aspect înregistrate în oricare 
dintre cele două locuri sunt întâmplătoare, iar un mesaj 
semnificativ trebuie să implice o corespondenţă între două 
evenimente ulterioare produse în acelaşi loc, datele 
furnizate de oricare dintre detectoare nu conţin niciun 
mesaj. Astfel, nu putem avea niciun transfer de mesaje 
între obiecte cuantice prin intermediul acestui tip de 
corespondenţă cuantică non-locală. 

In 1993, cand prima mea carte despre conştiinţa 
cuantică (Goswami 1993) se afla sub tipar, am fost sunat 
de un neorofiziolog de la Universitatea din Mexic, pe nume 
Jacobo Grinberg-Zylberbaum. Jacobo efectua un 
experiment de tip Aspect, pentru a demonstra 
comunicarea non-locală între creierele umane, însă nu 
putea înţelege un anumit aspect al datelor obţinute. La 
invitaţia sa, am plecat imediat spre Mexic, pentru a vedea 
despre ce este vorba. Experimentul părea foarte bine pus 
la punct. Iată în ce consta. 

În experimentul lui Grinberg-Zylberbaum şi colegii 
(1994), doi subiecţi meditează timp de 20 de minute, cu 
intenţia de a stabili o comunicare directă (non-locală). 
După scurgerea celor 20 de minute, aceştia continuă 
meditaţia, însă în două încăperi Faraday (camere 
impermeabile electromagnetic), unde fiecare dintre ei este 
conectat la un aparat EEG. Apoi, doar într-o singură 
încăpere sunt introduse o serie de lumini intermitente, ce 
produc activitate electrică la nivelul creierului subiectului 
aflat în camera respectivă, activitate pe care datele 
înregistrate de EEG o interpretează ca potenţial activat. 
Surprinzător, după descifrare, datele înregistrate de 
aparatul celuilalt subiect demonstrează că potenţialul 
activat, activat de flash-urile de lumină, a fost transferat şi 


la creierul acestuia, fără să fie făcută vreo legătură locală. 
Acest experiment a fost ulterior repetat de neuropsihiatrul 
Peter Fenwick din Londra. 

Aspectul greu de înţeles al experimentului este acela 
că, dacă ne gândim la potenţialul transferat al unuia dintre 
subiecţi, putem trage concluzia că flash-urile de lumină au 
fost percepute şi de subiectul-pereche, chiar şi fără a 
verifica datele refrentoare la undele existente la nivelul 
creierului acestuia. Este vorba aici de un transfer de 
mesaj. Ce se întâmplă? 

Răspunsul are în vedere rolul conştiinţei. Atunci când 
se creează o legătură între creiere sau între minţi, ca în 
cazul telepatiei sau al vindecării la distanţă, intenţia 
conştientă este cea care stabileşte şi menţine legătura 
dintre subiecţi, dintre persoana care rosteşte rugăciuni şi 
persoana pentru care sunt rostite rugăciunile, dacă vorbim 
de vindecarea la distanţă. De regulă, ca şi în experimentul 
lui Aspect, colapsul întrerupe legătura dintre obiectele 
corelate. De asemenea, evenimentele disparate produse în 
oricare dintre locuri corespund unor obiecte disparate. 
Însă în cazul experimentului lui Grinberg-Zylberbaum (sau 
în cazul vindecării la distanţă), conştiinţa menţine legătura 
dintre  creierele (sau minţile) corelate, iar datele 
înregistrate în oricare dintre locuri corespund întotdeauna 
aceluiaşi obiect - creierul (sau mintea) subiectului prezent 
în locul respectiv. Astfel, transferul de mesaj este posibil. 

Să nu ne gândim la non-localitatea cuantică ca la un 
concept esoteric. Să analizăm non-localitatea faptului de a 
trăi - este subtilă. În calitate de fiinţe umane ale timpului 
modern, simţim că trăim mai mult la nivelul minţii decât la 
nivelul trupului, dar chiar şi aşa, cei mai mulţi dintre noi 
pot spune că simt că trăiesc. Experienţa acestui sentiment 
este unitară, nu fragmentată. Nu simţim că trăim separat, 
în degetele de la picioare şi în urechi. Vorbim, indubitabil, 
de o unitate a experienţei care ne ajută să înţelegem direct 
non-localitate cuantică. 

Mai există un fenomen foarte greu de înţeles în 
neurofiziologie: problema legăturii. Acum că putem obţine 


imagini ale creierului în timpul activităţii mentale (Posner 
şi Raichle 1994), este neîndoielnic faptul că experienţele 
noastre mentale sunt însoţite de o anumită activitate la 
nivelul diferitelor regiuni ale creierului. Neîndoielnic este 
şi faptul că există o unitate a experienţei. De aceea, 
neurofiziologii se întreabă îngrijoraţi: „Cum se produce 
legătura dintre procesele distincte ce au loc în diferite 
regiuni ale creierului, astfel încât să obţinem experienţa 
unitară?” Răspunsul se află, evident, în non-localitatea 
cuantică. 

„Ierarhie încurcată”: apariţia simultană dependentă a 
subiectului şi obiectului 

Unul dintre aspectele surprinzătoare ale producerii 
colapsului cuantic este acela că, atunci când privim, în 
conştiinţă nu ne apare doar un obiect, ci şi un subiect care 
priveşte obiectul respectiv. Colapsul cuantic generează 
conştientizarea distinctiei subiect-obiect - perceperea unui 
subiect care priveşte un obiect. Putem înţelege acest fapt 
dacă analizăm rolul ceierului atunci când facem o 
observaţie conştientă. Niciun experimentator, niciun 
observator uman nu a realizat o măsurare cuantică, un 
colaps cuantic, fără ajutorul creierului! Conform regulilor 
cuantice, înaintea măsurării, înaintea colapsului, nu doar 
obiectul/stimulul, ci şi creierul observatorului, creierul 
care primeşte stimulul, trebuie să fie reprezentat de o 
undă de posibilităţi. Vorbim aici de circularitate: dacă nu 
există creierul, nu există colaps şi nici conştientizare, nu 
există nici subiect, nici agent al cauzalitatii descendente; 
dar dacă nu există colapsul, nu există nici creier actualizat. 
Soluţia o reprezintă apariţia simultană dependentă. 

Atunci când are loc măsurarea cuantică, subiectul 
care colapsează şi obiectul care este colapsat, inclusiv 
creierul, apar simultan, interdependent. Subiectul care 
experiază şi obiectul experiat se creează unul pe celălalt. 
Subiectul vede obiectul ca fiind separat de el - vorbim, 
astfel, de autoreferinta. Dar aceasta nu este decât o 
aparenţă; de fapt, conştiinţa creează atât subiectul, cât şi 
obiectul. Atât creierul, cât şi obiectul, sunt colapsate în 


acelaşi eveniment, însă noi nu percem niciodată creierul ca 
fiind un obiect. În schimb, conştiinţa se identifică cu 
creierul care este apoi perceput ca subiect al experienţei. 

Dinamica apariţiei simultane dependente poate fi 
înţeleasă cu ajutorul noţiunii de „ierarhie incurcata” 
(Hofstadter 1980). Ştiţi ce este o ierarhie simplă; un nivel 
al ierarhiei îl domină din punct de vedere cauzal pe 
următorul, dar nu şi invers. Reveniţi asupra figurii 1, care 
înfăţişează o ierarhie simplă. Pentru a înţelege ce este o 
„ierarhie încurcată”, ganditi-va la paradoxul mincinosului: 
sunt un mincinos. Aceasta este o „ierarhie incurcata”, 
deoarece predicatul califică subiectul, dar şi subiectul 
califică predicatul. Dacă eu sunt un mincinos, atunci spun 
adevărul, dar aceasta înseamnă că mint şi tot aşa, la 
infinit. Încurcătura poate fi văzută (şi rezolvată) doar dacă 
„ieşim din sistem”. Nu o putem vedea daca ne identificăm 
cu sistemul. În schimb, rămânem „împotmoliţi” şi ne 
percepem ca fiind separați de restul lumii. 

Aşadar, măsurarea cuantică realizată cu ajutorul 
creierului este o „ierarhie încurcată”. Răsplata constă în 
faptul că dobândim capacitatea de autoreferinta, de a ne 
vedea ca pe un „sine” ce percepe lumea în afara noastră. 
Dezavantajul este că nu ne dăm seama de faptul că 
separarea noastră de lumea înconjurătoare este o iluzie, ce 
provine dintr-o „ierarhie încurcată” în măsurarea cuantică, 
în colapsul cuantic. 

Aţi văzut, probabil, desenul lui Escher, numit 
„Mâinile care desenează”. In aceasta imagine, mâna 
stângă desenează mâna dreaptă. lar mâna dreaptă o 
desenează pe cea stângă, dând naştere unei ierarhii 
răsturnate. Dacă te identifici cu imaginea, te împotmoleşti 
in oscilatiile infinite ale ierarhiei răsturnate. Dar oare 
mâna dreaptă o desenează într-adevăr pe cea stângă? O 
desenează mâna stângă pe cea dreaptă? Nu, de fapt, 
Escher este cel care le desenează pe amândouă. 

Aşadar, este subiectul cel care colapsează obiectul? 
Creează obiectul (obiectele) subiectul? Nu. De fapt, 
conştiinţa, prin intermediul iluziei unei ierarhii răsturnate 


în măsurarea cuantică, devine atât subiect, cât şi obiect 
(e). 

Este important să înţelegem noţiunile de „ierarhie 
incurcata” si  autoreferinţă. De-a lungul vieţii se 
acumulează foarte mult stres mental, din pricina faptului 
că am crescut într-o familie dezechilibrată. O familie este 
dezechilibrată atunci când nu funcţionează ca un întreg, 
când nu deţine o identitate „de sine”. Această identitate de 
sine a familiei se formează doar atunci când există 
„ierarhie incurcata” în cadrul relaţiilor dintre membrii 
familiei. Acelaşi lucru este valabil şi în cazul cuplurilor şi, 
mult mai important pentru discuţia de faţă, în cazul relaţiei 
doctor-pacient. 

Recunosc faptul că ierarhia răsturnată, fără îndoială 
din pricina dificultății conceptuale, rămâne unul dintre 
cele mai puţin apreciate principii ale naturii, însă, dacă 
sunteţi interesaţi de vindecare, trebuie să acordati atenţie 
acestei noţiuni. Să observăm doar unul dintre motivele 
evidente pentru care medicina alternativă se bucură de o 
mai mare popularitate faţă de medicina convenţională. Un 
medic conventional ne tratează într-o manieră 
caracteristică ierarhiei simple. El sau ea dictează, noi 
ascultăm. Majoritatea vindecatorilor din medicina 
alternativă, însă, practică ierarhia răsturnată în relaţia lor 
cu pacienţii! Aceştia nu doar dictează, ci şi ascultă. 
Pacientul şi vindecatorul devin un întreg autoreferential. 
Un astfel de întreg autoreferential are un merit deosebit. 
Ne permite (amândurora) să facem salturi cuantice 
creative către vindecare (mai multe despre aceeaşi subiect 
în capitolul 16). 

Distincția dintre conştient şi inconştient 

Ideea că saltul cuantic este cel care dă naştere 
conştiinţei împărţite în obiect-subiect ne ajută sa 
înţelegem conceptul enigmatic de inconştient, introdus de 
Freud. Am văzut mai sus că odată cu saltul cuantic apare 
şi conştiinţa. Inconştientul este operaţional atunci când 
conştiinţa nu este, când nu se produce niciun colaps 
cuantic. Inconstientul este un termen impropriu într-o 


concepţie bazată pe întâietatea conştiinţei, deoarece 
conştiinţa este mereu prezentă. Freud s-a referit de fapt la 
„neconştientizat”, la lipsa conştientizării. 

Noţiunea de „inconştient” este importantă pentru 
sănătate şi vindecare, din perspectiva bolilor 
psihosomatice. Amintirile unor anumite experiențe 
traumatizante sunt suprimate atât de adânc, încât 
conştiinţa foarte rar le colapsează, „pasându-le” către ceea 
ce poartă denumirea de procesare inconştientă. Amintirile 
acestor experienţe sunt procesate prin producerea unor 
efecte somatice ale bolii, însă noi nu le conştientizăm, 
deoarece aceste amintiri nu sunt niciodată colapsate la 
nivelul gândurilor noastre conştiente (mai multe în 
capitolul 15). 

Atunci când anumite sentimente ne tulbură, le 
suprimăm, „transferându-le” în inconştient, creând astfel 
blocaje pe traseul energiei vitale. Aceste blocaje determină 
îmbolnăvirea unor organe, atunci când experienţa 
îmbolnăvirii este constientizata. Blocajele energetice 
responsabile pentru apariţia bolii nu sunt, însă, 
conştientizate (mai multe despre acest subiect mai târziu). 

Procesarea inconştientă şi creativitatea 

Creativitatea este o componentă evidentă a fiinţelor 
biologice. Putem vedea asemănarea dintre cele două 
moduri de mişcare ale obiectului cuantic - continuitatea şi 
discontinuitatea - în două componente importante ale 
procesului creativ. Este bine cunoscut faptul că procesul 
creativ deţine patru etape distincte (Wallas 1926): 
pregătirea, procesarea inconştientă, intuiţia şi 
manifestarea. Prima şi ultima sunt evidente - pregătirea 
constă în familiarizarea cu ceea ce cunoaştem deja, iar 
manifestarea constă în valorificarea noii idei, obţinute ca 
intuiţie, prin crearea unui produs; aceste două etape se 
desfăşoară mai mult sau mai puţin în manieră continuă. 
Însă etapele intermediare sunt mai greu de înţeles. 
Acestea corespund celor două etape ale dinamicii cuantice. 

După cum am spus mai devreme, procesarea 
inconştientă înseamnă procesarea realizată atunci când 


suntem conştienţi, dar nu conştientizăm; procesam 
posibilităţile dar rămânem nedespartiti de acestea. In 
cazul creativităţii, se consideră că procesarea inconştientă 
este cea care generează ambiguitate la nivelul gândirii. 
Corespunde propagării undei de posibilitate cuantică între 
două măsurări (vezi figura 7). Intuiţia creativă, pe de altă 
parte, se produce brusc si discontinuu. Corespunde 
saltului cuantic, un salt discontinuu la nivelul gândirii, fără 
a parcurge paşii intermediari. Procesarea inconstienta 
generează o multitudine de posibilităţi; intuiţia este 
colapsul uneia dintre aceste posibilităţi (cea nouă ca 
valoare) în actualitate. 

Astfel, dacă acceptăm gândirea cuantică, facem loc 
atât proceselor continue, cât şi celor discontinue; facem 
loc creativităţii. 

Vindecarea cuantică, noţiune introdusă de medicul 
Deepak Chopra (vezi capitolul 5), este rezultatul unui salt 
cuantic creativ. Vom mai discuta acest subiect mai târziu în 
acest capitol şi în capitolul 16. 

Măsurare, memorie şi condiţionare 

Care este natura subiectului/sinelui autoreferintei ce 
rezultă în urma măsurărilor cuantice ce deţin o „ierarhie 
încurcată”? Conştiinţa se identifică cu creierul ce devine 
subiectul distinctiei subiect-obiect rezultante. Voi numi 
această identitate sine cuantic. In cadrul acestei identități, 
sinele este universal (adică nu are personalitate), iar 
alegerea din posibilitate în actualitate este liberă şi 
potenţial creativă. 

Această idee generează multă confuzie, deoarece 
sinele despre care vorbim nu este acelaşi cu sinele pe care 
îl cunoaştem în starea de conştientizare. Cum ajungem, de 
la identitatea de sine universală, unitivă, cuantică, la ego- 
ul local şi personal? Răspunsul, pe scurt, este 
conditionarea. 

Experientele generate de masurarea cuantica la 
nivelul creierului dau nastere memoriei; un stimul repetat 
este de obicei experiat, reflectat in oglinda memoriei 
trecute, prin intermediul proceselor de conştientizare 


secundară (pe de altă parte, primul eveniment rezultat în 
urma colapsului ca răspuns la un stimul poartă denumirea 
de eveniment de conştientizare primară). 


Imagine 
din trecut 
asupra lumii 


Colaps secundar Mod nou 


Mod nou 3 E Domeniul 
i preconştientului 


x Imagine din trecut 
Colaps secundar asupra lumii 


=, 


Mod nou 


Imagine 
din trecut 
asupra lumii 


Colaps secundar 


Răspuns obişnuit al ego-ului: văd mâncare 

Această reflectare în oglinda memoriei (vezi figura 
10) întăreşte probabilitățile colapsului ulterior, în favoarea 
răspunsului condiționat (Mitchell şi Goswami 1992). O voi 
numi memorie cuantică, spre deosebire de memoria 
obişnuită, care necesită un macrocorp. Cu timpul, toate 


răspunsurile noastre la stimulii cunoscuţi formează un 
tipar de comportament. Identitatea de sine cuantică, 
firească pentru un copil, face loc treptat unei identități cu 
un trecut anume şi tipare de comportament, identitate pe 
care o numim ego (Goswami 1993). 

Fig. 10. Procesarea prin intermediul reflectării în 
oglinda memoriei dă naştere ego-ului condiţionat. 

Scurtă divagatie: deoarece mintea este corelată cu 
creierul, pe măsură ce dobândim o individualitate a 
creierului, prin intermediul memoriei cuantice, dobândim 
de asemenea, şi o memorie cuantică şi tipare de 
comportament ale minţii, o minte individuală. Acelaşi lucru 
este valabil si în ceea ce priveşte cuplul corp fizicvital; 
experienţele dau naştere un corp vital individual, cu 
înclinații vitale individuale. 

Aceste înclinații mentale şi vitale poartă in Orient 
denumirea de karma, noţiune ce deţine un rol crucial în 
teoria ştiinţifică a reîncarnării (Goswami 2001). Atunci 
când corpul fizic al unei persoane moare, supraviețuiesc 
corpurile vital şi mental, împreună cu karma vitală şi 
mentală a acestora. Această karma este transmisă în 
viitoarea întrupare. 

Există dovezi în sprijinul acestei imagini a sinelui - 
fizice, vitale şi mentale. Această teorie generează 
următorul model de dezvoltare a ego-ului. Pe măsură ce 
înaintăm în vârstă, suntem creativi, în interiorul identităţii 
de sine cuantice pe care o detinem, descoperind în 
permanenţă noi contexte de vietuire, de a fi umani. Atunci 
când descoperim un context nou, explorăm, de asemenea, 
şi contextele secundare rezultate din combinația 
contextelor noi cu cele vechi, însuşite - ne adaptăm şi 
asimilăm; acesta este un stadiu al adaptării homeostatice. 
Acest model de dezvoltare a ego-ului, ce constă în ,,reactii” 
creative alternative şi adaptare homeostatica, este 
fundamental identic cu cel descoperit de psihologul Jean 
Piaget (1977), pe baza unei lungi serii de experimente cu 
copii (vezi Goswami 1999, pentru detalii suplimentare). 

Faptul că există un interval de o jumătate de secundă 


(Libet et al. 1979) între timpul obiectiv al ajungerii 
stimulului la nivelul creierului şi timpul (subiectiv) al 
conştientizării acestuia dă şi mai multă credibilitate 
scenariului. Şi, deşi experienţa cuantică individuală a 
conştientizării primare este, de obicei, „transferată” către 
ceea ce psihologii numesc preconştient, de fapt, atunci 
când suntem creativi, noi pătrundem în preconştient. 

Cercetătorii creativităţii numesc această pătrundere 
în preconstient „experienţă flow?” (Csikszentmihâlyi 1990). 
Atunci când suntem spontani şi antrenați în activităţi fizice 
precum dansul (Leonard 1990), atunci când simţim că ne 
unim cu întregul univers, într-un moment de revelaţie 
spirituală, atunci când intrăm într-o stare de conştientizare 
meditativă, facem această „experienţă flow”. Subiectul 
experienţei tinde sa se unească cu experiența. 
Neurofiziologul de la Universitatea Harvard, Dan Brown 
(1977), a descoperit că meditaţia reduce timpul de reacţie 
al procesării secundare. 

Relatări cu privire la astfel de „experienţe flow” au 
fost făcute de pacienţi bolnavi de cancer care s-au 
confruntat cu o retragere spontană. 

Medicul Richard Moss (1981) ne-a povestit o 
istorioară ce ilustrează această idee. Moss conduce 
numeroase activităţi de tip workshop care implică foarte 
multă activitate fizică, iar în perioada de început, prin anii 
'80, acestea erau renumite pentru cazurile de vindecare pe 
care le produseseră. Într-o zi, o femeie care suferea de 
cancer în ultima fază a venit la un astfel de workshop. Deşi 
gândul care o adusese acolo fusese acela al vindecării, 
femeia nu a fost prea dornică, la început, de a lua parte la 
strictetea programului derulat în cadrul workshop-ului. 

Moss a îndemnat-o să participe, într-o manieră ce 
putea fi considerată exagerată, uneori. După o vreme, în 

Termen propus de psihologul Mihaly Csikszentmihalyi flow este o stare 
mentală în care o persoană este cu totul cufundată în activitatea pe 
care o face, stare caracterizată printr-un sentiment de concentrare 
puternică, implicare totală şi obţinere a rezultatului. 


timpul unei şedinţe de dans alert, pacienta bolnavă de 
cancer, foarte deranjată de îndemnurile continue ale lui 
Moss, şi-a depăşit starea de extenuare fizică datorată bolii 
şi a început să danseze. Şi chiar a dansat! A doua zi de 
dimineaţă, femeia s-a simţit mult mai bine, iar testele 
medicale au arătat că boala de cancer dispăruse. 

Sunt de părere că, în timp ce s-a abandonat pe sine 
în vâltoarea dansului, pacienta a uitat de propria persoană, 
şi-a depăşit ego-ul, a pătruns in preconştient, intrând in 
starea „flow” („plutire“). Dansatorul a devenit dans. A 
făcut loc creativităţii sinelui cuantic. In cele din urmă, 
femeia a făcut saltul cuantic! Iar boala de cancer şi-a găsit 
vindecarea cuantică din timpul nopţii. 

Contribuţii cuantice aduse medicinei 

Toată această carte vorbeşte despre contribuţiile pe 
care fizica cuantică le aduce medicinei. Iată câteva dintre 
numeroasele contribuţii cuantice aduse sănătăţii şi 
vindecării: 

1. Fizica cuantică ne permite să integrăm toate 
principiile distincte ale diferitelor şcoli de medicină. Am 
demonstrat deja acest lucru (vezi capitolul 3). 

2. Gândirea cuantică ne ajută să formulăm o 
taxonomie utilă a îmbolnăvirii şi vindecării. Am stabilit 
deja această clasificare (vezi capitolul 4). 

3. Fizica cuantică ne arată clar că putem alege între 
îmbolnăvire şi vindecare. Putem exersa această alegere o 
dată ce învăţăm să facem salturi cuantice către conştiinţa 
unificatoare, sinele cuantic. 

4. Fizica cuantică ne ajută să înţelegem fenomenele 
inexplicabile ale medicinei, precum vindecarea spontană 
(ca manifestare a creativităţii cuantice), vindecarea cu 
ajutorul rugăciunii de la distanţă (ca manifestare a non- 
localităţii cuantice), precum şi autovindecarea şi 
vindecarea spirituală (ca manifestare a  cauzalităţii 
descendente cu intenţie pură) (vezi capitolele 16 şi 17). 

5. Fizica cuantică clarifică şi rolul medicinei alopate 
în procesul de vindecare integrală (vezi capitolul 7). 

6. Fizica cuantică ne oferă principii călăuzitoare clare 


pentru relaţia doctor-pacient („ierarhie încurcată”) (vezi şi 
capitolul 16). 

7. Fizica cuantică clarifică şi explică numeroase 
aspecte, inexplicabile până acum, ale medicinei orientale 
(indiene si chineze), ale medicinei chakrelor, ale 
homeopatiei si ale medicinei minte-corp (vezi părţile a 
doua şi a treia). 

7. Locul medicinei alopate în Medicina Integrală 

În 1996, mulţumită lui Marilyn Schlitz, de la 
Institutul de Ştiinţe Noetice, membru în comisia 
responsabilă cu stabilirea invitaţilor, am avut şansa să fiu 
invitat să ţin un discurs în cadrul conferinţei bianuale de la 
Tucson, pe probleme legate de conştiinţă. Trebuie să 
mentionez faptul că nu am ţinut un discurs plenar, însă 
aceasta nu a reprezentat o problemă; în definitiv, în cadrul 
acestei conferinţe, accentul se pune pe aspectele materiale 
ale conştiinţei, în special pe problemele legate de 
neurofiziologie şi comportament, principalele rezultate ale 
cercetării în domeniul conştiinţei fiind recunoscute doar de 
formă. Intervenţia mea s-a limitat la aceeaşi recunoaştere 
formală, dar eu tot onorat m-am simţit să particip şi am 
tinut un discurs înflăcărat (judecând din interior). 

Evenimentele petrecute ulterior reprezintă motivul 
pentru care vă fac aceste relatări. Când m-am aşezat pe 
scaun după ce mi-am încheiat discursul, mă supăra foarte 
tare inima, pot spune chiar că mă durea. Deşi mi-am 
revenit într-o jumătate de oră, imediat ce am ajuns acasă 
m-am dus la medic. Fiind sigur că este vorba de anghină 
pectorală, medicul m-a trimis la un specialist, care mi-a 
făcut o angiogramă şi mi-a diagnosticat numeroase artere 
blocate. Întrebat dacă sunt de acord cu o intervenţie pe 
cord deschis, nu am ezitat nicio clipă şi am acceptat, ştiind 
că eşecul se înregistrează doar într-un caz din 1200. Nu 
mai este nevoie să spun, intervenţia a fost un succes. 

lată unde vreau să ajung. Medicina alopata este utilă 
şi este minunat să fie aşa. Mesajul acestei cărţi nu este 
acela că medicina alopată trebuie desconsiderată, ci că 
trebuie doar completată, atunci când este nevoie. 


De asemenea, acesta nu este locul potrivit pentru a 
face o prezentare pe scurt a medicinei alopate. În primul 
rând, aproape orice persoană educată cunoaşte noţiunile 
de bază. În al doilea rând, ar fi plictisitor. În al treilea rând, 
acest lucru nu este necesar. Vom include câteva noţiuni 
elementare de anatomie şi fiziologie, atunci când contextul 
va cere acest lucru. 

In schimb, doresc să fac câteva comentarii generale 
legate de alopatie, din punctul de vedere al unui 
nespecialist, în speranţa că nu doar cititorul neavizat, ci şi 
specialistul ocazional le va accepta şi le va considera utile. 

Pentru a stabili cadrul discuţiei, permiteti-mi sa 
reamintesc faptul că metodele de vindecare folosite în 
alopatie sunt strict materiale: intervenţii chirurgicale, 
radiaţii şi alte forme de terapie fizică şi, cel mai important, 
medicamentele. (Putem adăuga pe listă terapia genelor şi 
modificarea de comportament în conformitate cu teoria 
socială a îmbolnăvirii [a se vedea mai târziul, însă si 
acestea sunt tehnici bazate pe elementul material.) Unii se 
plâng câteodată de faptul că medicina alopată nu deţine o 
bază teoretică pentru vindecare, din moment ce nu se 
ocupă decât de boală. Medicina, aşa cum este văzută de 
alopatie, înseamnă controlul şi gestionarea bolii. Dar 
aceasta este teoria. 

Medicina alopată priveşte organismul uman aşa cum 
un mecanic auto priveşte o maşină. Biologia materialistă 
nu face nicio deosebire între viu şi neviu, iar medicina 
alopată se fundamentează pe această biologie. Putem 
spune când este o maşină sănătoasă? Sigur că da! Atunci 
când funcţionează corespunzător! Atunci când maşina dă 
semne de funcţionare necorespunzătoare, cerem sfatul 
unui mecanic auto. De ce să procedăm diferit în cazul 
organismului uman, din moment ce acesta este tot o 
maşină? 

Putem să nu acceptăm acest punct de vedere, însă 
medicina alopată este solidă, iar acesta este unul din 
punctele sale forte. Mulţi critică alopatia, susţinând că este 
reductionista. In viziunea lor, medicina ar trebui sa fie 


„holistă”. 

Ce înseamnă „holist”? Cuvântul „holism” a fost 
inventat de Jan Christian Smuts care a fost, printre altele, 
şi prim-ministru al Africii de Sud pentru o vreme. In 
viziunea sa, holismul se referă la faptul că întregul este 
mai mare decât suma părţilor din care este alcătuit. 
Medicina holistă are în vedere includerea noţiunilor 
atehnice în ecuaţia vindecării, fără a devia de la doctrina 
materialistă de bază, conform căreia totul este materie. 
Holiştii care merg pe urmele lui Smuts susţin faptul că 
există aspecte imateriale evidente ale fiinţei umane - orice 
sistem complex ar trebui să deţină astfel de elemente - 
care provin din elementele materiale ale fiinţei umane, dar 
care nu se pot reduce la acestea. Totuşi, adevărul este că 
natura nu ne oferă niciun fel de indicii cu privire la acest 
tip de holism, atunci când creează conglomerate din 
elemente simple. Atunci când atomii se unesc pentru a 
forma molecule, nu se produce niciun epifenomen de tipul 
„mai mare decât părţile”, care să nu poată fi explicat prin 
interacţiunea părţilor. 

În acest caz, ar fi mai bine ca medicina materialistă 
să rămână  reducţionistă, deoarece se pare că 
reductionismul este principiul ce stă la baza universului 
material. Reprezintă atunci holismul o metafizică pentru 
medicină? Adepții genului de holism postulat de Smuts ar 
putea să afirme faptul că acupunctura este un exemplu de 
medicină holista. Acupunctorul înfige acele în laba 
piciorului pentru a trata inima! Însă aceşti holişti înţeleg 
eronat holismul acupuncturii. Tratamentul aplicat de 
acupunctor nu are ca ţintă principală corpul fizic. 
Obiectivul acestui tratament este corpul vital; efectul fizic 
este subordonat (vezi capitolul 10). 

Treptat, devine tot mai popular un nou tip de holism. 
În această nouă acceptiune, holism înseamnă încorporarea 
întregii persoane - trup, minte, corp energetic (corp vital), 
chiar şi sufletul (adică supramentalul) şi spiritul (adică 
ceea ce numim corp extatic). Această carte este doar una 
dintre cele recent apărute care includ acest tip de gândire 


holistă într-un cadru ce decurge în mod firesc din fizica 
cuantică. 

Medicina alopată este asemenea fizicii clasice. În 
domeniul său de aplicabilitate, fizica clasică este utilă. 
Acelaşi lucru este valabil şi pentru medicina alopată, 
singura diferenţă fiind aceea că raza de aplicabilitate a 
alopatiei este limitată de metafizica sa. În acest caz, care 
este domeniul de aplicabilitate al medicinei alopate? Când 
este aceasta utilă? 

Situaţiile medicale de urgenţă 

Când era întrebat ceva în legătură cu una dintre ceea 
ce el numea „cele 14 întrebări”, Buddha obişnuia să dea 
următorul răspuns: dacă un om a fost lovit de o săgeată 
otrăvită, ce este mai bine - să purtăm o discuţie metafizică, 
sau să scoatem mai întâi săgeata? Acesta este primul lucru 
care trebuie făcut. Corpul fizic, corpul nostru grosier, 
produce reprezentări ale subtilului. Iar această capacitate 
de a produce reprezentări este vitală; fără ea, corpurile 
subtile îşi pierd legătura cu corpul fizic, ceea ce înseamnă 
moarte. Aşadar, trebuie să avem grijă de corpul fizic, 
înainte de a ne ocupa de corpurile subtile. Şi dacă acest 
lucru implică utilizarea tehnicilor alopate - intervenţii 
chirurgicale, terapia cu radiaţii sau medicamente - aşa să 
fie. 

În ceea ce mă priveşte, acesta este motivul pentru 
care nu am stat pe gânduri atunci când s-a pus problema 
operaţiei la inimă. Ştiam care este alternativa; ştiam că 
anghina pectorală poate fi vindecată, graţie muncii de 
cercetare a lui Dean Ornish (care a demonstrat eficienţa 
regimului alimentar, a exerciţiilor fizice şi a meditatiei; în 
acest sens, vezi Ornish 1992) şi mai ştiam că am puterea 
să-mi schimb stilul de viaţă, pentru a elimina această 
problemă. Singurul lucru pe care nu-l aveam era timpul. 

Pentru situaţii de urgenţă, tehnicile grosiere utilizate 
în alopatie sunt de multe ori necesare, în ciuda efectelor 
secundare. Înainte de apariţia alopatiei, medicina era 
medicină naturală, chiar şi pentru tratarea corpului fizic. 
Bolile, de pildă, erau tratate cu ajutorul plantelor 


medicinale ca atare. Alopatia modernă a schimbat acest 
lucru. S-a descoperit cu ajutorul metodelor clinice că, dacă 
sunt extrase acele substanţe chimice relevante pentru 
vindecarea unui anumit organ afectat de boală, eficienţa 
tratamentului creşte, uneori extrem de mult. Această 
viziune este, fără îndoială, reductionista, dar răspunde cu 
succes principiului medicinei alopate, acela de a aplica 
tratamentul la nivelul material. 

Aşadar, ori de câte ori timpul reprezintă o problemă, 
apelăm la medicina alopată, tolerându-i neajunsurile. Dacă 
suferiti de pneumonie, infecţie în gat sau dizenterie, 
medicina alopată este soluţia; folosiţi antibiotice, chiar 
dacă acestea vă vor distruge flora intestinală. În astfel de 
situaţii, medicina alopată reprezintă principalul remediu, 
deşi putem şi ar trebui să acordăm atenţie şi corpurilor 
subtile. Există căi de a îndeplini acest lucru, sau ar trebui 
să descoperim astfel de căi. Cât timp este bine să utilizăm 
un tratament alopatie? Doar până când momentul critic 
trece. După aceea, trebuie să căutăm o alternativă la 
alopatie. 

Corespondenţa dintre paradigma veche şi paradigma 
nouă 

Atunci când filosoful Thomas Kuhn a introdus ideea 
schimbării de paradigmă (vezi capitolul 5), a stabilit clar 
următorul aspect. Deoarece paradigmele ştiinţifice sunt 
demonstrabile, bazându-se pe date experimentale, vechea 
paradigmă este valabilă atâta timp cât este folosită, atâta 
timp cât poate fi aplicată. Noua paradigmă nu o 
desfiinţează pe cea veche, ci doar îi evidenţiază limitele, 
deschizând noi orizonturi pentru ştiinţă. 

Importanţa acestui aspect este atât de mare pentru 
procesul schimbării de paradigmă, încât a fost transformat 
într-un principiu ştiinţific solid, numit principiul 
corespondenţei: în domeniul limitat în care este validă 
vechea paradigmă, noua paradigmă corespunde în 
totalitate cele vechi. Principiul corespondenţei ne permite 
să utilizăm în continuare vechea paradigmă, în domeniul 
de aplicabilitate al acesteia. Nu se impune niciun conflict 


între paradigme. 

Să luăm cazurile medicale urgente drept domeniul de 
aplicabilitate al medicinei alopate. În această acceptiune, 
după cum am văzut mai devreme, tratarea corpului fizic 
trebuie să aibă întâietate, deoarece fără acesta, corpurile 
subtile nu pot funcţiona. Putem, astfel, defini un principiu 
clar al corespondenţei, pentru schimbarea de paradigmă 
de la medicina exclusiv alopată, la medicina integrală, 
holistă: pentru cazurile medicale urgente, medicina 
alopată poate înlocui noul tip de medicină integrală, 
holistă, pentru a servi tuturor scopurilor practice. 

În realitate, există câteva remedii naturale eficiente 
şi în cazurile de urgenţă. De exemplu, medicamentul 
homeopat Amica este mai eficient decât medicamentele 
convenţionale, ca metodă de prim ajutor în cazul şocurilor, 
al arsurilor şi al altor traume. Dacă această încălcare a 
principiului corespondenţei vă nelinişteşte, relaxati-va. 
Încălcarea ocazională a principiului este permisă. De aceea 
se numeşte principiu şi nu lege. 

Medicină alternativă sau complementară? 

Vă pot spune acum care este rolul medicinei 
alternative sau complementare autentice: acela de a 
extinde procesul vindecării dincolo de dimensiunea 
materială a fiinţei umane. Atunci când medicina alternativă 
sau complementară devine cuprinzătoare sau integrală, 
toate cele cinci corpuri sunt tratate simultan şi 
corespunzător. Aceasta este medicina holistă autentică. 
lată în ce constă şi neajunsul medicinei alopate şi al 
reductionismului ei: metodele reductioniste nu se aplică 
tuturor corpurilor, în acelaşi timp. 

Să luăm, de pildă, cazul narcoticelor pentru 
înlăturarea durerii. Acestea sunt eficiente şi aproape toată 
lumea le foloseşte în situaţii de urgenţă. 

Dar nu putem întrebuința narcotice dacă dorim sa 
abordăm boala şi la nivelul minţii, deoarece acest lucru 
presupune păstrarea intactă a puterii de conştientizare. În 
general, medicamentele convenţionale au efect asupra 
corpului fizic la nivel global şi nu local, unde este necesar. 


Invariabil, acestea vor afecta şi celelalte funcţii ale 
corpului fizic. De exemplu, va fi afectată capacitatea 
corpului fizic de a face noi reprezentări ale vitalului şi 
mentalului. Deoarece vindecarea corpurilor vital şi mental 
depinde de capacitatea corpului fizic de a face 
reprezentări, afectarea acestei capacităţi este acceptabilă 
exclusiv în situaţii de urgenţă. 

Nu încerc să impun o regulă strictă, fac doar apel la 
simţul realităţii. Vor exista excepţii la regula amintită mai 
sus. Aspirina poate fi una dintre acestea; medicamentele 
utilizate pentru reducerea colesterolului, o alta; poate 
chiar şi Viagra. 

Dar în general, medicamentele convenţionale trebuie 
evitate ori de câte ori este tratat sau afectat unul sau mai 
multe dintre celelalte corpuri subtile, ori de câte ori 
apelăm la medicina integrală, holistă. Aşadar, este mai 
bine să utilizăm plantele naturale ca atare, în locul 
substanţelor chimice extrase cu mijloacele medicinei 
alopate. Retineti, timpul nu reprezintă un factor important 
în Medicina Integrală, la care apelăm rar în situaţii de 
urgenţă. 

Când să apelăm la Medicina Integrală? Vom vedea 
mai târziu în carte că sistemele medicinei alternative au în 
vedere în primul rând corpurile noastre subtile şi numai în 
al doilea rând corpul fizic. Aceasta pentru a elimina 
dezechilibrele existente la nivelul corpului vital sau la 
nivelul corpului mental, sursă a îmbolnăvirii noastre. Însă 
acest lucru necesită timp. Cu cât corpul este mai subtil, cu 
atât este nevoie de mai mult timp pentru a elimina 
dezechilibrul. Tratarea unui dezechilibru mental necesită 
mai mult timp decât tratarea unui dezechilibru vital. 
Astfel, în funcţie de factorul de timp, alegem. 

Pentru a trata o răceală, care nu durează mai mult de 
câteva zile şi nici nu reprezintă o situaţie de urgenţă, 
alegeţi medicina corpului vital - Ayurveda sau medicina 
chineză - în locul tehnicilor minte-corp, cum ar fi 
meditaţiile sau biofeedbackul, deşi cauza principală ar 
putea fi localizată la nivelul minţii. Însă dacă vorbim de o 


boală la inimă, după ce momentul critic a trecut, medicina 
minte-corp este de preferat, deoarece, din moment ce am 
rezolvat problema timpului (şi cu ce pret!), putem trece la 
sursa afecțiunii, care este mintea. Tratarea mentalului va 
influenţa în mod automat şi vitalul şi fizicul. Acesta este 
mecanismul de funcţionare. 

Alte întrebuinţări ale medicinei alopate 

Aşadar, în abordarea Medicinei Integrale, este 
medicina alopată o soluţie doar în cazurile de urgenţă? Nu 
întotdeauna. Mai există două întrebuinţări mai importante 
ale medicinei alopate. 

O întrebuințare a medicinei alopate ce trebuie 
amintită este echivalentul, in alopatie, al medicinei 
preventive, practic singura întrebuințare preventivă a 
acesteia. Este uşor surprinzător faptul că tratamentul 
preventiv în alopatie nu primeşte atenţia cuvenită. În orice 
caz, singurul mijloc de prevenire aprobat cu entuziasm de 
orice adept al medicinei alopate este vaccinarea. Insă unii 
dintre cei care practică homeopatia adoptă o poziţie foarte 
diferită. 

Este important să cunoaştem punctul de vedere al 
acestora din urmă, asupra ideii asigurării, prin vaccinare, 
a imunităţii împotriva bolii. Medicul homeopat Richard 
Moskowitz afirmă, pe baza propriei experienţe medicale, 
că  vaccinările previn bolile acute, dar măresc 
vulnerabilitatea organismului la bolile cronice, la o vârstă 
mai înaintată. Aceasta se datorează faptului că vaccinurile 
slăbesc sistemul imunitar (vezi Leviton 2000, pentru mai 
multe detalii). 

Poate ca ar trebui să aplicăm aici principiul 
corespondenţei (vezi mai sus) şi să apelăm la vaccinare 
doar în situaţiile urgente de epidemie. 

Cel de-al doilea registru în care medicina alopată va 
continua să fie utilă este acela al tehnicilor de 
diagnosticare, în ciuda limitării acestora la a identifica 
exclusiv bolile corpului fizic. În general, tehnicile de 
diagnosticare utilizate în medicina alternativă necesită, 
inevitabil, o mare capacitate de intuiţie şi chiar şi atunci 


diagnosticul nu este sigur. Atunci când tratăm bolile, este 
important sa cunoaştem cu certitudine cel puţin 
disfunctiile corpului fizic. 

Ascensiunea şi decăderea medicinei alopate 

Mi-a plăcut foarte mult cartea medicului James Le 
Fanu (2000), The rise and Fall of Modern Medicine 
(Ascensiunea si decaderea medicinei moderne). Autorul ne 
ofera o trecere in revista a evolutiei medicinei moderne, de 
la ascensiunea acesteia odată cu descoperirea 
antibioticelor, efectuarea cu succes a operaţiei pe cord 
deschis şi a transplantului de organe, până la decăderea 
sa, atunci când a devenit evident faptul că s-ar putea să nu 
mai existe niciun medicament minune sau vreo tehnică de 
chirurgie nedescoperită. 

Cum rămâne cu cele mai recente descoperiri ale 
medicinei alopate - terapia genelor, de exemplu? In opinia 
lui Le Fanu, este posibil ca terapia genelor să nu fie 
panaceul pe care îl invocă anumiţi cercetători. 

Ce este terapia genelor? Terapia genelor constă în 
corectarea defectelor genetice (cunoscute a fi cauze ale 
bolilor), prin înlocuirea genelor imperfecte cu gene 
normale. Poate fi această operaţiune pusă în practică? 
Cercetătorii au avut ideea grozavă de a neutraliza un virus 
(îndepărtând genele defecte ale acestuia), injectând în 
virusul respectiv gene normale şi introducând, apoi, 
virusul modificat în celulele care conţineau genele 
imperfecte. Din nefericire, această operaţiune nu a avut 
succesul scontat. 

După Le Fanu, cea de-a doua descoperire importantă 
a alopatiei se bazează pe aşa numita teorie socială - 
principiul epidemiologic conform căruia boli precum 
cancerul şi afecțiunile de inimă sunt cauzate de stilul 
nesănătos de viaţă şi de poluarea mediului înconjurător. 
Bolile pot fi tratate dacă (a) ne schimbăm stilul de viaţă şi 
(b) reducem efectele nocive asupra mediului înconjurător. 
Este interesant faptul că acest aspect reprezintă unul din 
punctele semnificative ale sistemului materialist- 
reductionist al medicinei alopate. Ce înseamnă schimbarea 


stilului de viaţă? Pentru adeptul alopatiei, înseamnă un 
regim alimentar sănătos şi exerciţiu fizic. Cum rămâne, 
însă, cu sistemele de principii care atribuie un sens 
stimulilor ce provin din mediul înconjurător? Ar putea 
schimbarea acestor sisteme de principii să producă 
vindecarea bolilor  „sociale”? Ce înseamnă alimente 
hrănitoare? Ar trebui, oare, să includem şi aspectele legate 
de energia vitală în abordarea subiectului legat de 
nutriţie? 

Astfel, recunoaşterea teoriei sociale asupra 
îmbolnăvirii dă naştere unor întrebări ce pot produce o 
deschidere a medicinei alopate către acceptarea tehnicilor 
Medicinei Integrale, precum vindecarea minte-corp şi a 
sistemelor orientale, cum ar fi Ayurveda şi medicina 
chineză. 

Le Fanu nu ia în calcul aceste aspecte. El doreşte 
răspunsuri bazate mai mult pe biologia tradiţională, cum 
ar fi teoria microbilor. Pentru el, răspunsul se află în aşa 
numita explicaţie bacteriologică a ulcerului peptic - faptul 
că ulcerele sunt cauzate de bacteria numită Helicobacter. 
Însă dacă tratăm bacteria cu antibiotice, vindecarea este 
de multe ori doar temporară, ceea ce înseamnă că bacteria 
nu este cauza, ci doar un factor asociativ în ulcerul peptic 
sever. 

Nu, nu cred că vor apărea soluţii biologice pentru 
bolile pe care medicina alopată nu le poate trata; nu va 
apărea nicio soluţie materială. Realitatea este că fiinţa 
noastră este mai complexă şi se extinde dincolo de 
materie. Materia reprezintă elementul grosier şi este 
importantă, însă la fel de importante sunt şi acele aspecte 
mai subtile ale fiinţei noastre, pentru care elementului 
grosier face reprezentări şi pe care o ştiinţă adecvată a 
vindecării trebuie să le ia în considerare. Adepții medicinei 
alopate trebuie să accepte realitatea. 

Pe când eram student, unul din profesorii mei mi-a 
dat un sfat care m-a impresionat. Abordezi o problemă 
având în minte o anumită soluţie, pe care tu o vezi a fi 
soluţia. Încerci din răsputeri să potriveşti problema cu 


soluţia respectivă, conform opiniei tale, căci ce altă soluţie 
poate exista? Insă după ce încerci şi esuezi de atâtea ori, 
poţi să te dai bătut. Ce mai încolo şi-ncoace! Eşti pregătit 
să accepti şi alte soluţii. De cele mai multe ori, acest sfat 
mi-a fost foarte util. Sunt sigur că şi cei care susţin cu 
ardoare medicina alopată îl pot găsi la fel de util. 

Biologia în interiorul conştiinţei 

Ceea ce ar trebui sa observe conventionalistii din 
medicina este faptul ca biologia, stiinta pe care acestia o 
accepta ca baza paradigmatica a medicinei, are mare 
nevoie de o schimbare de paradigma. S-au strans deja 
numeroase dovezi in acest sens. 

Să abordam mai întâi problema conştiinţei. 
Neurofiziologii încearcă să aplice metodologia 
reductionista de care dispun pentru a defini conştiinţa ca 
produs al proceselor ce au loc la nivelul creierului, al 
interacțiunilor neuronale. Însă, după cum a subliniat 
filosoful David Chalmers, ce rezultat poate avea o astfel de 
abordare? O abordare reductionista nu poate avea drept 
rezultat decât crearea unui model pentru un obiect, cu 
ajutorul unor obiecte mai simple, dar conştiinţa nu este 
doar obiect, este şi subiect. 

Dacă biologia nu poate defini conştiinţa, este timpul 
să ne gândim dacă nu cumva o bază metafizică a intaietatii 
conştiinţei, pe care ne-o oferă fizica cuantică (vezi 
capitolele 1 - 6), poate explica diferitele fenomene pe care 
biologia le-a lăsat neexplicate. 

Pentru a vorbi cu adevărat de o biologie în interiorul 
conştiinţei, trebuie să presupunem faptul că o singură 
celulă vie este deja conectată pentru măsurarea cuantică 
autoreferentiala. Să presupunem că măsurarea cuantică 
pentru o celulă vie este şi o „ierarhie încurcată”, ca şi în 
cazul creierului. Atunci când conştiinţa colapsează stările 
celulei, se identifică cu celula în mod autoreferential, 
identitate pe care noi o numim viaţă, diferită de mediul 
înconjurător. 

Fundamental, această identitate este o identitate cu 
întreaga viaţă, din moment ce sursa întregii vieţi este acea 


primă celulă vie. Urmandu-l pe James Lovelock (1982), eu 
numesc această identitate „conştiinţă Gaia”. Această 
identitate fundamentală se propagă apoi mai jos, într-un 
joc alternativ de creativitate şi condiţionare, asemenea 
dezvoltării ego-ului nostru (vezi capitolul 6). 

Sper că observați ca, în aceasta acceptiune, 
separarea vieţii de mediul înconjurător este doar o 
aparenţă ce decurge din ierarhia răsturnată a măsurării 
cuantice. Mediul înconjurător, natura, nu este duşmanul 
nostru cu adevărat - sursa îmbolnăvirii - iar noi nu suntem 
victimele sale, aşa cum ne spun de multe ori medicii 
alopati. Mediul înconjurător suntem noi. Separarea 
acestuia de fiinţa noastră este iluzorie. Putem chiar afirma, 
aşa cum face autorul Richard Leviton (2000), că boala este 
parte din însăşi viaţa noastră; putem spune că boala ne 
este învăţător (mai multe despre acest subiect în capitolul 
17). 

Să vorbim mai departe despre evoluţie. Există dovezi 
care susţin faptul că evoluţia biologică este interacţiunea 
dintre acţiunea condiţionată (în cel mai bun caz, contextele 
însuşite anterior sunt combinate pentru a soluţiona o 
problemă datorată schimbărilor în mediul înconjurător) şi 
creativitate (este descoperit un nou context care 
generează probleme noi, dar şi soluţii noi). În timpul 
perioadelor de homeostază a speciei, în care contexte de 
vietuire insusite anterior sunt combinate pentru a genera 
un context de vietuire nou din punct de vedere situational 
(proces numit adaptare), vorbim de evolutie darviniana 
continua. S-au descoperit numeroase fosile care dovedesc 
acest fapt. 

Insa atunci cand se produce un salt cuantic catre un 
context de vietuire cu adevarat nou, vorbim de 
creativitatea evoluţiei cuantice rapide (Goswami 1997). 
Din pricina rapiditatii acestei faze, nu rămân urme de 
fosile; nu este timp pentru acest lucru (Eldredge şi Gould 
1972). 

Aşadar, viata începe odată cu  colapsarea 
autoreferentiala a primei celule, dar ce înseamnă evoluţia 


vieţii în această acceptiune? Viaţa evoluează către o mai 
mare complexitate, către realizarea unor reprezentări 
fizice din ce în ce mai bune (mai potrivite pentru a exprima 
temele arhetipale ale conştiinţei) ale „planurilor” din 
corpul vital relevante pentru desăvârşirea fizică a 
organismului, în scopul unei mai bune îndepliniri a 
funcţiilor arhetipale ale vietuirii. In cele din urmă, după 
formarea creierului, poate fi făcută o reprezentare a minţii. 
Inainte ca procesul de formare a creierului să fie încheiat, 
reprezentarea minţii se poate face doar indirect, prin 
intermediul reprezentărilor minţii existente la nivelul 
corpului vital. 

O dată făcută o reprezentare a corpului fizic, 
următoarea dată când aceasta este colapsată pentru 
îndeplinirea unei funcţii, colapsează şi mişcarea corpului 
vital corespunzătoare reprezentării, acţiune pe care noi o 
percem sub forma unui sentiment. In mod similar, colapsul 
unei stări a creierului, adică reprezentarea unui înţeles 
mental, atrage după sine şi colapsul stării mentale a 
intelesului, acţiune pe care noi o percepem sub forma unui 
gând. 

Retineti, totuşi, că în acest stadiu al evoluţiei vieţii, 
nu există un suport fizic care să poată face reprezentări ale 
intelectului supramental. Astfel reprezentările 
supramentalului în fizic sunt făcute întotdeauna indirect, 
prin intermediul corpurilor mental şi vital fiind, în 
consecinţă, imperfecte. 

Retineti, de asemenea, că lumea vie este o identitate 
a conştiinţei, însă această identitate se realizează pe mai 
multe niveluri diferite; nu este o singură identitate. In 
primul rând, există identitatea cu întreaga viaţă care 
evoluează pe Pământ, conştiinţa Gaia. In al doilea rând, 
există identitatea de specie, identitatea cu o anumită clasă 
de forme şi obiceiuri genetice adaptate. În al treilea rând, 
există identitatea organismului individual, însă identitățile 
nu se opresc aici. 

Fiecare celulă vie a unui organism multicelular 
deţine o identitate proprie; conştiinţa se identifică cu 


fiecare dintre acestea, pe măsură ce îşi îndeplineşte 
funcţiile individuale condiţionate. Orice conglomerat de 
celule, cum ar fi un organ, care presupune măsurare 
cuantică autoreferentiala la nivelul de funcţionare a 
întregului, deţine, de asemenea, o identitate proprie. 

Dacă vorbim de un organism în alcătuirea căruia 
intră şi un creier, conştiinţa se identifică cu acesta din 
urmă într-un mod atât de spectaculos, încât multe dintre 
celelalte identități ale organismului sunt eclipsate. Această 
dominanta a creierului, între toate funcţiile organismului, 
a îndepărtat atenţia multora, în special a cercetătorilor 
implicaţi în studii ştiinţifice, de la organele corpului şi 
sentimentele de energie vitală care apar la nivelul 
organelor, în dreptul diferitelor chakre. 

Richard Leviton (2000), într-un articol critic pe tema 
popularității pe care o înregistrează în prezent 
transplantul de organe, notează: 

— Ce putem spune despre personalitatea şi 
încărcătura energetică a organelor transplantate? Are 
ficatul meu vreo legătură cu ceea ce sunt eu? 

— Dacă întrebăm un practicant al medicinei chineze, 
răspunsul este afirmativ: ficatul nostru poartă amprenta 
clară a energiei noastre, a Qi-ului nostru. 

Biologia în interiorul conştiinţei acceptă punctul de 
vedere al lui Leviton şi al medicului chinez: într-adevăr, 
ficatul nostru spune ceva despre cine suntem. Legătura 
existentă între organe şi conştiinţă exclude genul de 
raţionament care favorizează creşterea popularității 
transplantului de organe. 

Mai mult, după cum am spus deja, orice discuţie 
despre energia vitală presupune ideea dualismului. Însă, 
aşa cum am arătat în capitolele precedente, problema 
dualismului este rezolvată imediat, dacă aplicăm un 
minimum de principii cuantice. Este timpul ca biologii şi, 
odată cu ei, practicienii medicinei alopate, să accepte 
realitatea - corpul fizic are doar rolul de a produce 
reprezentări ale corpurilor noastre subtile, iar medicina 
trebuie să cuprindă toate corpurile noastre, nu doar pe cel 


fizic. 

Pe scurt 

Parcurgeţi următoarele idei şi meditati asupra lor: 

— Medicina alopată se justifică doar în situaţiile 
medicale de urgenţă. Utilizarea alopatiei în alte cazuri este 
suspectă, iar tehnicile selectate trebuie analizate cu 
atenţie. 

— Chiar şi tehnicile medicinei alopate devenite deja 
rutină pot avea consecinţe negative. Imunizarea cu 
ajutorul vaccinurilor este un exemplu în acest sens. 

— Chiar şi biologia, considerată stiinta-mama a 
medicinei convenţionale, are nevoie de o schimbare de 
paradigmă. In accepțiunea noii paradigme a biologiei, 
bazate pe întâietatea conştiinţei, distincţia dintre fiinţe şi 
mediul în care acestea trăiesc este clar iluzorie. Astfel, nu 
mediul produce îmbolnăvirea omului, aşa cum vor alopatii 
să credem. Este timpul să schimbăm această mentalitate a 
victimei cu care abordăm îmbolnăvirea şi pe care ne-o 
impun alopatii. 

— In călătoria noastră spre vindecare, spre 
dobandirea intregului, in ultima instanta, trebuie sa existe 
o unitate intre mijloace si finalitate. Tehnicile medicinei 
alopate ne indeparteaza tot mai mult de intreg; fiind tratati 
ca niste masinarii, tindem sa devenim niste masinarii 
conditionate, lipsite de alegere. Spre deosebire de aceasta, 
medicina alternativa sau complementara, acordand atentie 
laturilor mai subtile, mai creative ale fiintei noastre, are ca 
scop apropierea noastră de întreg. Stăruiţi asupra 
diferenţei dintre cele două tipuri de medicină, atunci când 
faceţi alegerea potrivită. 

PARTEA A DOUA 

MEDICINA CORPULUI VITAL 

8. Corpul vital 

Cu câţiva ani în urmă, pe când participam la o 
conferinţă pe teme legate de yoga, în Bangalore, India, am 
avut fericitul prilej de a urmări un vindecător pronie în 
acţiune. Cuvântul sanscrit prana se traduce cel mai bine 
prin „energie vitală”, noţiune pe care medicina occidentală 


a renegat-o, dar care este importantă nu numai pentru 
Ayurveda indiană, ci şi pentru medicina tradiţională 
chineză, care a denumit-o gi. Vindecătorul pronie „mătură” 
corpul subiectului tratat, pentru a restabili armonia 
mişcărilor energiei vitale a pacientului, vindecând astfel 
corpul fizic. De cele mai multe ori, rezultatele sunt cele 
scontate. Ce se întâmplă, de fapt? 

Să nu credeţi că prana este un concept oriental 
necunoscut gândirii occidentale. Poetul romantic al 
secolului al optsprezecelea, William Blake, scria: 

Omul nu are un Trup separat de Sufletul său; 

pentru că ceea ce se numeşte Trup este o porţiune a 
Sufletului perceput de cele cinci simţuri, manifestări ale 
Sufletului în durată. 

Energia este singura viaţă şi vine de la Trup; iar 
raţiunea este limita sau circumferința exterioară a 
Energiei. 

Energia este bucurie eternă. 

„Energia” care pentru Blake era desfătare eterna nu 
este energia de care vorbesc fizicienii (noţiunea de energie 
a fost introdusă în fizică abia după 1830), ci prana din 
tradiţia indiana si qi din cea chineză. 

Corpul vital şi paralelismul psihofizic 

Am vorbit deja despre corpul vital în capitolele 
anterioare (vezi capitolele 3 şi 4); vom face acum o 
recapitulare, adăugând noi informaţii. 

Noţiunea de energie vitală a fost respinsă de biologia 
şi medicina occidentale, din pricina dualismului pe care îl 
implică, dar şi pentru că descoperirea biologiei moleculare 
a promovat ideea că putem înţelege totul despre 
organismul uman analizând structura ADN-ului, şi aşa mai 
departe. Dar ADN-ul singur nu poate explica procesul 
vindecării. După cum ştiu fiecare medic şi pacient, 
vindecarea necesită vitalitate, energie vitală. Energia 
vitală nu este un produs al chimiei organismului. Chimia 
este locală, dar sentimentul energiei vitale, sentimentul de 
a fi în viaţă nu este deloc local. Atunci, însă, care este 
sursa energiei vitale? 


O componentă esențială a vindecării este 
regenerarea. Chiar şi după ce a suferit o rănire gravă, ce 
implică distrugerea unui număr mare de celule, 
organismul deţine capacitatea de a regenera aceste celule 
diferențiat, pentru îndeplinirea funcţiei corespunzătoare. 
Dacă veţi spune că acest fapt este posibil datorită 
diviziunii celulare a celulelor vecine, mai gândiţi-vă. 
Celulele vecine sunt adesea diferit individualizate. 

După cum a evidenţiat biologul Rupert Sheldrake, 
regenerarea este posibilă numai datorită faptului că 
informaţiile referitoare la formă necesare procesului de 
regenerare îşi au originea în câmpuri morfogenetice non- 
locale şi imateriale. Câmpurile morfogenetice includ corpul 
vital. Energia vitală pe care o simţim este mişcarea 
corpului vital. 

Moleculele se supun legilor fizice, dar nu cunosc 
nimic despre contextele de vietuire, precum întreţinerea si 
supraviețuirea, ca să nu mai vorbim de iubire sau gelozie, 
care consumă mult din timpul unei persoane. Corpul vital 
aparţine unei lumi subtile distincte şi conţine „planurile” 
necesare în procesul alcătuirii formelor, forme ce 
îndeplinesc funcţiile vitale de bază - contextele de vietuire. 
Cu alte cuvinte corpul vital furnizează „planurile” 
organelor corpului fizic care îndeplinesc funcţiile vitale în 
spatiu-timp. 

Ideea este urmatoarea: obiectele fizice se supun 
legilor cauzale, iar aceasta este tot ce trebuie sa stim 
pentru a le analiza comportamentul, pe care eu il numesc 
comportament-conform-legii. Sistemele biologice se supun 
legilor fizicii, dar îndeplinesc si anumite funcții 
corespunzătoare: autoreproducerea, supraviețuirea, 
menţinerea integrității sinelui vizavi de mediul 
înconjurător, autoexprimarea, evoluţia şi autocunoaşterea. 

Unele dintre aceste funcţii se identifică cu instinctele 
pe care omul le are în comun cu animalele. De exemplu, 
teama este un sentiment legat de instinctul nostru de 
supravieţuire, dar vă puteţi închipui un grup de molecule 
care se teme? Comportamentul molecular poate fi în 


totalitate explicat în interiorul legilor fizice, fără a i se 
atribui proprietatea de a se teme. 

Teama este mişcarea corpului vital pe care noi o 
percepem; concomitent, un program dirijează celulele unui 
organ fizic pentru) a îndeplini funcții vitale 
corespunzătoare, ca răspuns la un stimul ce produce 
teamă. 

Comportamentul sistemelor biologice este interesant, 
deoarece aceste programe care le îndeplinesc funcţiile nu 
au legătură cu legile fizice cauzale ce guvernează mişcarea 
substratului lor molecular. Eu îl numesc comportament „de 
tip program” (Goswami 1994). 

Contribuţia majoră a lui Rupert Sheldrake în 
domeniul biologiei constă în identificarea sursei acestui tip 
de comportament. Sheldrake a introdus în biologie 
noţiunea de câmpuri morfogenetice non-locale şi 
imateriale pentru a descrie programele ce îndeplinesc 
morfogeneza biologică - procesul de creare a formei, în 
cazul fiinţelor biologice. 

Inca odată, corpul vital este sursa câmpurilor 
morfogenetice, „planurile” după care este creată forma. 
Rolul corpului fizic este acela de a face reprezentări ale 
câmpurilor morfogenetice din corpul vital. Rolul 
reprezentărilor este acela de a îndeplini funcţii de 
menţinere a vieţii, de întreţinere şi de reproducere; rolul 
corpului vital este acela de a furniza „planurile” necesare 
realizării acestor reprezentări. 

Totul capătă sens. Dacă formele de viaţă sunt 
guvernate de programe  „software”, atunci aceste 
programe trebuie să fi fost initial „schiţe” făcute de un 
programator. Sigur, „planurile” capătă acum o formă în 
planul material, iar comportamentul „de tip program” al 
formei biologice este automat. Aşadar, originea acestui tip 
de comportament şi a programatorului poate fi uitată cu 
uşurinţă. Însă ce se întâmplă atunci când funcţiile formelor 
materiale nu sunt îndeplinite corespunzător? 

Intervine aici noţiunea de corp vital. Corpul vital 
deţine ,planurile” originale ale funcţiilor biologice, 


câmpurile  morfogenetice reprezentate de organele 
corpului fizic. O dată făcute reprezentările, organele pun 
în aplicare programele ce îndeplinesc funcţiile biologice. 
Constiinta este cea care face aceste reprezentări, ea este 
programatorul. Constiinta utilizează ,,planurile” vitale 
pentru a face reprezentări fizice ale funcţiilor sale vitale, 
ale căror arhetipuri sunt codificate în corpul nostru 
supramental, corpul legilor şi al arhetipurilor (vezi figura 
11). Atunci când conştiinţa colapsează posibilităţile 
cuantice ale unui organ în domeniul actualitatii, în care 
acesta să poată îndeplini o anumită funcţie biologică, se 
produce şi colapsul mişcării „planului” corespunzător, 
existent la nivelul corpului vital. Ceea ce noi percepem ca 
fiind un sentiment este exact această mişcare. 

Argumentul dualismului nu mai are susţinere, o dată 
adoptate principiile cuantice. Constiinta poate produce, 
simultan şi non-local, colapsul undelor de posibilitate ale 
tuturor corpurilor din interiorul conştiinţei - fizic, vital, 
mental şi supramental. Trebuie să acceptăm ideea că 
vitalul, asemenea fizicului, este tot un corp cuantic. 

Supramentalul (corpul legilor) ce include şi legile 
corespunzătoare corpului vital referitoare la funcţiile 
biologice, precum supraviețuirea, reproducerea, etc. 

Corpul vital, în care se află „planurile” necesare 
creării formelor care să îndeplinească funcţii biologice 

Corpul fizic, care face reprezentări ale „planurilor” şi 
programelor din corpul vital pentru îndeplinirea funcţiilor 
biologice 

Fig. 11. Etapele prin care funcţiile biologice ajung 
din  Ceruri (domeniul supramentalului) pe Pământ 
(domeniul material). 

Ce este prana, sau gi, sau energia vitală? Este modul 
cuantic de mişcare a „planurilor” din corpul vital. Atunci 
când parcurgem experienţa fizică şi mentală a unei emoţii, 
mai există o mişcare suplimentară, subtilă, vitală, 
colapsată de conştiinţă; aceasta este prana manifestată. 
Este oare posibil ca o persoană să perceapă sentimentele 
altei persoane? Sigur ca da, cu ajutorul non-localitatii 


cuantice a corpului vital (fenomen similar telepatiei 
mentale); numim acest fenomen empatie. Este posibil ca o 
persoană care deţine energie qi armonioasă să o ajute peo 
alta să-şi echilibreze energia qi? Sigur că da, cu ajutorul 
non-localitatii cuantice. 

Practicile orientale de vindecare presupun şi 
prezenţa unor persoane deosebite, vindecători spirituali, 
care pot pot reda sănătatea corpului vital prin simpla 
atingere sau descriere a unei mişcări de „măturare” cu 
mâna a corpului pacientului. Din fericire, acest tip de 
„vindecare-cumâna” nu este întâlnit doar în medicina 
orientală; numeroase tradiţii spirituale din Occident 
utilizează această metodă, iar persoanele care deţin puteri 
speciale de vindecare se bucură de un respect deosebit. 
Graţie unor pionieri precum Dolores Krieger şi Dora Kunz, 
Vindecarea-cu-Mâna şi Atingerea Terapeutica au pătruns 
în cultura modernă occidentală. 

Ceea ce am văzut eu la conferinţa din Bangalore în 
episodul amintit la începutul capitolului, „măturarea” 
câmpului vital al unui pacient este transfer cuantic non- 
local al energiei vitale vindecătoare, prana vindecătoare. 

Emoţiile presupun şi mişcări ale corpului vital, pe 
lângă mişcări ale fizicului şi mentalului. Studiati-va cu 
atenţie atunci când sunteţi supărat: faţa vi se înroşeşte ca 
urmare a concentrării sângelui în această zonă; apar 
gânduri de supărare - „le arăt eu lor!” Dar iată! mai există 
ceva, ceva mai subtil, pe care îl percepeti în interior si care 
nu se încadrează în niciuna dintre aceste manifestări. 
Aceasta este prana, energia vitală. 

Corpul vital este indivizibil; nu putem vorbi de o 
diviziune micro-macro, de o structură. De aceea corpul 
vital este perceput la nivel subtil, este experiat în interior. 
Cu toate acestea, dobândim un corp vital interior; acesta 
este functional, fără îndoială, datorită conditionarii, 
deoarece anumite mişcări vitale sunt condiţionate să se 
producă, în urma utilizării repetate, alcătuind un tipar de 
comportament individual. 

Atenţie! Corpurile noastre fizic, vital (mental şi 


supramental) sunt corpuri separate, alcătuite din 
substanţă, care există în paralel, paralelismul fiind 
menţinut de conştiinţă. Să nu vă imaginati, însă, că 
substanţele din care sunt alcătuite aceste corpuri sunt 
solide sau concrete. Nu asta înţelegem prin substanţă în 
interiorul gândirii cuantice, nici măcar atunci când vorbim 
de substanţe materiale. 'Toate substanţele sunt posibilităţi; 
doar prin colaps, ca actualitate, conştiinţa imprimă acestor 
corpuri materialitatea pe care o deţin. În cazul fizicului, 
calitatea de substanţă este adesea structurală, concretă, 
am putea spune, asemenea corpurilor noastre fizice 
individuale. În cazul vitalului (şi mentalului), chiar şi 
individualitatea este funcţională, garantând faptul că 
acesta rămâne subtil tot timpul, chiar şi în stare de 
manifestare. 

Argumente care susţin natura cuantică a corpului 
vital 

Există vreo dovadă care să confirme natura cuantică 
a corpului vital, ipoteză crucială a paralelismului psihofizic 
pe care eu îl propun? 

În medicina tradiţională chineză se vorbeşte de 
anumite canale, numite meridiane, prin care circulă gi; 
punctele de acupunctura de care vorbeşte medicina 
chineză se află pe aceste meridiane (vezi capitolul 10 
pentru detalii). Dacă mişcarea energiei qi este astfel 
localizată, la prima vedere, comportamentul qi poate părea 
clasic şi determinist. Însă şi în tradiţia indiană există o 
reprezentare a mişcării energiei gi (energie numită prana), 
sub forma unor canale denumite nadi. Aceste nadi nu 
coincid exact cu meridianele identificate în medicina 
chineză. Acest fapt se supune foarte bine principiilor 
cuantice - în niciuna dintre cele două tradiţii, canalele 
identificate nu sunt concrete, ci sunt simple repere pentru 
explorarea intuitivă. 

Aşadar, poate exista un principiu al incertitudinii care 
să justifice atât localizarea, cât şi direcţia mişcării energiei 
qi. Această idee este susţinută şi de faptul că, în tradiţia 
chineză, qi este privită ca un întreg (Dao) ce deţine două 


aspecte complementare, yin şi yang, caracteristică similară 
celei a obiectelor materiale, cele două aspecte în acest caz 
fiind unda şi particula. Atunci când vorbim de 
„armonizarea energiei vitale”, în medicina chineză, ne 
referim la armonizarea aspectelor yin şi yang ale energiei 
vitale. 

Existenţa unui principiu al incertitudinii care să 
poată fi aplicat mişcării energiei vitale este susţinută şi de 
faptul că energia vitală, ca şi emoţiile, este percepută în 
forul nostru intim, interior. Nu poţi percepe sentimentul pe 
care îl percep eu, deoarece, manifestat în conştiinţă, 
sentimentul se schimbă (în virtutea principiului 
incertitudinii). (Vezi şi discuţia legată de natura interioară 
a îmbolnăvirii, în capitolul 4.) 

În cadrul seriei de emisiuni Vindecarea şi mintea 
(Healing and the Mind) realizate de jurnalistul Bill Moyers 
pentru televiziunea PBS, un spaţiu important a fost alocat 
subiectului referitor la medicina chineză şi misterul 
energiei gi. Într-una din emisiuni, răspunzând întrebării 
adresate de Moyers, „Cum ştie doctorul că a nimerit 
punctul corespunzător (de acupunctura)?”, americanul 
David Eisenberg, discipol în medicina chineză, a răspuns: 

Este un lucru incredibil de greu de realizat. Medicul 
o întreabă dacă simte qi, iar dacă ea spune că simte ceva 
atunci şi medicul îşi dă seama. De asemenea, medicul 
însuşi trebuie să simtă. Profesorul meu de acupunctura 
spunea că este ca şi atunci când pescuieşti. Trebuie să ştii 
dacă peştele a muşcat sau a înghiţit momeala. 

Şi, bineînţeles, este nevoie de ani întregi pentru a 
ajunge să simţi energia qi a altcuiva. Energia qi este 
percepută în interior, şi nu ca parte din realitatea pe care o 
experiem. Modalitatea prin care acupuncturistul simte 
energia gi a pacientului se aseamănă telepatiei; acest fapt 
este posibil datorită non-localitatii cuantice. 

Experimente supravegheate realizate în China cu 
maeştri qi gong (care înseamnă manipularea gi; se mai 
scrie şi Qigong) oferă dovezi foarte clare ale naturii 
cuantice a energiei qi. Acestor maeştri ai mişcării-qi li se 


cere să proiecteze energie gi „pozitivă” asupra plantelor; 
în urma măsurării ritmului metabolic de dezvoltare al 
plantelor, se constată că acesta se intensifică. Pe de altă 
parte, atunci când maeştrilor qi gong li se cere să 
proiecteze energie qi „negativă” asupra plantelor, se 
constată că ritmul metabolic de dezvoltare al plantelor 
este afectat (Sancier 1991). 

În mod evident, experimentul demonstrează existenţa 
unei legături non-locale între corpurile vitale ale 
maeştrilor qi gong si cele ale plantelor. Deoarece non- 
localitatea nu poate fi imitată de aparatele clasice 
(Feynman 1981), aceasta este o dovadă clara a naturii 
cuantice a corpului vital. 

Este, însă, posibil să se creeze o legătură între 
energia vitală şi anumite corpuri fizice sau chiar locuri. În 
acest caz, se poate spune că corpul fizic sau chiar locul 
respectiv „poartă” energia vitală. Acest fapt este cel mai 
bine ilustrat de fenomene precum „membre fantomă” - în 
care o persoană îşi percepe un membru, chiar şi după ce 
acesta i-a fost amputat. Poate că în acelaşi mod sunt 
transmise remediile vitale de către aparatele radionice. 

Poate fi măsurată energia vitală cu instrumente 
fizice? 

Putem măsura energia vitală cu un instrument fizic? 
Răspunsul este nu, prin definiţie. Energia vitală şi 
instrumentele fizice fac parte din două lumi diferite care 
nu interacționează in mod direct. Există, însă, o 
posibilitate. 

Formele fizice reprezintă câmpurile morfogenetice 
ale corpului vital, cu care se află în corelaţie. Dacă putem 
măsura formele fizice corelate, pe măsură ce acestea se 
schimbă odată cu mişcările corpului vital, atunci, indirect, 
măsurăm ceva şi în legătură cu corpul vital. Astfel 
procedăm pentru a măsura procesul de gândire. Putem 
spune dacă o persoană se gândeşte? Putem. Analizăm 
activitatea cu ajutorul unui dispozitiv MRI’ sau a unei 


7Magnetic resonance imaging (Imagistica prin rezonanta magnetica) 
este un test care se foloseşte de un cainp magnetic si de pulsuri de 


tomografii pozitron. 

Probabil acesta este rolul tehnicii controversate a 
fotografiei kirliene. Fotografia kirliana a fost descoperita 
de oamenii de stiinta rusi Semyon si Valentina Kirlian. 
Presupune utilizarea unui transformator electric, numit 
bobina tesla, conectat la doua placi de metal. Degetul unei 
persoane este aşezat între aceste plăci, atingând o bucată 
din film. Atunci când transformatorul este conectat la o 
sursă de electricitate, ceea ce înregistrează filmul este o 
fotografie kirliană a degetului. 

In mod tipic, fotografiile kirliene surprind o „aură” in 
jurul obiectului. Adepții fotografiei kirliene susţin ca 
intensitatea şi culoarea aurei descriu starea emoţională a 
persoanei (al cărei deget este folosit în realizarea 
fotografiei). De exemplu, o aură roşie, care prezintă pete, 
corespunde stării de nelinişte, o lumină în aură indică 
starea de relaxare şi aşa mai departe. 

Este evident că se petrece un fel de fenomen 
energetic. S-a demonstrat că acest tip de energie nu poate 
fi controlat de cele cinci simţuri. Astfel, la început, unii 
cercetători au crezut că ceea ce vedem sunt imagini ale 
mişcării energiei subtile, dinspre deget către film, via 
psychokinesis®. Însă acest lucru se poate întâmpla numai 
dacă energia subtilă ar avea oarece proprietăţi fizice. 

A fost oferită şi o altă explicaţie, materialistă, 
conform căreia existenţa aurei este legată de fenomenul 
transpiratiei. Într-adevăr, prezenţa umidității între plăci 
afectează fotografiile, dând naştere unor controverse 
legate de interpretarea acestora. 

Mentionez toate aceste lucruri deoarece este posibilă 
şi o a treia explicaţie. Oscilaţiile înregistrate la nivelul 
energiei vitale, dar şi cele ale stării de spirit, modifică 
programele care răspund de reprezentările organelor ale 


radiofrecventa pentru vizualizarea imaginii diferitelor organe si 
ţesuturi ale corpului omenesc. 

8 Psychokinesis (psihokinezie) provine din psyche, minte, suflet sau 
respiraţie şi kinesis, mişcare; via psychokinesis înseamnă acţiune fizică 
operată la distanţă printr-o activitate mentală. 


căror funcţii se schimbă, de asemenea, reflectând 
fluctuațiile stării de spirit. Fotografiile înregistrează 
schimbările produse la nivel fizic, dar, deoarece 
schimbările produse la nivel fizic se află în strânsă 
legătură cu cele produse la nivel vital, le înregistrăm 
indirect şi pe acestea din urmă. 

Ce tip de organism aveţi? 

Dacă întrebaţi un medic alopat „Ce tip de organism 
am eu?”, acesta vă va spune „Păi, depinde de ce tip de 
gene aveţi, nu?” Dar oare aşa stau lucrurile? Dacă afirmati 
faptul că genele sunt mai mult sau mai puţin instrucţiuni 
pentru producerea proteinelor şi nu pentru morfogeneză, 
medicul alopat va răspunde exasperat „Dacă genele nu pot 
explica acest lucru, atunci nu există noţiunea de tip de 
organism. Şi chiar dacă ar exista, nu ar avea nicio 
importanţă. Boala de care suferiti nu tine cont de modul în 
care este alcătuit corpul dumneavoastră, decât dacă este 
vorba despre un defect genetic. Nici tratamentul nu 
depinde de aşa numitul tip de organism pe care îl aveţi”. 

Însă în cadrul sistemelor medicale care includ 
noţiunea de corp vital - câmpurile morfogenetice care dau 
naştere formei - putem foarte bine vorbi despre tipuri de 
organism. Astfel, atât medicina indiana ayurvedica (vezi 
capitolul 9), cât şi medicina tradiţională chineză (vezi 
capitolul 10) oferă informaţii foarte importante despre 
tipurile de organism - clasificarea constituţiilor noastre 
naturale. Ambele sisteme ne dau indicii referitoare la cum 
să avem grijă de corpul nostru în funcţie de tipul de 
organism pe care îl avem, la cum evoluează boala în cazul 
fiecărui tip de organism şi la măsura în care tratamentul 
depinde de tipul de organism. Medicina corpului vital este 
foarte individualizată, acesta fiind unul din punctele sale 
forte. 

Din nefericire, dacă analizăm cele două şcoli, cea 
indiană şi cea chineză, la început s-ar putea să fim 
dezamagiti. Cele două sisteme nu se pun întotdeauna de 
acord asupra anumitor aspecte. Oare ştiinţa nu trebuia să 
fie unitară? 


Aşadar, este foarte important să reținem faptul că, 
deoarece corpul vital este subtil, şi medicina corpului vital 
va fi tot subtilă. De regulă, subtilul nu poate fi perceput 
decât în interior, în mod subiectiv. De aceea, în general, nu 
putem pretinde a avea o ştiinţă a corpului vital puternic 
obiectivă, independentă fata de opiniile unui singur 
observator. În acelaşi timp, ştiinţa necesită cel puţin 
obiectivitate slabă - invariabilitate faţă de un observator; 
concluziile trase trebuie să nu depindă de un observator 
anume. Vom vedea că sistemele indian şi chinez au 
suficiente puncte în comun pentru a satisface criteriul 
obiectivitatii slabe al medicinei corpului vital. O dată 
acceptate diferenţele culturale, observăm că cele două 
sisteme se completează, nu se contrazic unul pe celălalt. 

Situaţia medicinei corpului vital ar trebui să-i facă 
foarte fericiţi pe antropologii culturali. De ceva vreme, 
numeroşi antropologi culturali au pus la îndoială ideea 
unui set de legi universale care să se aplice tuturor 
lucrurilor, abordare ce funcţionează cu succes în universul 
material. Acum, însă, există o consolare; cel puţin în ceea 
ce priveşte vitalul şi interacţiunea acestuia cu fizicul, este 
posibil ca antropologii culturali să aibă dreptate. 

9. Ayurveda şi armonizarea dezechilibrelor energiei 
vitale _ 

Ayurveda este ştiinţa sănătăţii şi a vindecării, apărută 
în India, unde este aplicată de mii de ani. Graţie utilizării 
răspândite a acesteia atât în India, cât şi peste hotare, dar 
şi mulţumită activităţii remarcabile a unor persoane, cum 
ar fi Deepak Chopra (2000), Vasant Lad (1984) şi David 
Frawley (1989), noţiuni ayurvedice, precum dosha, au 
devenit mai cunoscute in Statele Unite. 

Ca sa va dau un exemplu, ma aflam la o petrecere 
recent, iar o persoana total necunoscuta a venit si m-a 
intrebat, fara nicio introducere, ,,Ce tip de organism ai? 
Eşti vata, pitta sau kapha?” Vata, pitta si kapha sunt 
denumiri ale unor dosha ayurvedice. Mi-am dat seama de 
ce am fost intrebat acest lucru. Inainte ca persoana 
respectivă să înceapă o conversaţie cu un necunoscut, 


trebuia să-i cunoască tipul ayurvedic care, conform 
medicinei Ayurveda, este determinat de dosha 
predominantă a unei persoane. Cu numai zece ani în urmă, 
astrologia - „Eşti Sagetator?” - era cea care îi ajuta pe doi 
necunoscuţi să închege o conversaţie. Este timpul ca 
astrologia să fie înlocuită. 

Dar ce este o dosha? Medicii ayurvedici 
contemporani ne-ar putea spune totul despre 
dezechilibrele dosha, interpretând simptomele bolilor, dar 
nu ar putea oferi decât definiţii vagi ale acestora. Ar putea 
spune că, din punct de vedere fizic, aceste dosha se află în 
legătură cu umorile din organism, vata cu gazele 
intestinale, pitta cu fierea, iar kapha cu flegma. Dacă aveţi 
cunoştinţe referitoare la modul în care era practicată 
medicina la început în Occident, veţi înţelege importanţa 
umorilor. 

In Occident, patru umori erau considerate a fi 
importante. Umora colerică, reprezentată de bila galbenă, 
corespunde fara îndoială pittei ayurvedice. Umora 
flegmatica, reprezentata de flegma, corespunde kaphei, in 
sistemul ayurvedic. Celelalte două sunt umora 
melancolică, reprezentată de bila neagră si umora 
sangvină, reprezentată de sânge. Ultimele două corespund 
umorii vata în tradiţia ayurvedica. Chiar şi astăzi, în 
limbajul pe care îl folosim, melancolia denotă o stare de 
depresie, idee ce corespunde viziunii ayurvedice conform 
căreia excesul de vata este principala cauză a bolilor 
cronice care pot genera depresie. 

Medicina, aşa cum era practicată la început, lega 
aceste dosha de cele „cinci elemente”, aceasta fiind 
descrierea naturii materiale - pământ, apă, aer, foc şi eter 
- predominantă atunci. Vata este aer, dar are nevoie de 
vasul eterului (spaţiu gol) pentru a se mişca; aşadar, vata 
denotă atât eterul, cât şi aerul. Pitta este clar foc (digestiv) 
şi, deoarece necesită vehiculul apă, denotă elementele foc 
şi apă. lar kapha este apă, al cărei vas este pământul 
(elementul, nu planeta). Aşadar, kapha denotă apa şi 
pământul. 


Însă dacă Ayurveda înseamnă doar aceste lucruri, iar 
dumneavoastră sunteţi practicant al medicinei occidentale, 
nu veţi fi impresionat. Vechiul sistem este arbitrar, simplist 
şi, bineînţeles, bazat pe o concepţie arhaică, în comparaţie 
cu aceasta, concepţia pe care se fundamentează medicina 
modernă (alopata) este sofisticată. Daca evidentiem 
succesul empiric inregistrat de practica Ayurveda astazi, 
tot ce poate face un medic alopat este sa dea din umeri. 
Nu pare a exista nicio cale de a intelege importanta pe 
care o au vata, pitta si kapha în interiorul viziunii ştiinţifice 
actuale. _ 

Numeroşi adepţi ai medicinei Ayurveda au început să 
renunţe la modelul de tip „boltă”, sau, cel puţin, să-i 
acorde mai puţină importanţă. Aceştia pot afirma că dosha 
sunt legate de procesele organismului, după cum urmează: 

Vata: mişcare obişnuită (precum circulaţia sângelui) 

Pitta: mişcare de transformare (precum digestia) 

Kapha: structură sau ceea ce asigură unitatea 
structurii (precum pleura, în cazul plămânilor) 

Aceşti medici afirmă că important este să nu ne 
pierdem in hatisul de întrebări legate de viziune. Sistemul 
uman poate fi mult prea complex pentru ca noi să reuşim 
să elaborăm o teorie adecvată referitoare la acesta, în 
măsură să surprindă principiile fundamentale pe care este 
întemeiată viziunea respectivă. 

In schimb, aceşti medici ayurvedici pragmatici se 
folosesc de noţiunea de dosha pentru a idendtifica şapte 
tipuri de organism: 

1. Vata pură, în care vata domină celelalte două 
dosha (persoanele care intră în această categorie au o 
constituţie uscativa şi un comportament variabil sau 
schimbător/ ca să menţionăm doar două caracteristici 
importante). 

2. Pitta pură, în care pitta domină celelalte două 
dosha (aceste persoane au o constituţie medie şi o minte 
ascuţită, de întreprinzător). 

3. Kapha pură, în care kapha domină celelalte două 
dosha (constituţie robusta, inceti). 


4 - 6. Cele trei dosha combinate, pitta-vata, pitta- 
kapha şi  vata-kapha (caracteristicile acestor sunt 
combinate - în unele cazuri predomină una dintre dosha, 
în altele cealaltă. 

7. Tipul rar întâlnit pitta-vata-kapha, în care cele trei 
dosha sunt prezente în egală măsură. 

În principiu, mai există şi un al optulea tip de 
organism - cel perfect echilibrat - însă acesta este foarte 
rar întâlnit. _ 

Principiul fundamental în Ayurveda este acela că 
omul se naşte cu un anumit tip de organism - un anumit 
dezechilibru „de bază” (numit prakriti în sanscrită). 
Aspectele legate de viata, stil de viata şi mediu 
inconjurator genereaza alte dezechilibre (bikriti), dand 
nastere bolilor. Plantele medicinale ayurvedice, regimurile 
alimentare si practicile au rolul de a ne aduce inapoi la 
dezechilibrul de baza. Teoretic, este de dorit sa corectam 
chiar si dezechilibrul de baza, insa acest lucru este foarte 
dificil de realizat si de obicei omis. 

În anii de formare, când organismul este in proces de 
dezvoltare, se spune că domină kapha. La vârsta mijlocie, 
domină pitta. La bătrâneţe, tinde să domine vata. 
Deoarece boala apare mai frecvent la vârsta mijlocie şi la 
bătrâneţe, este evident că majoritatea bolilor sunt cauzate 
de dezechilibrul vata. Următoarea cauză predominantă 
este dezechilibrul pitta. Dezechilibrul kapha este cel mai 
puţin întâlnit. Stilul nostru de viaţă modern amplifică 
dezechilibrul vata. Astfel, la prima vedere, Ayurveda ne 
transmite un mesaj simplu:  evitaţi amplificarea 
dezechilibrului vata. _ 

Cu toate acestea, practica Ayurveda este subtilă. 
Chiar şi medicina alopată modernă a început să pună 
accent pe stilul de viaţă (teoria modernă a îmbolnăvirii). 
De exemplu, medicii alopati înşişi asociază bolile de inimă 
cu aşa-numitele personalităţi şi stil de viaţă de tip A 
(hiperactiv, foarte agitat, dornic de acţiune). Există, însă, o 
diferenţă de abordare în medicina Ayurveda, care ţine cont 
de faptul că nu toţi cei care deţin o personalitate de tip A 


se îmbolnăvesc de inimă. Ayurveda încearcă să focalizeze 
atenţia pacientului asupra distribuţiei dosha la nivelul de 
bază, asupra propriului prakriti. Dacă nivelul de bază este 
deja de tip A, Ayurveda nu îşi propune să-l corecteze. 
Natura individualizată a Ayurveda este cea care o face atât 
de utilă în tratarea bolilor cronice. 

Rămân, totuşi, întrebări importante. De ce fiecare 
dintre noi deţine un anumit prakriti, un nivel de bază al 
dezechilibrului dosha? Judecând după succesul pe care îl 
înregistrează, este evident că Ayurveda completează 
medicina alopată. Dar cum? Există vreo teorie ştiinţifică 
care să susţină acest mod de a înţelege tipurile de 
organism în funcţie de care abordăm boala şi vindecarea? 

Ayurveda şi corpul vital 

La un nivel mai profund, Ayurveda are ca temei o 
interpretare mai complexă a fiinţei umane, spre deosebire 
de medicina alopată practicată astăzi (şi de Ayurveda 
modernă), care reduce fiinţa umană la corpul fizic. Pe 
lângă corpul fizic, Ayurveda recunoaşte mişcările unui corp 
vital şi, mai puţin important în acest context, mişcările 
unor corpuri mental şi supramental, toate acestea aflându- 
şi temei în conştiinţă, care este fundamentul întregii 
existente. 

Formele corpului fizic, celulele si organele corpului 
sunt reprezentări ale ,planurilor” existente la nivelul 
corpului vital, pe care Ayurveda le recunoaşte, permiţând 
astfel identificarea mai multor căi prin care ne putem 
îmbolnăvi. Să ne amintim că în biologia modernă Rupert 
Sheldrake a subliniat aceeaşi idee: câmpurile 
morfogenetice imateriale (o denumire mai ştiinţifică 
pentru corpul vital) conţin „planurile” necesare alcătuirii 
formei fizice. 

Pentru medicii alopati, boala înseamnă îndeplinirea 
necorespunzătoare a unor funcţii chimice (şi fizice) ale 
corpului fizic, iar tratamentul constă, de asemenea, în 
corectarea acestora. La fel, pentru medicii ayurvedici 
moderni, boala există doar la nivel fizic, iar dezechilibrul 
ce urmează a fi tratat este legat de caracteristici fizice, 


precum vata, pitta şi kapha; aceasta este o abordare ceva 
mai subtilă decât cea alopată. g 

Insă latura mai profundă a medicinei Ayurveda 
interpretează boala şi ca un posibil rezultat al naturii 
defectuoase, al mişcărilor  necorespunzătoare ale 
„planurilor” vitale, ale corpului vital. Să ne amintim că 
aceste mişcări sunt asociate programelor responsabile cu 
îndeplinirea funcţiilor vitale ale organelor fizice (care sunt 
reprezentări ale „planurilor” vitale). Evident, daca nu 
corectăm neregulile existente la nivelul vital, 
reprezentările organelor nu pot funcţiona corespunzător 
pentru a îndeplini funcţiile vitale de aşa manieră încât 
organismul să-şi menţină sănătatea. Astfel, la un nivel mai 
profund, Ayurveda tradiţională acordă mai multă atenţie 
realizării unui echilibru al însuşirilor corpului vital (acelaşi 
lucru este valabil şi pentru medicina chineză), care, în 
sistemul ayurvedic, sunt precursori ai dosha. 

Această interpretare mai profundă a îmbolnăvirii 
completează mai bine medicina alopată (deoarece propune 
un scenariu al îmbolnăvirii ce implică corpul vital), decât 
reuşeşte să o facă Ayurveda moderna, care se limitează 
numai la dosha. Însă există o problemă: ce este corpul vital 
în relaţie cu cel fizic? 

La această întrebare, răspunsul traditionalistului 
susţine natura imaterială a corpului vital. Din nefericire 
pentru medicul ayurvedic modern, o astfel de afirmaţie 
este precară. Nu a eliminat biologia moleculară toate 
formele de vitalism sau de forţă vitală imaterială? 
Postularea existenţei unui corp vital implică şi posibilitatea 
dualismului, dar şi întrebarea „Cum interacționează corpul 
vital imaterial cu cel fizic?” 

Această viziune dualistă asupra corpului vital (şi 
asupra conştiinţei insesi) este rezultatul concepţiei 
mioape, „simpliste” newtoniene. În fizică, am înlocuit fizica 
clasică newtoniană cu fizica cuantică, iar în prezent sunt 
analizate implicaţiile acestei schimbări de paradigmă 
pentru alte domenii ale activităţii umane, precum 
medicina. In gândirea cuantică, vitalismul nu mai 


înseamnă dualism. Cu alte cuvinte, în gândirea cuantică, 
putem postula existenţa unui corp vital imaterial, fără a 
cădea în capcana dualismului. 

După cum am afirmat şi mai devreme, în gândirea 
cuantică, toate obiectele sunt unde ale posibilităţilor 
conştiinţei, care este fundamentul întregii existente; 
aceste posibilităţi pot fi împărţite în fizice şi vitale (şi 
mentale şi supramentale). Aceste obiecte ale posibilităţii 
devin ,lucruri” ale experienţei noastre, atunci cand 
conştiinţa alege din posibilităţile sale experienţa concretă, 
într-o anumită măsurare cuantică (eveniment pe care 
fizicienii îl numesc colaps al undei de posibilitate). 

Fără îndoială, orice experienţă are şi o componentă 
fizică, însă dacă analizăm cu atenţie, observăm că 
experienţa este însoţită şi de un sentiment, care este 
componenta sa vitală (iar gândurile şi intuiţia sunt 
componentele mentală şi supramentală). Acest fapt elimină 
dualismul, deoarece vedem că fizicul şi vitalul funcţionează 
în paralel, conştiinţa fiind cea care menţine paralelismul 
(vezi figura 4). 

Aşadar, energiile vitale sunt ceea ce noi simţim în 
corpul nostru vital, atunci când experiem organele fizice. 
Atunci când aceste senzaţii nu sunt „în ordine”, ceea ce 
simţim este boală. Dar noi avem anumite predispozitii în 
activitatea de procesare a energiilor vitale. Aceste 
predispoziţii vitale premerg „defectelor” fizice care în 
limba sanscrită poartă denumirea de dosha. 

De ce trei tipuri de dosha? 

Constiinta produce simultan colapsul sentimentelor 
vitale şi al organului fizic corespunzător (deocamdată, să 
lăsăm deoparte aspectele mental şi supramental ale 
experienţei), rezultatul constând în experienţa concretă a 
trăirii. Să nu uităm, corpul nostru fizic se află într-o 
permanentă stare de schimbare; celulele şi organele sunt 
mereu reînnoite, cu ajutorul moleculelor din alimentele cu 
care ne hrănim. Să nu uităm, de asemenea, că posibilităţile 
cuantice ale corpului vital constau într-un spectru al 
posibilităţilor (căruia îi corespunde o anumită distribuire a 


probabilităților, determinată de dinamica cuantică a 
situaţiei) câmpurilor morfogenetice, „planurile” existente 
la nivelul corpului vital. Legile dinamice ale funcţiilor 
corpului vital şi contextele mişcării acestuia sunt conţinute 
în supramental. 

Atunci când facem reprezentări pentru prima dată, 
ca şi atunci când embrionul unicelular devine o formă 
multicelulară prin procesul de diviziune celulară, suntem 
liberi să alegem orice „plan” care există în corpul vital, iar 
reprezentarea fizică poate, astfel, corespunde stării de 
sănătate optimă, în orice condiţii interne sau externe de 
mediu. Altfel spus, deşi funcţia corpului vital şi legile care 
o guvernează, arhetipul supramental, rămân întotdeauna 
aceleaşi, suntem liberi să alegem acel câmp morfogenetic, 
acea informaţie care corespunde funcţiei respective. 

Această libertate de alegere a informaţiei vitale 
utilizate în procesul de alcătuire a unei reprezentări este 
exercitată în funcţie de contextul de mediu intern şi extern 
al corpului fizic ce este alcătuit. Bineînţeles, chiar şi în 
această etapă se poate instala boala, din cauza (1) 
defectelor  „dispozitivului” responsabil cu producerea 
reprezentărilor (genele moştenite) si (2) calității 
necorespunzătoare a materialului „de construcţie” utilizat 
în producerea reprezentării (alimentele ingerate şi 
valoarea nutriţională). Insă, având o înzestrare genetică 
corespunzătoare si o alimentaţie adecvată, putem fi 
creativi atunci când ne construim corpul fizic pe baza 
instrucţiunilor existente la nivelul corpului vital. lar 
creativitatea ne poate ajuta să eliminăm anumite defecte 
genetice şi chiar anumite probleme ce ţin de mediu, 
precum bacteriile şi viruşii. 

Aşa se întâmplă că cei mai mulţi copii sunt sănătoşi. 
Totuşi, unii copii au o sănătate şubredă, chiar şi fără 
influenţa unor factori externi, precum bacteriile şi viruşii. 
În plus, se ştie bine că anumite boli, cum ar fi boala de 
inimă, pot fi depistate la o vârstă fragedă. Care este 
explicaţia? 

De-a lungul procesului de maturizare, în care corpul 


nostru fizic (celulele şi organele) a fost reînnoit de mai 
multe ori, se petrece un fenomen numit condiţionare, care 
ne afectează creativitatea. Condiţionarea este consecinţa 
modificării probabilităților, în favoarea unei posibilităţi 
colapsate anterior, a unui răspuns din trecut; se datorează 
reflectării în oglinda memoriei. (Vezi Goswami 2000, 
pentru mai multe detalii.) Din pricina conditionarii, nu mai 
detinem libertatea de a alege „planul” vital adecvat 
contextului; în schimb, căpătăm o predispozitie de a utiliza 
acelaşi „plan” ca şi înainte. Dacă „planul” respectiv este 
defectuos, defectuoase vor fi şi reprezentările. 

Există o alternativă. De multe ori, în timp ce ne 
reînnoim organismul, utilizăm mai mult de un singur 
„plan” vital corespunzător unei funcţii vitale, pentru a 
produce reprezentarea fizică a funcţiei vitale respective; în 
acest caz, ambele „planuri“ devin parte din repertoriul 
nostru vital. Să presupunem că, ulterior, în cazul unui nou 
proces de alcătuire a unui organ, sunt prezenţi anumiţi 
factori exteriori noi, ce necesită un răspuns creativ. În 
această situaţie, deşi conştiinţa poate să nu aibă 
posibilitatea de a alege un răspuns (un „plan” vital) total 
exterior repertoriului ştiut, se poate totuşi ca aceasta să 
răspundă pe jumătate condiţiilor exterioare, alegând un 
„plan” rezultat din combinaţia unor „planuri” relevante, 
însuşite în trecut. 

Acest tip de creativitate secundară poartă uneori 
denumirea de creativitate situationala (vezi Goswami 
1999), spre deosebire de răspunsul complet nou dat într- 
un context nou, care poartă denumirea de creativitate 
fundamentală. 

Astfel, putem identifica trei caracteristici ale corpului 
vital: 

1. Capacitatea de a schimba în mod creativ opţiunea 
pentru un anumit „plan” vital necesar alcătuirii unei 
anumite forme, în funcţie de context; această calitate sau 
capacitate de creativitate fundamentală poartă denumirea 
de tej as în Ayurveda. 

2. Capacitatea de a alege o combinaţie nouă de 


contexte ale  „planurilor” vitale, insusite anterior, 
combinaţie utilizată în procesul de alcătuire a formei; 
aceasta poartă denumirea de prana sau vayu. 

3. Capacitatea de a selecta „planul“ vital cel mai 
condiţionat; aceasta poartă denumirea de ojas. 

Toate aceste trei caracteristici sunt necesare pentru 
funcţionarea optima a corpurilor vital-fizic. Orice 
dezechilibru generează defecte - dosha - la nivel fizic. 
Există trei dosha sau defecte ale reprezentărilor, ce 
corespund celor trei caracteristici vitale. Utilizarea 
excesivă a tejas sau a creativităţii fundamentale in 
procesul de alcătuire a organelor fizice, cu ajutorul 
câmpurilor morfogenetice vitale, dă naştere tipului de 
organism pitta. Utilizarea excesivă a vayu sau a 
creativităţii situationale la nivelul corpului vital generează 
tipul de organism vata, iar excesul de ojas generează tipul 
kapha. Dosha sunt „reziduurile” modului în care ne folosim 
de caracteristicile corpului vital pentru a alcătui forma. 

O altă modalitate de a privi lucrurile este să 
identificăm tejas cu energia vitală transformatoare a cărei 
utilizare în exces generează preponderența unui tip de 
metabolism în alcătuirea fizică a organismului, de unde 
dosha numită pitta. In mod similar, excesul de vayu - 
mişcare vitală excesivă şi schimbătoare, în contexte 
cunoscute - generează dosha numită vata, ale cărei 
caracteristici principale sunt mişcarea, instabilitatea şi 
schimbarea. Utilizarea excesivă a ojas - mişcări stabile 
condiţionate ale corpului vital - determină preponderența 
dosha numite kapha, ale cărei caracteristici sunt 
stabilitatea şi ordinea. 

Există o asemănare între cele trei caracteristici 
vitale, trioul tejas-vayu-ojas, şi cele trei însuşiri ale minţii, 
numite guna. În primul rând, să specificăm faptul că 
noţiunea de guna din limba sanscrită se traduce prin 
cuvântul „calitate”. In al doilea rând, vom vedea mai târziu 
că guna mentale au aceeaşi origine ca şi guna vitale. 
Acestea corespund celor trei modalităţi in care poate fi 
folosită mintea cuantică pentru procesarea informaţiilor: 


creativitatea fundamentală, creativitatea situationala si 
conditionarea (vezi capitolul 14). În fine, retineti faptul că 
guna (însuşiri), utilizate necorespunzător, fără măsură, 
generează dosha (defecte) la nivel fizic. 

De unde provine prakriti? 

O chestiune pe care o voi aborda pe scurt se referă la 
originea prakriti şi la motivul pentru care identificăm un 
aşa-zis dezechilibru dosha la o vârstă fragedă. Din moment 
ce dosha sunt produsele secundare ale caracteristicilor 
vitale mai subtile, ne putem întreba: Ne naştem cu un 
dezechilibru al acestor caracteristici vitale? Dacă da, de 
ce? Faptul că numeroşi copii suferă de boli cronice susţine 
ideea că există anumite dezechilibre ale caracteristicilor 
vitale tejas, vayu şi ojas, cu care ne naştem. De unde 
aceste dezechilibre? Răspunsul scurt este: reîncarnarea. 

Am vorbit şi mai devreme de reîncarnare (vezi 
capitolele 3 şi 6). Reîncarnarea face parte integrantă din 
toate sistemele orientale de gândire, iar Ayurveda nu face 
excepţie. Studiul fenomenului  reîncarnării tine de 
domeniul ştiinţei, deoarece existența reincarnarii o 
dovedeşte pe cea a aşa-numitelor corpuri subtile - în 
special a vitalului şi a mentalului (vezi capitolul 3). Stimulii 
pe care îi primim de-a lungul vieţii şi reacţiile noastre la 
aceştia formează memoria creierului. Atunci când un 
stimul se repetă, probabilitatea cuantică a reacției înclină 
mai mult spre reacţia anterioară. 

Eu o numesc memorie cuantică a modelelor de reacţii 
ale creierului. De asemenea, deoarece mintea se află în 
legătură cu creierul, şi mintea va avea o memorie cuantică 
a modelelor sale de deprinderi condiţionate. Această 
memorie cuantică, modificarea sau conditionarea minţii, 
aşa cum o experiem noi, este cea care se reîncarnează 
(vezi capitolul 6). Mostenirea acestor modificări ale minţii 
din vieţi anterioare, numită karma în gândirea orientală, a 
fost demonstrată empiric (vezi Goswami 2001), dând 
credibilitate mai mare ideii de reîncarnare. 

In mod traditional, când vorbim de karma, vorbim de 
karma mentala, inclinatii mentale pe care le aducem cu noi 


din vieţile anterioare. Dar dacă ne gândim mai bine, vedem 
că poate exista si karma vitală, înclinații vitale pe care le 
dobândim în timpul vieţii şi care pot apoi transmigra către 
o altă viaţă, asemenea karmei mentale (vezi Goswami 
2001). Corpul vital comunică cu organele corpului fizic 
prin intermediul chakrelor. Experiențele pe care le avem şi 
reacţiile noastre în faţa acestora generează memorii 
cuantice pentru organe, care se propagă către corpul vital, 
dând naştere unor înclinații individuale la nivelul corpul 
vital. 

Ceea ce noi moştenim din vieţile anterioare sunt 
aceste înclinații vitale, cărora li se datorează 
dezechilibrele înnăscute ale  caracteristicilor vitale 
(creativitate fundamentală sau tejas, creativitate 
situationala sau vayu şi comportament condiţionat sau 
ojas), la nivel vital. Aceste înclinații vitale înnăscute, fără a 
tine seama de dezechilibre, sunt la fel de importante 
pentru dezvoltarea corpului nostru fizic, ca şi natura 
convenţională (înzestrarea genetică) şi nutriția (contribuţia 
mediului fizic). 

În cele din urmă, dezechilibrul înnăscut al 
caracteristicilor vitale dă naştere unui dezechilibru natural 
al nivelului de bază al dosha, numit  prakriti. 
Preponderenta tejas are ca rezultat dezechilibrul pitta şi 
aşa mai departe, după cum am arătat mai devreme. 

Combinatie de dosha pe care o dobandim pe măsură 
ce crestem, prakriti sau tipul de organism pe care il avem, 
este o homeostazie. De aceea, corpul nostru fizic 
funcţionează cel mai bine când este menţinută această 
homeostazie. Dacă, însă, dezechilibrele caracteristicilor 
vitale nu sunt corectate, se produc deviații de la aceasta 
homeostazie, iar boala este tocmai această îndepărtare de 
homeostazia naturală dosha. 

_Astfel, vindecarea Ayurveda se poate realiza pe două 
căi. În primul rând, calea firească: corectarea problemelor 
fizice cauzate de dezechilibrul dosha, dincolo de prakriti 
dosha, la nivelul fizic însuşi. Unele tratamente ayurvedice 
urmăresc exact acest obiectiv - panchakarma, curăţarea 


corpului, de exemplu. Însă acesta este doar un remediu 
temporar. 

Cea de-a doua cale este corectarea dezechilibrelor 
caracteristicilor corpului vital. Aceasta este singura 
modalitate de vindecare permanentă. Poate fi aplicată în 
două moduri - pasiv şi activ. Modul pasiv presupune 
utilizarea plantelor medicinale, administrarea acelor 
plante corespunzătoare tipului de prana, pentru a înlocui 
ceea ce lipseşte. Modul activ presupune transformarea 
directă a mişcărilor prana la nivelul corpului vital. 
Tehnicile de respiraţie numite pranayama, în care o 
persoană vizualizează mişcările respirației, precum si 
mişcările corespunzătoare ale energiei vitale prana, sunt 
exemple concludente în acest sens. 

Dosha şi poziţionarea organelor 

Cunoaşterea în linii mari a corpului vital ne ajută să 
înţelegem cum apar dezechilibrele dosha la nivel fizic. Dar 
care este legătura dintre dosha şi funcţionarea organelor? 
Avem nevoie de informaţii suplimentare referitoare la 
natura „planurilor” vitale sau a câmpurilor morfogenetice. 

Inteleptii din vechime care au descoperit Ayurveda 
au intuit ceva fundamental la acel moment (întemeietorii 
medicinei chineze au avut aceeaşi idee de bază). Se 
cunoaşte astăzi că forma în universul macrofizic există în 
cinci stări diferite: solidă, lichidă, gazoasă, plasmă şi vid 
sau gol. Acest fapt era evident încă din antichitate, 
deosebirea fiind aceea că anticii aveau denumiri diferite 
pentru formele de bază, precum pământ, apă, aer, foc şi 
eter, cunoscute mai bine sub numele de cele cinci 
elemente, inteleptii ayurvedici au observat (au interpretat, 
în limbaj cuantic) că posibilităţile corpului vital se 
manifestă în aceleaşi cinci stări fundamentale: pământ, 
apă, foc, aer şi eter. În plus, în procesul de alcătuire a 
corpului fizic, pământul vital este corelat cu pământul fizic, 
focul vital cu focul fizic şi aşa mai departe. 

Caracteristica tejas a corpului vital este creativitate 
fundamentală, „de transformare”. Astfel, tejas utilizează 
focul vital, care se află în legătură cu focul la nivel fizic, în 


sistemul digestiv. În mod similar, la nivel vital, vayu este 
creativitate situationala, „de expansiune” ce utilizează 
aerul şi eterul pentru a reprezenta mişcarea la nivel fizic, 
în intestine, în vasele sangvine sau în nervi. În fine, ojas 
este stabilitate şi utilizează elementele vitale 
corespunzătoare pământului solid şi apoi lichide pentru a 
da elementelor fizice structură şi stabilitate. 

Dacă tejas este în exces, dacă este utilizat prea mult 
foc vital în procesul de alcătuire a formei fizice, atunci şi 
focul fizic, produs secundar, va fi în exces - va predomina 
dosha numită pitta. În mod similar, dacă există exces de 
vayu, de aer vital şi eter, va predomina dosha numită vata, 
iar dacă există exces de ojas, adică dacă pământul şi apa 
sunt utilizate în exces, va predomina dosha numită kapha. 

Aşadar, pitta este localizată în special la nivelul 
sistemului digestiv (stomac şi intestin subţire), sub forma 
acidității excesive. Dezechilibrul vata inhibă pitta, existând 
în special la nivelul intestinului gros (sub forma gazului 
intestinal), dar şi în plămâni şi sistemul respirator, sistemul 
circulator şi nervi. Kapha inhibă mişcarea vata, fiind 
localizată în special sub forma flegmei, la nivelul 
sistemului circulator, dar şi în stomac. Pe scurt, vata este 
localizată în partea inferioară a organismului, pitta la 
mijloc, iar kapha în regiunea superioară. 

Caracteristicile unei persoane, în funcţie de cele trei 
dosha 

Am evidenţiat, mai devreme, caracteristicile esenţiale 
pentru fiecare dosha, pentru a le putea distinge. Insă daca 
doriţi să ştiţi cărei dosha sau cărui tip de organism 
apartineti, aveţi nevoie de o listă mai cuprinzătoare. 

Aceasta apare în figura 12. Daca apartineti unei 
dosha combinate, înseamnă că aveţi o combinaţie de 
caracteristici. Vă puteţi identifica tipul de organism cu 
ajutorul listei? 


Vata Pitta Kapha 
Inalt, Constituţie Corpolent 
sprinten medie. 


Slab, păr şi armonioasă Piele groasă, 


piele uscate netedă 
Ochi mici, Păr cu firul Fir gros de 
dantură subţire, drept păr, lucios 
(roşcat), sau 
neregulată chel (aspru) 
Apetit Gură, ochi şi 
variabil Ochi ageri dinţi 
Vitalitate Apetit crescut (regulati) 
scăzută mari 
Rezistență Apetit 
Somn liniştit bună, redusă regulat 
Temător, doar în caz de Inactiv 
neliniştit 
Expansiv suprasolicitare Rece, calm 
Schimbator Mânios, Multumit de 
puternic, incisivpropria persoană 
(tăios), nerăbdător 


Fig. 12. Trăsăturile de personalitate în funcţie de 
cele trei dosha. 

În opinia mea, deşi aceste teste ne pot dezvălui dosha 
predominantă, ele nu ne pot spune cu exactitate ce tip de 
prakriti detinem, combinaţia precisă de dezechilibre 
dosha, care formează homeostazia fiecărui organism în 
parte. Pentru aceasta, trebuie să apelăm la un bun 
diagnostician ayurvedic. 

Dezechilibrele dosha 

De ce este important să cunoaştem ce tip de 
dezechilibru dosha avem? Ni se oferă prima lecţie de 
individualitate, în sens medical. Pentru un alopat, noi nu 
suntem indivizi, suntem nişte maşinării caracterizate doar 
printr-un comportament obişnuit, tipic. Pentru medicina 
corpului vital, suntem indivizi, o combinaţie specifică de 
structuri ale organismului şi înclinații numite dosha. Mai 
mult, funcţionăm cel mai bine atunci când aceste dosha se 
apropie de valorile homeostatice de bază, unice pentru 
fiecare individ. 

Putem folosi informaţiile referitoare la dosha pentru 
a ne îngriji; trebuie doar să ştim ce anume cauzează 


dezechilibrele dosha la nivelul homeo-static al prakriti şi 
cum să prevenim aceste dezechilibre. Cu acest lucru ne 
vom ocupa în următoarele câteva subcapitole. 

Dacă ne menţinem organismul în funcţie de propriul 
prakriti fizic, adică nivelul de bază al dezechilibrelor, vom 
fi sănătoşi toată viaţa. Problemele apar atunci când acest 
nivel de bază al dosha este perturbat. In general, cel mai 
probabil, dezechilibrul ne va afecta propriul tip de 
organism; cu alte cuvinte, o persoană vata are mai multe 
şanse să sufere de dezechilibru vata (vayu hiperactiv la 
nivel vital). 

Nu există, însă, o regulă strictă; o persoană kapha, 
de pildă, poate suferi de dezechilibru pitta. Cum putem şti 
dacă există un dezechilibru mai mare decât nivelul iniţial 
indicat de propriul prakritil care este cauza acestor 
dezechilibre excesive? Una dintre cauze este schimbarea 
anotimpurilor; cauza majoră este stilul de viaţă. 

Legătura dintre dosha şi anotimpuri 

Există o legătură între anotimpuri şi devierea 
dezechilibrelor dosha de la prakriti, ce poate fi 
demonstrată cu ajutorul teoriei înfăţişate aici. Atunci când 
este foarte cald afară, aşa cum se întâmplă vara, este 
timpul pentru regenerare. Astfel, tejas este utilizat din 
belşug, determinând excesul de pitta. Temperaturile 
scăzute presupun hibernare, în acest caz fiind necesară 
stabilitatea ojas (al cărei exces generează dezechilibrul 
kapha). Dacă frigul este însoţit de uscăciune, este favorizat 
dezechilibrul vata. Dacă este frig şi umezeală (ploaie sau 
zăpadă), orice mişcare încetează, ojas domină corpul vital 
şi apare excesul de kapha. 

De-a lungul anului, dacă sunteţi atenţi, puteţi 
observa cum schimbările ce însoțesc anotimpurile va 
afectează dezechilibrele dosha. Pe Coasta de Est a Statelor 
Unite, atunci când este frig şi uscăciune, excesul de vata 
este cel care-i face pe oameni să fie activi, în ciuda 
temperaturilor scăzute, însă primăvara devreme, când 
vremea este rece şi umedă, sunt favorizate dezechilibrele 
kapha, iar oamenii sunt predispusi la răceală (datorată, cel 


mai adesea, excesului de kapha). Atunci când este foarte 
cald şi umed pe timpul verii, puteţi observa cu uşurinţă, 
mai ales dacă sunteţi tipul pitta, că excesul de pitta vă 
cauzează probleme legate de aciditate. De aceea vara 
preferăm alimentele şi băuturile reci, însă pentru 
persoanele pitta, acestea reprezintă o necesitate. 

În general, dacă tipul dumneavoastră de organism se 
potriveşte cu mediul în care trăiţi, trebuie să aveţi foarte 
mare grijă în a vă menţine dezechilibrele în limite normale. 

Dezechilibrul vata şi corectarea acestuia 

Persoanele vata care deţin un prakriti echilibrat sunt 
vesele, entuziaste şi pline de energie. Şi de ce nu? Orice 
schimbări v-ar afecta viaţa de zi cu zi, homeostazia 
corpului fizic poate fi restabilită cu ajutorul contextelor de 
creativitate situationala insusite la nivelul corpului vital. 

Dacă, dimpotrivă, viaţa dumneavoastră activă este 
marcată de nelinişti şi griji, corpul vă doare peste tot, iar 
somnul liniştit a fost înlocuit cu unul agitat, atunci 
adresati-va întrebarea: Mai deţin eu un vata echilibrat? 
Mai este acesta apropiat de nivelul de bază al prakriti? 
Simptomele amintite indică dezechilibru vata, fie că 
sunteţi tipul vata sau nu. 

Un scenariu de dezechilibru vata este comun tuturor: 
pe măsură ce îmbătrânim, vata tinde să se agraveze. Acest 
lucru face parte din procesul de îmbătrânire. In acest caz 
de inrautatire a vata, nu putem face mare lucru. Avem 
insomnii, ne pierdem memoria într-o oarecare măsură 
(avem acum cu toţii ocazia de a deveni „profesorul 
distrat”), acuzăm tot felul de dureri. Până şi pofta de 
mâncare nu mai este cea care era odată. 

Dar există şi alte scenarii. Să presupunem că în viaţa 
dumneavoastră a survenit o schimbare drastică, atât de 
drastică, încât sursa de vayu, acele contexte de creativitate 
situationala insusite, nu poate corecta rapid neregulile 
existente la nivel vital. Astfel, vayu va fi suprasolicitat, 
cauzând dezechilibrul vata la nivel fizic. 

Astfel de situaţii apar atunci când călătorim, când ne 
mutăm dintr-un oraş în altul, când ne schimbăm slujba, 


când trecem printr-un divorţ sau când soţul sau soţia 
moare. 

Cunosc toate aceste lucruri. Acum câţiva ani, într-un 
singur an, am divorţat, am început să mă văd cu o altă 
femeie (cu care m-am căsătorit mai târziu), mi-am 
schimbat slujba şi m-am mutat dintr-un oraş în altul, mult 
mai mare. Pe lângă toate acestea, am făcut şi un 
împrumut, astfel că nu mai simtisem de ani de zile o 
asemenea presiune asupra psihicului. Şi mă confruntam 
deja cu o inrautatire a vata, datorată înaintării în vârstă. 
Vă puteţi imagina cât de accentuat ajunsese dezechilibrul 
vata, din pricina tuturor acestor factori? Eram atât de 
dezorientat, încât anul următor am avut trei accidente 
auto, în decurs de şase luni. 

Aşadar, care este remediul? Medicina ayurvedica 
propune mai multe solutii: regim alimentar adecvat, 
leacuri pe baza de plante pentru corectarea vata, un mediu 
cald si umed, masaj cu ulei, anumite exercitii hatha yoga, 
un proces de curatare numit panchakarma si relaxare. 
Amanuntele referitoare la regimul alimentar si leacurile pe 
baza de plante pot fi gasite in orice carte buna despre 
Ayurveda. 

Un avantaj al medicinei ayurvedice este acela ca are 
un caracter practic pronuntat. In afara de situatia in care 
neglijati dezechilibrul in asemenea măsură încât 
intensificarea acestuia devine severă (caz în care 
dezechilibrul generează simptomele fizice ale ceea ce, în 
mod normal, numim boală), soluțiile propuse mai sus pot fi 
foarte bine utilizate ca medicină preventivă. Nu este 
nevoie să mergeţi vreodată la medic. 

In cazul meu, programul obişnuit de yoga şi meditații 
nu m-a putut ajuta să fac faţă dezechilibrului vata. Nu mi- 
am putut corecta acest dezechilibru atâta vreme cât am 
locuit într-un oraş mare. Din fericire, mişcarea conştiinţei 
şi-a spus cuvântul şi am fost nevoit să mă mut din acel 
oraş. În şase luni, mi-am echilibrat vata. Principalul factor 
a fost stilul de viaţă relaxat al noului meu habitat. Trebuie, 
totuşi, să mentionez faptul că soţia mea m-a ajutat din mai 


multe puncte de vedere: regim alimentar bazat pe produse 
vegetariene bogate în prana; plimbări lungi în natură; mai 
puţine gânduri şi mai mult râs. Una din consecinţele 
excesului de vata este efortul mental sporit şi de aici 
tendinţa de a te lua prea în serios. 

Dezechilibrul pitta şi corectarea acestuia 

O persoană pitta este foarte creativă şi trăieşte 
fiecare emoție cu intensitate. Atunci când există echilibru 
pitta, intensitatea trairilor este însoţită de bucurie, 
deoarece este evident că unei astfel de persoane îi place să 
trăiască intens. 

Intelegeti care este mecanismul? Pitta este efectul 
secundar al  suprasolicitării tejas, al creativității 
fundamentale la nivel vital. Tejas ne ajută să ne formăm un 
sistem digestiv puternic şi să-l menţinem în stare bună de 
funcţionare. Însă dacă efortul, intensitatea devine 
excesivă, tejas este  suprasolicitat, consecinţa fiind 
dezechilibrul pitta. 

Un scenariu obişnuit poate fi întâlnit la vârsta 
mijlocie. Dezvoltarea fizică a încetat, prin urmare 
presiunea asupra sistemului digestiv şi asupra tejas la 
nivel vital a fost redusă considerabil. Din nefericire, inertia 
obisnuintei le menţine în aceeaşi stare de funcţionare ca şi 
la o vârstă mai fragedă. Această suprasolicitare a tejas 
continuă până la bătrâneţe. Astfel că, pe la treizeci de ani, 
trebuie să acceptăm o anumită inrautatire a pitta, 
consecinţele fiind aciditatea şi arsurile la stomac, 
subtierea firului de păr, vulnerabilitatea la stres si toate 
aspectele care ne privează de bucuria vieţii trăite cu 
intensitate. 

Există şi modalităţi nechibzuite prin care putem 
determina înrăutățirea pitta, precum suprasolicitarea 
inutilă a sistemului digestiv, datorată consumului de 
alimente necorespunzatoare. Când suntem tineri, focul 
digestiv este puternic, iar ingerarea alimentelor iuți şi 
condimentate îi amplifică tăria. Tejas din alimente este 
utilizat în întregime pentru un scop nobil - dezvoltarea 
unui organism sănătos. Însă atunci cand un astfel de foc 


digestiv intens nu mai este necesar, suprasolicitarea 
sistemului cu tejas excesiv va determina dezechilibrul 
pitta. Dacă acest lucru nu este observat din timp, boala de 
ulcer nu va întârzia să apară. 

Capacitatea de organizare nu este unul din punctele 
forte ale persoanelor de tipul pitta. Însă atunci când 
aceasta se impune, sistemul reacţionează cu furie, 
frustrare sau resentimente, manifestarea cărora necesită 
tejas. Excesul de tejas generează excesul de pitta la nivel 
fizic. Aşadar, stresul contribuie la înrăutățirea pitta. Dacă 
nu suntem atenţi, ne putem îmbolnăvi de inimă. 

Corectarea dezechilibrului pitta se realizează prin 
cumpătare. Reduceti consumul de excitanţi, precum 
cafeaua.  Meditaţi. Faceţi plimbări lungi în natură. 
Canalizaţi-vă trăirile intense în direcţia aprecierii 
frumosului. 

Dezechilibrul kapha şi corectarea acestuia 

Dacă sunteţi tipul kapha, punctele dumneavoastră 
forte sunt tăria şi stabilitatea, care vă dau generozitatea şi 
afecțiunea pe care sa le oferiţi celor din jur, fapt care va 
face fericiţi. Persoanele kapha pot avea o viaţă lungă şi 
fericită, însă este posibil să se ivească şi câteva neplăceri. 

În copilărie, organismul este în plin proces de 
dezvoltare; este nevoie de ojas din abundență şi, 
câteodată, acest fapt determină excesul de kapha. 

Copilul devine astfel predispus la răceli, dureri de 
gât, probleme cu sinusurile şi aşa mai departe; această 
sensibilitate se menţine pe tot parcursul vieţii persoanei 
respective, ce poate foarte bine să fie una sănătoasă. Nu 
trebuie să fii tipul kapha pentru a fi afectat de această 
consecinţă a dezechilibrului kapha. 

Însă atunci când procesul de dezvoltare a 
organismului se încheie, tăria vitală şi stabilitatea, ojas, 
devenite inutile, au tendinţa de a produce obezitate. Acest 
fapt indică dezechilibru kapha, ce poate genera alte 
dezechilibre, dacă nu este ţinut sub control. Deoarece 
cultura în care trăim nu acceptă obezitatea, apare 
instabilitatea. Daca, în ciuda acestei  instabilităţi, 


continuăm să fim generoşi şi să dăruim, ne vom menţine 
integritatea. La nivel fizic, obezitatea determina 
suprasolicitarea inimii, ceea ce cauzează hipertensiune şi 
dificultate în a respira. 

Probleme pot apărea şi din pricina unui regim 
alimentar greşit, bogat în dulciuri. Diabetul este 
consecința dezechilibrului kapha, în acest caz. 

În timp ce dezechilibrul vata poate fi corectat prin 
adoptarea unui stil liniştit de viață, dezechilibrul kapha 
necesită opusul: mai multă stimulare şi varietate, pentru a 
anihila inerția. Corectarea dezechilibrului kapha 
presupune, de asemenea, controlul greutății, evitarea 
consumului de dulciuri şi un program regulat de exerciţii 
fizice. 

Panchakarma şi leacurile pe bază de plante, pentru 
care prezența medicului este necesară! 

Ayurveda pune un accent deosebit pe curățarea 
periodică a sistemelor organismului, în scopul eliminării 
excesului de umori datorat dezechilibrelor vata, pitta şi 
kapha, numit şi ama. De exemplu, dezechilibrul pitta va 
produce ama la nivelul intestinelor. Această problemă 
poate fi corectată prin curățarea periodică a organelor 
afectate. Panchakarma constă în cinci astfel de metode de 
curăţare: transpiratie terapeutică, curăţare nazală cu sau 
fără plante, purgatia stomacului şi a intestinelor cu 
ajutorul plantelor sau al clismelor, masajul cu ulei şi luarea 
de sânge. Panchakarma necesită supravegherea unui 
medic ayurvedic experimentat. 

După cum am menţionat şi mai devreme, prescrierea 
plantelor ayurvedice se face de către un medic 
experimentat. Lectura cărţilor despre Ayurveda ajută mai 
mult ca medicină preventivă şi mai puţin pentru 
vindecarea unei afecţiuni deja severe. 

Leacurile ayurvedice pe bază de plante sunt foarte 
pretuite. Ca să-l cităm pe Charaka, una din autorităţile în 
domeniu: 

Leacul este acela care pătrunde în organism, 
echilibrează dosha, nu afectează țesuturile sănătoase, nu 


rămâne în interiorul acestora şi este eliminat prin urină, 
transpiratie şi materii fecale. Vindecă boala, conferă 
longevitate celulelor organismului şi nu are efecte 
secundare (citat în Svoboda şi Lade 1995). 

Retineti. Tratamentul ayurvedic trebuie adaptat 
fiecărui individ in parte. Leacurile ăyurvedice trebuie 
prescrise ţinând cont nu doar de tipul de organism al 
fiecăruia, de nivelul prakriti al dosha, ci şi de stilul de viaţă 
şi personalitatea fiecăruia. Aşadar, nu trebuie administrate 
după cum socoteşte fiecare, ci după cum prescrie un medic 
experimentat. 

Am auzit o istorisire care ilustrează foarte bine acest 
aspect. Un brahman (persoană cultă în tradiţia indiană) de 
statură mică a fost invitat să ia cina la palatul regelui, 
unde nu s-a putut abtine si a mâncat în exces. Asa ca a 
mers la medicul (ayurvedic) al regelui, rugându-l să-l ajute 
să rezolve problema digestiei. Medicul i-a dat o pastilă, dar 
l-a avertizat. 

„Uite, acest medicament, pe care i-l dau regelui 
însuşi atunci când se plânge că a mâncat prea mult şi are 
probleme cu digestia, este foarte puternic. O pastilă este 
prea mult pentru tine. Împarte-o în patru şi ia doar un 
sfert. Bine?” 

„Bine, „a spus brahmanul. 

Dar când a ajuns acasă, s-a răzgândit. După cum era 
obiceiul, când a plecat de la palat a primit câteva din 
bucatele servite la cină, pe care le-a luat cu el. „Dacă iau 
toată pastila, sigur voi putea digera nu numai ce am acum 
în stomac, ci şi restul alimentelor”. Aşa că a mâncat şi 
restul bucatelor delicioase, a luat pastila digestivă şi a 
mers la culcare. 

Dimineaţa, medicul ayurvedic făcea vizitele obişnuite 
împreună cu fiul său; s-a întâmplat să ajungă în zona în 
care locuia brahmanul, iar medicul grijuliu s-a gândit să-l 
întrebe pe brahman cum se simte. Uşa casei brahmanului 
era descuiată. Medicul şi fiul său au intrat; nu au găsit pe 
nimeni. Au mers până la dormitor şi au bătut la uşă; nici de 
data aceasta nu a răspuns nimeni. Medicul a deschis uşa şi 


ce crezi! Nu era nimeni pe pat, doar nişte haine. Studiindu- 
le cu atenţie, a observat că acestea erau pline de materii 
fecale. 

Medicul a luat una din haine şi a înţeles ce se 
petrecuse. 

„O, Doamne!” exclamă acesta. 

„Ce s-a întâmplat, tată?” Fiul nu înţelegea. 

„Sigur bietul brahman a luat toată pastila. Uite, a 
digerat mâncarea, fără îndoială, dar şi pastila l-a digerat 
pe el”, spuse tatăl, arătând spre materiile fecale. 

Pe scurt 

Retineti următoarele idei: 

Ayurveda este versiunea indiană a medicinei corpului 
vital, conform căreia boala apare din cauza dezechilibrelor 
mişcărilor corpului vital, numite prana, energie vitală. 

Ayurveda este un tip de medicină ce se adresează 
fiecărui individ în parte. Conform acestei teorii, fiecare 
individ deţine o anumită combinaţie de „defecte” ale 
organismului, numite dosha, în limba sanscrită. Există trei 
dosha: vata, pitta şi kapha. Conform Ayurveda, dosha 
dominantă determină tipul de organism al unui individ. 

Ayurveda este medicină cuantică. Acest fapt devine 
limpede în clipa în care încercaţi să intelegeti de ce există 
trei tipuri de dosha. Există trei tipuri de dosha deoarece 
există trei căi prin care putem procesa mişcările unui corp 
cuantic: (1) prin creativitate fundamentală (în cazul 
corpului vital, această caracteristică poartă denumirea de 
tejas); (2) prin creativitate situationala (pentru corpul vital, 
această caracteristică este numită prana sau vaju); (3) prin 
comportament condiţionat (pentru corpul vital, această 
caracteristică poartă denumirea de ojas). Fiecare din cele 
trei dosha corespunde felului în care procesăm energia 
vitală: Pitta corespunde creativităţii fundamentale sau 
tejas, vata creativităţii situationale, iar kapha conditionarii. 

Cum rezultă cele trei dosha din dezechilibrele 
mişcărilor energiei vitale? Utilizarea excesivă a tejas, sau 
creativitate fundamentală, pentru procesarea mişcărilor 
vitale generează dosha numită pitta. Utilizarea excesivă a 


creativităţii situationale, vayu, generează dosha numită 
vata. lar utilizarea excesivă a conditionarii, ojas, generează 
dezechilibrul kapha. 

Ca să vă formaţi o părere generală, ganditi-va că vata 
reprezintă tendinţa de a produce gaze intestinale în exces, 
pitta tendinţa de a produce aciditate excesivă în stomac, 
iar kapha tendinţa de a produce exces de flegmă la nivelul 
sistemului respirator. Pentru detalii, consultaţi figura 12. 

Aplicând figura 12, obţineţi deja o informaţie 
prețioasă, tipul dumneavoastră de organism, ce poate fi 
vata, pitta sau kapha pure, sau o combinaţie între două sau 
mai multe. Aflaţi ce tip de organism deţineţi. 

Fiecare dintre noi se naşte cu un anumit nivel de 
bază homeostatic al celor trei dosha; această homeostazie 
de bază poartă denumirea de prakriti. Prakriti îşi are 
originea în modelele de comportament existente la nivelul 
corpului vital, pe care le acumulam prin încarnări 
succesive, conform Ayurveda. 

Conform Ayurvedei, boala inseamna exces sau deficit 
al dezechilibrului uneia sau mai multe dosha, fata de 
valoarea nivelului de baza al prakriti. 

Aflati ce anume cauzeaza dezechilibrul dosha fata de 
nivelul prakriti si analizati posibilele remedii. Aplicati 
aceste cunostinte doar in cazul propriei persoane. 

Retineti - corpul vital functioneaza cel mai bine 
atunci cand creativitatea cuantica si conditionarea clasica 
sunt utilizate in mod armonios. Gândiţi-vă cum puteţi 
echilibra aceste două aspecte ale naturii dumneavoastră. 
Vedeţi şi capitolele 10 şi 17. 

10. Dezechilibrele energiei vitale şi corectarea 
acestora în medicina tradiţională chineză 

Medicina chineză se fundamentează pe idei foarte 
asemănătoare celor existente în Ayurveda, însă modul în 
care sunt aplicate aceste idei diferă considerabil. Chinezii 
au observat că există ceva ce completează entitatea de 
bază pe care noi o percepem la nivelul corpului vital, 
energia vitală pe care aceştia o numesc qi. Ei au numit 
cele două aspecte complementare ale qi „yang şi yin” - 


puteţi observa perspectiva cuantică a abordării chineze. 

Yang este aspectul transcendent, activ al qi: expansiv, 
non-local, creativ, ceresc (corespunde lui tejas în 
Ayurveda). Yin este aspectul imanent al qi, asemănător 
unei particule: limitat, localizat, condiţionat şi pământesc. 
(Yin corespunde lui vayu şi lui ojas în Ayurveda.) Atât yang, 
cât si yin sunt necesare pentru ca qi să se manifeste 
plenar. 

Filosofia pe care se fundamentează medicina chineză 
este Daoismul, care accentuează dubla complementaritate 
a lui yin şi yang, spre deosebire de aspectele întreite sub 
care apar guna şi dosha în filosofia indiană. Astfel, 
medicina chineză identifică două tipuri de organism: tipul 
yang, acele persoane care reprezintă componenta yang a 
energiei vitale şi tipul yin, cei care reprezintă componenta 
yin. 

Distincția yin-yang la nivel vital stă la baza formulării 
cunoscutelor caracteristici opuse ale organismului uman, 
ca reprezentări ale vitalului. Dualitatea yin-yang ajută la 
deosebirea tipurilor de organism: umed-uscat, greu-usor, 
incet-rapid, pasiv-agresiv, inactiv-activ, constant-creativ, 
rece-cald, interior/descendentexterior/ascendent, etc. 

Puteti observa ca distinctia intreita este mult mai 
eficienta. Sa luam, de exemplu, perechea de opuse, rece 
(yin) si cald (yang). In Ayurveda, cald ar corespunde tipului 
pitta, insa rece are doua posibilitati: vata si kapha. Vata 
este rece si uscat (caracteristica aerului), iar kapha este 
rece si umed (caracteristica apei). Astfel, tripla clasificare 
ne ofera mai multe informatii. 

Însă chinezii compensează lipsurile clasificării yin- 
yang a tipurilor de organism printr-o reprezentare 
elaborată a poziționării organelor corpului, combinând 
teoria referitoare la yin-yang cu versiunea chineză a teoriei 
referitoare la cele cinci elemente. 

Reprezentarea organelor în sistemul chinez 

Toate bune până aici. Însă atunci când, în medicina 
chineză, teoria referitoare la organe se intersectează cu 
teoria celor cinci elemente, lucrurile devin uşor vagi şi 


confuze. Dacă parcurgem orice scriere recentă despre 
medicina tradiţională chineză, vom găsi amintite cinci 
organe yin şi cinci organe yang. În plus, vom afla că aceste 
organe sunt legate unele de altele prin meridiane, canalele 
prin care se deplasează gi. Nu este de mirare că 
cercetătorii moderni sunt astfel tentaţi să identifice aceste 
meridiane (care deţin un rol esenţial în acupunctura) în 
corpul fizic. Nimeni nu a găsit, însă, niciun canal în corpul 
fizic prin care să poată curge energia şi care poate fi numit 
meridian, şi nici nu a găsit cineva în corpul fizic vreo 
energie, subtilă sau grosiera, ce poate fi asemănată cu qi. 
Atât gi, cât şi meridianele aparţin corpului vital; de aceea 
toate eforturile de a le identifica în corpul fizic sunt sortite 
eşecului. 

Se impune, aşadar, adoptarea unui limbaj care să 
evite această confuzie. Pentru a descrie corect cum stau 
lucrurile, noţiunile pe care le vehiculăm trebuie să se 
refere atât la corpul vital (ce constă în câmpurile 
morfogenetice sau „planuri” sau „schiţe” ale organismului 
şi caracteristicile mişcării cuantice a acestora, gi), cât şi la 
reprezentările acestuia în corpul fizic (organele). Limbajul 
va fi ceva mai complex decât în mod obişnuit, dar vom 
putea, astfel, evita orice neînțelegere. 

Putem aduce acum în discuţie partea ,grea” a 
medicinei tradiționale chineze. Aceasta defineşte 
câmpurile morfogenetice şi legătura dintre ele, realizată 
prin intermediul celor cinci elemente în versiunea chineză 
- pământ, apă, foc, metal şi lemn. Această versiune nu este 
pe deplin satisfăcătoare, din punct de vedere filosofic, însă 
poate fi considerată un succes fenomenologic. Cu alte 
cuvinte, deoarece nu ştim cum să clasificăm câmpurile 
morfogenetice vitale, decât în funcţie de organele fizice 
cărora acestea le corespund, putem foarte bine alege cele 
cinci elemente în funcţie de legătura, empiric stabilită, 
dintre organele fizice (inclusiv funcţiile acestora) ale 
organismului nostru - sau în funcţie de ceea ce observăm 
în natura fizică. 

Vechii chinezi vorbesc despre relaţia de circularitate 


care există între cele cinci elemente din natură. Filosofia 
chineză recunoaşte două astfel de relaţii: generarea 
(numită şi relaţia „mamă-copil”) şi controlul. Lemnul, de 
exemplu, susţine focul. Însă apa stinge focul - vorbim aici 
de control. Chinezii au identificat aceleaşi relaţii şi în 
corpul nostru fizic; de pildă, ficatul susţine inima, dar 
inima controlează plămânii. 

Vechii chinezi au avut ideea genială de a clasifica 
câmpurile morfogenetice ale corpului vital în cinci tipuri, 
în funcţie de cele cinci elemente: pământ, apă, foc, metal şi 
lemn. Fiecare tip deține mişcări yin si yang 
complementare. Prin urmare, fiecare tip deţine două clase 
de reprezentări ale organelor. O clasă asociată mişcărilor 
yin este alcătuită din organe zang; clasa asociată 
mişcărilor yang ale „planurilor” sale vitale este alcătuită 
din organe fu. 

Fiecare dintre reprezentările organelor dintr-o clasă 
se află în relaţie simultană de generare şi control cu alţi 
membri ai aceleiaşi clase. Vorbim, astfel, de feedback, o 
relaţie de circularitate. 

Un exemplu va ilustra în mod clar ideea relaţiei de 
circularitate din tradiţia chineză. Focul este controlat de 
apă, dar focul nu poate controla apa în mod direct. Poate, 
în schimb, genera pământul, care, la rândul său poate 
controla apa. 

Cine mediază relaţiile de care vorbim, generare şi 
control? Qi, desigur, care circulă prin meridianele ce leagă 
„planurile” vitale. 

Cinci organe (fizice) zang reprezintă aspectul yin al 
celor cinci tipuri de câmpuri morfogenetice (lemn, foc, 
pământ, apă şi metal). În mod similar, corespunzând 
aspectului yang al celor cinci tipuri de câmpuri 
morfogenetice din corpul vital, vom avea cinci organe 
fizice fu, fiecare dintre acestea corespunzând unuia dintre 
elemente. 

Deoarece yin reprezintă stabilitatea terestră, 
organele zang, reprezentări ale aspectului yin al 
„planurilor” vitale, sunt „pline”, însă într-un mod dinamic, 


nu static. În general, aceste organe depozitează anumite 
substanţe, însă substanţele respective pot tranzita organul 
respectiv. Aceste organe (organe de depozitare) sunt: 
ficatul, inima, splina, plămânii şi rinichii. 

Deoarece yang reprezintă mişcarea cerească, inclusiv 
mişcarea creativă, organele fu, reprezentări ale aspectului 
yang al „planurilor” din corpul vital, sunt acele organe 
care fie depozitează, fie elimină. Altfel spus, acestea sunt 
organe de transfer: vezica biliară, intestinul subţire, 
stomacul, intestinul gros şi vezica urinară. 

Observati că pentru fiecare organ zang putem 
identifica un organ fu, exterior lui. Aceasta este o pereche 
de organe zang-fu (interior/exterior) ce reprezintă 
aspectele yin-yang ale fiecăruia dintre cele cinci tipuri de 
câmpuri morfogenetice din corpul vital: 

Ficatul şi vezica biliară corespund lemnului vital. 

Inima şi intestinul subţire corespund focului vital. 

Splina şi stomacul corespund pământului vital. 

Plămânii şi intestinul gros corespund metalului vital. 

Rinichii şi vezica urinară corespund apei vitale. 

Relaţia de generare dintre organele zang poate fi 
ilustrată astfel: aşa cum apa hrăneşte lemnul, rinichii (care 
reprezintă aspectul yin al câmpului morfogenetic de tipul 
apă vitală) hrănesc ficatul (care reprezintă aspectul yin al 
lemnului), alimentându-l cu esenţă. 

Aşa cum lemnul hrăneşte focul, ficatul (reprezentând 
aspectul yin al câmpului morfogenetic de tipul lemn) 
hrăneşte inima (care reprezintă aspectul yin al câmpului 
morfogenetic de tip foc), alimentând-o cu sânge. 

Aşa cum focul hrăneşte pământul, inima 
(reprezentând focul) hrăneşte splina (care reprezintă 
pământ), alimentând-o cu căldura sângelui care circulă. 

Aşa cum pământul hrăneşte metalul, splina 
(reprezentând pământul) hrăneşte plămânii (reprezentând 
metalul), alimentându-l cu esenţa hranei. 

Aşa cum metalul generează apa, plămânii 
(reprezentând metalul) hrănesc rinichii (reprezentând 
apa), alimentându-i cu apă (în mişcarea descendentă). 


Figura 13 ilustrează elementele vitale, reprezentările 
fizice ale acestora (perechile zang-fu) şi relaţiile de 
promovare şi control dintre ele. Cu ajutorul figurii 13, 
puteţi aplica relaţiile de control existente între elementele 
vitale, pentru a identifica relaţiile de control existente între 
organele fizice. De exemplu, puterea de „stingere” a 

Fig. 13. Perechile de organe zang-fu şi relaţiile de 
promovare (linii neîntrerupte) şi control (linii punctate) 
dintre acestea. 

rinichilor (apă), deoarece apa controlează focul, 
poate controla „aprinderea” inimii (foc). In mod similar, 
deoarece metalul poate tăia lemnul, „aprinderea” ficatului 
(lemn) poate fi controlată de plămâni (metal). 

Astfel, vedem că atât sistemul tradiţional indian, cât 
şi cel chinez utilizează principii generale referitoare la 
câmpurile morfogenetice pentru: 

a) a defini sănătatea, care înseamnă echilibru şi 
armonie. 

b) a defini boala, care înseamnă lipsa echilibrului şi a 
armoniei. 

c) a stabili relaţii între sistemele corpului fizic, care 


pot fi apoi aplicate în scopul identificării unor remedii. 

Boala şi vindecarea 

În medicina chineză, boala înseamnă dezechilibru, 
atât la nivelul aspectelor yin şi yang, cât şi la nivelul 
energiei vitale qi a „planurilor” morfogenetice a organelor 
zang-fu (vezi figura 13). Energia gi existentă la nivelul 
fiecărui „plan” vital corespunzător unui organ este indicată 
prin numele organului respectiv, urmat de cuvântul „gi“; 
de exemplu, „plămân qi” se referă la energia gi existentă 
la nivelul „planului” morfogenetic al plămânului, metal; 
dar aceeaşi gi mai este denumită şi „metal qi”. Energia qi 
corespunzătoare unui organ poate exista în exces sau în 
deficit; poate avea, însă, şi o valoare constantă. Toate 
aceste trei stări trebuie corectate. 

Medicina tradiţională chineză susţine ideea conform 
căreia corpul vital are capacitatea de a rezista în faţa 
agenţilor patogeni şi de a reface corpul fizic. Această 
capacitate se numeşte energie gi antipatogenă. Istoria 
unei boli, aşadar, este istoria luptei dintre factorii patogeni 
şi energia qi antipatogenă. Obiectivul principal al acestei 
„confruntări” este armonizarea principiilor yin şi yang, 
aspectele condiţionat şi creativ ale mişcării energiei qi. 
Putem, astfel, defini boala ca lipsă a armoniei între yin şi 
yang. 

Să ne gândim, de exemplu, la cazul în care contactăm 
o răceală după ce am stat în bătaia vântului rece. 
Expunerea corpului fizic la vânt rece generează 
preponderența yin la nivelul „planului” vital corespunzător 
pielii şi muschilor aflaţi în vecinătatea acestuia. Deoarece 
între piele şi plămâni există o relaţie de tipul 
exterior/interior, un dezechilibru energetic la nivelul 
„planului” vital al pielii poate afecta „planul” vital al 
plămânilor (metal), dând naştere unui dezechilibru şi la 
acest nivel. Excesul de yin la nivelul „planului” vital al 
pielii va genera deficit de yang la nivelul echivalentului 
metal în corpul vital. Astfel, se poate întâmpla ca plămânii 
(reprezentarea fizică a metalului vital) să nu-şi poată 
îndeplini funcţia firească de furnizare a apei. Consecința 


va fi excesul de lichid şi flegmă - simptomele răcelii 
obişnuite. 

Răceala mai poate fi şi consecinţa unor factori 
patogeni interni. Să presupunem că organismul se 
confruntă cu o boală prelungită care a epuizat rezervele de 
yang la nivel vital. Deficitul de yang înseamnă funcţionarea 
necorespunzătoare a organelor corpului fizic, ceea ce duce 
la scăderea rezistenţei organismului, făcându-l sensibil la 
răceală. În mod similar, preponderența yang generează 
funcţionarea excesivă a organului afectat, ceea ce duce la 
apariţia unor simptome ale încălzirii organismului, precum 
febra. 

De asemenea, boala poate fi şi consecinţa excesului 
sau deficitului de yin, putând fi analizată din acest punct 
de vedere. 

Practicianul medicinei chineze recomandă anumite 
leacuri pe bază de plante, precum şi regimul alimentar 
(dar şi masajul şi acupunctura, despre care vom vorbi în 
cele ce urmează) pentru a corecta dezechilibrul energetic 
existent la nivelul organului afectat. Dacă organul afectat 
este plămânul, organ ce corespunde elementului metal, 
sunt prescrise alimente şi plante care au legătură cu metal 
qi. 

Unele dintre plantele intrebuintate in medicina 
tradiţională chineză contin anumite substanţe chimice 
naturale asemănătoare substanţelor chimice sintetice 
conţinute de medicamentele alopate. Există, aşadar, 
tendinţa de a reduce aceste plante (dar şi plantele utilizate 
în Ayurveda) numai la efectele chimice şi fiziologice pe 
care le au. Însă această abordare omite componenta 
importantă a medicinei plantelor, şi anume energia vitală. 
Deoarece plantele utilizate în medicina chineză acţionează 
pe două niveluri, fizic şi vital, atunci când efectele 
substanţelor chimice active ale unor astfel de plante sunt 
lăsate la o parte, rămâne doar efectul fiziologic al acestora 
şi astfel ceva se pierde. 

Este medicina plantelor eficientă? câţiva medici din 
Occident au colaborat cu medici chinezi pentru a derula un 


experiment în care a fost implicat un grup de copii afectaţi 
de boala pielii numită eczemă. Medicii au pregătit un ceai 
„fals” din mai multe plante tradiţionale ce nu aveau nicio 
legătură cu tratamentul pentru eczemă şi au comparat 
efectele acestui ceai cu cele ale ceaiului ,,adevarat” 
preparat din plantele corespunzătoare, prescrise conform 
principiilor medicinei tradiţionale chineze. 

Jumătate din grupul de copii (aleşi la întâmplare) a 
băut ceaiul „adevărat” timp de opt săptămâni; după o 
perioadă de patru săptămâni de curăţare, au urmat alte 
opt săptămâni în care aceloraşi copii le-a fost prescris 
ceaiul „fals”. Cealaltă jumătate a primit tratamentul în 
ordine inversă, ceaiul „fals” mai întâi şi apoi ceaiul 
„adevărat”. Rezultatele au fost dramatice. Ori de câte ori 
copiii primeau ceaiul „adevărat”, starea pielii lor înregistra 
o îmbunătăţire vizibilă; ori de câte ori primeau ceaiul 
„fals”, starea pielii se inrautatea considerabil (Sheehan si 
Atheron 1992). _ 

Ca şi în Ayurveda şi spre deosebire de medicina 
alopată, în medicina chineză, tratamentele sunt 
individualizate. Aceasta se datorează faptului că, deşi două 
persoane pot suferi de aceeaşi boală, să spunem ulcer 
stomacal, dezechilibrele care generează ulcerul pot fi 
foarte diferite în ambele cazuri. In mod similar, dacă două 
persoane prezintă aceleaşi dezechilibre ale mişcării qi, ele 
pot primi acelaşi tratament, indiferent de simptome. 

Sigur că, atunci când un organ are de suferit din 
pricina excesului sau deficitului de qi la nivelul unuia 
dintre „planurile” vitale corespunzătoare acestuia, cel mai 
bun tratament constă în transferul de qi de echilibrare de 
la un alt „plan” vital către cel afectat. In mod tradițional, 
acesta este cel mai spectaculos aspect al medicinei chineze 
şi, în prezent, cel mai renumit în ţări altele decât China. 
Vorbesc, bineînţeles, despre acupunctura. 

Acupunctura înseamnă vindecare prin inteparea pielii 
cu ace foarte subţiri în anumite puncte. Cum poate o 
intervenţie atât de simplă să vindece? De asemenea, 
punctul în care este înfipt acul poate să nu aibă nicio 


legătură spaţială cu zona afectată. De exemplu, un 
acupuncturist poate aplica ace în degetul mare de la picior 
pentru a trata o durere de cap. 

Principiile acupuncturii 

Se spune că acupunctura a fost descoperită pe 
câmpul de luptă. Descoperirea a fost făcută de soldaţii 
loviți de săgețile inamicului. Aceştia au observat ca, desi 
săgeata înfiptă în corp provoca durere, în acelaşi timp 
elimina anumite dureri cronice pe care astăzi le-am asocia 
artritei sau tendonitei. Se spune, de asemenea, că, atunci 
cand au auzit de relatările soldaţilor, inteleptii taoişti, care 
erau cu siguranţă experţi în medicina chineză, au înţeles 
despre ce era vorba. In spiritul ştiinţei, aceştia şi-au 
străpuns propriile trupuri cu ace şi au trasat canalele 
energiei gi, meridianele. 

După cum am menţionat şi mai devreme, cel mai 
important aspect al teoriei referitoare la acupunctura este 
acela că între „planurile” vitale, care sunt sursa 
programelor ce răspund de funcţiile biologice ale 
organelor, există anumite canale prin care circulă energia 
vitală. Aceste canale se numesc meridiane. Pe scurt, 
meridianele sunt canale prin care energia vitală circulă de 
la un „plan” vital al unui organ la altul. 

Pentru detalii, voi apela la expunerea profesorului 
Yen-Chih Liu (1998) de la Beijing College din China. Există 
12 meridiane ale corpului, fiecare dintre acestea 
corespunzând unui organ zang sau fu, de unde şi 
importanţa sa. De ce 12 când nu există decât zece organe 
zang-fu? Medicina chineză recunoaşte alte două „planuri” 
vitale numite „Trei Focare” şi „Stăpânul Inimii”, pentru 
care nu există o reprezentare, dar care deţin un rol 
important în transferul energiei qi de la un organ la altul. 

Cel de-al doilea aspect important al acestei teorii este 
legat de faptul că pe piele există anumite zone prin care 
funcţionarea acestor canale principale poate fi influenţată; 
chiar şi canalelor „Trei Focare” şi „Stăpânul Inimii” le 
corespund anumite puncte exterioare. Acestea sunt zone 
prin care factori externi pot afecta organele şi „planurile” 


corespunzătoare lor, dar pot afecta şi „Trei Focare” si 
„Stăpânul Inimii”. Dezavantaiul este că factori patogeni 
externi (un vânt puternic, un vânt rece, de exemplu) pot 
afecta, prin aceste puncte, un organ (şi „planul“ 
corespunzător lui). În acelaşi timp, însă, acesta este şi un 
avantaj. Prin aceleaşi puncte putem transfera energie din 
exterior către un organ (şi „planul” corespunzător lui), în 
scopul vindecării acestuia. Aceste puncte sunt puncte de 
acupunctură. 

De asemenea, zonelor aflate în vecinătatea acestor 
puncte de acupunctura le putem aplica terapia prin masaj. 
De fapt, după spusele unor specialişti chinezi, atunci când 
acupunctura a fost descoperită, practicienii nu-şi foloseau 
decât degetele pentru a influenţa mişcarea qi - să lăsăm la 
o parte istorisirea legată de descoperirea acupuncturii. 
Astăzi, practica manipulării qi cu degetele se numeşte 
presopunctură. 

Acupunctura a devenit cunoscută în Statele Unite 
(era deja în vogă în Europa) în 1972. În timpul preşedinţiei 
lui Nixon, un ziarist care însoțea prima delegaţie trimisă în 
China a fost supus unei operaţii de apendicită în această 
tara, fără a fi anesteziat, durerea fiindu-i anihilată cu 
ajutorul acupuncturii. De atunci, medicii alopati au căutat 
o explicaţie fizică pentru existenţa meridianelor; de 
exemplu, numeroşi medici  alopaţi consideră că 
meridianele pot avea legătură cu sistemul nervos. 

Încă o dată, meridianele nu sunt canale fizice, şi nici 
nu există ceva fizic care să circule prin ele. Acestea 
aparţin, în schimb, planului vital şi descriu cu aproximaţie 
traseele energiei vitale qi între  „planurile” vitale 
(câmpurile morfogenetice) şi organele principale (organele 
zang-fu). Acest fapt ar trebui să devină limpede dacă ne 
gândim că anumite meridiane fac legătura între două 
entităţi, „Trei Focare” şi „Stăpânul Inimii”, entităţi pur 
vitale (câmpuri morfogenetice lipsite de reprezentare 
fizică). 

O dată restabilite armonia şi echilibrul „planurilor” 
vitale, care sunt sursa vitală a programelor responsabile 


cu funcţionarea organelor, funcţionarea propriu-zisă va fi 
şi ea imediat restabilită. 

De ce descriu meridianele doar trasee aproximative? 
Deoarece, în ultimă instanţă, energia vitală are o natură 
cuantică şi de aceea este imposibil să descriem mişcarea 
acesteia pe traiectorii exacte. Principiul incertitudinii, 
formulat de Heisenberg, susţine această idee. 

Modalitatea concretă in care este practicată 
acupunctura astăzi confirmă natura cuantică a energiei 
vitale. Desi insistă asupra ideii că poziţia meridianelor este 
fixă, ca şi cea a punctelor de acupunctura, traditionalistii 
afirmă că aceste puncte indică, mai precis, anumite 
regiuni. Astăzi, unii acupuncturişti nu utilizează neapărat 
meridianele şi punctele de acupunctura tradiţionale. 
Aceştia întreabă pacientul sau chiar aplică metode precum 
testarea muschilor (o tehnică a kinesiologiei aplicate), 
pentru a identifica punctele în care acele vor fi înfipte, în 
vederea tratării organului afectat. 

Vă voi relata în cele ce urmează cum m-a ajutat pe 
mine acupunctura, în urma unei căzături, aveam dureri în 
regiunea superioară a braţului stâng, din pricina unui 
muşchi intepenit. Durerea nu a dispărut nici după o luna 
de la accident. S-a întâmplat să mă aflu pe atunci la 
Sivanada Ashram în Val Morin, lângă Montreal, Canada, 
unde sustineam o serie de prelegeri, când l-am întâlnit pe 
Dr. Gopala, un acupuncturist american, care susţinea, de 
asemenea, câteva prelegeri. Din vorbă în vorbă, am ajuns 
să pomenesc de durerea de braţ, iar Dr. Gopala m-a 
întrebat dacă nu vreau un tratament cu acupunctura. Nu 
mă gândisem la acest lucru înainte (toate acestea s-au 
petrecut înainte să mă implic în cercetarea Medicinei 
Integrale), dar eram curios şi am acceptat. Prima şedinţă 
mi-a redus durerea considerabil; a doua şedinţă, după 
două zile, a eliminat-o complet. 

Când mi-a aplicat tratamentul cu acupunctura, Dr. 
Gopala a utilizat tehnica testării muşchilor. Mi-a pipăit cu 
mâna braţul stâng şi apoi muşchii braţului drept, pentru a 
le testa tăria; dacă muşchii erau tari, se oprea. Acela era 


locul în care avea să înfigă acele. 

j Cum este durerea eliminată cu ajutorul acupuncturii? 
In cazul în care organele zang-fu sunt sănătoase, aplicarea 
acelor în zonele corespunzătoare poate stimula nivelul 
general al energiei qi yang (chi manifestată) către 
organism, în special către acele regiuni ale creierului 
responsabile cu producerea endorfinelor, propriile 
substanțe narcotice ale creierului. Medicamentele 
narcotice antagoniste, ce blochează acțiunea substanțelor 
naturale produse de creier, pot neutraliza efectul de 
vindecare al tratamentului cu acupunctura. 

Cu ajutorul acupuncturii pot fi vindecate numeroase 
alte afecțiuni, nu doar durerea. După cum am spus şi mai 
devreme, putem apela la acupunctura pentru a permite 
energiei vitale să se deplaseze între „planurile” vitale 
corespunzătoare oricăror două organe zang-fu, în scopul 
corectării dezechilibrelor energetice şi al vindecării. 

Figura 14 ilustrează unul din meridianele principale, 
meridianul Plămânului, cu cele două părți ale traseului, 
internă şi superficială. Observati ca ramificatia superficială 
a meridianului pe braţ trece printr-un punct aflat deasupra 
arterei radiale a încheieturii. Astfel se explică faptul că 

Fig. 14. Un meridian principal, meridianul 
Plămânului. 

Există vreo posibilitate de a integra Ayurveda şi 
medicina tradiţională chineză? 

Figurile 15 a şi 15 b. Roata susţinerii şi controlului 
organelor în Ayurveda. 

Cativa autori, printre care se remarca Robert 
Svoboda si Arnie Lade (1995), au inceput deja sa analizeze 
posibilitatea integrarii celor doua sisteme importante ale 
medicinei Orientale - Ayurveda si medicina traditionala 
chineza. Acesti autori interpreteaza yin, yang si qi din 
medicina chineza ca fiind trei tipuri de organism, similare 
celor trei dosha din Ayurveda. Din perspectiva cuantica 
(din perspectiva oricarui principiu non-dual, as spune), yin 
şi yang sunt aspectele duale, complementare ale qi; altfel 
nu se poate. Astfel, în sistemul chinez, orice tip de 
organism prezintă două componente. 

De fapt, modalităţile în care cele două sisteme 


PITTA 


încorporează teoria celor cinci elemente sunt foarte 
asemănătoare. Am specificat mai devreme faptul că modul 
în care sistemul chinez se foloseşte de cele cinci elemente 
se remarcă prin faptul că stabileşte o relaţie de 
circularitate între organe, bazată pe susţinere şi control 
(vezi figura 13). Ce nu se cunoaşte foarte bine este faptul 
că şi în Ayurveda există noţiuni precum „roată a susţinerii” 
şi „roată a controlului” (vezi figura 15). 

Totuşi, Svoboda şi Lade susțin câteva idei 
importante. Ca să dăm un exemplu, aceştia afirmă faptul 
că eficienţa acupuncturii poate fi cu mult sporită dacă 
tehnica obişnuită utilizată este adaptată la tipul dominant 
de dezechilibru dosha al pacientului. Şi sistemul indian 
deţine ceva asemănător cu acupunctura (vezi capitolul 11), 
însă acest aspect nu a fost niciodată dezvoltat în totalitate. 
Acest domeniu ar avea mult de câştigat dacă între cele 
două sisteme ar exista un schimb mai substanţial de idei. 

De-a lungul timpului, a existat un oarecare schimb de 
idei între cele două sisteme, în domeniul intrebuintarii în 
scop terapeutic a ierburilor şi plantelor medicinale, a 
mineralelor, etc. Acest schimb de idei va continua, fără 
îndoială. 

De asemenea, cred că dacă am combina ce este mai 
bun din punct de vedere teoretic în fiecare sistem, am 
putea avea o medicină a corpului vital mai completă. Să 
presupunem că adoptăm versiunea chineză a teoriei celor 
cinci elemente şi o combinam cu cea referitoare la cele trei 
tipuri de organism guna/dosha vital/fizic din Ayurveda. Ar 
trebui, apoi, să evaluăm dinainte rezultatele unui astfel de 
model de medicină a corpului vital şi să le comparăm cu 
datele clinice. 

Cel mai important este să punem din nou accentul, 
atât în sistemul tradiţional chinez, cât şi în cel indian, pe 
studiile bazate pe cercetarea empirică, mai ales acum când 
ne apropiem de o mai bună înţelegere teoretică a celor 
două sisteme. Studiind corpul vital, poate vom reuşi, într-o 
bună zi, să înlocuim teoria referitoare la cele cinci 
elemente, importantă pentru ambele sisteme, cu o alta, 


mai eficientă. De asemenea, poate vom reuşi să corectăm o 
carenta majoră a ambelor sisteme: aceea referitoare la 
chakre, pe care le putem defini drept mijloace prin care 
percepem sentimentele, în capitolul următor, vom analiza 
posibilitatea unei medicini a corpului vital bazate pe 
chakre. 

Un rezumat al celor mai importante idei în medicina 
tradiţională chineză 

Vom prezenta, în cele ce urmează, un rezumat al 
celor mai importante idei cuprinse în acest capitol, pe care 
să le aveţi în vedere pentru propriul folos: 

— Medicina tradiţională chineză este medicina 
corpului vital prin excelenţă. Ca şi Ayurveda, şi medicina 
chineză pune apariţia bolilor pe seama lipsei armoniei şi a 
dezechilibrului mişcărilor energiei vitale, pe care încearcă 
să le corecteze cu ajutorul leacurilor pe bază de plante, o 
infuzie exterioară de gi (energie vitală). Spre deosebire de 
Ayurveda, medicina chineză deţine tehnica foarte 
sofisticată şi eficientă a acupuncturii, care întrebuinţează 
stimularea directă a pielii pentru corectarea mişcării vitale 
necorespunzătoare. 

— Medicina chineză este medicină cuantică. Se 
foloseşte de cele două aspecte ale qi, undă cuantică (yang) 
şi particulă (yin), pentru a clasifica dezechilibrele existente 
la nivelul energiei vitale, precum şi organele, reprezentări 
ale câmpurilor morfogenetice vitale. Medicina chineză 
utilizează polaritatea undă-particulă a dinamicii cuantice 
fundamentale a energiei qi însăşi, pentru a clasifica 
defectele (asemănătoare dezechilibrelor dosha din 
Ayurveda) reprezentărilor corpului vital, organele. 

— Şi medicina chineză este medicină individualizată. 
O persoană poate suferi de deficit de yang, ce se 
caracterizează prin obezitate şi exces de flegmă (situație 
similară doshei numită kapha în Ayurveda). Sau poate 
suferi de deficit de yin, ce se caracterizează printr-un trup 
slab, exces de gaze intestinale şi aciditate (situaţie similară 
dosha-elor numite vata şi pitta în Ayurveda). 

— Principiul preventiv de bază al medicinei chineze 


este simplu: Pastrati echilibrul între yang (activitate, 
mişcare) şi yin (existenţă, calm). 

— Medicina tradiţională chineză combină distincţia 
yin-yang cu clasificarea celor cinci elemente, în versiunea 
chineză - lemn, foc, pământ, metal şi apă. 

— Acupunctura este eficientă nu pentru că acele 
introduse în piele influenţează semnalele nervoase, ci 
pentru că prin inteparea pielii putem influenţa mişcările 
energiei vitale. Prin inteparea pielii este influenţată in 
primul rând curgerea energiei vitale prin meridianele ce 
comunică cu corpul fizic prin piele, iar apoi, prin 
intermediul unor conexiuni interioare, este influenţată 
curgerea energiei vitale prin meridianele din interiorul 
organismului, care leagă „planurile” vitale ale organelor. 

— Există numeroase asemănări între Ayurveda şi 
medicina tradiţională chineză, atât de multe, încât un 
schimb de tehnici între cele două sisteme ar fi extrem de 
util. 

11. Medicina chakrelor 

O altă dovadă indirectă a autenticităţii acupuncturii 
ca ştiinţă şi a existenţei meridianelor este aceea că şi în 
Ayurveda regăsim aceste elemente, deşi în India ele sunt 
utilizate pe o scară mai redusă. Cei care au pus bazele 
tradiţiei ayurvedice au identificat independent canale prin 
care circulă energia vitală (prana); aceste canale au primit 
denumirea de nadis. Tot ei au descoperit că aceste nadis se 
intersectează în anumite puncte speciale şi că stimularea 
acestor puncte influenţează organele interne. În limba 
sanscrită, aceste puncte poartă denumirea de înarma, iar 
terapia înarma face şi astăzi parte din terapia ayurvedica 
pe bază de masaj. 

Practicienii ayurvedici au conceput chiar si un fel de 
acupunctura - arta străpungerii pielii cu ace în punctele 
înarma - dar nu atât de sofisticată precum cea din sistemul 
chinez, unul din motive fiind acela că practicienii 
ayurvedici nu evidenţiază aceeaşi legătură strânsă între 
corpul vital şi organele interne. Mai mult, în India, 
Ayurveda a fost integrata intr-un sistem spiritual numit 


tantra, studiul energiei vitale orientându-se mai mult spre 
elevarea spirituală, decât spre tratarea bolilor. Acesta este 
subiectul unui capitol ulterior. 

În Ayurveda, noţiunea de nadis nu implică legătura 
acestora cu anumite organe, ci cu anumite puncte pe corp 
numite chakre (cuvântul sanscrit chakra înseamnă 
,roata”). Chakrele sunt destul de cunoscute astăzi, iar unul 
din avantajele noii paradigme integrative este acela că ne 
permite sa înţelegem chakrele din punct de vedere 
ştiinţific. O dată realizat acest lucru, apare posibilitatea 
conceperii unor tehnici noi de vindecare cu ajutorul 
chakrelor - subiectul acestui capitol. 

Ca şi omologii lor chinezi, şi practicienii ayurvedici 
erau specialişti în diagnosticarea cu ajutorul verificării 
pulsului (adică a acestor nadis). Am crescut ascultând 
numeroase istorisiri neobişnuite despre eficiența 
diagnosticării cu ajutorul testării nadis-urilor. Vă voi relata 
una din aceste istorisiri. 

Un medic ayurvedic a fost chemat de un rege 
musulman pentru a verifica starea de sanatate a sotiei sale 
si pentru a-i recomanda un regim adecvat, insa aceasta nu 
era decat o farsa pusa la cale de curtenii regelui. Femeile 
musulmane casatorite nu au voie sa fie vazute sau atinse 
de alti barbati (cu exceptia celor din familie). Astfel, 
obiceiul impunea ca femeia sa se aseze in spatele unei 
draperii, cu o funie legată de încheietura mâinii, funie pe 
care medicul avea să o examineze (cu alte cuvinte, avea să- 
i citească nadis-ul prin intermediul acestei funii, activitate 
similară cu aceea de verificare a pulsului prin intermediul 
funiei). 

Farsa jucată „bietului” medic ayurvedic a constat in 
înlocuirea nevestei cu o vacă. Se spune că maestrul 
ayurvedic a examinat funia timp îndelungat, aparent 
încercând să-i citească nadis-ul, după care a spus oftând, 
„Nu înţeleg ce se întâmplă. Tot ce-i trebuie acestui pacient 
este o cură bogată de iarbă şi se va face bine”. 

Ce sunt chakrele? 

Am spus mai devreme că atunci când ne încearcă o 


emoție, aceasta nu este însoţită doar de un efect fizic şi de 
un gând mental, ci şi de un sentiment. Ce simţim? Simtim 
mişcarea energiei vitale ce însoţeşte emoția. Dar unde 
anume în corp percepem emoţiile? Sau, mai precis, unde 
anume în corp percepem componenta sentimentală a 
emoţiilor noastre? 

Dacă domeniul sentimentelor vă este cunoscut, 
atunci veţi răspunde că, bineînţeles, depinde de emoție si 
de persoană. Dacă sunteţi un raţional, este posibil să 
percepeti energia vitală doar în regiunea de deasupra 
capului. Atunci când suntem raţionali, energia vitală se 
concentrează în această zonă. Aceasta este chakra 
coroanei (vezi figura 16). 

Dacă nu sunteţi un raţional prin excelenţă, atunci 
veţi identifica alte zone în corp unde percepeti energia. 
Cea mai cunoscută dintre aceste zone este chakra inimii, 
locul unde simţim energia romantică. Vă amintiţi când a 
fost prima dată când v-aţi dat seama că sunteţi 
îndrăgostiţi? Inchideti ochii şi imaginati-va chiar acum acel 
moment; veţi simţi în curând un val de energie în dreptul 
chakrei inimii (o palpitatie, o furnicătură, o căldură sau 
expansiune). Acesta este motivul pentru care oamenii 
citesc romane de dragoste sau privesc filme sentimentale, 
„siropoase”. Le place valul de energie din chakra inimii 
(perceput ca o căldură în aceste momente). 

Plămâni. 

Organe: 

Neocortex Mezencefal organe fonatoare 


Chakra Sahasrara (coroană) Chakra Ajna (al treilea 
ochi) Chakra Vishuddha (gât) 

Pe de altă parte, atunci când vedem sex şi violenţă la 
televizor, energia merge către chakrele inferioare, iar noi 
ne simţim mai „aproape de pământ”. Oamenii se satură să 
tot lucreze cu capul, aceasta fiind zona solicitată de slujba 
de zi cu zi. 

Inimă, glanda timus Chakra Anahata (inimă) Stomac, 
ficat, vezică biliară Chakra Manipura (ombilic) Sex, organe 
de reproducere Chakra Svadhistana (sex) Organe de 
eliminare Chakra Mukadhara (rădăcină) 

Fig. 16. Chakrele. 

Atunci când ne simţim bine cu noi înşine, simţim cum 
energia creşte în chakra ombilicului; dacă ne simţim 
nesiguri, simţim cum energia iese prin această chakra, 
încercăm acea senzaţie de „fluturi” în stomac. Ne simţim 


cu picioarele pe pământ atunci când energia se mută în 
chakra rădăcină, dar dacă energia se scurge prin aceeaşi 
chakra, simţim teamă. Atunci când suntem îndrăgostiţi, 
energia merge către chakra sexului. 

După ce am făcut sex sau după ce am mâncat bine, 
energia urcă către chakra inimii. În trecut, se pare că 
oamenii cunoşteau acest lucru. Pe atunci, bărbaţii erau cei 
care administrau veniturile familiei, iar femeile ştiau când 
să-i ceară soţului cele necesare pentru casă, în special 
bani: după o partidă de sex sau după ce-i serveau o masă 
bogată. Toate acestea sunt acum uitate, graţie emancipării 
femeii, însă în acele vremuri era foarte firesc să spui că 
„Dragostea trece prin stomac”. 

Atunci când avem emoţii înainte de a ţine un discurs, 
gâtul pare a ni se usca; aceasta se datorează faptului că 
energia vitală a părăsit chakra gâtului. Pe de altă parte, 
atunci când vorbiti coerent, simtiti chakra gâtului. Vă veţi 
bucura de fluxul de energie din această zonă; toţi ne 
bucurăm. 

Atunci când ne concentrăm, sprâncenele ni se 
apropie una de cealaltă şi putem simţi căldură în punctul 
„celui de-al treilea ochi”. Aceasta este chakra care „se 
deschide” şi atunci când avem percepții intuitive. În India, 
atunci când cineva este adâncit în exerciţii spirituale, 
moment prielnic pentru experienţe intuitive, cel de-al 
treilea ochi se încălzeşte atât de tare, încât oamenii pun 
clei de lemn de santal în acest loc, pentru a-l calma. Poate 
că aţi văzut că femeile indiene poartă un hindi (un punct 
roşu) pe frunte; motivul este acelaşi, cel puţin în mod 
traditional (astăzi indiencele pot purta acest semn 
deoarece le dă un farmec anume). 

Pe scurt, chakrele sunt regiuni pe corpul fizic în care 
se concentrează energia vitală atunci când experiem un 
anumit sentiment. 

Ştiinţa chakrelor 

Dacă analizati figura 16, veţi vedea că fiecare chakra 
este situată lângă unul sau mai multe organe importante 
ale corpului. Acest fapt a fost observat de mii de ani şi 


reprezintă cheia către o înţelegere ştiinţifică a chakrelor. 

Vă amintiţi de lucrarea lui Rupert Sheldrake despre 
câmpurile morfo-genetice? Sheldrake a sesizat corect 
funcţia corpului vital: acesta conţine „planul” necesar 
producerii reprezentărilor fizice. Organele fizice sunt 
reprezentările funcţiilor corpului vital, precum aceea de 
susţinere a organismului sau de reproducere. Chakrele 
sunt acele regiuni în corpul fizic în care conştiinţa 
colapsează simultan vitalul şi fizicul, proces în care este 
făcută reprezentarea vitalului în fizic. 

Vom prezenta, în cele ce urmează, fiecare chakră, 
descriind funcţia vitală, organele fizice corespunzătoare şi 
sentimentele asociate acesteia: 

Chakra rădăcină: Funcția corpului vital este 
eliminarea substanţelor reziduale, componentă esenţială a 
funcţiei de menţinere, numită catabolism. Organele care 
îndeplinesc această funcţie sunt rinichii, vezica urinară şi 
intestinul gros (rectul şi anusul). Sentimentele sunt 
încăpățânare egoistă şi spirit de competiţie orientat spre 
supravieţuire atunci când energia intră, şi teamă atunci 
când energia iese. 

Chakra sexului: Funcția corpului vital este 
reproducerea. Organele de reproducere - uterul, ovarele, 
prostata şi testiculele - sunt reprezentările fizice ale 
funcţiei de reproducere. Sentimentele sunt sexualitate şi 
iubire atunci când energia pătrunde în interior şi se 
acumulează; atunci când energia iese şi se pierde, 
sentimentul este unul de dorinţă neîndeplinită. 

Chakra  ombilicului: Funcţia corpului vital este 
menţinerea (anabolism), iar organele reprezentate sunt 
stomacul şi intestinul subţire, ficatul, vezica biliară şi 
pancreasul. Atunci când energia se acumulează în dreptul 
acestei chakre, sentimentele sunt mândrie şi mânie; dacă 
energia iese, sentimentele sunt nevrednicie şi resemnare. 

Chakra inimii: Funcţia corpului vital este 
autodistinctia (distincţia dintre eu şi non-eu). Organele 
reprezentate sunt inima şi glanda timus, parte a sistemului 
imunitar, a cărui sarcină este să realizeze distincţia între 


„eu” şi „non-eu”. Aici simţim iubire, atunci când energia se 
acumulează. Atunci când energia iese, simţim pierdere, 
supărare, durere şi gelozie. 

De ce simţim iubire la nivelul chakrei inimii atunci 
când întâlnim persoana potrivită? Deoarece acum propriul 
„eu” se extinde pentru a-l include şi pe partener. Însă 
dragostea romantică este încă orientată către propriul 
„eu”; el/ea este important (a) deoarece el/ea este al meu/a 
mea. Astfel se întâmplă. Aceste sentimente sunt mişcarea 
condiţionată a energiei vitale, condiţionată de-a lungul a 
milioane de ani de evoluţie. Atunci cand autodistinctia se 
extinde la toţi oamenii, iar toţi oamenii sunt „familia” mea, 
chakra inimii se deschide pentru toţi oamenii şi simţim 
iubirea universală, necondiționată pe care misticii o 
numesc agape sau compasiune. 

Chakra gâtului: funcţia vitală este autoexprimarea. 
Organele reprezentate sunt plămânii, gâtul şi organele 
fonatoare, organele de auz şi glanda tiroidă. Sentimentele 
asociate acestei chakre sunt exultarea libertăţii (de 
exprimare), atunci când energia intră şi frustrare, în 
situaţia opusă. (Vedeţi de ce libertatea de exprimare este 
atât de importantă în cultura noastră, deşi adevărata 
libertate este libertatea de a alege.) 

Chakra fruntii (numită si al treilea ochi): Funcţia 
vitală este evoluţia. Impulsul către evoluţie primit de la 
nivel supramental pentru dezvoltarea neocortexului, 
reprezentarea fizică a minţii, a fost „auzit” aici prin 
intermediul intuitiei. Astfel, aceasta este şi chakra energiei 
intuitive. 

Organele reprezentate sunt mezencefalul şi 
cerebelul, ochii şi glanda pituitară. Data viitoare când vă 
concentrați asupra unei probleme, observați cum energia 
vitală creşte în dreptul acestei chakre. Sentimentele 
asociate sunt claritatea înţelegerii (atunci când energia 
intră) şi confuzia (ce însoţeşte epuizarea energiei). 

Chakra coroanei: Funcţia vitală este 
autocunoaşterea, pentru care organul reprezentat este 
neocortexul, la nivelul căruia este trasată o „hartă” a 


minţii, minte ce transcende corpul vital. Glanda situată în 
această zonă este glanda pineală. Sentimentele asociate 
sunt satisfacția (atunci când energia se acumulează) şi 
deznădejdea (atunci când energia se epuizează). 

De mare însemnătate este faptul că fiecărei chakre îi 
corespunde o glandă endocrină. Glandele endocrine 
comunică cu creierul, unde este „trasată” mintea. In acest 
mod, prin intermediul aceste legături 
psihoneuroimunologice, dar şi prin intermediul sistemului 
nervos autonom, mintea capătă controlul asupra energiilor 
vitale (vezi capitolul 14). _ 

După cum am specificat şi înainte, în Ayurveda, 
accentul se pune pe vindecare, în timp ce tantra, cu care 
se asociază noţiunile ayurvedice de chakra si nadis, pune 
accentul pe trezirea spirituală. De aceea, lucrările în care 
se vorbeşte despre chakre confundă aceste două sisteme. 
De exemplu, se vorbeşte neîntemeiat despre „deschiderea” 
unei chakre cu ajutorul unor tehnici simple de masaj. Intr- 
un fel, limbajul nu este greşit. Boala se poate instala la 
nivelul unuia dintre organele asociate unei chakre, dacă 
mişcarea condiţionată a energiei prana stagnează sau este 
blocată într-un fel. Masajul poate, fără îndoială, să repună 
energia în circulaţie, situaţie în care putem vorbi de o 
„deschidere”. Dar nu aceasta este deschiderea despre care 
vorbeşte tantra. 

Tantra înseamnă transformarea, în mod creativ, a 
mişcării condiţionate a prana. Mişcările condiţionate ale 
prana la nivelul chakrelor, împreună cu mişcările 
condiţionate ale minţii, pe care le numim tipare de 
comportament, alcătuiesc ego-ul nostru. Acest ego este 
doar o imagine, una foarte mult orientată către propria 
persoană; este o mască ce ascunde adevăratul nostru sine 
- sinele cuantic. 

Pe lângă mişcarea condiţionată a prana, asociată 
sentimentelor condiţionate amintite mai sus, la nivelul 
fiecărei chakre există o mişcare potenţială. Acest potenţial 
se realizează prin creativitate. Am menţionat deja cum 
iubirea posesivă are potenţialul de a se transforma în 


iubire universală. În mod similar, atunci când 
transformăm, în mod creativ, energia chakrei rădăcină, 
nesiguranța se transforma în siguranţă, iar teama în curaj 
(curajul precum cel pe care îl afişează Gandhi provine din 
această transformare); in dreptul chakrei sexului, 
sexualitatea şi sentimentele negative de dorinţă trupească, 
asociate acesteia, deţin potenţialul de a se transforma în 
respect autentic pentru sine şi pentru alţii; la nivelul 
chakrei ombilicului, mândria şi nevrednicia au potenţialul 
de a se transforma în demnitate şi reală apreciere de sine. 

În ceea ce priveşte chakrele superioare, la nivelul 
celui de-al treilea ochi sau al fruntii, claritatea şi confuzia 
înţelegerii intelectuale pot fi transformate în înţelegere 
intuitivă; la nivelul creştetului capului, satisfacția şi 
deznădejdea se transformă în fericire permanentă (ananda 
în sanscrită). Energia nu se mai epuizează. 

Tantra are ca obiectiv transcenderea ego-ului, pentru 
ca sinele universal să poată fi trezit, sine pe care eu îl 
numesc sine cuantic. Atunci când această transcendere se 
produce la nivel vital, mişcarea condiţionată este 
redirectionata printr-un canal nou, iar chakrele se deschid 
pe întreg traseul acestui canal. Aceasta este plenitudinea, 
asta înseamnă să fii „sfânt”, dar este şi scopul ultim al 
vindecării. 

Medicina chakrelor 

Intre timp, lăsând la o parte obiectivele înalte ale 
tantra, capătă contur o medicină a chakrelor, ce defineşte 
boala şi vindecarea ca mişcarea necorespunzătoare a 
prana, respectiv corectarea acesteia la nivelul fiecărei 
chakre. Această mişcare necorespunzătoare poate însemna 
mişcarea excesivă a energiei la nivelul unei chakre sau 
absenţa neobişnuită a acesteia, dar şi stagnare sau blocaj. 

De exemplu, dacă energia iese în cantitate mare prin 
chakra bazei, stimulul fiind sentimentul de teamă, la nivel 
fizic, activitatea de secreție a glandei suprarenale va fi 
excesivă (reacţie la o situaţie de criză), iar dacă acest 
lucru se repetă frecvent, pot apărea boli precum sindromul 
oboselii cronice. După cum vom vedea într-un capitol 


ulterior, şi mintea deţine un rol important, prin intermediul 
conexiunilor psihoneuroimunologice. 

Relevantă, pentru discuţia de faţă, este lucrarea 
medicului Christina Page (1992), care defineşte fără 
şovăială numeroase afecţiuni ale organelor ca mişcări 
energetice necorespunzătoare la nivelul unei chakre sau 
alteia. lată câteva exemple de boli pe care Page le 
inventariază (am modificat uşor lista acesteia) şi care pot 
apărea atunci când energia nu circulă corespunzător la 
nivelul chakrelor: 

Chakra rădăcină: constipatie, hemoroizi, colită, 
diaree. 

Chakra sexului: impotenta, vaginism (încordare a 
muşchiului vaginal), prostatită, boli ale aparatului genital 
feminin. 

Chakra ombilicului: sindromul de colon iritabil, 
diabet, ulcer peptic şi gastric, boli de ficat, hernie hiatală. 

Chakra inimii: boli de inimă, boli ce afectează 
sistemul imunitar, cancer. Există motive întemeiate pentru 
a include cancerul în categoria bolilor ce au legătură cu 
chakra inimii. Celulele canceroase sunt celule anormale pe 
care, în principiu, sistemul imunitar ar trebui să le 
identifice şi să le elimine. Astfel, una din cauzele bolii de 
cancer poate fi funcţionarea deficitară a sistemului 
imunitar (inclusiv glanda timus), ceea ce înseamnă că 
poate exista o legătură între boala de cancer şi mişcarea 
necorespunzătoare a energiei la nivelul inimii. Sigur că, o 
dată ce se instalează, cancerul se poate extinde la oricare 
dintre organe sau chiar la toate; în acest caz, apare o 
legătură între boala de cancer şi mişcarea energetică 
anormală la nivelul tuturor chakrelor importante. 

Chakra gâtului: hiper- sau hipotiroidie, astm, gât 
inflamat, boli de ureche. 

Al treilea ochi: migrene şi dureri de cap, boli de ochi, 
sinuzită. Chakra coroanei: epilepsie, boala Alzheimer, boli 
ce afectează  mezen-cefalul, precum depresie şi 
schizofrenie. 

Medicina chakrelor vine să completeze tratamentul 


simptomelor fizice (cu ajutorul alopatiei) şi al 
dezechilibrului pranic (cu ajutorul medicinei Ayurveda, al 
medicinei chineze sau al homeopatiei), cu elementul 
psihologic - vindecarea psihică prin transferul de energie 
prana către chakra afectată, realizat de către un 
vindecător pranic. 

Vestea buna este că aproape oricine poate fi 
vindecător pranic, deoarece toţi avem capacitatea psihică 
necesară. Deşi în Occident nu sunt mulţi oameni 
familiarizați cu modul în care poate fi percepută mişcarea 
energiei prana, acest lucru poate fi învăţat cu uşurinţă. Un 
exerciţiu simplu este să vă frecati palmele una de cealaltă 
şi apoi sa le depărtaţi aproximativ un centimetru, în 
maniera de salut întâlnită in India de Est, numită 
„namaste” (care, apropo, înseamnă „te salut din locul în 
care tu şi cu mine suntem una”). 

Veţi simţi nişte furnicături (fiţi convins că acestea nu 
se datorează circulației sângelui sau impulsurilor 
nervoase), aceasta fiind mişcarea energiei prana la nivelul 
pielii. Puteţi intensifica senzaţia de furnicare intinzand 
braţele, deschizând palmele către bolta cerească şi 
primind toată energia benefică gi pe care v-o trimite 
universul. Acum palmele dumneavoastră sunt energizate şi 
puteţi oferi vindecare pranică unui prieten. 

Persoana respectivă trebuie să se întindă cât mai 
comod şi să-şi păstreze receptivitatea minţii în timpul 
exerciţiului. Aduceti palmele energizate (se poate să fie 
nevoie sa le energizati de mai multe ori) in apropierea 
fiecarei chakre a prietenului dumneavoastra, cu intentia de 
a vindeca chakra respectiva; nu este nevoie de atingere 
fizică. Incepeti cu chakra coroanei şi mergeţi in jos, până 
ce terminati cu chakra rădăcină. Pastrati-va conştiinţa 
treaza in tot acest timp. 

De multe ori, le dau voie celor care participa la 
întrunirile mele să facă acest exerciţiu. Eu însumi l-am 
învăţat de la medicul-mistic Richard Moss, care-l numeşte 
„meditaţie sacră”, iar acum observ că destul de mulţi 
predau acest exerciţiu în cadrul întrunirilor pe care le 


organizează, ceea ce este foarte bine. Este timpul ca 
energia vitală să nu mai fie considerată ceva misterios şi 
esoteric, la care doar orientalii au acces. 

Există, de asemenea, tehnici simple pe care le putem 
utiliza pentru a stimula mişcarea energiei la nivelul 
chakrelor. Pentru chakra rădăcină, de folos este mersul 
descult (nu pe ciment), sau lucrul cu pământul, precum 
grădinăritul. Pentru chakra sexului, sexul tantric, adică 
sexul ce nu pune accent pe orgasm, sau chiar şi simplele 
imbratisari ne ajută să nu ne mai percepem partenerul ca 
pe un obiect. Pentru chakra ombilicului, este utilă 
educarea sensibilităţii - să nu mai fim atât de sensibili la 
energia negativă a altora. 

Pentru chakra inimii, meditaţia pe bază de râs - să 
râzi fără oprire - este benefică; în general, menţinerea 
unei atitudini pozitive, lectura unor cărţi plăcute sau a 
unor romane de dragoste, chiar şi vizionarea unor filme 
„siropoase” ne pot fi de ajutor. „Efectul Maica Tereza” a 
devenit, deja, celebru. Câţiva studenţi de la Harvard au 
privit un documentar despre activitatea Maicii Tereza, iar 
un test ulterior de sânge a evidenţiat faptul că, în urma 
vizionării materialului respectiv, nivelul sistemului 
imunitar al acestora crescuse cu o imunoglobulină. 
Sistemul imunitar al studenţilor a devenit mai puternic, 
chiar şi temporar, deoarece energia vitală s-a acumulat la 
nivelul chakrei inimii acestora. 

Pentru chakra gâtului, exprimarea liberă a 
creativităţii în viaţa de zi cu zi - cântatul sub duş, recitarea 
unei poezii, psalmodierea - poate curăța aceasta chakra in 
timp foarte scurt. 

Pentru chakra frunţii, există în practica yoga o 
tehnică de respiraţie numită kapalavati, care înseamnă 
„frunte ce radiază”. Asezati-va comod, incepeti cu o uşoară 
inhalatie, apoi expirati forţat aerul folosind doar muşchii 
stomacului, de 20 până la 40 de ori pe minut. Dacă 
efectuaţi corect acest exerciţiu, atunci când vă veţi opri, 
veţi rămâne câteva momente fără răsuflare; nu vă grăbiţi 
să inhalati - organismul vă va spune când trebuie să 


inhalati. Observati că, atunci când ramaneti fara răsuflare, 
dispar şi gândurile. Această stare a minţii lipsită de 
gânduri favorizează apariţia intuitiilor. 

Meditaţia şi activitatea minţii, in general, sunt 
practici care ajută la menţinerea unui echilibru dinamic la 
nivelul chakrei coroanei. 

În timpul exerciţiilor de curăţare a chakrelor, o 
atenţie deosebită trebuie acordată tehnicilor de respiraţie 
numite pranayama. Mişcarea prana de-a lungul canalelor 
nadis în corpul vital se aseamănă şi se află în legătură cu 
mişcarea aerului, atunci când respirăm; pe acest fapt se 
bazează pranayama. Atunci când respiram fără să inhalăm 
adânc aerul în piept, simţim aerul doar în zona nasului şi a 
gâtului. Dacă inhalăm mai adânc, începem să simţim aerul 
în piept. Dacă inhalăm cât de adânc putem, simţim cum 
aerul ajunge în regiunea stomacului. O formă de 
pranayama constă, pur şi simplu, în a inhala conştient şi in 
profunzime. Dacă efectuăm acest exerciţiu, ajungem în 
curând să conştientizăm toate mişcările energiei vitale de- 
a lungul canalelor nadis aflate cu aproximaţie de-a lungul 
coloanei vertebrale şi care cuprind cele mai importante 
chakre. 

Pe măsură ce respiraţia se domoleşte, iar practicarea 
pranayama are acest efect asupra respirației, se 
încetineşte si aceasta mişcare a prana de-a lungul 
canalelor nadis ce leagă chakrele importante. Astfel, vom 
conştientiza mai bine mişcarea prana; conştientizăm, de 
fapt, momentul dintre două colapsuri cuantice ale mişcării 
prana. In aceste momente, are loc o activitate de 
procesare la nivel inconştient, iar posibilităţile cuantice ale 
mişcării prana se pot inmulti. In acest mod, se poate 
realiza colapsul unor noi miscari ale prana si, de 
asemenea, cresc sansele producerii unor salturi cuantice 
creative. Cu cat se produc mai multe salturi cuantice, cu 
atat miscarea pranica devine mai echilibrata (ceea ce 
inseamna si echilibrarea chakrelor). 

Dupa cum am mentionat si mai devreme, medicina 
chakrelor ne ofera o psihologie a chakrelor cu ajutorul 


căreia terapeutul încearcă să corecteze deficienţele 
existente la nivelul minţii ce cauzează dezechilibrului 
energetic la nivelul chakrei. Uneori, această abordare este 
adecvată. De exemplu, cancerul la sân poate indica lipsa 
iubirii de sine, iar psihoterapia, cu ajutorul căreia o 
persoană îşi poate recăpăta iubirea de sine, poate fi 
eficientă. Însă, în egală măsură, este posibil să exagerăm 
avantajele psihologiei chakrelor (vezi şi capitolul 15). 

Medicina chakrelor poate avea legătură şi cu 
astrologia. Ideea este simplă. Arhetipurile care formează 
contextele funcţiilor vitale ale câmpurilor morfogenetice 
vitale pot, de asemenea, să fie „îngerii călăuzitori” care 
determină legătura dintre horoscopul unei persoane şi 
mişcările planetelor solare, a lunii şi a soarelui. Obtinem, 
astfel, indicii astrologice suplimentare legate de 
menţinerea sănătăţii, sau chiar de vindecare. 

Deşi astrologia este considerată „o escrocherie” în 
cercurile ştiinţifice materialiste, ideea necesităţii unei 
legături între exterior şi interior devine plauzibilă în 
lumina principiului întâietăţii conştiinţei. Pe viitor, ar 
trebui să căutăm să înţelegem mai bine rolul pe care îl 
deţine astrologia în ştiinţa vindecării. 

Ce trebuie reţinut din acest capitol 

Subiectul principal al acestui capitol este noua ştiinţă 
a chakrelor, care sunt puncte în corpul fizic în care 
sentimentele sunt percepute. Dacă nu sunteţi familiarizați 
cu mişcările energiei vitale la nivelul chakrelor (care dau 
naştere sentimentelor), vă sfătuiesc din toată inima să vă 
familiarizați cu aceste mişcări, ori de câte ori sunteţi 
cuprins de emoţii. 

Va încurajez, de asemenea, să executaţi anumite 
exerciţii sugerate in carte (precum cel intitulat 
pranayama), asemănătoare tehnicilor de meditaţie; în locul 
gândurilor, folosiți mişcările energiei vitale. Aceste 
exerciţii vă vor ajuta să armonizati aspectele creativ şi 
condiţionat ale corpului dumneavoastră vital. 

Medicina chakrelor se bazează pe ideea că bolile 
care afectează organele importante se pot datora unui 


dezechilibru sau blocaj la nivelul mişcării energiei vitale în 
dreptul chakrei corespunzătoare. 

Vă puteţi vindeca redobândind echilibrul mişcării 
energiei vitale în dreptul chakrelor sau eliminând blocajul 
ce a dus la suprimarea acestei mişcări (cu alte cuvinte, 
aducând în planul conştient ceea ce până atunci s-a aflat în 
plan inconştient). 

12. Putem vorbi de homeopatie? 

Încă îmi amintesc una din experienţele copilăriei 
mele, legate de miracolele homeopatiei. Eram un puşti de 
12 ani, popular, activ pe terenul de sport, bun la şcoală, 
însă extrem de nefericit din pricina unui aspect stânjenitor 
legat de trupul meu - negi. Aveam negi peste tot pe corp. 
Am încercat diverse metode de îndepărtare a acestora; 
nimic nu a funcţionat. În cele din urmă, cineva mi-a 
sugerat homeopatia. Îmi amintesc şi acum medicamentul 
pe care l-am luat, Thuja 30 x - patru pastile mici, albe, cu 
gust dulce. Trebuia să le ţin în gură până ce se dizolvau. 
După două zile, negii au căzut, pur şi simplu, de pe corpul 
meu, sau ceva de genul acesta. Eram vindecat. Eram 
uşurat. Medicamentul făcuse minuni. 

De fapt, la acel moment, nu am apreciat în totalitate 
miracolul care este homeopatia. Nu ştiam că nişte calcule 
pot demonstra cu uşurinţă că, în medie, era puţin probabil 
ca soluţia diluată Thuja, pe care o luasem, să conţină vreo 
substanţă medicinală, în accepțiunea pe care o dam 
noţiunii de ,substanta”. Din perspectivă convenţională, 
patru pastile mici de zahăr mi-au vindecat boala. 

Un astfel de „tratament cu pastile de zahăr”, 
prezentate ca fiind medicamente, astfel încât pacientul să 
creadă că medicul îi dă ceva „eficient”, poartă astăzi 
denumirea de efectul placebo. Atunci când li se relatează o 
experienţă ca a mea, cei mai multi alopati resping 
homeopatia, spunand ca nu este altceva decat efectul 
placebo. Faptul că se ştie ca o boală precum negii se poate 
vindeca cu ajutorul efectului placebo (Weil 1983) complică 
lucrurile. 

Desigur, tratamentul cu placebo pare a fi un miracol. 


Ceea ce cunoaştem despre sistemul imunitar şi despre 
mecanismele de apărare ale organismului ne ajută să 
înţelegem anumite aspecte. Boala apare atunci când 
sistemul imunitar, sistemul de apărare al organismului, nu 
funcţionează corespunzător. Efectul placebo se produce 
atunci când cresc aşteptările legate de vindecare, fapt care 
apoi declanşează mecanismele de apărare ale 
organismului, pentru ca acestea să funcţioneze din nou 
corespunzător. Dar ce anume produce această declanşare? 
Patru pastile mici de zahăr? Acesta ar fi un miracol şi mai 
mare decât homeopatia! Mintea? Dar din perspectivă 
alopată, şi acesta este un miracol, deoarece implică 
ascendenta minţii asupra materiei. 

Este homeopatia un exemplu de efect placebo? S-au 
făcut numeroase studii, iar rezultatul este încă discutabil, 
deşi am citit că anumite studii prezintă concluzii definitive 
(vezi Peller 2000). De aceea, haideţi sa reformulăm 
întrebarea. Este homeopatia eficientă? Poate fi eficientă, 
luând în considerare observaţia corectă a alopatului că, în 
anumite cazuri, nu este administrată nici măcar o moleculă 
din substanţa medicinală? Şi dacă este eficientă, cum se 
explică acest lucru? 

În cele ce urmează, voi prezenta o teorie plauzibilă 
legată de homeopatie (pentru o introducere bună la 
literatura deja existentă, a se citi Vithoulkas 1980, Ullman 
1988). O astfel de teorie se poate construi cu uşurinţă, o 
dată ce acceptăm existenţa corpului vital şi a legăturii 
acestuia cu fizicul - şi anume, faptul că organele fizice nu 
sunt altceva decât reprezentări ale câmpurilor 
morfogenetice existente la nivelul corpului vital. 

Ar trebui, acum, să devin ceva mai sistematic şi să vă 
prezint cele două axiome de bază ale homeopatiei, 
descoperite de întemeietorul acesteia, Samuel 
Hahnemamm. Prima axioma este „similarul vindecă 
similarul” (similia similibus curantur, în latină). Dacă o 
anumită substanţă medicinală produce un anumit număr 
de simptome într-un organism sănătos, atunci substanţa 
respectivă, administrată sub formă homeopatică (foarte 


diluată), va acţiona ca remediu pentru o persoană bolnavă 
care prezintă aceleaşi simptome. 

Un exemplu, pentru care am ales primul studiu de 
caz al lui Hahnemann asupra „similarul vindecă similarul” 
va clarifica acest lucru. În timp ce traducea o carte scrisă 
de William Cullen, Hahnemann şi-a dat seama de faptul că 
scoarţa arborelui de chinină, sau chinina poate fi utilizată 
în tratamentul malariei, deoarece chinina este „amară”. 
Invocarea acestei proprietăţi a chininei ca explicaţie i s-a 
părut absurdă lui Hahnemann, aşa că acesta a început să 
experimenteze singur, luând doze mici din substanţa 
respectivă, deşi era o persoană sănătoasă: 

Am făcut un experiment şi am luat de două ori pe zi 
patru drahme” de chinină. Labele picioarelor, vârfurile 
degetelor de la mână etc, au devenit reci la început; mă 
simţeam vlaguit şi moleşit; am început apoi sa am 
palpitatii, iar pulsul mi-a devenit greoi şi încet; agitaţie 
insuportabilă, tremurat, slăbiciune la nivelul membrelor; 
apoi senzaţia de zvâcnire a capului, roseata în obraji, sete; 
pe scurt, rând pe rând au apărut toate simptomele 
caracteristice febrei intermitente, deşi fara frisoanele 
obişnuite. 

În câteva cuvinte, deşi erau obişnuite şi mai ales 
caracteristice - mintea înceată, acel tip de rigiditate a 
membrelor, dar, mai presus de toate, senzaţia neplăcută de 
amorteala, ce pare a se instala in periost!0, la nivelul 
fiecărui os al corpului - toate aceste simptome şi-au făcut 
apariţia. Acest paroxism dura două sau trei ore de fiecare 
dată şi reapărea numai dacă repetam doza; am întrerupt 
experimentul şi m-am simţit bine (citat în Grossman 1985. 
p. 60). 

Chiar şi astăzi, cercetătorii medicinei homeopate fac 
propriile „demonstraţii”, mai mult sau mai putin în aceeaşi 
manieră în care Hahnemann a făcut acel prim experiment. 


91 drahmă=4,36 grame. 

10 Periosiul reprezintă membrana fibroasa albicioasa care înconjura 
osul ca o teaca, cu excepţia suprafeţelor sale articulare. Periostul. 
îndeosebi cel al tibiei sportivilor, poate fi sediul unei inflamații. 


Luaţi o substanţă pe care aveţi motive să o consideraţi 
medicinală si administraţi-o unor subiecţi sănătoşi care îşi 
vor nota toate simptomele care apar. Aceste date empirice 
devin apoi parte a unei Materia Medica pe care doctorii o 
pot consulta pentru a găsi leacul similar care vindecă 
similarul pentru o boală ce se manifestă prin simptome 
similare. 

Din perspectivă alopată, această axiomă nu este 
deloc inacceptabilă. Hipocrate a scris, „Similarul produce 
boala, iar administrarea similarului vindecă boala”. In 
medicina alopată sunt utilizate vaccinuri ce se bazează pe 
o idee similară. Însă practicienii alopati nu cred, nu pot sa 
creadă, că acest principiu similarul vindecă similarul este 
universal valabil. Iar aici medicul alopat are dreptate, 
deoarece exemple de încălcare a acestei reguli în alopatie 
pot fi găsite în fiecare zi; aspirina, de pildă, elimină 
durerea de cap, dar este neplăcută - „neasemănătorul 
vindecă asemănătorul” - în ceea ce priveşte simptomele. 

A doua axiomă a homeopatiei este cea care-i dă cea 
mai mare bătaie de cap alopatului materialist. Această 
axiomă poartă denumirea de „mai puţin înseamnă mai 
mult”: cu cât diluăm mai mult substanţa medicinală în apă 
(utilizând un procedeu special, descris mai jos), cu atât 
mai mare este efectul. Aşa cum am specificat şi mai 
devreme, gradul de diluare pe care homeopatii îl prescriu 
în mod curent este foarte mare, sub aspect material. 

O parte substanţă medicinală este diluată în nouă 
părţi soluţie de apă şi alcool. Acest amestec se agită foarte 
bine (,,scuturat”, ca să folosim termenul tehnic) de 
aproximativ 40 de ori; după aceea, nouă părţi sunt 
înlăturate, iar partea rămasă este din nou diluată în soluţia 
de apă şi alcool. Amestecul rezultat este „scuturat” din 
nou, acest procedeu putând fi repetat de nenumărate ori, 
dând naştere unui medicament a cărui putere poate fi 
notată cu lx, 3 x, bx, 30 x, 200 x, şi aşa mai departe. 

Motivul pentru care medicii alopati desconsideră 
homeopatia este acela că, după un anumit număr de 
diluări, este aproape imposibil din punct de vedere 


matematic să identifici chiar şi o moleculă din 
„medicamentul” respectiv. 

Dacă suntem un pic tehnici, putem demonta punctul 
de vedere aparent valid al alopatului. Există o lege în 
chimie, legea lui Avogadro, care spune că un „mol” (care 
înseamnă echivalentul în grame al greutăţii moleculare a 
unei substanţe) din oricare substanţă conţine aproximativ 
1024 molecule din substanţa respectivă. Astfel, după ce un 
mol dintr-o substanţă medicinală a fost diluat de 24 x (ceea 
ce, din punct de vedere chimic, înseamnă un coeficient de 
diluare de 10 - 24), este imposibil să rămână măcar o 
moleculă din substanţa medicinală respectivă. 

Insă ambele axiome ale homeopatiei pot fi justificate 
dacă luăm în considerare existenţa corpului vital. Din 
această perspectivă, sistemul imunitar este reprezentarea 
fizică a „planului” vital pentru apărarea organismului 
împotriva antigenilor interni sau externi. Boala indica 
faptul că această reprezentare fizică, în forma ei curentă, 
nu funcţionează corespunzător. Este posibil ca această 
disfunctie să se datoreze unei nereguli existente la nivelul 
,»planului” vital însuşi (un dezechilibru al mişcărilor 
relevante ale energiilor vitale). Dacă acest lucru se 
întâmplă, remediul constă în suplimentarea energiei vitale 
corespunzătoare pentru a reface „planul” vital din sistem. 

Dar ce înseamnă „energia vitală corespunzătoare” 
pentru tratarea corpului vital? Similarul vindecă similarul. 
Dacă substanţa medicinală a generat într-un organism 
sănătos aceleaşi simptome ca cele ale organismului bolnav, 
înseamnă ca mişcările energetice ale substanţei 
medicinale şi mişcările relevante ale energiei vitale a 
organismului, (aflate în dezechilibru), rezonează într-un 
anume fel. Mişcările energetice ale substanţei medicinale 
pot fi apoi utilizate pentru a corecta dezechilibrul 
mişcărilor energetice relevante ale persoanei bolnave. 

Principiul „puţin înseamnă mai mult” este, de 
asemenea, justificabil. Substanțele medicinale sunt de 
multe ori toxice la nivel fizic. Dacă tratamentul se aplică în 
plan vital, fizicul nu este important, aşa că de ce să 


administram organismului substanțe toxice inutile? 
Diluarea este perfect justificată: eliminăm „corpul fizic” al 
medicamentului, în timp ce aspectul vital al acestuia 
rămâne intact. 

După cum am menţionat, homeopatii folosesc o 
tehnică foarte elaborată de agitare a amestecului, înainte 
de a continua diluarea. Chiar şi acest fapt devine acum 
plauzibil. Probabil că, utilizând această tehnică, energia 
vitală, corelată înainte cu latura fizică a medicamentului 
singur, se extinde acum asupra întregii soluţii de apă şi 
alcool. (Cum? Probabil că prin intermediul intenţiei 
conştiente a  preparatorului, toată această acţiune 
contribuind la declanşarea intenţiei respective!) 

Faptul că intenţia conştientă poate avea o contribuţie 
este indicat şi de capacitatea unor homeopati de a 
„administra” remediul pe calea gândului, intenţia fiind 
aceea de a imprima pe corpul vital al pacientului tiparul 
energiei vitale a plantei corespunzătoare (sursa remediului 
homeopat). Uimitor este faptul că pacienţii sunt astfel 
vindecati, dovedind puterea cauzalitatii descendente, chiar 
şi atunci când aceasta nu se aplică spaţial. 

Homeopatia dă o dimensiune interesantă medicinei 
corpului vital. Pot fi utilizate ca tratament nu doar plantele 
„benefice” ale medicinei Ayurveda şi remediile tradiţionale 
chineze, ci şi substanţele „dăunătoare” (adică nocive) ale 
medicinei alopate. 

Homeopatia mă face să iau în considerare problema 
alimentelor homeopate: nu putem, utilizând procedeul 
homeopat al diluării, realiza concentrate alimentare de 
energie vitală pe care să le luăm ca suplimente 
alimentare? Acest lucru ar putea fi util, deoarece în ziua de 
astăzi, cu toate produsele de tip fast food, alimentele 
ţinute în frigider sau congelate, nu cred că primim hrana 
adecvată la nivel vital, ceea ce înseamnă că alimentele 
homeopate ar putea fi o soluţie. 

Poate nu credeţi, dar există câteva date în sprijinul 
acestei idei. In mijlocul crizei de petrol din anii '70, 
Stanley Rice şi colaboratorii săi au folosit microdoze dintr- 


un anumit îngrăşământ pentru a determina creşterea 
recoltei. In limbaj homeopat, diluarea a fost de 9 x, dar 
chiar si asa, rezultatele publicate au aratat ca productia de 
rosii si porumb dulce, tratate astfel, a crescut cu 30, 
respectiv 25 la suta. 

Si inca ceva. Am observat ca suplimentele proteice 
pe care le utilizeaza vegetarienii pentru a-si echilibra 
aportul de proteine nu sunt atat de eficiente precum 
alimentele ce contin proteine, cum ar fi tofu. Sunt convins 
că aceasta se datorează faptului că suplimentele proteice, 
în timp ce sunt extrase din alimentele originale ce conţin 
proteine, pierd toată energia vitală a alimentului respectiv. 
De aceea, pentru a obţine efectul maxim, trebuie să 
suplimentăm suplimentul, iar aici un produs homeopat 
care să înlocuiască energia vitală asociată alimentului din 
care sunt extrase suplimentele proteice ar fi minunat. 

Problema individualitatii 

Pe scurt, homeopatia nu diferă chiar atât de mult de 
alopatie, dacă acceptăm faptul că este un tip de medicină 
utilizat pentru corectarea dezechilibrelor energiei vitale, la 
fel cum alopatia încearcă să vindece dezechilibrele 
corpului fizic. De fapt, dacă ne gândim la modalităţi de a 
găsi medicamentul potrivit pentru o anumită afecţiune, 
alopatia presupune mai degrabă ideea de şansă, spre 
deosebire de principiul „similarul vindecă similarul” al 
homeopatiei. 

Mai există un aspect al homeopatiei similar 
principiilor din Ayurveda (şi medicina tradițională 
chineză). Leacurile homeopate sunt utilizate şi pentru 
afecţiuni ce ţin de constituţia fiecăruia, afecţiuni pe care 
oamenii tind să le accepte ca parte din structura lor fizică. 

De exemplu, mulţi oameni au o tendinţă spre 
obezitate din copilărie, pe care învaţă să o accepte. Pe 
măsură ce aceste persoane se apropie de vârsta mijlocie, 
obezitatea poate deveni o problemă de sănătate mai mult 
decât înainte. Un program bine stabilit de alimentaţie nu 
ajută; curele de slăbire nu ajută. Mai există vreo 
modalitate de a slăbi în afară de intervenţia chirurgicală 


drastică la care se ajunge în alopatie şi care constă în 
eliminarea unei părţi din intestinul subţire? Dacă sunteţi 
într-o astfel de situaţie şi mergeţi la un homeopat, acesta 
vă poate întreba „Vă simtiti mâinile lipsite de vlaga?”, 
examinându-vă, apoi, mâinile. Doctorul vă poate, de 
asemenea, întreba dacă „sunteţi fricos din fire”. Dacă aveţi 
toate aceste trei simptome, există o speranţă pentru 
dumneavoastră. Doctorul vă va prescrie Calcarea Carb. Şi 
iată! Fără schimbări majore în regimul alimentar şi fără un 
program drastic de exerciţii fizice, puteţi începe să 
pierdeţi în greutate (Ballentine 1999). 

Substanţa medicinală de bază din Calcarea Carb este 
calcarul, acelaşi calcar precum roca sedimentară din care 
este alcătuită o bună parte din învelişul Pământului. După 
cum, fără îndoială, ştiţi, rocile sedimentare şi viaţa pe 
Pământ au un trecut comun, există o legătură între aceste 
roci şi energia vitală. Şi probabil că cele trei simptome 
menţionate mai sus corespund unui dezechilibru la nivelul 
energiei vitale ce poate fi corectat cu ajutorul energiei 
vitale ce provine din Calcarea Carb! O dată ce corpul vital, 
câmpurile morfogenetice, au fost „corectate“, organele 
corpului fizic, reprezentările câmpurilor morfogenetice, 
vor fi, de asemenea, vindecate fără efort şi vor funcţiona 
normal, fără să mai dea naştere poftelor care fac imposibil 
orice regim alimentar pentru aceste persoane obeze. 

Totuşi, observați că un pacient Calcarea Carb se 
poate asemăna cu o persoană kapha, însă există diferenţe 
semnificative între aceştia. Conform Ayurveda, o persoană 
cu un prakriti de tip kapha va avea, în general, o 
constituţie robustă, însă acea persoană va fi echilibrată şi 
va avea o fire veselă, nu temătoare. De aceea, un prakriti 
de tip kapha, atâta timp cât este prakriti, homeostază 
naturală, este bun. Putem vorbi de o afecţiune, de o boală 
ce trebuie tratată, doar în cazul în care apare un 
dezechilibru care afectează prakriti. Inchistarea (a te 
închide precum o scoică) şi teama indică o deviere de la 
nivelul natural al prakriti de tip kapha, situaţie în care 
homeopatia reprezintă un remediu oportun. 


În homeopatic aspectul individual este important, la 
fel ca şi toate simptomele. Am înţeles de la început că 
boala poate avea cauze subtile, ce nu pot fi descoperite cu 
ajutorul instrumentelor fizice, de aceea simptomele sunt 
singurele indicii referitoare la aceasta. 

Medicii alopati ai secolului al nouăsprezecelea 
credeau, la fel ca şi doctorii conventionali de astăzi, ca: 

1. Bolile sunt evenimente ce au cauze determinabile. 

2. Clasificarea bolilor trebuie făcută în funcţie de 
cauzele pe care acestea le au. 

3. Simptomele indică aceste cauze. Astfel, acele 
simptome direct legate de cauze sunt mai importante 
pentru prescrierea tratamentului decât cele a căror 
legătură cu cauzele este mai îndepărtată. 

Acestor aspecte, Hahnemann le-a opus argumentele 
sale homeopate: 

1. Boala este epuizarea forţelor vitale. 

2. Cauza interna a acestei epuizari nu poate fi 
cunoscută. 

3. Bolile nu pot fi clasificate în funcţie de cauzele lor 
interne. 

4. Bolile pot fi cunoscute doar în funcţie de 
simptomele pe care le au; astfel, toate simptomele sunt la 
fel de importante. 

Atunci când homeopatia va forma un tot împreună cu 
Ayurveda şi medicina chineză, iar corpul vital va fi mai 
bine înţeles, cred că vom putea face o clasificare a bolilor 
corpului vital, în funcţie de cauzele „interne” existente la 
nivelul corpului vital. Sigur că, din pricina dinamicii 
cuantice a corpului vital, diagnosticul va presupune 
întotdeauna un grad însemnat de intuiţie. Dezvoltarea 
unor astfel de abilităţi intuitive de diagnosticare este, de 
fapt, marea provocare a medicinei corpului vital. 

Însă până atunci, este bună strategia pe care o 
propune homeopatia şi care constă în studierea atentă a 
tuturor simptomelor, nu doar a celor evidente, care 
provoacă suferinţă. Această strategie ajută la identificarea 
amprentei energetice a acelei substanţe medicinale care 


va rezona cel mai bine cu amprenta energetică aflată în 
dezechilibru a fiecărui pacient. 

Ideea de bază aici este aceea că trecutul specific al 
condiţionării noastre (legat, probabil, de reincarnari 
succesive) este cel care individualizează corpul vital. 
Atunci cand mişcările energiei vitale nu sunt 
corespunzătoare, determinând apariţia bolii la nivel fizic, 
există, cu siguranță, o amprentă individuală a 
dezechilibrului energetic. 

Vă voi relata propria mea experienţă legată de 
tipurile de întrebări personale pe care medicii homeopati 
le adresează uneori, pentru a stabili un diagnostic. Imi 
dădea mari dureri de cap o anumită afecţiune (nu-mi mai 
amintesc natura acesteia după atâţia ani). In timpul 
întrevederii mele cu un homeopat, una din întrebările pe 
care mi le amintesc a fost „Atunci când mergi, ţi se lovesc 
frecvent labele picioarelor una de cealaltă, desi 
neintentionat?” Şi într-adevăr, aşa se întâmpla, cu toate ca 
nu aş fi făcut niciodată legătura dintre acea simptomă şi 
boala mea. Oricum, medicul priceput mi-a prescris un 
medicament eficient. 

Legea vindecării stabilită de Hering 

Medicina este o ştiinţă dificilă, deoarece în acest 
domeniu, spre deosebire de cel al fizicii şi al chimiei, 
relaţia cauză-efect pare a fi mai subtilă. De exemplu, 
atunci când într-un anumit mediu există viruşi care produc 
gripă, unii oameni se îmbolnăvesc, însă alţii nu. Acelaşi 
lucru este valabil şi în cazul infecțiilor cauzate de anumite 
bacterii. Unii contractează boala cu uşurinţă, alţii nu. 

In general, alopatii pun acest tip de deosebire de la o 
persoană la alta pe seama imunitatii persoanei respective, 
idee ce bineînţeles că nu poate fi cuantificată, nici măcar 
verificată. Homeopatii, începând cu Hahnemann şi apoi 
îndeosebi cu Constantine Hering, denumit uneori părintele 
homeopatiei americane, adoptă o altă direcţie. Pentru 
homeopati, originea bolilor se află în corpul vital. 

Ceea ce noi numim imunitate nu este decât o măsură 
a echilibrului cu care funcţionează energiile vitale. Dacă 


acest echilibru este perturbat, vor apărea simptome ale 
dezechilibrului care premerg simptomelor mai pronunţate 
ce apar în momentul în care boala este evidentă. 

În alopatie sunt tratate doar aceste din urmă 
simptome ce se manifestă la nivelul corpului fizic. După 
aceea, simptomele iniţiale, insistă homeopatii, se retrag in 
„plan secundar”, dându-ne falsa senzaţie de bine. Aşadar, 
homeopaţii clasici nu recomandă suprapunerea 
tratamentelor alopat şi homeopat. Aplicând tratamentul 
homeopat, simptomele mai pronunţate vor fi, de asemenea, 
eliminate, deşi ceva mai lent. Însă apoi avantajele 
homeopatiei, spre deosebire de alopatie, devin evidente: 
după ce simptomele pronunţate dispar, vor începe să 
dispară şi simptomele iniţiale. Simptomele dispar în 
ordinea inversă apariţiei. Aceasta este legea vindecării 
stabilită de Hering. 

Este această lege justificată? Hering a definit şi 
motivul pentru care legea este justificată şi care rămâne 
esenţial corect, chiar şi pentru noul model de ştiinţă în 
interiorul conştiinţei: vindecarea cu tratament homeopat 
începe cu partea cea mai „profundă” a organismului şi 
continuă cu părţile mai superficiale. Cuvântul „profund” se 
referă la corpul vital, iar cuvântul „superficial” la corpul 
fizic. Deoarece părţile superficiale - reprezentările - se 
vindecă mai repede decât dezechilibrele vitale, simptomele 
superficiale dispar înaintea celor profunde. 

Există vreo bază care să susţină afirmaţia că 
tratamentul alopat poate dăuna pacientului? Rămân, într- 
adevăr, ascunse simptomele mai profunde atunci când 
aplicăm un tratament alopat pentru a elimina simptomele 
superficiale? Răspunsul la ambele întrebări este da. Un 
tratament alopat poate elimina simptomele fizice, 
superficiale, dar numai în detrimentul corpului fizic, 
afectând inclusiv rolul acestuia de realizare a 
reprezentărilor. Astfel corpul fizic nu va putea face 
reprezentări adecvate ale dezechilibrelor prelungite ale 
corpului vital, ceea ce va duce la o discrepanta cronică 
între „planurile” vitale şi reprezentările lor la nivelul 


corpului fizic. Această discrepanta este ceea ce noi 
percepem ca durere, element ce însoţeşte obligatoriu 
bolile cronice (vezi şi capitolul 14). 

Homeopatia clasică versus homeopatia modernă 

Voi încheia acest capitol vorbind pe scurt despre 
homeopatia „modernă” - un produs al şcolii franceze. 
Atunci când homeopatia a fost oficial cooptată în Franţa, 
homeopatii recunoscători (asemenea medicilor ayurvedici 
moderni) au făcut numeroase concesii de ordin principial, 
cea mai mare fiind aceea de a elimina din vocabular 
noţiunea de „forţă vitală”. De asemenea, nu era 
considerată greşită utilizarea simultană a tratamentelor 
alopat si homeopat. In plus, ideea prescrierii unui 
medicament homeopat pentru fiecare individ în parte a 
fost abandonată, fiind înlocuită cu o combinaţie de câteva 
remedii. Aceste schimbări au redus diferenţele dintre 
homeopatie si alopatie, slăbind, astfel, şi rezistenţa 
practicienilor alopati. 

Sper ca, avand o stiinta adecvata a homeopatiei, la al 
carei inceput sunteti acum martori, interesul pentru 
versiunea apologetica moderna a homeopatiei va disparea. 
Homeopatia este medicina corpului vital; altceva nu poate 
fi si nici nu ar avea sens. Acest lucru trebuie inteles clar de 
către toţi. Însă, datorită recunoaşterii în cadrul ştiinţei a 
importanţei corpului vital, în special in metafizica 
medicinei, homeopatia isi poate redobândi gloria 
anterioară. Alopatia este, fără îndoială, vătămătoare; acest 
fapt este valabil chiar şi în cazul tratamentelor simple, 
care-i dovedesc eficacitatea, ca, de pildă, tratamentul cu 
antibiotice, pentru o infecţie produsă de o bacterie. Dacă 
am putea evita remediile abuzive ale alopatiei, iar acest 
fapt este posibil în toate situaţiile în care viaţa nu este 
pusă în pericol, şi am imbratisa remediile mai blânde, dar 
fundamentale ale homeopatiei, practicile de vindecare ar 
avea de câştigat. 

Un personaj care întruchipează un medic într-una din 
piesele lui Moliere spune „Este mai bine să mori după 
reguli, decât să te vindeci împotriva regulilor”. Sper că am 


dat suficientă plauzibilitate unui model ştiinţific de 
homeopatie, pentru a dovedi că homeopatia nu este 
„împotriva regulilor”. Adepții alopatiei ar putea sta linistiti 
acum. Desigur, avem nevoie de metode mai eficiente decât 
cele pe care le avem în prezent, pentru a stabili cauza 
exactă şi tratamentul potrivit şi mai sunt multe de făcut 
pentru a perfecta homeopatia, însă daca esentialul este 
înţeles, aşa cum pare a fi, suntem, oare, departe de detalii? 

Concluzii 

Am ajuns la următoarele concluzii legate de 
homeopatie; sper că sunteţi de acord cu mine. 

Homeopatia este medicină a corpului vital. Dacă nu 
acceptaţi existenţa corpului vital, homeopatia şi principiul 
său „mai puţin înseamnă mai mult” nu vor reuşi decât să 
vă zăpăcească. Dacă acceptaţi corpul vital, nu numai că 
veţi înţelege de ce mai puţin înseamnă mai mult, dar veţi şi 
rămâne uimit de cât de pertinentă este homeopatia ca 
sistem de medicină. 

Să nu aveţi niciun dubiu, homeopatia este medicină 
cuantică. Principiul cuantic al corelatiei non-locale este 
esenţial pentru a înţelege cum sunt preparate si 
administrate medicamentele homeopate. 

Homeopatia, ca şi Ayurveda şi medicina tradiţională 
chineză, este medicină individualizată, cu o singură 
diferenţă semnificativă legată de principiile operaţionale. 
Spre deosebire de Ayurveda şi medicina chineză, 
homeopatia, fidelă întemeietorului ei Hahnemann, a ales 
să rămână strict empirică, fără a se abate de la ideea că 
bolile nu pot fi clasificate în funcţie de cauzele interne şi 
pot fi cunoscute doar prin intermediul simptomelor. 

Unii gânditori (vezi, de exemplu, Coulter 1973) 
consideră că aceasta aderenta strictă la empirism este o 
virtute şi că homeopatia este cea mai ştiinţifică dintre 
toate sistemele medicale, deoarece este strict empirică. 

Dar, după cum Einstein i-a spus lui Heisenberg, ceea 
ce noi vedem depinde de teoriile pe care le utilizăm pentru 
a ne interpreta observaţiile. Empirismul strict este un 
miraj şi trebuie să dezvolti o teorie pentru a face ştiinţă. 


Consider că, pe măsură ce căpătăm experienţă în legătură 
cu corpul vital, vom începe să înţelegem problema 
individualitatii mai bine decât reuşim în prezent în 
Ayurveda şi în medicina tradiţională chineză. Unele dintre 
succesele spectaculoase ale homeopatiei în identificarea 
unor remedii individuale, pe baza a ceea ce acum numim 
simptome „neobişnuite”, vor fi atunci justificate si din 
punct de vedere teoretic. 

PARTEA A TREIA 

Medicina minte-corp 

13. Minte cuantică, înţeles şi medicină 

Medicina minte-corp nu-şi poate găsi o justificare 
până când nu înţelegem faptul că aceasta nu este o 
consecinţă a principiului minte mai presus de trup, ci o 
consecinţă a principiului conştiinţa mai presus de trup. 
Atât trupul, cât şi mintea, sunt posibilităţi cuantice ale 
conştiinţei. 

Atunci când undele de posibilitate sunt colapsate, 
conştiinţa se foloseşte de minte pentru a da un înţeles 
unora dintre realităţile fizice colapsate. O parte din aceste 
realităţi (creierul) realizează şi o reprezentare a intelesului 
mental. Dacă înţelesul pe care mintea îl da unui stimul - 
care în alte condiţii ar fi neutru din punctul de vedere al 
intelesului - este discordant, lipsindu-vă de starea de bine, 
aveti grija. Poate aparea boala. Dar si constiinta are 
capacitatea de a schimba înţelesul mental, ceea ce 
inseamna ca vindecarea este, de asemenea, inclusa in 
sfera de actiune a constiintei. Aceasta este vindecarea 
minte-corp. 

Am prezentat pe scurt aspectele ce vor fi abordate in 
restul cartii. Detaliile sunt extrem de fascinante. Sa ne 
gandim, de exemplu, la natura cuantica a mintii. Exista 
vreo dovada ca mintea este un corp cuantic? Exista. Pentru 
dovezi, luati in considerare modurile de miscare ale mintii 
- gandurile. 

Fizicianul David Bohm, care a scris una dintre 
primele carti despre mecanica cuantica in perioada de 
dupa al doilea Razboi Mondial, a avut nevoie doar de un 


exemplu al principiului cuantic al incertitudinii. Amintiti-va 
că principiul incertitudinii poate fi formulat astfel: în cazul 
unui obiect material cuantic, putem măsura simultan, cu 
maximă acuratețe, fie poziţia, fie momentul mecanic, dar 
nu ambele. Exemplul la care s-a gândit Bohm poate fi 
folosit şi ca un principiu al incertitudinii pentru mişcarea 
gândului: în ceea ce priveşte gândul, putem determina fie 
conţinutul (caracteristica), fie direcţia gândului 
(asocierea). Focalizarea asupra unuia dintre aceste aspecte 
afectează irevocabil măsurarea celuilalt. Incercati şi veţi 
vedea. 

Dacă ne concentrăm asupra conţinutului (ca atunci 
când repetăm acelaşi lucru în minte, ca pe o mantra), 
pierdem direcţia spre care era îndreptat gândul. Dacă 
asociem liber, mai târziu nu ne vom putea aminti 
conţinutul gândului. În mod clar, psihiatrii ar trebui să aibă 
cunoştinţe despre principiul incertitudinii aplicat 
gândurilor. 

Aşadar, în cazul gândurilor, conţinutul şi asocierea 
sunt variabile complementare ce satisfac un principiu al 
incertitudinii. Acest fapt indică o dinamică cuantică legată 
de originea gândului. 

De ce este perceput universul fizic ca fiind exterior, 
iar universul mental ca fiind interior? Nu există o diferenţă 
mai semnificativă decât aceasta între minte şi fizic. Putem 
acum înţelege această diferenţă pe baza naturii cuantice a 
minţii. Argumentul este acelaşi pe care l-am prezentat şi în 
cazul corpului vital (vezi capitolul 8). Să recapitulăm. 

Elementul crucial, în acest punct, este să 
recunoaştem, precum Decartes, faptul că corpul fizic este 
res extensa, corp cu extensiune şi de aceea, supus 
împărţirii. Cu alte cuvinte, universul fizic se caracterizează 
prin împărţirea în micro şi macro, acesta din urmă fiind 
format din mai multe micro. 

În universul fizic, nu avem acces direct şi conştient la 
micro. Vedem micro doar cu ajutorul macro, al 
instrumentelor de măsurat de care ne folosim. Există, însă, 
o răsplată. O dată realizată măsurarea şi aleasă o anumită 


valoare a indicatorului instrumentului de măsurat, dintr-un 
număr infinit de posibilităţi macro, indicatorul nu-şi 
schimbă poziția, favorizând incertitudinea cuantică. 
Undele sale de posibilitate sunt foarte lente, aproape de 
punctul certitudinii, o certitudine ce poate fi împărtăşită 
de mulți observatori. În consecință, obiectele fizice sunt 
percepute ca parte a unei realități comune, o realitate 
externă conştientizată. 

Însă mintea, res cogitans, este lipsită de extensiune, 
este o singură entitate. Este asemenea mediului infinit al 
fizicianului, în care pot exista unde, iar gândurile sunt 
astfel de unde. Totusi, în universul mental nu există nicio 
distintie micro/macro. Astfel, gândurile sunt percepute 
nemijlocit, fără ajutorul vreunui instrument, însă pentru 
aceasta plătim un preţ. În primul rând, faptul că o 
persoană percepe un obiect al gândului afectează obiectul 
gândului, în virtutea principiului incertitudinii, astfel încât 
este imposibil (în mod firesc) ca o altă persoană să 
perceapă în acelaşi fel acelaşi obiect al gândului. 
Gândurile sunt personale, de aceea sunt percepute în 
conştiinţă ca fiind interioare. 

În al doilea rând, lipsa distinctiei micro/macro in 
planul gândurilor face imposibilă crearea unor instrumente 
de măsurare cuantică în interiorul unei „ierarhii incalcite”. 
Aşadar, mintea poate exista independent de creier, însă 
mişcările acesteia pot fi înregistrate şi percepute în 
conştiinţă doar atunci când sunt corelate cu un creier fizic. 

O altă dovadă a naturii cuantice a gândurilor o 
reprezintă telepatia, in care două gânduri (aproape) 
identice sunt simultan colapsate în doi subiecţi corelati, 
aflaţi în locuri diferite, între care nu există nicio legătură 
spaţială. Au devenit cunoscute şi experimentele legate de 
vederea de la distanţă, în care, de exemplu, un spiritist 
priveşte o statuie într-o piaţă dintr-un oraş, iar un alt 
spiritist, aflat într-o încăpere şi corelat cu cel dintâi, 
desenează o imagine a statuii. 

O dovadă însemnată a naturii cuantice a gândului 
este discontinuitatea, evidentă în fenomenul creativităţii. 


Deoarece creativitatea este un aspect important al 
vindecarii, vom vorbi despre aceasta mai detaliat. 

Creativitatea cuantica 

Ce este creativitatea? Daca va ganditi cu atentie la 
aceasta întrebare,  înţelegeţi creativitatea ca fiind 
descoperirea a ceva care deţine o valoare nouă. Apare însă 
o problema: cum definim noţiunea de „nou“? Noul în 
creativitate se referă fie la un înţeles nou într-un context 
nou, fie la un înţeles nou într-un context vechi sau o 
combinaţie de contexte. Observati diferenţa dintre context 
şi înţeles: contextul redă înţelesul cuvintelor în propoziţii 
de genul „Eşti orb dacă nu vezi că înţelesul se află în afara 
materiei”. sau „Helen Keller era oarbă şi nu putea vedea”. 

Creativitatea presupune conştiinţă, altfel cine ar 
percepe noul înţeles sau valoare a produsului creaţiei 
(Goswami 1996)? 

Poate materia să proceseze înţelesul? Priviţi 
Guernica de Picasso sau orice altă pictură. Din punct de 
vedere material, tot ce vedeţi este pânză, vopsea, molecule 
şi alte asemenea - niciun înţeles nicăieri. Atribuiti un 
înţeles picturii cu mintea, după cum le-a demonstrat cu 
multă plăcere biologul Roger Sperry (1983) fizicaliştilor. 

Puteţi înţelege acest lucru dacă faceţi o analogie cu 
calculatorul. Experții în calculatoare identifică creierul cu 
ceea ce poartă denumirea de hardware a unui calculator, 
iar mintea cu ceea ce se numeşte software. Nu este nevoie 
să propunem existenţa separată a minţii, din moment ce, 
în ceea ce priveşte calculatorul, partea numită software 
poate fi inclusă în hardware - atunci hardware este 
software. Această abordare „hardware este software, 
creierul este mintea” deţine, însă, o greşeală esenţială. 

După cum am arătat într-un capitol precedent, 
calculatoarele sunt maşini de procesat simboluri, nimic 
mai mult decât simboluri care acţionează asupra 
simbolurilor. Conţinutul semantic al simbolurilor, înţelesul 
operaţiilor software, se află în mintea programatorului. Vă 
puteţi întreba, de ce nu păstrăm anumite simboluri care să 
ne redea înţelesul simbolurilor? Dar atunci am avea nevoie 


de alte simboluri care să ne redea înţelesul simbolurilor 
care redau înţelesul şi tot aşa, ad infinitum. lată consecinţa 
teoremei descoperite de marele matematician Kurt Goedel: 
orice sistem matematic suficient de bine pus la punct este 
incomplet dacă pretinde că este pertinent din punct de 
vedere logic (Banerji 1994). 

Aşadar, procesarea intelesului presupune existenţa 
minţii, pe lângă materie, care reprezintă doar înţelesul 
mental. Mâinile unui sculptor prelucrează gipsul adus din 
Paris, însă imaginea mentală a ceea ce vrea să sculpteze 
este cea care-i ghidează acţiunea. 

Când putem spune că încercarea noastră de a 
sculpta, de a picta, de a compune o partitură, de a realiza 
un studiu ştiinţific este creativă? In mod obişnuit, 
gândurile respectă un model condiţionat, model ce 
decurge pascu-pas din contextele pe care le cunoaştem, 
generând, astfel, modalităţi similare de gândire şi calcul. 
Însă un model de gândire pas-cu-pas nu duce la un act 
creativ, la descoperirea unui înţeles nou într-un context 
nou. 

Lui Arhimede i s-a cerut sa verifice daca 0 coroana de 
aur era facuta din aur adevarat. A putut masura masa 
coroanei; daca ar fi putut masura si volumul, atunci 
raportul dintre masa si volum ar fi indicat o valoare numită 
densitate, valoare unică în cazul aurului. Arhimede 
cunoştea toate aceste lucruri. Problema creativă pentru 
Arhimede era că nimeni în acele timpuri nu ştia cum să 
calculeze cu exactitate volumul unui solid asimetric, fără a- 
1 deforma. Se spune că, într-o zi, în timp ce făcea baie, 
Arhimede a intrat în cada plină cu apă, iar apa s-a 
revărsat. Astfel i-a venit lui Arhimede ideea că volumul 
coroanei poate fi determinat prin scufundarea acesteia în 
apă şi măsurarea volumului apei care se revarsă. Arhimede 
a fost atât de încântat de descoperirea făcută, încât se 
spune că a ieşit gol pe străzile Siracuzei, strigând „Evrika, 
evrika!” - „Am descoperit, am descoperit!” 

Aceasta a însemnat descoperirea unui nou context, în 
care poate fi analizat echilibrul corpurilor într-un fluid care 


le menţine la suprafaţă. Descoperirea a fost bruscă, a fost, 
practic un salt cuantic discontinuu în gândirea lui 
Arhimede. În descoperirile de genul celei făcute de 
Arhimede nu există etape intermediare: cu câteva clipe în 
urmă, gândul respectiv era de neconceput; acum este. 

Dificultatea descoperirilor rezidă în faptul că saltul 
către un context nou presupune de multe ori un salt către 
un model de gândire cu totul nou. Un singur gând nou nu 
este de ajuns. Trebuie să vedem o nouă configuraţie a 
intelesului, precum şi contextul nou care să justifice 
aceasta. Astfel, procesarea realizată la nivelul 
inconştientului - procesarea fără colaps şi, în consecinţă, 
fără conştientizarea  distincţiei subiect-obiect - este 
importantă. 

Doar procesarea inconstienta - procesare neinsotita 
de colapsul fiecărui nou gând în conştiinţă - poate genera 
proliferarea posibilităţilor de gândire contextuală nouă. 
(Oricum, un singur gând, izolat, nu ar avea sens). Doar 
atunci când un întreg model de gândire nouă în cadrul 
unui context supramental nou se apropie de posibilitate, 
vom putea recunoaşte modelul respectiv şi face saltul 
cuantic cu mintea. Simultan, prin colaps, apare o stare la 
nivelul creierului, ce realizează o hartă a noului context 
mental, o reprezentare. 

Ca să vă dau un exemplu de creativitate, vă voi spune 
cum se produc în evoluţia biologică salturile cuantice 
menţionate anterior. Ideea este simplă: variațiile 
(mutatiile) genetice sunt procese cuantice (Elsasser 1981, 
1982). Nu sunt evenimente concrete, ci produc 
suprapuneri de posibilităţi, adică de unde de posibilitate. 
Dacă conştiinţa ar produce colapsul undei de posibilitate a 
fiecărei mutații cuantice în actualitate, variaţia obţinută ar 
fi aproape cu siguranţă respinsă, deoarece mutaţiile 
individuale rareori se dovedesc a fi benefice. In schimb, 
conştiinţa aşteaptă până ce se acumulează multe 
posibilităţi şi se formează o configuraţie pe care conştiinţa 
o recunoaşte. 

Când o recunoaşte? Atunci când ea rezonează cu 


ideile codificate in „planurile” vitale pe care Rupert 
Sheldrake (1981) le numeşte câmpuri morfogenetice. 

O dată realizată reprezentarea unui gând la nivelul 
creierului, activarea ulterioară a acestuia duce 
întotdeauna la gândul corelat. Astfel se dezvoltă 
repertoriul nostru însuşit de contexte, care ne defineşte 
ego-ul. 

Descoperirea unui înţeles nou într-un context nou 
poartă denumirea de creativitate fundamentală, deoarece 
asta înseamnă, de fapt, creativitate. Totuşi, putem vorbi şi 
de o „copie” slabă a creativităţii, în ceea ce poartă 
denumirea de creativitate situationala sau invenţie. 
Creativitatea situationala este invenţia unui înţeles nou 
într-un context vechi sau o combinaţie de contexte vechi. 
Acest tip de creativitate este foarte util atunci când ne 
confruntăm cu o situaţie in care avem de solutionat o 
problemă. În evoluţia biologică, atunci când o specie se 
confruntă cu schimbări de mediu, cum face faţă? 
Adaptându-se - dezvoltând trăsături noi folosindu-se de 
sursa de contexte însuşite anterior, rezervorul de gene. 
Puteţi recunoaşte aici teoria lui Darwin. Teoria lui Darwin 
nu este o teorie a evoluţiei, ci o teorie a adaptării. 

În cazul creativităţii situationale, este nevoie de 
conştiinţă (altfel cine ar vedea înţelesul nou?), dar nu 
neapărat şi de salturi cuantice discontinue. 

În ambele tipuri de creativitate, imaginaţia este 
importantă, deoarece şi în imaginaţie încercăm să ieşim 
din limitele contextuale de gândire cunoscute. Imaginaţia 
înseamnă gânduri noi şi prin imaginaţie sunt realizate 
reprezentările acestora la nivelul creierului. Nu este 
creativitate fundamentală, deoarece nu presupune 
discontinuitate, dar este un pas către creativitate. 

Inteles şi medicină 

Am citit o istorisire despre un tânăr aflat într-o 
dispută permanentă cu prietena lui pe teme de sexism. 
Într-o zi, în timp ce se certau, în culmea enervării, tânăra l- 
a numit porc. Acesta a plecat furios şi, în timp ce conducea 
pe un drum străjuit, de o parte şi de alta, de pajişti, a 


trecut pe lângă el o altă maşină, la volanul căreia se afla o 
femeie. Chiar în clipa când a trecut pe lângă el, fără să-şi 
poată explica, tânărul a auzit-o pe femeie pronuntand 
cuvântul „porc”. Bărbatul s-a simţit ofensat, s-a enervat şi 
a intrat cu maşina într-un tufiş aflat pe marginea drumului, 
ca să descopere că acolo se afla un porc ce se odihnea în 
linişte. În mod evident, cearta cu prietena lui i-a oferit 
tânărului un context pentru a atribui un înţeles cuvântului 
„porc”, pe care nu l-a putut suporta. 

Nimic din lumea fizică nu are vreun înţeles intrinsec; 
nimic din ceea ce vedem, auzim, atingem, gustăm sau 
mirosim nu are înţeles intrinsec. Un om de pe stradă 
pronunţă nevinovat cuvântul „porc” atunci când vede acest 
animal, iar un altul interpretează sensul cuvântului ca fiind 
„porc misogin”, se simte revoltat şi provoacă un accident. 

Pe lângă cel fizic, există şi universul vital al 
sentimentelor. Sunt sentimentele - mişcarea energiei vitale 
- însoţite de înţeles intrinsec? Nu. Cine atribuie înţeles 
sentimentelor noastre? Mintea. Doar mintea ne ajută să 
procesăm înţelesul. Acesta este rolul minţii. 

Încerci să-ţi calmezi prietenul, care este irascibil - 
există un dezechilibru energetic la nivelul celei de-a treia 
chakre a acestuia. Observi, deodată, că a reuşit să te facă 
şi pe tine irascibilă. Ce s-a întâmplat? S-a produs un 
schimb de energie vitală între chakra ombilicului său şi a 
ta, un transfer non-local, bineînţeles. Mintea ta a 
interpretat in mod automat acest dezechilibru ca fiind 
irascibilitate, astfel incat si tu devii irascibila. 

Are mintea vreun rol in medicina? Sigur ca are. 
Modul in care interacţionăm cu si interpretam universurile 
fizic si vital din jurul nostru depinde de intelesul mental pe 
care îl atribuim stimulilor cu care interactionam. lar 
intelesul poate avea consecinte dezastruoase asupra 
sănătăţii noastre. 

Idee: există în Biblie o istorisire foarte cunoscută. Pe 
vremea când Petru şi restul Apostolilor propovăduiau 
Evanghelia şi întemeiau Biserica Creştină, foarte mulţi 
oameni îşi vindeau casa şi donau câştigurile pentru 


această cauză dreaptă. Vai! Doi dintre aceştia, Anania şi 
soţia sa Safira, au păstrat pentru ei o parte din acest 
câştig. Atunci când Petru a aflat acest lucru, l-a certat pe 
Anania astfel: „Cum de-ai pus în inima ta lucrul acesta? Nu 
oamenilor ai minţit, ci lui Dumnezeu”. Se spune că, la 
auzul acestor vorbe, Anania a murit. Soţia sa a avut 
aceeaşi soartă atunci când Petru i s-a adresat. 

Idee: acesta este un caz real publicat într-un jurnal 
medical. John a fost supus unei mastectomii, pentru a i se 
îndepărta nişte abcese urât mirositoare localizate la nivelul 
mamelonului drept, din pricina cărora nu putuse munci 
deloc pentru ceva vreme. Deşi operaţia a fost un succes, 
iar John nu suferea de nicio boală de inimă, acesta a 
suferit un atac de cord după operaţie. A supravieţuit şi s-a 
întors acasă. Însă, după spusele soţiei sale, bărbatul era 
atât de răvăşit, încât tot nu şi-a putut relua munca. 

Lucrurile s-au înrăutățit atunci când de Halloween, 
urătorii i-au distrus cutia poştală şi un umbrar pe care el îl 
construise. După spusele soţiei sale, când a descoperit 
aceste pagube, John a căzut în depresie. S-a uitat îndelung 
şi neputincios la umbrarul său preferat, a spus că nu se 
simte bine şi s-a întors să intre în casă. Nu a mers nici 20 
de metri, când s-a prăbuşit. După alte cinci minute era 
mort. 

Cauza morţii a fost fibrilatie ventriculară, însă, 
conform cercetătorilor care au studiat cazul lui John, 
fibrilatia ventriculară a fost declanşată de sentimentul de 
neputinţă şi disperare al bărbatului, ce se acumulase de 
ceva timp. Este acel sentiment ce apare atunci când nu 
putem atribui niciun înţeles vieţii noastre. „A nu avea 
niciun înţeles înseamnă a muri”. este subtitlul capitolului 
în care medicul Larry Dossey (1991) relatează această 
întâmplare. Carl Jung a spus că lipsa intelesurilor este 
acelaşi lucru cu boala. Ce înţeles atribuim, chiar şi ce 
înţeles nu atribuim evenimentelor din viaţa noastră ne 
influenţează sănătatea. 

Importanţa intelesului pentru sănătate şi boală reiese 
şi din maniera în care abordăm boala. Variază destul de 


puţin de la o persoană la alta, nu? Când eram tânăr şi mă 
aflam sub stresul permanent legat de construirea unei 
cariere în fizică, ori de câte ori contractam o răceală sau o 
gripă, mă simţeam un pic deprimat din pricina faptului că 
eram nevoit să-mi neglijez munca. Sunt sigur că acest 
sentiment a influenţat însănătoşirea mea. 

Aveam un prieten care era relaxat în privinţa unei 
răceli sau gripe şi „se bucura” de vacanţa pe care acestea 
i-o pricinuiau. 

Dossey (1991) vorbeşte în acelaşi mod despre 
experienţa sa din Vietnam. Pentru unii, boala reprezenta o 
povară şi un motiv de depresie, însă pentru mulţi dintre 
camarazii săi, care doreau să plece din Vietnam, o boală 
severă era binevenită, deoarece le oferea prilejul de a se 
întoarce acasă. 

În mod similar, Henry Beecher, care s-a ocupat cu 
cercetarea fenomenului durerii, a constatat că, în timpul 
celui de-al Doilea Război Mondial, soldaţii grav răniţi 
aveau deseori nevoie de un mic ajutor (precum morfina) 
pentru a face faţă durerii. Motivul este acelaşi ca în cazul 
celor din Vietnam. Soldaţii s-au simţit atât de usurati că nu 
sunt nevoiţi să facă faţă ororilor războiului; pentru ei, rana 
însemna eliberarea din război. 

Cum este corpul nostru fizic influenţat în mod 
concret de către minte şi înțeles? Cercetările 
demonstrează că acest lucru se produce prin intermediul 
sistemului nervos autonom, acea parte a sistemului nostru 
nervos care este involuntară. Cum influenţează mintea şi 
înţelesul sentimentele noastre, proces pe care eu îl numesc 
mentalizare? Acest lucru se petrece prin intermediul 
sistemului nervos autonom şi al conexiunilor 
psihoneuroimunologice recent descoperite. Capitolul 
următor abordează această problemă. 

14. Mintea ca „distrugător”. 

Când am susţinut examenul de master în Calcutta, 
India, nu mă simţeam deloc pregătit; am devenit foarte 
neliniştit. Cu cât mă pregăteam mai mult, cu cât studiam 
mai mult, cu atât mai neliniştit deveneam. Apoi, cu o zi 


înaintea examenului, am început să am palpitatii la inimă 
care nu se mai opreau. În cele din urmă, cu acordul 
familiei, a trebuit să renunţ la a susţine examenul. După 
aproximativ două ore de la luarea acestei decizii, 
palpitatiile au încetat in mod miraculos. 

Aceasta a fost prima mea experienţă legată de efectul 
minţii asupra corpului, efecte catalogate uneori „mintea ca 
distrugător”. Există numeroase astfel de efecte. De 
exemplu, mulţi oameni spun că, atunci când se simt cu 
moralul la pământ sau deprimati, sunt mai predispusi la 
răceală sau o altă afecţiune; putem trage concluzia că 
acest lucru se întâmplă deoarece depresia face ca sistemul 
imunitar al acestor persoane să fie vulnerabil. 

Nu numai că mintea are efecte periculoase asupra 
sănătăţii, dar mintea altei persoane vă poate ucide dacă 
propriile dumneavoastră convingeri permit acest lucru. 
Cercetările au demonstrat că pe acest fapt se bazează 
practicile voodoo (Dossey 1991). 

Există, din fericire, şi efecte minte-corp denumite 
„Mintea ca vindecător” (discutate în capitolele care vor 
urma), aşa încât putem vorbi şi de o „recompensă” din 
partea minții. Însă ambele fenomene, „mintea ca 
distrugător” şi „mintea ca vindecător” indică foarte bine 
acţiunea minţii asupra corpului; sunt recente în medicina 
Occidentală (Pelletier 1992) şi încă privite cu suspiciune 
de către medicii occidentali convenţionali. 

Care este motivul pentru care lumea medicală 
occidentală nu se grăbeşte să accepte şi să înţeleagă 
îmbolnăvirea sau vindecarea minte-corp? Motivul poate fi 
redat cu un singur cuvânt: dualism. Pentru un medic din 
Occident, medicina minte-corp este asociată cu imaginea 
unei minţi duale, separate de trup (adică un suflet separat 
de trup) care acţionează asupra trupului. Acest argument 
nu poate fi acceptat, deoarece în alte domenii ale ştiinţei 
(fizică şi biologie), dualismul a fost eradicat, în favoarea 
unui monism bazat pe materie - totul este materie (inlusiv 
cele aflate în relaţie cu materia, energia şi câmpurile de 
forţă). 


Astfel, mintea este considerată o parte a trupului - în 
special creierul, în această acceptiune, ideea că mintea 
acţionează cauzal asupra trupului este circulară - trupul 
acţionează asupra trupului fără o cauză! îmbolnăvirea (sau 
vindecarea) minte-corp nu poate fi acceptată din pricina 
acestei circularitati şi scindări a logicii. 

Pentru a mia oară, în accepțiunea metafizică, în care 
ştiinţa există în interiorul conştiinţei, mintea poate exista 
separată de trup, fără a fi vorba de dualism. Nu cu mult 
timp în urmă, la întrebarea „Ce este mintea?”, un om de 
ştiinţă ar fi răspuns „Nu mă interesează”. Iar la întrebarea 
„Ce este materia?”, omul de ştiinţă ar fi răspuns „Alung-o 
din minte”, amintindu-vă de caracterul circular al modului 
de abordare a acestor probleme. Dar nimic mai mult. 

Atât mintea, cât şi materia sunt posibilităţi cuantice 
din care conştiinţa poate alege. „Ce este mintea?” Omul de 
ştiinţă de astăzi răspunde „Mintea constă în acele 
posibilităţi ale conştiinţei care, atunci când sunt colapsate, 
vă oferă un înţeles şi experienţa gândirii”. Iar la întrebarea 
„Ce este materia?”, acelaşi om de ştiinţă răspunde 
„Materia constă, de asemenea, în acele posibilităţi 
cuantice ale conştiinţei care, atunci când sunt colapsate, 
vă oferă senzațiile fizice ale vazului, pipăitului, auzului, 
mirosului şi gustului”. Conştiinţa este, în mod evident, 
mijlocitorul interacțiunii dintre minte şi trup, caz în care 
putem vorbi de îmbolnăvire şi vindecare minte-corp. 

Există în prezent destule cărţi bune despre medicina 
minte-corp (vezi, de pildă, Pelletier 1992; Goleman şi Gurin 
1993), însă cele mai multe dintre acestea nu expun o 
viziune clară. Există o tendinţă în aceste cărţi de a „se 
învârti” în jurul ideii existenţei unei conştiinţe potente din 
punct de vedere cauzal şi a unei minţi separate şi 
independente de creier. Sper că paralelismul psihofizic pe 
care l-am expus aici corectează această problemă. 

Cum poate fi mintea „distrugător”. 

Haideţi să fim mai sistematici şi să discutăm în 
detaliu dovezile solide ce susţin ideea că mintea poate fi 
cauza îmbolnăvirii. Însă înainte de toate, ce vrem sa 


spunem prin faptul că mintea cauzează îmbolnăvirea? 

In termeni cuantici, mintea ajută conştiinţa sa 
proceseze înţelesul. Astfel, boala se poate datora unor 
reprezentări necorespunzătoare în corpul fizic (modelul 
alopat). În modelul de medicină minte-corp, boala se poate 
datora şi procesării eronate la nivel mental, ce imprimă un 
înţeles eronat evenimentelor fizice si mentalizeaza 
sentimentele - dă un înţeles sentimentelor neutre din 
punctul de vedere al intelesului. 

O mare parte a informaţiilor referitoare la boala 
minte-corp (boală psihosomatică) susţin legătura acesteia 
cu stresul. In primul rând, trebuie să definim câţiva 
termeni. Un factor cauzator de stres este un agent extern, 
cum ar fi moartea unui membru al familiei, o problemă de 
matematică sau un examen, o slujbă plicticoasă, şi aşa mai 
departe. Stresul este modul in care o persoană 
reacţionează la un factor de stres, adică înţelesul mental 
pe care persoana respectivă îl atribuie factorului de stres 
şi felul în care mentalizează sentimentul asociat reacției la 
factorul de stres. 

Sigur că, într-o anumită cultură, înțelesurile devin 
întrucâtva fixe, ceea ce înseamnă că stresul asociat multor 
factori comuni de stres generează o reacţie similară în 
cazul mai multor persoane, astfel încât putem vorbi despre 
o reacţie medie. Un studiu important realizat de Richard 
Rahe (1975) măsoară un astfel de stres mediu în „unităţi 
de schimbări de viaţă” (usv) - gradul de schimbări în viaţa 
de zi cu zi pe care un factor de stres le presupune. De 
exemplu, conform studiului lui Rahe, o afecţiune minoră 
are un nivel de stres de 25 usv, în timp ce moartea 
partenerului de viaţă înregistrează 105 usv. 

Stresul poate fi cauza unui atac de cord. Astfel, chiar 
şi stresul aparent uşor, precum cel provocat de un examen, 
poate ucide o persoană. Lunea mor mai multe persoane din 
pricina unui atac de cord decât în oricare altă zi. Acest fapt 
a primit denumirea de „sindromul lunea neagră”. 
Explicaţia? Luni este ziua în care revenim din weekend-ul 
în care ne-am relaxat şi în care ne gândim la cât de 


groaznică va fi munca pe care trebuie să o desfăşurăm, la 
cât de plicticoasă, dificilă, etc. 

Este renumit raportul din New England Journal of 
Medicine din 1991, care ilustrează legătura uimitoare 
dintre nivelurile de stres mental şi predispoziția la răceala 
obişnuită. În cadrul acestui studiu, psihologul Sheldon 
Cohen de la Universitatea Carnegie Mellon a injectat 
câţiva voluntari cu cantităţi măsurate de viruşi de răceală 
sau un medicament placebo inofensiv. În rândul celor care 
au primit virusul (oricare dintre cele cinci tipuri oferite), s- 
a constatat că şansele contractării unei răceli erau direct 
proporţionale cu nivelul stresului din viata persoanei 
respective (conform propriei estimări). 

Există în prezent dovezi cel puţin preliminare ale 
faptului ca stresul poate cauza boli ale sistemului 
gastrointestinal. Un exemplu îl constituie ulcerul stomacal. 
Nu contează ce spun unii alopati, că ulcerul este cauzat de 
o bacterie. Stresul poate cauza boli grave ale sistemului 
respirator (astm, de pildă) şi ale sistemului imunitar (de 
exemplu, bolile autoimune, în care sistemul imunitar atacă 
propriile celule ale organismului), chiar şi cancer. 

Cancerul înseamnă dezvoltarea nestingherita a 
anumitor celule ale organismului. Sistemul imunitar, dacă 
funcţionează normal, ar trebui să poată elimina aceste 
celule anormale. Însă mintea supusă stresului determină 
funcţionarea necorespunzatoare a sistemului imunitar, 
consecinţa fiind apariţia cancerului. Poate că aceasta nu 
este explicaţia exhaustivă a bolii de cancer, însă este un 
model plauzibil. 

Poate mintea, acţionând împreună cu creierul, să 
influenţeze sistemul imunitar? Această întrebare necesită o 
atenţie specială. 

Psihoneuroimunologia 

Doi medici renumiţi ai Greciei antice, Hipocrate şi 
Galen, au fost de părere că gândurile şi emoţiile se 
deplasează către diferitele sisteme ale organismului şi le 
influenţează în mod direct, prin faptul că interacționează 
cu acestea. Munca de cercetare avangardistă de astăzi 


atestă adevărul acestor afirmaţii; de aici preponderența 
unor termeni precum psihobiologie şi 
psihoneuroimunologie în medicina modernă. 

Imaginati-va că răspunzând unui anumit stimul, 
sunteţi furios, sunteţi foarte supărat. Mintea 
dumneavoastră atribuie un înţeles stimulului pe care l-aţi 
primit şi care vă provoacă furia. Creierul dumneavoastră 
trasează o hartă a minţii, dar poate creierul să comunice 
aceste hărţi organismului, în special sistemului imunitar? 
Răspunsul este da. Creierul face acest lucru prin 
intermediul recent descoperitelor molecule numite 
neuropeptide. Noile cunoştinţe acumulate - mintea 
influenţează creierul influenţează sistemul imunitar - au 
devenit subiectul unui domeniu complet nou, 
psihoneuroimunologia (prescurtat PNI). 

Inainte de a discuta despre PNI, ne-ar fi de ajutor o 
scurtă introducere legată de sistemul imunitar, pentru a 
înţelege de ce, înainte de PNI, acesta era considerat 
independent de creier. 

Organele sistemului imunitar mai sunt numite şi 
organe limfoide, deoarece produc limfocite, celulele albe 
ale sângelui, extrem de importante, ce mediază reacţia de 
imunitate în organism. Limfocitele sunt iniţial produse în 
măduva oaselor. Un set de limfocite, numite celule T, 
viețuiesc, în stadiul de început al dezvoltării lor, în glanda 
timus (în spatele sternului, la nivelul pieptului) pentru a 
deveni baza distinctiei ,eu-non eu”. Limfocitele se 
deplasează prin întreg organismul, de o importanţă 
specială fiind acele mici armate de astfel de celule 
menținute în stare de alertă în nodurile limfatice şi în 
splină. Sistemul imunitar apără organismul împotriva 
invadatorilor - viruşi, bacterii, orice elemente străine. 
Acest fapt pare independent de activitatea creierului. 

Surpriza a venit atunci când un neurolog de la 
Universitatea Rochester din New York a descoperit că 
toate organele ce formează sistemul imunitar prezintă 
nervi pe întreaga suprafaţă, ceea ce înseamnă că este 
posibil ca sistemul imunitar să comunice cu creierul. 


Neurofiziologul Robert Ader (1981) a descoperit că 
sistemul imunitar poate fi condiţionat în acelaşi mod în 
care se realizează conditionarea mentală. 

Cunoasteti exemplul clasic de condiţionare - studiul 
fundamental al lui Pavlov. Unui câine i se aduce de 
mâncare în timp ce un clopoțel sună. După o vreme, 
câinele salivează ori de câte ori clopotelul sună, chiar şi 
fără a i se fi adus hrana. În experimentul lui Ader, în locul 
câinilor au fost folosiţi şobolani. 

Să vedem în ce constă experimentul clasic al lui Ader, 
care l-a determinat pe acesta să inventeze cuvântul 
„psihoneuroimunologie”. Ader lucra la un experiment de 
condiţionare pavloviană, în care şobolanii erau învăţaţi să 
respingă apa îndulcită cu zaharină. În momentul în care 
şobolanii consumau apa, li se injecta un medicament 
(psihofosfamid) ce provoacă greață şi stări de vomă. După 
ce conditionarea a fost realizată, apa îndulcită era 
suficientă pentru ca şobolanilor să li se facă greață, nu mai 
era nevoie şi de medicament. Însă apăruse o complicatie 
ciudată. Se pare ca şobolanii invatasera şi să moară, în 
urma consumului de apă îndulcită. Ader a descoperit că 
medicamentul provoca suprimarea sistemului imunitar al 
şobolanilor. Ca rezultat al  condiţionării, sobolanii 
invatasera să simuleze (după ce consumau apa îndulcită) 
nu doar starea de greață produsă de medicament, ci si 
aceea de suprimare a sistemului imunitar. Suprimarea 
sistemului imunitar era factorul care-i făcea pe şobolani să 
fie predispuşi la îmbolnăvire şi moarte. 

Au urmat, la scurt timp, experimente la nivel uman. 
Unul dintre primele astfel de studii au asociat rata 
infecțiilor în rândul marinarilor aflaţi în larg cu 
evenimentele din viata lor. S-a constatat că rata infecțiilor 
era cea mai mare în rândul marinarilor celor mai nefericiti 
din pricina evenimentelor din viaţa lor. Înţelesul negativ 
generează stresul, care determină apariţia infecțiilor, ca o 
consecinţă a suprimării sistemului imunitar - un caz clar 
de psihoneuroimunologie. 

Este recunoscut faptul că stresul (de exemplu, stresul 


produs de moartea partenerului de viaţă) poate genera 
funcţionarea necorespunzătoare a sistemului imunitar, prin 
aceea că reduce numărul de celule ucigaşe T1™ ale 
acestuia. De asemenea, este foarte probabil ca suferinţa să 
fie un factor ce contribuie la apariţia cancerului la sân, în 
cazul femeilor. 

Nu vă îngrijoraţi prea tare din pricina acestei discuţii 
referitoare la efectele negative pe care le are stresul 
asupra sistemului imunitar. Nu uitaţi de efectul Maica 
Tereza, amintit mai devreme, demonstrat de studiul în care 
vizionarea unui film care o prezenta pe Maica Tereza 
îngrijându-i cu dragoste pe cei nevoiaşi, aflaţi pe patul de 
moarte, a generat îmbunătăţirea funcţionării sistemului 
imunitar, evidenţiat de creşterea indicatorului de imunitate 
(o creştere a IgA’? salivar). Şi în acest caz vorbim tot de 
psihoneuroimunologie. 

Molecule de emoție 

5 

Cine mediază interacţiunea dintre sistemul imunitar 
şi creier? în anii v70, Candance Port (1997) şi alţii au 
descoperit faptul că la nivelul creierului sunt secretate 
anumite molecule numite neuropeptide, care ajută la 
medierea analgeziei, a schimbărilor hormonale şi a altor 
reacţii la stres şi afecţiuni ce apar din cauza stresului. 

Dintre neuropeptide, probabil cele mai cunoscute 
sunt endorfinele, care se ataşează de anumite zone 
receptoare din creier şi organism (asemenea unei chei într- 
o broască). Modul în care endorfinele (sau lipsa acestora) 
pot modifica senzaţia de durere (sau plăcere) a fost ilustrat 
îndelung în presa de scandal. 

Să ne gândim la ardeiul iute. De ce este ardeiul iute o 
sursă de plăcere (de fapt, ceea ce noi percepem este o 


11 Numite astfel datorită provenientei din timus care le conferă 
proprietăţi unice. Ele distrug efectiv celulele bolnave care au fost 
invadate de un virus. 

12 Clasă de imunoglobuline secretată de glandele salivare cu rol 
important în apărarea antibacteriană şi antivirală la nivelul cavităţii 
bucale. 


senzaţie de durere amestecată cu plăcere), din moment ce, 
dacă analizăm compoziţia moleculară a acestuia, n-ar 
trebui să fie decât o sursă de durere? Răspunsul este: 
endorfinele. Cercetătorii demonstrează acest lucru folosind 
un agent de blocare a endorfinelor. Dacă ingerăm ardei 
iute împreună cu un agent de blocare a endorfinelor, 
senzaţia pe care o vom avea este una de durere pură. 

În 1979, s-a descoperit că anumite elemente 
componente ale sistemului imunitar, celulele-T limfocite, 
deţin receptori pentru o endorfină numit mentionina- 
encefalină. Această descoperire a stabilit definitiv faptul că 
neuropeptidele, precum endorfinele, sunt mediatorii 
interactiunii dintre creier si sistemul imunitar. Pe de alta 
parte, cercetatorii au constatat ca glanda timus secreta o 
substanţă numită timosin fractie 5, care stimulează 
hormonii suprarenali ce acţionează asupra sistemului 
nervos central. Endorfinele creierului se află în legătură cu 
sistemul imunitar, iar timosinul se află în legătură cu 
creierul. 

Astfel a fost stabilită dubla natură a legăturii 
psihoneuroimunologice dintre creier şi sistemul imunitar. 
De asemenea, a fost demonstrată existenţa unor legături 
similare între creier şi sistemul endocrin. 

Comportament sau mai mult decât atât? 

Jurnalistul Bill Moyers a realizat o serie de emisiuni 
TV despre medicina minte-corp (Moyers 1993) în care a 
prezentat cazul unei fete din Minnesota care s-a vindecat 
de lupus cu ajutorul ideilor lui Ader referitoare la PNI. 
Lupus este o boală autoimuna ce afectează țesuturile 
conjunctive (ţesuturi care leagă, unesc sau susţin diferite 
structuri ale organismului) şi sângele. Problema, în ceea ce 
priveşte tratarea bolii lupus, nu este aceea că nu se cunosc 
medicamente alopate care să o vindece, ci că toate aceste 
medicamente au efecte secundare periculoase. 

Conditionarea fetei s-a realizat prin asocierea 
medicamentului cu gustul de untură de peşte şi mirosul de 
trandafiri, iar pe măsură ce conditionarea se realiza, doza 
de medicament era redusă treptat. În doi ani, fata a învăţat 


să se descurce numai cu jumătate de doză şi, în cele din 
urmă, gustul şi mirosul agenţilor de condiţionare au fost 
de ajuns pentru a produce acelaşi efect ca medicamentul. 

Ce se întâmplă? Conditionarea la un stimul se 
realizează utilizând obisnuinta noastră de a percepe 
stimuli doar după multiple reflectări în oglinda memoriei. 
O dată realizată conditionarea, activarea 
comportamentului memorat, prin intermediul reflecarii in 
oglinda memoriei, stimuleaza efectul de vindecare al unui 
medicament, chiar si fara ca acesta sa fie administrat. 

Suna behavioral si rational, nu? intrebarile sunt: Cine 
invata la inceput? Cine vede intelesul? Cine exprima 
sentimente? Cine creează memoria? Cine priveşte in 
oglinda memoriei? Sinele se ascunde intotdeauna in 
spatele limbajului comportamental. 

Auzim pe cineva numindu-ne idiot şi ne înfuriem. O 
păcăleală a memoriei, cu siguranţă. Insă, daca nu 
cunoaştem înţelesul cuvântului „idiot”, nu avem nicio 
reacţie. Astfel, reacţia noastră depinde de procesarea 
mentală conştientă pe care am făcut-o prima dată 
intelesului acestui cuvânt. 

Amintirile sunt reprezentări ale intelesului mental. 
Dacă înţelegem faptul că mintea şi conştiinţa participă la 
„fabricarea” amintirilor şi la selectarea reflectărilor din 
oglinzile memoriei trecute, recunoaştem şi faptul că 
mintea şi conştiinţa pot anula efectul amintirilor. Această 
anihilare a memoriei organismului este mecanismul ce stă 
la baza unor tehnici precum terapia prin masaj si Rolfing!3 
(mai multe despre acest subiect în capitolul următor). 

Pe măsură ce mecanismul interacțiunilor dintre 
creier şi organism devine clar, devine clar şi faptul că acest 
„mecanism ” este doar un instrument de care conştiinţa se 
foloseşte. În ultimă instanţă, conştiinţa este cea care 
percepe stările sufleteşti şi modificările acestora, emoţiile, 


1 3Aceasta metodă constă în presiuni exercitate asupra întregului corp 
şi realizate cu ajutorul cotului, degetelor şi pumnului, pentru a 
remodela fascia (reţeaua de ţesuturi elastice şi subţiri) şi pentru a 
ajunge la o cât mai bună aranjare a scheletului osos. 


stresul, îmbolnăvirea şi vindecarea. Fără îndoială, unele 
dintre experienţele noastre conştiente sunt condiţionate, 
dar întotdeauna va exista loc pentru noi alegeri, pentru 
creativitate. Rolul esenţial al creativităţii în procesul de 
vindecare este discutat în capitolul 16. 

Inainte de a putea înţelege vindecarea, trebuie să 
abordăm problemele legate de modul în care oamenii 
procesează înţelesul, în special înţelesul emoţional, de 
faptul că persoane diferite procesează diferit înţelesul şi 
de modul în care acest lucru le influenţează sănătatea. 

Guna mentale şi dosha fizice create de minte 

Metoda obişnuită a partizanilor medicinei minte-corp 
este de a demonstra mai întâi pe baza datelor că mintea 
cauzează, într-adevăr, îmbolnăvirea, de a demonstra, apoi, 
pe baza unei discuţii referitoare la psihoneuroimunologie 
şi cele legate de aceasta, mecanismele prin care mintea 
influenţează trupul şi, în cele din urmă, de a prezenta 
tehnicile utilizate în medicina minte-corp. Eu cred că 
putem mai mult decât atât. 

Abordarea directă nu explică de ce nu toţi oamenii 
sunt afectaţi de îmbolnăvirea minte-corp, de ce reacţia la 
stres nu este universală. Existe date care demonstrează 
faptul că persoanele optimiste, dedicate muncii pe care o 
desfăşoară şi asupra căreia deţin controlul, şi care privesc 
factorii de stres ca pe nişte provocări ce trebuie depăşite, 
nu suferă din pricina efectelor negative ale stresului 
(O'Regan şi Hirsherg 1993). Există printre noi şi persoane 
asemenea lui Forrest Gump, varianta hollywoodiană a 
celor cu retard mental care trec prin viaţă fără să fie 
afectaţi de stres. 

Am auzit că Forrest Gump moare şi este oprit de 
Sfântul Petru în faţa Porţilor Raiului. „Nu aşa de repede, 
Forrest Gump. Sunt impresionat de faptul că ai trăit toată 
viaţa fără să cazi pradă neplăcerilor cauzate de stres, dar 
acest lucru nu este de ajuns. Trebuie să mă asigur că 
mintea ta funcţionează cel puţin la capacitate minimă. 
Trebuie să răspunzi la trei întrebări pentru a-ţi dovedi IQ- 
ul”. 


„Foarte bine, „răspunde Forrest Gump. 

„Prima întrebare, „spune Sfântul Petru. „Câte 
secunde sunt într-un an?” 

„O, e simplu, „spune Forrest Gump. „Douăsprezece”. 

Sfântul Petru este nedumerit. „Cum ai calculat?” 

„Numără şi tu. Secunda zi din ianuarie, secunda zi 
din februarie...” Forrest Gump numără în continuare. 

Sfântul Petru îl opreşte. „Bine, bine, am înţeles. 
Accept răspunsul. A doua întrebare acum. Câte zile din 
săptămână încep cu litera «m»?” 

„Trei, „răspunde Forrest Gump. 

„Cum ai ajuns la acest răspuns?” întreabă Sfântul 
Petru, nedumerit din nou. 

„Marţi, miercuri şi mâine, „răspunde Forrest Gump. 

Sfântul Petru zâmbeşte. „Bine, bine. Accept şi acest 
răspuns. Însă la aceasta a treia întrebare trebuie să 
răspunzi cum trebuie. Care este numele lui Dumnezeu?” 

„Andy, „răspunde Forrest Gump fără să ezite. 

„Cum ai ajuns la acest răspuns?” întreabă un Sfânt 
Petru exasperat. 

„Păi, am învăţat din cântările bisericeşti. Andy (în lb. 
engleză, And He”) vorbeşte cu mine, Andy („and He”) mă 
însoţeşte...” 

Sfântul Petru este uimit. „Măi să fie! Accept şi acest 
răspuns, „spune Sfântul şi deschide porţile. 

Consider că lecţiile de individualitate pe care ni le 
oferă medicina corpului vital - Ayurveda, medicina 
tradiţională chineză şi homeopatia, folosite individual - 
sunt esenţiale în acest punct. Reacţiile noastre mentale la 
factorii de stres au caracter individual. 

Apare următoarea întrebare: Cum procesăm mintea? 
Deoarece mintea este un sistem cuantic, există doar trei 
modalităţi în care o putem procesa: creativitatea 
fundamentală (capacitatea de salturi cuantice din contexte 
de înţelesuri mentale însuşite); creativitate situationala 
(capacitatea de a crea noi înţelesuri dintr-o combinaţie de 
contexte însuşite); conditionarea (utilizarea intelesurilor 
mentale cunoscute). Obtinem, astfel, trei insusiri ale 


minţii. 

Recunoaşterea acestor însuşiri ale minţii este un 
merit deosebit al filosofiei şi psihologiei indiene, în cadrul 
cărora acestea poartă denumirea de guna, cuvânt din 
limba sanscrită. Am menţionat şi mai devreme acest 
termen, în discuţia referitoare la modul în care procesăm 
corpul vital (vezi capitolul 9). Pentru a evita confuzia, vom 
folosi termenul guna mentale atunci când vorbim despre 
însuşirile mentale. Orientalii dau un nume fiecăreia dintre 
aceste însuşiri individuale. În limba sanscrită, însuşirea 
creativităţii fundamentale poartă denumirea de sattva, 
creativitatea situationala poartă denumirea de rajas, iar 
conditionarea de tamas. 

Importanţa conceptului de însuşiri cuantice (guna 
mentale) ale minţii - creativitatea fundamentală (sattva), 
creativitatea situationala (rajas) şi conditionarea (tamas) - 
poate fi acum formulată: utilizarea discordantă a acestora 
genererază anumite defecte, dosha în limba sanscrită, la 
nivelul corpului fizic, al creierului. Le vom numi „dosha 
minte-creier” (pentru a nu le confunda cu echivalentele 
acestora la nivelul corpului vital sau dosha ce apar în 
corpul fizic, ca urmare a utilizării nearmonioase a 
însuşirilor corpului vital; vezi capitolul 9). 

Nu este greu de înţeles ce sunt aceste dosha minte- 
creier. Sattva mentală hiperactiva, discordanta este 
specifică intelectualului - cel care descoperă contexte noi 
doar pentru actul gândirii în sine, nu pentru un stil de 
viaţă echilibrat. Cu alte cuvinte, intelectualul se detaşează 
de trup. James Joyce a făcut o caracterizare enigmatică 
unuia dintre personajele romanelor sale: „Dl. Duffy trăia 
un pic mai departe de trupul său”. Această propoziţie 
descrie perfect intelectualul. 

Nu ma pot abtine să nu vă spun o poveste cu 
Nasrudin, legată de discuţia anterioară. Mulla Nasrudin, 
luntraş în această poveste, transporta un pandit în barca 
sa, către o anumită destinaţie. Îndată ce au pornit la drum, 
panditul a început să-şi etaleze cunoştinţele în faţa lui 
Nasrudin, cunoştinţe de gramatică, în acest caz. Insă 


Nasrudin era plictisit şi nu încerca să ascundă acest lucru. 
Panditul se enervă şi spuse, „Dacă nu ştii gramatică, 
jumătate din viaţa ta este irosită”. Nasrudin nu luă în 
seamă această replică. După un timp, apărură probleme la 
barcă, iar aceasta începu să se scufunde. Nasrudin îl 
întrebă pe pandit dacă ştie să înoate, la care panditul 
răspunse că nu ştie, adăugând că ideea exerciţiilor fizice îl 
plictisea. Nasrudin îşi putea lua acum revanşa. Spuse, „In 
acest caz, toată viaţa ta este irosită. Barca se scufundă”. 

Rajas mentală hiperactivă generează hiperactivitate 
la nivelul creierului. Persoanele hiperactive pot fi atente 
doar pentru o scurtă perioadă de timp, deoarece 
creativitatea situationala necesita mult mai puţină atenţie 
decât cretivitatea fundamentală; de asemenea, aceste 
persoane au un stil de viaţă extrem de agitat, fiind mereu 
preocupate de desăvârşirea mentală. 

Inertia mentală exagerată, sau tamas, generează 
încetineala mentală, o amortire de bază a creierului, care 
împiedică persoana respectivă să desfăşoare activităţi de 
învăţare şi procesare la nivelul creierului. 

Asemenea dosha-elor vital-fizice, aceste dosha minte- 
creier există, de obicei, în combinaţii, dând naştere unor 
alte patru tipuri: intelectualul hiperactiv, intelectualul 
greoi din punct de vedere mental (savantul idiot), 
hiperactivul greoi din punct de vedere mental şi o 
combinaţie a celor trei. 

Deşi aceste dosha minte-creier sunt localizate la 
nivelul creierului, ele guvernează atitudinea noastră faţă 
de emoţii. Dintre persoanele aparţinând celor trei tipuri de 
dosha, numai „leneşul” din punct de vedere mental evită 
duoul minte-creier şi trăieşte în trup, la nivelul celor trei 
chakre inferioare, în special cea a inimii. Persoanele 
predominat intelectuale îşi suprimă emoţiile şi, în 
consecinţă, sunt predispuse la depresie cronică. 
Persoanele a căror dosha predominantă este de tipul rajas 
- hiperactivitate - fac parte din categoria celor expresivi; 
se enervează uşor si, în condiţii de stres, se infuriaza 
imediat şi devin ostili. Hiperactivitatea poate fi asociată şi 


cu anxietatea. 

In India, eşti nevoit să aştepţi ore în sir în 
aeroporturi, deoarece avioanele rareori sosesc la timp. 
Pentru a-mi omori timpul, uneori privesc oamenii şi este 
foarte interesant cât de repede găsesc confirmarea celor 
trei tipuri de dosha minte-creier. Unii oameni par a fi 
stăpâni pe ei, dar, dacă fi de oferă ocazia, devin imediat 
morocănoşi. Aceştia sunt intelectualii. Apoi sunt aceia a 
căror stare de agitaţie este vizibilă; aceste persoane sunt 
nerăbdătoare şi neliniştite, foarte predispuse la accese de 
furie. Aceştia sunt hiperactivii. Însă unii oameni acceptă 
situaţia şi par a fi echilibraţi. Nu trebuie neapărat să 
presupunem că aceştia au ajuns la mult râvnita stare de 
pace a minții. Nu, aceste persoane procesează 
evenimentele mai încet la nivel mental. 

Filme precum Forrest Gump par a ilustra ideea că 
doar cei cu probleme mentale pot fi fericiţi, pot fi draguti 
cu cei din jur. Afirmația anterioară se aplică, probabil, în 
cazul culturilor precum cea a Statelor Unite, deoarece 
majoritatea oamenilor din această ţară suferă de sattva 
sau rajas (sau ambele) hiperactive, deci de dezechilibru 
dosha caracteristică intelectualismului şi/sau 
hipeactivitatii, în timp ce doar câţiva se pot „bucura” de 
subtilitatile pe care le oferă tamas, încetineală mentală, la 
nivelul creierului. 

În fine, atunci când ne gândim la corectarea 
dezechilibrelor dosha minte-creier, trebuie să avem în 
vedere noţiunea de prakriti (vezi capitolul 9). Cu toţii 
detinem (datorită înclinațiilor dobândite in urma 
reîncarnărilor şi dezvoltate în primii ani de viaţă) o 
homeostază naturală a celor trei dosha, deşi domină una 
sau două dosha. Acesta este prakriti. Deviatia de la 
prakriti este cea care determina aparitia bolilor si care 
trebuie corectata. N 

Ideea generală este următoarea. În cazul 
intelectualismului excesiv, tendinţa este aceea de a 
suprima emoţiile. Hiperactivitatea excesivă generează 
tendinţa de a suprima emoţiile. Acest aspect este discutat 


pe larg în capitolul următor. 

Reacţia la emoţii 

Cum reacţionăm la emoţii? În Occident, în special in 
America, există o condiţionare culturală puternică 
împotriva manifestării sentimentelor. Manifestarea 
sentimentelor este considerată un semn de slăbiciune şi, în 
consecinţă, bărbaţii din Occident învaţă să-şi reprime 
emoţiile. In ceea ce le priveşte pe femei, pe de altă parte, 
conditionarea culturala impotriva manifestarii 
sentimentelor nu este la fel de puternica. 

Cu toate acestea, nu toti barbatii din Occident isi 
reprima emotiile. De exemplu, daca o persoana detine o 
notiune exagerata a importantei de sine, aceasta isi va 
manifesta emotiile nestingherit, fara a tine cont de 
constrangerile sociale obisnuite, ce pledeaza pentru 
„protejarea” personalităţii. Astfel de persoane pot fi 
întâlnite peste tot. Supuse stresului emoţional, persoanele 
amintite au reacţii ce pot fi uşor recunoscute, de furie şi 
irascibilitate. Putem observa aici legătura cu dosha minte- 
creier. Intelectualii reuşesc aproape în toate cazurile să-şi 
reprime emoţiile. Însă nu toţi cei a căror dosha minte- 
creier se manifesta prin hiperactivitate îşi reprimă 
emotiile. Acest lucru este valabil mai ales in cazul in care 
apare hiperactivitatea excesivă, în dizarmonie cu prakriti. 
Astfel, daca este in exces, dosha hiperactivitatii poate 
foarte usor determina manifestarea emotiilor, atunci cand 
o persoană este supusă unui stres emotional. 

Mai este ceva. Dacă suntem norocoşi, există 
întotdeauna o altă persoană care permite „ventilarea” 
emoţiilor; această altă persoană poate contribui la 
eliminarea impactului negativ al manifestării emoţiilor. În 
trecut, în societăţile tradiţionale, aceasta era regula, de 
aceea, impactul asupra sănătăţii al expresiei emoţionale 
era relativ minor. Însă acum totul se schimbă. 

Cum ne afectează manifestarea emoţiilor, atunci când 
ne confruntăm cu stresul mental şi emoţional şi când nu 
există nimeni care să ne ajute? Această problemă este, în 


prezent, bine înţeleasă (Goleman şi Gurin 1993). Reacţia la 
stres este o funcţie a sistemului nervos autonom, sistem ce 
are două componente, simpatic şi parasimpatic. După cum 
reiese din denumirea pe care o are, sistemul nervos 
simpatic simpatizează cu noi şi directioneaza schimbările 
fiziologice de care avem nevoie pentru a „supravieţui” 
stimulului responsabil pentru apariţia stresului. Sistemul 
parasimpatic controlează „reacţia de relaxare”, al cărei rol 
este acela de a reda organismului starea de echilibru. 

Cum ne afectează, aşadar, expunerea prelungită la 
stimulii ce declanşează stresul, daca permitem 
manifestarea emoţiilor, ca reacţie la excesul de dosha 
minte-creier, caracterizată prin hiperactivitate? In general, 
exprimarea emoțiilor generează un dezechilibru in 
activitatea sistemului nervos simpatic şi parasimpatic, 
consecinţa fiind aceea că sistemul rămâne într-o stare de 
excitație simpatică permanentă. 

Ce se întâmplă în acest caz? Irascibilitatea cronică şi 
tensiunea nervoasă pot genera starea de insomnie. Acesta 
este doar începutul. Irascibilitatea cronică, ce apare atunci 
când suntem presati de timp, însoţită de competitivitate, 
genereză ostilitate. În cele din urmă, ceea ce până atunci 
fusese hiperactivitate mentală, exprimată cu ajutorul 
programelor condiţionate ale creierului, se manifestă acum 
la nivelul organelor fizice, care încep să funcţioneze 
excesiv, determinând apariţia bolilor. De multe ori, boala 
se instalează doar la nivelul organului respectiv. 

Astfel, stimularea cronică, datorată manifestării 
reacţiilor emoţionale, a fost asociată în special cu bolile de 
inimă şi hipertensiunea. Însă bolile de inimă nu sunt 
singura consecință a acestei manifestări. Daca 
manifestarea se produce prin intermediul sistemului 
digestiv gastrointestinal, consecinţa este boala de ulcer. 
Dacă manifestarea se produce prin intermediul sistemului 
excretor al organismului, bolile ce apar sunt sindromul de 
colon iritabil sau dereglarea activităţii vezicii urinare. 
Dacă manifestarea se produce prin intermediul sistemului 
imunitar, generând reacţia excesivă de imunitate împotriva 


antigenilor, consecinţa este apariţia alergiilor. Dacă 
manifestarea se produce prin intermediul sistemului 
respirator, boala ce apare este astmul. Şi tot aşa. 

De ce manifestarea se produce prin intermediul unui 
anumit organ şi nu al altuia? Aceasta este întrebarea cea 
mai dificilă. Sunt convins că acest lucru are legătură cu 
reacţia corpului vital, în care se află chakrele, la nivelul 
cărora îşi au originea sentimentele. 

Să ne amintim că un anumit tip de emoţii este 
perceput la nivelul unei anumite chakre. De exemplu, 
irascibilitatea şi furia sunt percepute la nivelul chakrei 
ombilicului. Aceasta se întâmplă atunci când nu obţinem 
ceea ce dorim, atunci când suntem ofensati. Activitatea 
mentală, procesarea intelesului în funcţie de dosha minte- 
creier, amplifică sentimentul vital în dreptul chakrei 
respective. Astfel, irascibilitatea cronică se manifestă la 
nivelul organelor corespunzătoare chakrei ombilicului, de 
cele mai multe ori sub forma ulcerului peptic. 

Însă atunci când irascibilitatea cedează locul 
ostilitatii, reacţie avansată a persoanelor ce deţin o 
hiperactivitate minte-creier excesivă, unde este percepută 
energia vitală? Ostilitate înseamnă să-i priveşti pe cei din 
jur ca pe nişte duşmani, ca pe non-eu. Acest lucru se 
întâmplă atunci când energia vitală existentă la nivelul 
chakrei inimii se scurge şi se deplasează către chakra 
ombilicului. Astfel, reacţia de ostlitate duce inevitabil la 
îmbolnăvirea organelor corespunzătoare chakrei inimii. 
Dacă reacţia ostilă este îndreptată către oameni, organul 
afectat este inima. Dacă este îndreptată către mediul 
înconjurător, este afectat sistemul imunitar. 

În loc de ostilitate, nivelurile avansate de 
irascibilitate şi competitivitate pot genera şi frustrare, 
sentiment perceput la nivelul chakrei gâtului (şi care apare 
atunci când energia vitală existentă în dreptul chakrei 
gâtului este deficitară). Frustrarea creşte atunci când 
intervine acţiunea minţii. Creşterea repetată a frustrării se 
manifestă sub forma unei boli la nivelul chakrei gâtului, 
cum ar fi astmul. 


Dacă sentimentul manifestat este unul de teamă sau 
nesiguranţă, chakra afectată este chakra rădăcină. Dacă 
este amplificat de minte, acesta poate genera afecţiuni ale 
organelor din dreptul chakrei rădăcină, precum diaree şi 
sindromul de colon iritabil. 

Atunci când sentimentul manifestat are legătură cu 
chakra sexului, aşa cum este sentimentul dorinţei sexuale 
neîmplinite, amplificarea mentală generează boli ale celei 
de-a doua chakre (chakra sexului). Creşterea volumului 
vezicii urinare, ce determină apariţia unor probleme ale 
sistemului urinar în cazul bărbaţilor cu vârsta de 60 de ani 
şi mai în vârstă, este o astfel de boală. 

Reprimarea sentimentelor 

Cum ne afectează reprimarea reacției emoţionale a 
minţii? După cum bine au afirmat Freud şi alti psihanalişti, 
suprimarea sau reprimarea mentală poate fi reprezentată 
(psihanaliştii numesc această acţiune „conversiune”) sub 
forma unor anumite stări mentale ce determină apariţia 
unor (false) simptome fizice, desi neinsotite de schimbări 
la nivel fiziologic. Acest proces a primit denumirea de 
mecanism de apărare, deoarece mintea şi creierul „apără” 
organismul împotriva sentimentului de jenă, înţeles din 
punct de vedere cultural. Aceasta este, desigur, ceea ce 
iniţial a fost recunoscută drept unica boală psihosomatică - 
boală lipsită de orice bază fiziologică. (Din nefericire, 
există încă mulţi oameni care înţeleg îmbolnăvirea minte- 
corp ca fiind lipsită de consecinţe în plan fiziologic.) 

În acelaşi mod, putem încerca să creăm un model de 
boală psihosomatică „reală”. Psihiatrul John Sarno scrie, 
de pildă: 

Am constatat la pacienţii mei că psihologia de bază 
este aceeaşi în cazul conversiunii şi afecţiunilor minte- 
creier. Este ca şi cum creierul a decis că simptomele ce 
însoțesc conversiunea nu mai sunt convingătoare, ca boală 
şi, de aceea, a început să genereze anumite procese 
însoţite de reacţii fiziologice evidente. Acest lucru a 
presupus participarea sistemelor autonom şi imunitar în 
producerea simptomelor (Sarno 1998, p. 46). 


Totuşi, într-un model de acest gen, o întrebare 
misterioasă rămâne fără răspuns: Cum decide creierul, 
care este o maşinărie, să producă o reacţie psihosomatică 
şi cum alege locaţia acesteia? 

Dacă înţelegem rolul conştiinţei în procesul de luare 
a deciziei şi rolul corpului vital în alegerea locației reacției 
psihosomatice, misterul dispare. Pentru fiecare emoție 
există un echivalent la nivelul corpului vital, un sentiment 
asociat acesteia. Acest sentiment se află în legătură cu 
mişcările corpurilor vital-fizic în dreptul unei anumite 
chakre. Reprezentările fizice ale mişcărilor vitale pe care 
noi le percepem se referă la organul (ele) corespunzător 
(oare), dar şi muşchii ce învelesc organele respective. 
Atunci când mintea suprimă emoția prin intermediul 
creierului şi al legăturilor acestuia cu organele fizice, 
legături realizate cu ajutorul nervilor şi al neuropeptidelor, 
mişcările corpului vital la nivelul chakrei corespunzătoare 
sunt, de asemenea, suprimate, împreună cu programele ce 
dirijează funcționarea reprezentărilor fizice, adică 
organele. Apariția stării de boală în regiunea unui anumit 
organ, datorată unei schimbări fiziologice reale în zona 
respectivă, este cea care generează efectul somatic. 

Psihiatrul Wilhelm Reich a fost specialist în problema 
suprimării emoţiilor, consecință a intelectualismului, ale 
cărei simptome le-a descris astfel: 

„„.râs zgomotos, obraznic; strângere de mana 
exagerat de fermă; prietenie monotonă, neschimbătoare; 
etalarea cu mândrie a cunoştinţelor dobândite; repetarea 
frecventă a sentimentului nefondat de uimire, surpriză sau 
bucurie; respectarea cu rigiditate a unor opinii precise, 
planuri, scopuri; falsă modestie; gesturi ample în timpul 
unei conversații; linguşirea copilărească a celor din jur; 
lăudăroşenie în ceea ce priveşte experienţele sexuale; 
etalarea farmecului sexual; flirt promiscuu; anturaj 
pseudoexuberant... (citat în Grossinger 2000, p. 433). 

Cum abordează terapeutul un pacient cu un astfel de 
comportament? Răspunsul terapeutului reichian este prin 
confruntare. lată un exemplu: 


Pacientul poate, de pildă, să recunoască faptul că, 
într-adevăr, în trecut a manifestat dispreţ faţă de oameni, 
că unul din defectele sale este acela că este rezervat. 
Terapeutul poate răspunde, „Nu, chiar acum. Manifeşti 
dispreţ chiar în acest moment. Deşi pretinzi că participi la 
această şedinţă, comportamentul tău spune că nu faci 
decât să mă tolerezi, manifestând dispreţ faţă de mine”. 
Dacă pacientul înfuriat şi jenat neagă această afirmaţie, 
terapeutul poate răspunde, „Du mâna la gură. Buzele ti-au 
îngheţat într-un zâmbet răutăcios. Nici măcar nu le mai 
simţi”. După ce verifică, pacientul este uimit să constate că 
este adevărat. In mod automat, acesta rânjeşte prosteste. 
O metodă terapeutică poate, în acest caz, să constea în 
masarea buzelor, pentru ca pacientul să le poată simţi din 
nou (Grossinger 2000, p. 434). 

Această reprimare emoţională realizată la nivelul 
minţii, prin procesul de mentalizare - atribuirea unui 
înţeles unui sentiment şi, în acest caz, transformarea 
acestuia în ceva ce trebuie evitat - dacă devine cronică, 
generează reprimarea funcţiilor organului situat în dreptul 
chakrei corespunzătoare sentimentului respectiv. În cadrul 
acestui proces, este crucială legătura dintre creier şi 
aceste organe diferite, prin intermediul sistemului nervos 
şi al neuropeptidelor (ca şi în psihoneuroimunologie). 

Cu deosebire, dacă funcţionarea sistemului imunitar 
este inhibată, pot apărea diverse boli autoimune. Cancerul 
poate fi consecinţa funcţionării la capacitate redusă a 
sistemului imunitar. Inhibarea la nivelul chakrei fruntii 
poate genera dureri de cap şi migrene. Iar inhibarea în 
dreptul chakrei coroanei duce la depresie la nivel fiziologic 
(vezi şi Page 1992), factor ce contribuie la instalarea 
sindromului oboselii cronice. 

Totuşi, cel mai adesea, reprimarea este memorizată 
la nivelul muşchilor. Acest lucru se datorează faptului ca, 
atunci când suntem defensivi, avem tendinţa sa ne 
încordăm muşchii. În timp ce reprimăm experienţa mental- 
emoţională, reprimăm şi tensiunea musculară şi astfel nu 
relaxăm niciodată complet muşchii. În acest mod, 


reprimarea mentală se traduce prin reprimarea activităţii 
musculare. Muschii păstrează o „memorie a organismului”, 
să spunem aşa, a traumei emoţionale suprimate. Cred că 
nu greşim dacă spunem că un muşchi păstrează o memorie 
a momentului în care este fixat într-o anumită poziţie, din 
care nu se poate relaxa. 

Fizicianul Fred Alan Wolf (1986) a clarificat 
mecanismul prin care muşchii înregistrează memorie. 
Fiecare muşchi, care este un şir de celule lungi de până la 
30 cm, conţine numeroşi nuclei celulari şi numeroase fibre 
fine numite miofibrile. Miofibrilele sunt alcătuite din mai 
multe unităţi de sarcomere dispuse longitudinal de-a 
lungul axei cilindrice a muşchiului. Bioenergia muşchilor 
depinde de deplasarea liberă a ionilor de calciu. Atunci 
când un muşchi este încordat (aşa cum se întâmplă în 
situaţia în care ne apărăm de o traumă emoţională, pe care 
o suprimăm), sarcomeres sunt inundate de aceşti ioni de 
calciu. Chiar şi după ce incidentul traumatic a trecut, o 
parte a calciului în exces poate rămâne în sarcomere. 
Acest fapt duce la menţinerea stării de încordare a 
muşchiului, devenind o amintire a traumei suprimate. 

Ce înseamnă suprimarea repetată a reacției 
emoţionale, având în vedere această memorie a încordării 
musculare? Din perspectiva mecanicii cuantice, atunci 
când ne confruntăm cu acelaşi stimul, aşa cum minţii nu îi 
este permis sa colapseze anumite stări mentale de 
conştientizare a reacției emoţionale, tot astfel, respectiva 
memorie musculară nu este niciodată „colapsată”. Aşadar, 
acest muşchi nu va fi reactivat de experienţe emoţionale 
ulterioare, dacă mecanismul de apărare existent la nivel 
mental funcţionează în permanenţă. 

Se poate ca suprimarea emoţiilor în întreg 
organismul să dea naştere unor boli grave, precum 
fibromialgia, o stare generalizată de durere musculară. O 
boală legată de cea amintită anterior este sindromul 
oboselii cronice, în care principalul simptom fizic este 
oboseala generală. Dacă sentimentele sunt suprimate la 
nivelul tuturor chakrelor organismului, practic toate 


mişcările corpului vital corespunzătoare acestora vor fi 
suprimate. Acest fapt se poate manifesta sub forma unei 
lipse generale de vitalitate, ceea ce explică oboseala 
cronică. Dacă suprimarea sentimentelor are legătură mai 
mult cu zonele structurale ale organismului, în care sunt 
învelite organele, dar nu cu organele însele, atunci lipsa 
energiei vitale poate fi percepută sub forma durerii la 
nivelul întregului organism - fibromialgie. 

Să vorbim un pic despre durere. Un număr mai vechi 
al revistei Newsweek avea pe copertă un titlu mare ce 
promitea descoperiri referitoare la modul în care este 
înţeleasă durerea. Însă după ce am citit articolul, am fost 
dezamăgit. Articolul nu prezenta nicio descoperire reală. 
Fibromialgia, scria în articol, este reală, deoarece o nouă 
tehnică de vizualizare (MRI) confirmă faptul că, atunci 
când un pacient care suferă de fibromialgie strigă de 
durere, anumite regiuni ale creierului devin active. Bun. 
Însă articolul nu dezvăluie foarte mult, în afara faptului că 
este posibil să existe o legătură între fibromialgie şi 
factorul genetic. 

Durerea este interesantă deoarece, fiind un 
sentiment, trebuie să aibă o legătură cu energia vitală, 
însă nu poate fi negat nici rolul nervilor, din moment ce, 
atunci când îi amortim (anestezie locală), putem amorti şi 
durerea. Aşadar, durerea este un sentiment mentalizat, 
sentiment legat de suprimarea energiei vitale la nivelul 
oricărei regiuni structurale a organismului, pe care mintea 
îl interpretează ca durere deoarece nu este un sentiment 
dezirabil. Acest proces de mentalizare are durabilitate 
foarte mare, fiind cu siguranţă vechi de milioane de ani. 

Personalitatea predispusă la îmbolnăvire 

Putem oare vorbi de un tip de personalitate ce 
favorizează un anumit gen de îmbolnăvire minte-corp? De 
exemplu, există o legătură între coronarită şi tipul A de 
personalitate, acele persoane care reacţionează impulsiv, 
cu furie şi ostilitate, în special ostilitate, la o situaţie 
generatoare de stres. Există o legătură similară şi în cazul 
altor tipuri de boli în care mintea poate juca un rol? 


S-a scris, la un moment dat, foarte mult despre o 
posibilă legătura între cancer şi tipul B de personalitate, 
asociat incapacității de a exprima emoţii şi lipsei de 
afirmare, chiar şi stării de deznădejde. Insă o astfel de 
legătură nu a fost demonstrată clinic, fără să işte 
controverse. 

Astfel, nu există personalitate predispusa la 
îmbolnăvirea de cancer. Acest fapt poate fi înţeles. Nu toţi 
cei care deţin tipul B de personalitate se îmbolnăvesc de 
cancer deoarece, în cazul unora, tipul B de personalitate 
este apropiat de propriul prakriti, propria natură; chiar şi 
persoanele de tip A se pot confrunta cu o disfunctie a 
sistemului imunitar, îmbolnăvindu-se, astfel, de cancer, 
daca nu isi direcţionează corespunzător sentimentul de 
ostilitate. 

Pe de altă parte, este adevărat şi că nu toate tipurile 
de cancer îşi au originea la nivel mental, după cum am 
susţinut până acum. Unele tipuri de cancer îşi au originea 
la nivel vital; apar din pricina dezechilibrelor energetice 
existente în dreptul chakrei inimii. Unele tipuri de cancer 
au o cauză genetică şi poate exista un număr infinit de 
combinaţii de dezechilibre fizice, vitale şi mentale, care să 
favorizeze apariţia cancerului. 

Ideea conform căreia există un tip de personalitate 
predispus la îmbolnăvirea de cancer poate fi susţinută 
clinic (Freedman şi Booth-Kewley 1987). Freedman şi 
Bootth-Kewley au găsit motivaţia pentru a studia legătura 
specifică dintre tipurile de personalitate si astm, 
coronarită, ulcere, dureri de cap şi artrită. Aceştia nu au 
găsit multe dovezi care să susţină existenţa vreunei 
legături între oricare dintre aceste boli şi un tip de 
personalitate. În schimb, datele adunate de cei doi au 
demonstrat existenţa unui tip de personalitate predispus la 
îmbolnăvire, caracterizat prin depresie, furie/ostilitate şi 
anxietate. 

Cred că această descoperire este în acord deplin cu 
ideea referitoare la dosha minte-creier. După cum am 
menţionat şi mai devreme, unii oameni deţin o combinaţie 


de dosha  minte-creier, concretizată într-un tip de 
personalitate ce favorizează atât suprimarea sentimentelor 
(depresie), cat şi exprimarea acestora (irascibilitate, 
ostilitate şi aşa mai departe). Tot ce putem spune despre 
aceste persoane este că sunt predispuse la îmbolnăvire. 

Apare o întrebare: dacă eu am o personalitate 
predispusă la îmbolnăvire, nu înseamnă că sunt 
responsabil pentru îmbolnăvirea mea? Ar trebui, în acest 
caz, să mă simt vinovat? 

Numeroşi maeştri New Age vor spune fără ocoliş că 
noi suntem responsabili pentru propria îmbolnăvire (De ce 
te ascunzi în spatele bolii tale de inimă?), însă, în realitate, 
putem oare spune cu certitudine că boala de care suferim 
îşi are originea la nivel mental şi nu la nivel vital sau fizic? 
(Şi chiar dacă este vorba de nivelul mental, responsabilă 
este mintea condiţionată. Suntem cam neputincioşi). 
Adevărul este că, de obicei, nu ştim; nu putem şti fără 
ajutorul unei capacităţi intuitive puternice. 

În acelaşi timp, ce mă împiedică să-mi asum 
responsabilitatea pentru a mă vindeca, dacă vreau, într- 
adevăr, să mă vindec? Doar atunci cand îmi asum o 
asemenea responsabilitate pot să mă folosesc de tehnicile 
avansate ale vindecării minte-corp (vezi capitolele 15 - 17). 

Mentalizarea inutilă a sentimentelor poate dăuna 
sănătăţii 

Un sentiment este un sentiment. Nu este bun sau rău 
prin sine însuşi. Valorile pe care le atribuim sentimentelor, 
preferinţele şi antipatiile noastre, sunt create de minte, a 
cărei „sarcină” este de a da un înţeles oricărui lucru pe 
care îl poate procesa. Aceasta este o modalitate prin care 
mentalizăm sentimentele neutre din punctul de vedere al 
valorii. 

Antropologii au descoperit că unii eschimoşi pe care 
i-au întâlnit nu aveau un cuvânt pentru „furie”. Aceasta 
înseamnă că furia, ca expresie emoţională, nu făcea parte 
din universul social al acestor eschimoşi. Desigur, situaţia 
s-a schimbat atunci când eschimosii au intrat în dialog cu 
antropologii americani: au fost nevoiţi să inventeze un 


cuvânt pentru a descrie iritabilitatea şi frustrarea pe care 
le-au observat în comportamentul antropologilor. 

Să ne gândim la sentimentul de teamă. Dacă un tigru 
intră în spaţiul aflat în imediata mea apropiere, teama, 
scurgerea energiei vitale din chakrele bazei şi ombilicului, 
provoacă o creştere a adrenalinei care mă determină să 
„fug” sau (rar, în această situaţie) să „lupt” cu tigrul. 
Teama este un sentiment necesar, necesar pentru 
supraviețuirea speciei noastre, iar evoluţia darviniana a 
contribuit, fără îndoială, la transformarea acestuia în 
instinct. Dar dacă eu îmi închipui că există un tigru în 
camera în care mă aflu şi mi se face teamă? S-ar putea să 
încep să tremur şi să capăt o senzaţie de gol în stomac, din 
pricina temerii închipuite, chiar şi nivelul adrenalinei s-ar 
putea să crească, însă acesta este un exemplu în care 
mintea domină corpul vital, un exemplu de mentalizare 
inutilă a unui sentiment firesc, necesar, de altfel (vezi 
Dantes 1995). 

Dacă are loc un eveniment similar distrugerii 
turnurilor gemene de la World Trade Center din New York, 
pe data de 11 septembrie, reacţia firească imediată a new 
york-ezilor este de a se teme. Teama îi apără de pericolul 
imediat pe care evenimentele l-ar putea presupune - alte 
atacuri teroriste. Intervine, însă, reacţia media, a 
politicienilor, evenimentul este difuzat la televizor de 
nenumărate ori şi ce se întâmplă, în acest caz, cu psihicul 
oamenilor? Mulţi copii din New York, mulţi oameni din 
întreaga ţară nu au putut dormi noaptea timp de luni de 
zile, deoarece nu au putut înlătura teama legată de 
evenimentele din 11 septembrie. lată un exemplu de 
mentalizare inutilă, la scară largă, a sentimentului de 
teamă, indusă de media şi de lumea politică. 

Recapitulare 

lată cum stau lucrurile: mintea dă un înţeles atât 
fizicului, cât şi vitalului. Modul în care mintea procesează 
înţelesul depinde de cele trei însuşiri pe care le detinem 
(poate chiar din vieţi anterioare): sattva (creativitate 
fundamentală), rajas (creativitate situationala) şi tamas 


(condiţionare). Acestea creează trei dosha minte-creier: 
intelectualism, hiperactivitate si încetineală mentală in 
timpul acţiunii de procesare. 

Primele două dosha, dacă deviază de la nivelul 
prakriti, nivelul homeostatic natural, generează o tendinţă 
către suprimarea şi, respectiv, exprimarea sentimentelor. 
Ambele tendinţe pot cauza îmbolnăvirea la nivel fizic. In 
plus, mentalizarea inutilă a sentimentelor, atribuirea unui 
înţeles şi unei valori sentimentelor generate de închipuiri 
la nivelul minţii, poate fi cauza îmbolnăvirii persoanelor 
aparţinând tuturor celor trei tipuri de dosha. 

Importanţa intelesului 

Cunoscând faptul că înţelesul contribuie la 
îmbolnăvirea noastră, atunci când ne îmbolnăvim, putem fi 
tentaţi să ne gândim dacă nu cumva noi suntem cauza 
îmbolnăvirii, dacă nu cumva noi suntem vinovatii. Aveţi 
grijă, acest lucru nu va face decât să agraveze situaţia. 

Dacă înţelesul face parte integrantă din modul în 
care mintea procesează lucrurile, iar noi suntem 
neputincioşi şi atribuim experienţelor noastre un înţeles 
care favorizează îmbolnăvirea, atunci ce strategie să 
adoptăm la nivel mental? Unii spun că, din acest punct de 
vedere, cel mai bine este să ne gândim la boală obiectiv. 
Dar, după cum bine subliniază Dossey (2001), negarea 
intelesului înseamnă, în egală măsură, atribuirea unui 
înţeles, a unui înţeles negativ. 

Negarea intelesului îmbolnăvirii noastre se aseamănă 
cu negarea existenţei lui Dumnezeu, susţinută de atei. 
Dacă am putea fi cu adevărat agnostici! 

Aşadar, ce strategie să adoptăm? După cum a spus 
Epictet, „Lucrurile în ele însele sunt întotdeauna neutre, 
modul în care noi le percepem le face să apară pozitive sau 
negative”. Dacă atribuim un înţeles mental negativ unui 
eveniment, obţinem o stare incompatibilă cu starea 
noastră obişnuită de fericire. Dar dacă presupunem, în 
schimb, că interpretăm tot ce se întâmplă de aşa manieră 
încât să menţinem compatibilitatea? 

Misticul din India de Est, Swami Sivanada, a propus 


o strategie generală minunată de a face faţă minţii 
responsabile cu atribuirea intelesurilor, pe care o voi relata 
în cele ce urmează. 

Un rege avea un tovarăş/ministru pe care îl agrea 
foarte mult, mai puţin în privinţa unui aspect care-l enerva 
la culme. Ministrul avea obiceiul să spună, „Totul spre 
bine”, atunci când se întâmpla ceva, bun sau rău. Într-o zi, 
regele s-a tăiat la degetul mare al mâinii, în timp ce se juca 
cu un cuţit, iar ministrul, care era de faţă, a spus, fără 
întârziere, „Totul spre bine”. La auzul acestei replici, 
regele s-a înfuriat foarte tare şi l-a trimis pe ministru la 
închisoare. Pentru a se consola, a plecat la vânătoare în 
pădure. 

Regele trebuie să fi parcurs ceva cale, depăşind 
limitele regatului său, deoarece a ajuns în vecinătatea unui 
trib, care l-a făcut prizonier. Din nefericire pentru rege, 
acest trib avea obiceiul să ofere jertfe umane zeitatii 
adorate. Aşadar, regele a fost dus la un preot, pentru a fi 
sacrificat. În timp ce-l spăla, preotul a descoperit degetul 
tăiat al acestuia şi, deoarece persoanele care aveau 
defecte nu puteau fi jertfite zeitatii, l-a respins pe rege, 
punându-l în libertate. 

În timp ce se întorcea la palat, regele s-a gândit mai 
bine şi şi-a dat seama că spusele ministrului fuseseră 
corecte. Într-adevăr, degetul tăiat îi salvase viaţa. Aşa că, 
imediat ce a ajuns acasă, regele l-a eliberat pe ministru şi 
i-a spus, „Ai avut dreptate în privinţa mea; tot ce mi s-a 
întâmplat a fost spre binele meu, până la urmă. Dar te-am 
aruncat în închisoare pentru ce ai spus, fapt ce se pare că 
tie nu ţi-a adus niciun bine. Cum explici acest lucru?” 

Ministrul răspunse, „O, rege atotputernic. Faptul că 
m-ai trimis la închisoare mi-a salvat şi mie viaţa. Altfel, te- 
aş fi însoţit la vânătoare, aş fi fost luat prizonier şi, 
deoarece nu am niciun defect fizic, aş fi fost sacrificat”. 

Pe scurt 

În acest capitol am discutat despre felul în care 
mintea produce îmbolnăvirea. Parcurgeţi următoarele idei 
şi meditati asupra lor, aplicându-le, dacă este cazul: 


Modul în care mintea reacţionează la agenţii 
generatori de stres (factorii de stres) determină dacă 
efectul acestora va fi negativ sau nu. 

Mintea influenţează creierul, cu care se află în 
legătură prin intermediul conştiinţei. Creierul se află în 
legătură cu sistemul imunitar prin intermediul 
neuropeptidelor. Astfel, mintea, prin intermediul 
creierului, poate influenţa sistemul imunitar. 

Noi suntem cei care atribuim un înţeles stimulilor şi 
tot noi suntem cei care alegem să „îngropăm” în conştiinţă 
un stimul neplăcut. Desigur, vorbim despre noi, cei 
conditionati, însă avem posibilitatea de a alege să depasim 
starea de condiţionare, dacă dorim acest lucru. 

Modul în care procesăm înţelesul sentimentelor 
noastre depinde de tendinţele sau însuşirile minţii noastre, 
dacă avem o înclinaţie predominantă spre creativitatea 
fundamentală (sattva în limba sanscrită), spre creativitatea 
situationala (rajas în sanscrită) sau dacă predomină 
conditionarea (tamas în sanscrită). Aceste însuşiri, sattva, 
rajas şi tamas sunt guna mentale cu ajutorul cărora 
procesăm mintea cuantică. 

Dacă însuşirea dominantă necesară în activitatea de 
procesare mentală este creativitatea fundamentală, sattva, 
dosha minte-creier sau defectul dominant va fi cel al 
intelectualismului. Dacă însuşirea mentală dominantă este 
rajas, dosha minte-creier dominantă va fi cea a 
hiperactivităţii. lar dacă tamas este însuşirea mentală 
dominantă, dosha minte-creier dominantă va fi cea a 
încetinelii mentale. Dacă deţineţi o combinaţie între două 
guna mentale, veţi avea, în egală măsură, o combinaţie 
între două dosha minte-creier dominante. 

Care este (sunt) guna mentală dominantă (e) în cazul 
dumneavoastră? Dar dosha mentală dominantă (e)? 

Orice persoană sănătoasă deţine un nivel de bază 
natural (nivel homeostatic) al celor trei dosha mentale, 
numit prakriti, în limba sanscrită. Puteţi spune care este 
nivelul de bază natural al dosha mentale, în cazul 
dumneavoastră? 


Excesul de dosha minte-creier a intelectualismului 
este asociat cu suprimarea sentimentelor şi cu tipul B de 
personalitate, tip considerat, uneori, a favoriza boala de 
cancer, deşi această afirmaţie este controversată. 

Excesul de dosha minte-creier a hiperactivitatii este 
asociat cu tipul A de personalitate, toate studiile sustinand 
ideea ca hiperactivitatea poate cauza boli de inima. 

Excesul de dosha minte-creier a hiperactivitatii, dar 
si a intelectualismului, in acelasi timp, poate fi cauza unui 
tip de personalitate predispusa la imbolnavire. 

Cel mai bine este sa evităm mentalizarea 
sentimentelor - atribuirea unui înţeles sentimentelor. În 
plus, starea de sănătate presupune utilizarea cât mai puţin 
a imaginaţiei ce favorizează sentimentele negative - 
sentimente dăunătoare minţii şi fiziologiei. 

Cea mai bună strategie pentru a menţine o relaţie 
sănătoasă între minte şi creier este să vedem aspectul 
pozitiv al lucrurilor. Cultivaţi această capacitate. Vă va 
ajuta să subordonați ego-ul în favoarea sinelui cuantic. 

15. Explicarea din perspectivă cuantică a tehnicilor 
medicinei minte-corp 

Cunoscând mecanismul de producere a bolilor minte- 
corp, ideile de bază pentru prevenirea acestora ar trebui 
să fie foarte clare. Acest fapt ne poate ajuta să înţelegem 
eficienţa tehnicilor considerate în vogă astăzi. 

Tehnicile pe care le voi discuta în acest capitol sunt 
vechi de cel puţin câteva zeci de ani, iar unele dintre 
acestea sunt foarte vechi, fiind practicate de mii de ani. 
Apare însă o problemă. Din pricina faptului că aceste 
tehnici sunt foarte cunoscute, iar validitatea lor empirică a 
fost demonstrată, unii dintre noi (credulii) iau drept sigură 
validitatea teoretică a acestora. Sigur că tabăra opusă nu 
subscrie la acceptarea acestei validității; adevărul este că 
validitatea acestor tehnici, în sens teoretic, nu a fost 
niciodată demonstrată pe deplin. Voi arăta în acest capitol 
că, dacă utilizăm principiile cuantice şi principiile care 
susţin întâietatea conştiinţei, validitatea teoretică a 
acestor tehnici o va susţine pe cea empirică. 


La nivelul cel mai superficial, tratăm simptomele 
minţii, cel mai strâns legate de boală. Această situaţie este 
similară celei din medicina alopată, în care sunt tratate 
simptomele corpului fizic şi nu cele ale minţii. Ai probleme 
legate de sentimentul ostilitatii, care-ţi „cauzează” (sau 
poate îţi va cauza în viitor) afecţiuni ale inimii, atunci 
modifică-ţi comportamentul. Boala este ,,cauzata” de 
atitudinea negativă; încearcă să-ţi schimbi atitudinea 
negativă utilizând puterea gândirii pozitive. 

Sigur că, dacă sistemul tău de credinţe este 
fundamental materialist, nu vei crede în eficacitatea 
cauzală a conştiinţei, iar mintea, în opinia ta, este doar o 
componentă a creierului. În acest caz, comportamentul 
este cel care contează, iar singura ta unealtă pentru 
vindecarea minte-corp este modificarea comportamentului. 

Are rezultate modificarea comportamentului? De 
exemplu, poate fi comportamentul ostil modificat cu 
ajutorul „reprogramării” minţii? Pot gândurile bune să ne 
tina departe de gândurile violente? Ne putem convinge 
singuri să renuntam la ostilitate? Unii oameni au încercat 
să-şi schimbe astfel comportamentul violent, însă fără 
rezultate vizibile. Comportamentul violent nu se schimbă. 
Să recunoaştem: în cel mai bun caz, utilizând tehnicile de 
modificare a comportamentului, dobândim mecanisme cu 
ajutorul cărora să facem faţă situaţiilor. Ne ajută, aşadar, 
să depăşim situaţii a căror gravitate este minoră. Oricum, 
este mai bine decât nimic: ne consumă timpul, dar cam 
atât. 

Trebuie să depăşim ideea modificării 
comportamentului şi a gândirii pozitive. Să presupunem că 
acceptăm distincţia dintre minte şi creier. Să presupunem 
că facem un mic efort şi acceptăm existenţa eficienţei 
cauzale a conştiinţei - aceasta este cauzalitatea 
descendentă. Putem, apoi, permite conştiinţei şi minţii 
noastre să exploreze noi stări necunoscute încă de către 
creier, noi stări ce conţin stări de sănătate pe care să ne 
permitem să ni le imaginăm sau să le vizualizăm (dacă ştiţi 
să vizualizati). Două tipuri de terapie care vă pot ajuta sunt 


hipnoza şi biofeedbackul. 

Hipnoza şi biofeedbackul 

Ce este hipnoza? Hipnoza este puterea conştiinţei de 
a acorda atenţie stărilor minţii, în vederea schimbării 
identităţii noastre, evitând, în acest mod, cerinţele 
specifice, obişnuite, impuse eului nostru de universul fizic. 
Deoarece individualitatea eului nu este reală, ci este o 
identitate pe care conştiinţa o îmbracă, conştiinţa are, în 
mod firesc, capacitatea de a schimba această identitate. 
Aşadar, puterea hipnotismului se încadrează cu uşurinţă 
într-o ştiinţă în interiorul conştiinţei. 

Forma de hipnoză cea mai cunoscută este aceea în 
care o altă persoană (un hipnotizator) ne ajută să intrăm în 
aceste  „alte” stări mentale, preferabile experienţelor 
noastre obişnuite, inclusiv identităţii noastre obişnuite, 
însă autohipnoza, intrarea în aceste stări hipnotice fără 
ajutor din exterior, este, în realitate, mult mai cunoscută. 
De fapt, de mii de ani, maeştrii spirituali ne vorbesc despre 
modul în care evităm realitatea cu ajutorul autohipnozei, 
produs al conditionarii, care este obisnunta de a procesa 
orice lucru prin reflectarea în oglinda memoriei. 

Să presupunem că o persoană sau un stimul oarecare 
vă provoacă o reacţie de ostilitate. Să spunem că, în loc să 
adoptați o gândire pozitivă, apelaţi la autohipnoza pentru a 
intra într-o stare de relaxare profundă - este aceasta o 
strategie mai bună de modificare a comportamentului 
ostil? Răspunsul este categoric da. Astfel, hipnoza, atât cea 
indusă cu ajutorul altora, cât şi forma autoindusă, poate fi 
utilizată pentru controlarea comportamentului negativ. 

Poate fi hipnoza utilizată ca terapie pentru bolile 
minte-corp - pentru orice boală, mai precis? Din nou, 
răspunsul este afirmativ. Studiile au demonstrat ca 
practicarea regulata a autohipnozei, in special ca tehnica 
complementară, ne ajută sa controlăm durerea şi 
presiunea arterială, să menţinem o stabilitate relativă a 
funcţiilor controlate de sistemul nervos autonom, dar şi a 
nivelului glicemiei, în cazul diabeticilor, chiar să reducem 
intensitatea crizelor de astm (Goleman şi Gurin 1993). Iată 


câteva din rezultatele extraordinare ale autohipnozei. 

Pe de altă parte, dacă nu dorim să ne recunoaştem 
propria putere de imaginaţie, hipnoza nu poate avea 
rezultate. 

Din fericire, cealaltă tehnică, biofeedbackul, poate 
ajuta, practic, pe oricine, însă este nevoie de motivaţie. 
Ideea este simplă. Există numeroase funcţii 
neurofiziologice sau biologice ce pot fi monitorizate şi 
îmbunătăţite cu ajutorul unui aparat, iar datele obţinute 
pot fi feedback - (pasiv) - către persoana respectivă, prin 
intermediul oricăruia dintre cele cinci simţuri. Analizând 
feedbackul şi observând modul în care experienţele 
conştiente influenţează neurofiziologia (ceea ce este 
feedback), putem învăţa, treptat, să exercităm controlul 
voluntar asupra unora dintre funcţiile sistemului nervos 
autonom. În cele din urmă, vom învăţa să obţinem stări 
profunde de relaxare, din care ne va fi mai uşor să 
controlăm şi să reglăm funcţiile autonome, la început cu 
ajutorul aparatelor de feedback, însă, treptat, chiar şi fără 
a ne folosi de aceste aparate. 

Desigur, ideea de bază este aceea că stările 
fiziologice pot fi influențate de către conştiinţa care 
acţionează asupra stărilor mentale şi invers. Modificarea 
fiziologiei va atrage după sine o schimbare în starea 
mentală conştientă. Ideea poate părea aberantă pentru 
materialistul strict, însă ea face parte integrantă din ştiinţa 
în interiorul conştiinţei, care vede în minte şi trup două 
posibilităţi corelate ale conştiinţei. Modificarea uneia 
atrage în mod firesc modificarea celeilalte. Ca şi hipnoza, 
biofeedbackul a fost utilizat pentru tratarea unor afecţiuni 
sau probleme cronice, precum durerile de cap. 

Eliberarea memoriei 

O dată ce acceptăm ideea întâietăţii conştiinţei, este 
simplu să ne gândim la un alt tip de vindecare minte-corp. 
Conform teoriei psihanalitice, amintirea unei traume din 
copilărie este adesea „îngropată” în subconştient; mai 
târziu, procesarea la nivelul subconştientului generează un 
comportament nesănătos. Subiectul, însă, necunoscând 


cauza acestui comportament, nu poate face nimic pentru a- 
l îndrepta. 

Rolul psihanalizei în cadrul vindecării minte-corp 
este acela de a aduce astfel de amintiri din planul 
subconştientului în planul conştientului, cu ajutorul 
terapiei. Forme mai recente de psihanaliză - 
psihodinamica, de exemplu - au rolul specific de a analiza 
reacţiile emoţionale din prezent în funcţie de amintirile din 
trecut. 

Este psihanaliza eficientă? Adepții behaviorismului! 
resping uneori psihanaliza, deoarece aceasta recunoaşte, 
implicit, eficacitatea cauzală a conştiinţei dar şi pentru că, 
din perspectivă comportamentală/cognitivă, nu se poate 
face o distincţie între conştient şi subconstient. Cu ajutorul 
fizicii cuantice, putem înţelege distincţia dintre ceea ce 
psihologii numesc subconştient şi conştiinţă (vezi capitolul 
6). 


4 


Subconştientul este conştiinţa fără conştientizare, 
atunci când nu se produce niciun colaps cuantic. 
Constiinta refuză să colapseze amintirile traumatizante, 
deoarece acestea sunt dureroase. Terapia ne poate ajuta 
să diminuăm teama de durere astfel încât, atunci când 
evenimentul traumatizant este adus la suprafaţă, 
conştiinţa să poată recunoaşte şi accepta evenimentul 
respectiv. Puterea de vindecare a acestui proces poate fi 
enormă (vezi Sarno 1998). 

Am vorbit în capitolul precedent despre reprimarea 
amintirilor traumatizante în corp, sub forma unor stări de 
excitație musculară necolapsate. In cadrul practicilor 
hatha yoga, comune în India de Est, poziţiile yoga au rolul 
de a elimina tensiunea musculară necolapsată, cu ajutorul 
conştientizării acesteia. Tehnici recente, precum Rolfing, 
au fost concepute în acelaşi scop. 

Psihologia chakrelor 

Vom vorbi în cele ce urmează despre psihologia 
chakrelor. Psihologia chakrelor utilizează psihoterapia 


14Teoria care susţine că funcţionarea psihologică poate fi exprimată 
în termeni de comportamente observabile. 


pentru a îndepărta un blocaj sau un dezechilibru energetic 
existent la nivelul fiecărei chakre în parte. 

Unii psihologi merg prea departe atunci când susţin 
că toate bolile au o cauză comună; noi suntem cauza 
bolilor, prin faptul că ne confundăm intenţiile. Dar acest nu 
este posibil; ego-ul nostru nu deţine puterea intenţiei sau a 
cauzalităţii descendente. In schimb, gândurile noastre 
condiţionate amplifică necorespunzător mişcarea energiei 
vitale înspre şi dinspre chakre, agravând un dezechilibru 
deja existent la nivelul chakrelor. Psihologia chakrelor 
încearcă să armonizeze această dizarmonie. Voi descrie, în 
continuare, luând fiecare chakră în parte, modul în care 
psihologia chakrelor contribuie la vindecare (pentru 
detalii, vezi Page 1992). 

Dacă boala are legătură cu chakra rădăcină 
(sistemele de eliminare), atunci problema este aceea a 
nesigurantei, a unor „remedii” nesanatoase. Să nu uităm, 
în cultura în care trăim, ne „încărcăm” privind sex şi 
violenţă la televizor, însă acesta este un remediu 
nesănătos. Ce este un remediu sănătos? Activităţi simple 
precum grădinăritul sau mersul descult ne pot fi de ajutor, 
însă aceasta înseamnă să lucrăm cu energia vitală, la nivel 
vital. Pentru a lucra asupra dezechilibrelor energetice cu 
ajutorul minţii, putem folosi imaginaţia şi vizualizarea. De 
exemplu, inchideti ochii şi imaginati-va ca de la chakra 
rădăcină pornesc rădăcini ce ajung pana la centrul 
Pământului. 

În ceea ce priveşte a doua chakră, relaţiile sexuale ne 
pot ajuta să corectăm un dezechilibru energetic. V-aţi 
ignorat, până acum, latura feminină (dacă sunteţi bărbat) 
sau latura masculină (dacă sunteţi femeie), acele laturi pe 
care Carl Jung le numeşte anima şi animus? Pentru a 
integra laturile masculină şi feminină care există în 
dumneavoastră (proces ce echilibrează sexualitatea) în 
timpul actului sexual, vizualizati-va atât ca femeie, cât şi 
ca bărbat. Această practică poate fi efectuată chiar şi în 
afara actului sexual. 

Cât despre lucrul cu chakra ombilicului, cum faceţi 


fata amplificării mentale a furiei si a iritării, care ulterior 
devine cronică? Dacă sunteţi atenţi, veţi observa că 
nerăbdarea si iutimea sunt factori principali. De aceea, în 
acest caz, soluţia, din punct de vedere psihologic, este 
încetinirea ritmului (vom discuta mai târziu). 

Ostilitatea este diminuarea energiei în dreptul inimii, 
astfel că obiectivul major al psihoterapiei la nivelul acestei 
chakre este „extinderea” inimii. După cum obişnuia să 
sfătuiască Swami Sivanada, un maestru spiritual din India, 
care a trăit în secolul trecut, „Fii bun, fă bine”. Astfel 
obţinem „extinderea” inimii. De asemenea, iubirea de sine 
permite iubirea celor de lângă noi şi elimină ostilitatea. 

În mod tradiţional, chakra inimii este reprezentată 
simbolic ca o floare de lotus ce se deschide. Lotusul creşte 
într-un mediu noroios, de aceea este un simbol potrivit 
pentru transformarea negativului, lucru realizabil prin 
lucrul asupra chakrei inimii. 

Adesea, energia vitală a altor persoane ne afectează 
(non-spatial) chakra inimii, in special atunci cand 
manifestăm compasiune. Dacă aşa stau lucrurile, trebuie 
să încercăm să fim obiectivi şi să nu ne identificăm cu cel 
de lângă noi, aflat în dificultate (empatie). În plus, putem 
vizualiza că avem în jurul nostru un reflector care 
răsfrânge toată energia vitală primită, ori de câte ori 
interactionam cu o persoană a cărei energie vitală este 
negativă. 

Vizualizarea ne poate ajuta să impiedicam 
suprimarea sistemului imunitar. Putem, de pildă, vizualiza 
cum celulele ucigaşe T se luptă cu agenţii străini din corp 
şi îi anihilează. Eficienţa acestei tehnici este uneori 
demonstrată atunci când vizualizăm o durere de cap, pe 
care o facem din ce in ce mai mică. Într-adevăr, unii 
reuşesc să îndepărteze, pur şi simplu, durerea de cap, cu 
ajutorul vizualizării. Imaginaţia dirijată este utilizată în 
mod curent pentru eliminarea durerilor cronice şi pentru 
accelerarea procesului de vindecare şi înlăturare a 
disconfortului cauzat de  răniri (Achterberg 1985). 
Vizualizarea este utilă în lucrul cu chakrele, în general. 


În ceea ce priveşte dezechilibrul energetic existent la 
nivelul chakrei gâtului, pentru a depăşi dificultatea de 
exprimare, soluţia, din punct de vedere psihologic, este 
identificarea unor căi de manifestare a creativităţii. Dacă, 
în sfera publică, astfel de căi sunt prea greu de găsit (nu 
toţi ne naştem talentaţi), atunci încercaţi domenii mai 
restrânse in care să vă manifestaţi creativitatea. De 
exemplu, fiţi creativi lucrând în grădină, gătind, făcându- 
vă noi cunoştinţe, cântând într-un grup mic, mergând la 
dans, scriind într-un jurnal, înțelegând idei ştiinţifice. 

Atunci când încercăm să eliminăm blocajul energetic 
existent la nivelul chakrei frunţii, legat de problema 
suprimării tensiunii, întrebarea pe care trebuie să ne-o 
adresăm este: Ce mă împiedică acest blocaj să fac? 
Răspunsul, fireşte, este acela că ne împiedică să ne 
manifestăm pe deplin posibilităţile, prin aceea că ne 
afectează puterea de concentrare. (Atunci când ne doare 
capul, nu ne putem concentra). Din punct de vedere 
mental, ne luăm prea în serios, pe noi înşine şi repertoriul 
nostru de capacităţi. Trebuie să fim mai relaxaţi. Există 
numeroase alte posibilităţi de a explora; trebuie să 
învăţăm să le folosim. 

Mă bucur să pot spune că, în cadrul conferinţelor 
noastre pe tema noii ştiinţe, apelăm, în mod regulat, la 
umor şi râs. În cadrul conferinţei pe tema psihologiei 
transpersonale, desfăşurate in Assisi, Italia, 2000, am 
participat la meditații pe baza râsului timp de jumătate de 
oră, în fiecare zi. Şi cine nu l-a auzit pe Swami 
Beyondananda amuzându-se pe seama cercetătorilor New 
Age, în timpul conferinţelor „Ştiinţă şi Constiinta”, 
desfăşurate în Albuquerque? 

Pentru a îndepărta blocajul energetic existent la 
nivelul chakrei coroanei, care generează depresie, unul 
dintre cele mai eficiente mijloace psihoterapeutice este 
meditaţia (vezi  subcapitolul următor) asupra păcii 
(Goswami 2003). 

Lucrul cu chakra coroanei este foarte important. 
Amintiti-va de acel cântec eliberator din My Fair Lady. 


„The rain în Spain stays mainly in the plain'*”. În acelaşi 
spirit, „the pain of străin is mainly in the brain!6”. Acest 
fapt se datorează legăturii directe dintre creier şi minte. 
De aceea, pentru ca meditaţia asupra păcii să fie mai 
eficientă, trebuie să lucrăm cu energia vitală, apelând la 
tehnici precum hatha yoga, pranayama, taiji-quan şi altele 
(vezi capitolul 11). 

O metodă obişnuită de vindecare a tuturor chakrelor 
este sa vizualizăm, în mod regulat, energie vitală 
sănătoasă in dreptul fiecărei chakre. Amintiti-va de 
meditaţia asupra chakrelor, realizată împreună cu un 
partener, despre care am discutat în capitolul 11. 
Meditatia, care presupune, de asemenea, vizualizare, 
poate fi întrebuințată pentru vindecarea chakrelor. 


Meditatia 
La urmatorul nivel de subtilitate, daca nu suntem 
materialisti rigizi, putem analiza cauzele 


comportamentului nostru drept sursa a imbolnavirii. La 
acest nivel, suntem pregătiţi sa abordăm cauzele 
comportamentului nostru, şi anume dosha minte-creier: 
intelectualism excesiv şi hiperactivitate excesivă. 

Cum putem corecta intelectualismul excesiv? 
Intelectualismul ne îndepărtează de trup, de manifestarea 
sentimentelor. În schimb, sentimentele devin o povară, 
ceva de care ne este ruşine şi nu dorim decât să le 
suprimăm cu orice preţ. Remediul este, bineînțeles, 
satisfacerea unor nevoi ale trupului. Exerciţiile fizice sunt 
eficiente, masajul este eficient, imbratisarea celor de lângă 
noi ajută, de asemenea. 

Imbratisarea celor de lângă noi dă rezultate. Cu multi 
ani în urmă, eram un raţional. În anii '80, pe când 
practicam intens exerciţii spirituale, dosha minte-creier a 
intelectualismului, deşi nu devenise încă o problemă de 
sănătate, îmi afecta capacitatea de deschidere spirituală. 
Imi amintesc ca am participat la un seminar, iar 
coordonatorul acestuia (medicul Richard Moss) mi-a 


1 Bîn Spania ploaia cade în special la câmpie. 
16,Durerea se simte în special la nivel mental.” 


prescris „contact fizic”, administrat sub forma imbratisarii 
colegilor mei de seminar. A funcţionat. 

O tehnică complementară este meditaţia ce are drept 
scop conştientizarea sentimentelor, pentru a evita 
suprimarea acestora, ca rezultat al unei atitudini defensive 
sau strict rationale. Rationalii deţin o bună capacitate de 
concentrare. De aceea, meditaţia pe bază de concentrare 
(repetarea în gând a unei mantre, de exemplu) nu necesită 
un efort pentru aceştia. Pentru a-şi conştientiza propriul 
tip de dosha minte-creier, raţionalii trebuie sa practice, in 
plus, observarea relaxata - constientizarea obiectiva a 
tuturor fenomenelor ce se petrec în jur, asa cum 
procedează un jurat, de pildă, cu probele de judecată. 

Cum putem corecta hiperactivitatea excesivă? 
Obiectivul principal, în acest caz, este adoptarea unui ritm 
mai lent. Ce rezultate are „un ritm mai lent”? 

Faceţi un experiment. Luaţi o pauză de cafea chiar 
acum, când citiţi această carte. Nu vă grăbiţi, cartea nu 
pleacă nicăieri. Faceţi cafeaua (sau ceaiul) ca pe un ritual, 
acordând atenţie fiecărei etape. Când cafeua este gata, 
luaţi ceaşca şi asezati-va. Ridicaţi uşor ceaşca la gură şi 
luaţi o inghititura. Observati reacţia pe care o aveţi. 
„Ahhh...” Vă simtiti relaxat; vă simtiti fericit. 

Este simplu sa anihilăm, folosindu-ne de rațiune, 
sentimentul fericirii, identificându-l cu plăcerea pe care 
ne-o oferă cafeaua. Însă dacă observăm cu atenţie, nu 
cafeaua însăşi este sursa fericirii, ci extinderea temporară 
a conştiinţei. Adoptarea unui ritm mai lent este, în primul 
rând, o modalitate de extindere a conştiinţei, ce generează 
fericire. 

Intelegeti acum ce pierdeţi, fiind un hiperactiv - 
fericirea. Cu cât faceţi mai mult loc hiperactivitatii, cu atât 
mai mult veţi duce lipsa fericirii. La început, apare 
insomnia. Somnul înseamnă fericire, deoarece conştiinţa 
este neîntreruptă. Apar, apoi, problemele cu cei din jur - 
mai multă izolare şi mai puţină fericire. În cele din urmă, 
boala - izolarea este maximă. Adoptarea unui ritm mai lent 
permite evitarea izolării. 


În 1991, am fost invitat la o conferinţă pe teme legate 
de yoga, în India, pentru a susţine o prelegere despre 
conştiinţă şi fizică cuantică; mă luam prea în serios. Apoi 
unul dintre instructorii prezenţi m-a întrebat, „Ce faci 
atunci când eşti singur?” Starea interioară bună pe care o 
aveam a dispărut imediat. M-am văzut nevoit să recunosc 
faţă de mine însumi că, atunci când eram singur, eram 
agitat şi plictisit, căutând tot timpul ceva de făcut. Mi-am 
dat seama că trebuie să o iau mai încet. 

Cum putem să ne încetinim ritmul de viaţă? Putem 
începe prin a face multe pauze de cafea într-o singură zi. 
Însă principala metodă este meditaţia, însă un alt tip de 
meditaţie. 

Hiperactivitatea în rândul copiilor este des întâlnită 
astăzi, iar astfel de copii suferă, de mute ori, din pricina 
absenței capacităţii de atenţie. Sigur că acest lucru este 
valabil in situaţia in care hiperactivitatea este deja 
patologica, insa lipsa capacitatii de atentie este o 
consecinta obisnuita a hiperactivitatii, chiar si in cazul 
adulţilor. De aceea, hiperactivii trebuie să înveţe să-şi 
concentreze atenţia, acesta fiind obiectivul unor forme 
cunoscute de meditaţie, meditaţie pe baza concentrării, 
precum repetarea, în gând, a unei mantre, aşa cum se 
întâmplă în Meditatia Transcendentală. Aceste forme de 
meditaţie ne ajută, la început, să ne concentrăm şi asupra 
altor obiecte, precum flacăra unei lumânări, propria 
respiraţie şi aşa mai departe. 

Graţie muncii de cercetare iniţiate de Herbert 
Benson, meditaţia, sub forma acestui exerciţiu de 
concentrare, este astăzi renumită pentru „efectul de 
relaxare” pe care îl produce. 

După ce aţi practicat o vreme meditaţia pe baza 
concentrării, veţi observa că menţinerea puterii de 
concentrare pentru o perioadă mai mare de timp este 
dificil de realizat, dacă nu imposibil. 

Exersati. Asezati-va comod, inchideti ochii, respirati 
regulat si repetati în gând o mantra obişnuită, precum 
cuvântul sanscrit „Om”. Sigur că vor exista surse de 


distragere a minţii, însă o dată ce le-aţi identificat, 
concentrati-va din nou asupra mantrei. Faceţi acest 
exerciţiu timp de cinci minute. 

Deschideţi apoi ochii. De câte ori aţi întrerupt 
repetarea mantrei? De cinci ori? De douăzeci şi cinci de 
ori? Este greu, nu-i aşa? Este nevoie de multă muncă. Şi de 
mult exerciţiu pentru a obţine pacea minţii, necesară 
pentru menţinerea îndelungată a atenţiei. 

lată, deci, o modalitate mai eficientă de menţinere a 
atenţiei - relaxarea, meditaţia cu ajutorul conştientizării. 
Acest tip de meditaţie este ceea ce am prezentat ca antidot 
împotriva intelectualismului excesiv. 

Yoga 

Există tehnici sofisticate şi subtile al căror obiect 
este sursa dezechilibrelor dosha minte-creier, adică ceea 
ce numim guna mentale. Să ne amintim că dosha minte- 
creier sunt consecinţa aplicării nearmoniase a gunelor 
mentale, însuşirile mentale cu care ne nastem. 
Intelectualismul este consecinţa utilizării excesive a sattva 
- creativitate fundamentală.  Hiperactivitatea este 
consecința utilizării exceesive a rajas - creativitate 
situationala şi capacitate de soluționare a problemelor. 
Dacă putem armoniza însuşirile sattva şi rajas (dar şi 
tamas - inerția - deoarece tamas nu este suficient 
întrebuințată atunci când predomină sattva şi rajas), 
atunci nu vor mai exista probleme la nivelul dosha-elor 
minte-creier. 

În principiu, este simplu. Persoanele de tipul sattva 
trebuie să acorde mai multă atenție aspectelor obişnuite ce 
tin de viața de zi cu zi, ce necesită doar abilități rajasice. 
Persoanele de tipul rajas trebuie să acorde un interes 
sporit creativității fundamentale, contextelor gândirii, 
domeniului arhetipal al iubirii, al frumuseţii şi ai dreptăţii. 
Ambele tipuri de persoane sattvic şi rajasic, trebuie să 
îndeplinească aceste cerinţe relaxat, armonizând tamas în 
viaţa lor. 

În practică, aceste tehnici de armonizare reprezintă 
esenţa a ceea ce în India poartă denumirea de yoga. 


Cuvântul sanscrit yoga înseamnă „unire” sau „integrare”. 
Obiectivul practicii yoga este armonizarea sinelui separat, 
a egoului, cu un tot universal, numit sine cuantic. Dar ce 
rol are sinele cuantic în procesul vindecării? 

Dacă nu sunteţi adeptul materialismului, înseamnă că 
sunteţi obişnuit să utilizaţi puterea minţii (adică a 
conştiinţei), pentru a obţine vindecarea minte-corp. 
Conştiinţa nu deţine decât un singur atu, o cale de a-şi 
îndeplini scopul, iar acea cale unică este libertatea de a 
alege, libera voinţă de a alege din posibilităţile cuantice 
unica actualitate a experienţei concrete, însă această 
liberă alegere ţine de sinele cuantic. Avem libertatea de a 
ne vindeca doar în măsura în care detinem capacitatea de 
a acţiona din interiorul conştiinţei noastre cuantice. De aici 
importanţa yoga. 

Deoarece sattva sau creativitatea fundamentală ne 
ajută să depăşim limitele minţii, utilizarea insusirii sattva 
este deja o formă de yoga; aceasta poartă denumirea de 
mana (care înseamnă înţelepciune) yoga. Rajas, pe de altă 
parte, este tendinţa de a utiliza descoperirile sattva în 
scopuri lumeşti, precum acumularea de putere, aplicarea 
creativităţii situationale şi a capacităţilor de soluţionare a 
problemelor. Rajas poate fi utilizată în favoarea propriei 
persoane, pentru satisfacerea ego-ului. Dacă, însă, faptele 
noastre sunt săvârşite dezinteresat, pentru binele lumii, 
atunci şi aceste fapte devin o formă de yoga, numită karma 
(care înseamnă acţiune) yoga. Într-adevăr, karma yoga este 
mai eficientă dacă este pusă în slujba iubirii, iar forma de 
yoga prin care este cultivată iubirea poartă denumirea de 
bhakti (însemnând iubire) yoga. 

Aşadar, soluţia, pentru persoanele a căror sattva este 
excesivă, este practicarea susţinută a mana yoga, 
combinată cu ceva karma yoga şi bhakti yoga. Persoanele 
de tipul rajas vor practica karma yoga, combinată cu mana 
şi bhakti yoga. 

Armonizarea trebuie, însă, realizată şi la un alt nivel 
- este vorba despre armonizarea minţii, a vitalului şi a 
fizicului. Aceasta poartă denumirea de raja yoga, codificată 


de marele yoghin Patanjali (Taimni 1961). Raja yoga 
reuneşte hatha yoga (posturi fizice) şi pranayama (tehnici 
de respiraţie). Nu mai este nevoie să spunem, pentru 
occidental, yoga înseamnă combinaţia dintre hatha yoga şi 
pranayama. Dar scopul raja yoga este integrarea acţiunii 
corpului fizic, a corpului energetic şi a corpului mental, 
astfel încât ego-ul să se poată uni cu sinele cuantic. De 
aceea, practicile de început din hatha yoga şi pranayama 
sunt completate şi de meditaţie. 

Dacă practicati orice formă de hatha yoga, prima 
impresie poate fi aceea ca se rezuma la cateva exercitii de 
intindere. Nu este chiar asa. In primul rand, pozitiile hatha 
yoga se realizeaza foarte incet; constiinta se extinde in 
timp ce se realizeaza exercitiile de intindere. in al doilea 
rand, cel care practica hatha yoga trebuie sa fie atent la ce 
se petrece in interior, la miscarea energiei vitale. Al doilea 
obiectiv din hatha yoga este indeplinit mai usor cu ajutorul 
pranayama sau al tehnicilor de respiratie. Constientizam 
mişcările energiei vitale  concentrându-ne asupra 
respirației. Concentrarea asupra respirației are drept 
consecință încetinirea ritmului respirației şi, astfel, 
încetinirea activității organelor interne (Goswami 2003). 

Ce rol au încetinirea ritmului şi extinderea 
conştiinţei? Încetinirea ritmului înseamnă mai puţine 
colapsuri cuantice; între două colapsuri cuantice are loc 
procesarea  inconştientă, proliferarea posibilităților 
cuantice. Devin, astfel, posibile salturile cuantice creative 
către noi contexte. Extinderea conştiinţei permite 
depăşirea propriului ego, pentru a face loc sinelui cuantic. 

Ştiinţa Creştină şi vindecarea prin credinţă 

Recunoaştem, de asemenea, faptul că mintea atribuie 
înţelesuri, de aceea, o minte nesănătoasă va atribui 
înţelesuri greşite; înțelesurile greşite generează, în cele 
din urmă, îmbolnăvirea. Aşadar, de ce să nu corectăm 
această tendinţă a minţii de a atribui înţelesuri greşite? 

Interesant este faptul că renumita Mary Baker Eddy 
a fondat Ştiinţa Creştină pentru vindecarea bolilor având 
în minte exact acest obiectiv. De aceea, adepţii Ştiinţei 


Creştine învaţă că boala este o iluzie (fapt adevărat, în 
accepțiunea ultima a Vedantei) şi că mintea (însemnând 
conştiinţa) are puterea de a vindeca orice boală, 
înțelegând ca aceasta este o iluzie. Există, de asemenea, 
creştini harismatici care cred în vindecarea prin credinţă, 
interpretând un pasaj din Biblie. 

Din nefericire, deşi eficienţa Ştiinţei Creştine şi a 
vindecării prin credinţă este dovedită în unele cazuri, este 
foarte adevărat şi faptul că, de cele mai multe ori, aceste 
metode rămân fără rezultat. Care este explicaţia? 

De asemenea, tehnicile amintite anterior, modificarea 
comportamentului, meditaţia şi yoga sunt eficiente ca 
tehnici de prevenire a îmbolnăvirii minte-corp şi de control 
al stresului. Eficienţa acestora în ceea ce priveşte 
vindecarea unor boli grave este limitată. Din nou, care este 
explicaţia? 

Până acum, am omis din discuţie categoria cea mai 
importantă a vindecării minte-corp - vindecarea cuantică, 
ce presupune un aspect fundamental al naturii cuantice a 
minţii, salturile cuantice discontinue. Acesta este subiectul 
capitolului următor. 

PARTEA A PATRA Inteligența supramentală 

16. Vindecarea cuantică 

Exemplul cel mai cunoscut de vindecare minte-corp 
este efectul placebo, menţionat într-unul din capitolele 
anterioare. Medicii le prescriu pacienţilor pastile de zahăr, 
pretinzând că sunt medicamente adevărate, iar aceştia se 
vindecă mult mai bine în comparaţie cu un grup de 
referinţă, ai cărui membri au primit aceleaşi pastile de 
zahăr, ştiind, însă, ce le este administrat. Aşadar, 
încrederea (sau credinţa) pe care un pacient o are în 
medicament şi doctor este foarte importantă pentru 
vindecarea fizică (Benson 1996). 

Efectul placebo a fost studiat în cadrul ştiinţei de 
puţină vreme, însă există istorisiri legate de intrebuintarea 
foarte veche a acestuia. Am auzit de numeroşi înţelepţi 
vindecători din India. Dar ce este ciudat, aceştia obişnuiau 
să administreze ceva pacientului pe cale orală. „la asta şi 


te vei face bine”. Acel „ceva” putea fi o parte dintr-un fruct 
sau orice altceva fără legătură cu boala. Cumva, însă, 
vindecarea se producea. Efectul placebo? 

Mulţi medici conventionali consideră ca toate formele 
de vindecare cu ajutorul unei tehnici a medicinei 
alternative reprezintă vindecare prin intermediul efectului 
placebo. In cadrul biologiei se vorbeşte despre numeroase 
caracteristici umane, precum conştiinţa, comportamentul 
etic sau estetica, pentru care nu se oferă şi o explicaţie. 
Biologii se grăbesc să pună aceste caracteristici pe seama 
cauzei omniprezente a „supravieţuirii”, dar nu se obosesc 
să explice de unde această prerogativă pentru 
supravieţuire - care nu este o proprietate fizică sau 
chimică a materiei. În mod similar, medicii alopati nu se 
întreabă niciodată cum se explică succesul efectului 
placebo? De asemenea, în mod neelucidat, vindecările cu 
ajutorul efectului placebo, deşi reale, sunt adesea 
temporare. Cum se explică acest fapt? Nimeni nu întreabă. 

Există, apoi, acele cazuri de vindecare spontană ce 
poate fi generată de o varietate de stimuli, intervenţii 
medicale sau, uneori, doar de pură intenţie şi credinţă 
(Schlitz şi Lewis 1997). În cazul ştiinţei, fenomene 
neobişnuite oferă, de multe ori, mai multe indicii 
referitoare la sistemul studiat. Aşadar, cum se explică 
acest fenomen neobişnuit de care vorbim? 

Capacitatea de vizualizare are efecte puternice 
asupra corpului (vezi capitolul 15). Într-adevăr, capacitatea 
de vizualizare a fost întrebuințată cu oarecare succes 
pentru tratarea pacienţilor bolnavi de cancer (Simonton et 
al. 1978). Vizualizarea, însă, este eficientă în cazul unor 
persoane, dar nu şi al altora, deşi acestea din urmă deţin o 
bună capacitate de vizualizare. De ce oare? 

Se pare că există o părere unanimă acum, la care 
aderă chiar şi conventionalistii, conform căreia un mediu 
plin de iubire poate favoriza vindecarea. In mod similar, 
efectul vizibil al rugăciunii realizate de către grupuri de 
rugăciune pentru vindecarea pacienţilor a fost demonstrat 
atât de limpede, încât chiar şi numeroşi medici 


conventionali sunt convinşi de eficacitatea cauzala a 
rugaciunii. De aceea, din ce in ce mai mult, se incearca 
crearea unui mediu de iubire si a unei atmosfere de 
rugaciune chiar si in spitalele in care se practica medicina 
conventionala. Foarte rar, insa, se intreaba 
conventionalistii „Ce legătură are iubirea cu vindecarea? 
Cum se explică eficacitatea cauzală a rugăciunii?” 

În fine, chiar şi medicii conventionali acceptă ideea 
că relaţia bună dintre doctor şi pacient accelerează 
vindecarea. Dacă vindecarea este un fenomen şi un 
obiectiv material, atunci şi acest fapt este greu de înţeles. 

În toate exemplele menţionate anterior, scăpăm din 
vedere un element esenţial. Elementul cuantic. Există 
câteva elemente explicit cuantice ale vindecării minte-corp 
(vezi şi capitolul 6): saltul cuantic, non-localitatea 
cuantică, cauzalitatea descendentă, şi ierarhia răsturnată. 
Până când nu includem fizica cuantică a vindecării minte- 
corp, înţelegerea unora dintre succesele pe care aceasta le 
înregistrează va fi incompletă. 

Îmbolnăvirea minte-corp se referă la acele afecţiuni 
fizice în care impunerea unor înţelesuri mentale generează 
dizarmonie la nivelul corpurilor noastre vital şi fizic. Prin 
urmare, vindecarea minte-corp trebuie să presupună 
anumite schimbări în contextul de înţelesuri pe care 
mintea le procesează, cauzând funcţionarea 
necorespunzătoare a corpurilor vital şi fizic. Uneori, 
această schimbare se produce pur şi simplu printr-o 
reordonare a contextelor vechi. In acest caz, tehnicile 
continue ale medicinei minte-corp - autohipnoza, 
vizualizarea, meditaţia, etc. - sunt eficiente, însă uneori, 
aşa cum se întâmplă în cazurile amintite - unele cazuri de 
vindecare cu ajutorul efectului placebo, vindecarea 
spontană si vindecarea prin intermediul vizualizării - 
schimbarea de context nu se poate realiza la nivelul minţii 
înseşi. În această situaţie, vorbim impropriu de vindecare 
minte-corp. 

Contextele proceselor mentale îşi au originea in 
domeniul supramental al conştiinţei; pentru a schimba un 


context suntem nevoiţi, în calitate de fiinţe mentale, să 
facem un salt către supramental. Acest salt este un salt 
cuantic discontinuu, de aceea acest tip de vindecare 
poartă denumirea de vindecare cuantică. 

Sintagma „vindecare cuantică” a fost deja intuită în 
mod creativ, deşi într-o formă rudimentară, de către cel 
puţin doi medici, Larry Dossey şi Deepak Chopra. Dossey 
(1989) a evidenţiat natura cuantică a vindecării unui 
pacient de către o altă persoană (denumită uneori şi 
vindecare cu ajutorul altei persoane), precum vindecarea 
cu ajutorul rugăciunii, ce dovedeşte principiul non- 
localităţii cuantice. Chopra (1989) a intuit corect natura 
cuantică a autovindecării: faptul că aceasta constă în 
salturi cuantice. Am vorbit deja despre munca de cercetare 
a acestora în capitolul 5. Voi prezenta, în cele ce urmează, 
detalii suplimentare. Voi începe cu Chopra. 

Saltul cuantic al lui Chopra 

În anii v80, Deepak Chopra căuta o explicaţie pentru 
autovindecare. Atunci când a fost întrebat dacă cineva 
poate pretinde că ştie remediul pentru cancer, acesta a 
spus, „Dacă un pacient poate iniţia procesul de vindecare 
din interior, acesta este remediul pentru cancer”. 

Dacă acest răspuns se aseamănă cu vizinea lui Mary 
Baker Eddy, conform căreia, dacă mintea ar putea 
descoperi faptul că toate bolile sunt o iluzie, atunci 
vindecarea se va produce, nu este o coincidenţă. Atât 
Chopra, cât şi Baker Eddy, vorbesc despre vindecare ca 
despre un proces de autodescoperire. Chopra, însă, a mers 
mult mai departe. In Quantum Healing (Vindecarea 
cuantică), acesta spune: „Multe dintre remediile a căror 
origine este misterioasă - vindecarea prin credinţă, 
retragerile spontane ale bolilor şi utilizarea cu succes a 
efectului placebo, sau a „medicamentelor false” - mai au 
un element în comun: saltul cuantic. Cum aşa? In toate 
aceste situaţii, capacitatea de conştientizare pare să fi 
determinat un salt drastic - un salt cuantic - în 
mecanismul de vindecare”. 

Chopra leagă noţiunile de conştiinţă şi fizică cuantică 


de vindecarea minte-corp, încercând astfel să dea o 
interpretare ştiinţifică noua acestui fenomen de 
autovindecare, pe care fizica clasică, chimia şi biologia nu 
îl pot explica. În această carte esenţială, Quantum Healing, 
Chopra susţine că interacţiunea minte-corp, în cadrul 
procesului de vindecare, se produce printr-un „corp 
mecanic cuantic” şi este mediată de beatitudine - 
conştiinţa. 

Încă o dată, vindecarea minte-corp nu este vindecare 
creier-trup. Fundamentală în procesul de vindecare minte- 
corp este cauzalitatea descendentă: procesul de vindecare 
este iniţiat de un gând, un sentiment, o idee. Capacitatea 
creierului pentru cauzalitatea descendentă este, însă, 
îndoielnică. De aceea, oamenii de ştiinţă care studiază 
vindecarea minte-corp adoptă, implicit sau explicit, un 
model dualistic de interacţiune minte-corp. Din nefericire, 
şi acest model generează numeroase probleme. 

Dacă mintea şi trupul sunt două entităţi separate, 
atunci cum pot acestea interactiona fără un intermediar? 
Cum ar putea acest tip de interacţiune să se conformeze 
legii conservării energiei în universul material? De aici 
ideea minunată a lui Chopra: conştiinţa este intermediarul 
interacțiunii dintre minte şi trup. Cum mediază conştiinţa 
această interacţiune? „Datorită corpului mecanic cuantic, 
„spune Chopra, uşor vag, „vindecarea minte-corp este 
vindecare cuantică”. 

Caracterul vag al ideii lui Chopra dispare dacă 
înţelegem faptul că interacţiunea minte-corp este mediată 
de către conştiinţă datorită naturii „cuantice” a minţii şi a 
trupului. Dacă mintea şi trupul sunt obiecte newtoniene 
ale fizicii clasice, atunci interacţiunea dintre acestea nu 
poate fi mediată, decât dacă modificăm considerabil 
cunoştinţele de fizică pe care le avem. Dacă, însă, atât 
obiectele fizice, cât şi cele mentale sunt posibilităţi 
cuantice în interiorul conştiinţei, atunci conştiinţa poate să 
colapseze simultan şi non-local aceste posibilităţi, dând 
astfel naştere unui eveniment concret al experienţei. 

Intrebarea care apare, în ceea ce priveşte vindecarea 


minte-corp, este cum poate un gând, un obiect lipsit de 
materialitate, să determine creierul să creeze un obiect 
material, o moleculă de neuropeptide, de exemplu, care să 
iniţieze comunicarea cu sistemul imunitar sau endocrin, 
generând, în cele din urmă, vindecarea. Din perspectiva 
noului paralelism psihofizic, conştiinţa recunoaşte şi alege, 
în acelaşi timp (dintre toate posibilităţile cuantice pe care 
le oferă mintea şi corpul supramental), acel gând al auto- 
vindecării, ce va determina schimbarea de context, dar şi 
momentul în care creierul deţine noua moleculă de 
neuropeptide (vezi figura 17). 

Bineînţeles că, în acest punct, saltul cuantic al 
creativităţii către  supramental este crucial pentru 
vindecare. Aceasta este ideea pe baza căreia vindecarea 
cuantică încetează să fie o noţiune plauzibilă, devenind un 
principiu legitim, lamuritor. 

Domeniul transcendent 

Fig. 17. Procesul vindecării minte-corp. 
Dossey - noţiunea de non-localitate în procesul 
vindecării 
Dossey (1989) evidenţiază non-localitatea ca fiind 
semnul distinctiv al naturii cuantice şi conştiente a 


vindecării. (Richard Feynman [1981] a demonstrat, cu ceva 
timp în urmă, că un computer clasic nu poate niciodată 
simula non-localitatea.) Studiul cardiologului Randolph 
Byrd (1988), despre care am vorbit ceva mai devreme, este 
unul dintre cele mai în măsură să demonstreze non- 
localitatea cuantică în procesul vindecării. Studiul lui Byrd, 
desfăşurat la General Hospital Cardiac care Unit din San 
Francisco, pe un eşantion de 393 pacienţi, a avut ca obiect 
efectul rugăciunii rostite la distanţă de câteva grupuri de 
rugăciune. 

Cei 393 pacienţi au fost împărţiţi într-un grup de 192 
pacienţi, pentru care s-au rugat patru până la şapte 
persoane diferite, şi un grup de 201 pacienţi, pentru care 
nu s-au rostit rugăciuni. Nici medicul, nici pacienţii nu au 
ştiut cine cărui grup aparţine. Byrd a fost uimit să 
descopere faptul că efectul rugăciunii, chiar şi de la 
distanţă, este unul pozitiv. De exemplu, în cazul pacienţilor 
pentru care s-au rostit rugăciuni, nevoia de antibiotice a 
scăzut de cinci ori, iar şansele ca aceştia să se 
îmbolnăvească de edem pulmonar (acumulare de lichid la 
nivelul plămânilor) au scăzut de trei ori, ambele rezultate 
fiind semnificative din punct de vedere statistic. 

Cum ajută, concret, rugăciunea? Putem integra cu 
uşurinţă, într-un singur model, noţiunea de non-localitate 
cuantică a lui Dossey, valabilă în procesul de vindecare cu 
ajutorul celorlalţi, cu noţiunea de salt cuantic a lui Chopra, 
valabilă în procesul de autovindecare. Atunci când o 
persoană se roagă, de la distanţă, pentru o alta, cu intenţie 
curată, conştiinţa, având caracter non-local şi unitar, 
colapsează simultan intenţia de vindecare în mintea celui 
pentru care se rostesc rugăciuni, aşa cum se întâmplă în 
telepatie (deşi se poate ca persoana respectivă să nu 
conştientizeze acest lucru, din pricina zgomotului - 
evenimente secundare - la nivelul complexului minte- 
creier). De aici înainte, se desfăşoară acelaşi proces, 
vindecarea cuantică, ca în cazul autovindecării. 

Cu alte cuvinte, acest tip de vindecare cu ajutorul 
celorlalţi presupune, în egală măsură, autovindecarea. 


Acest fapt este valabil pentru majoritatea cazurilor de 
vindecare spirituală cu ajutorul celorlalţi:  „ceilalţi” 
(vindecători) transferă non-local intenţia la nivelul la care 
se realizează alegerea şi colapsul cuantic, adică nivelul 
sinelui cuantic sau al unităţii conştiinţei. 

Creativitatea: cauzalitatea descendentă în procesul 
vindecării 

Numeroşi medici au vorbit despre cazuri de 
vindecare spontană, unele dintre acestea la fel de 
spectaculoase precum dispariţia peste noapte a unei 
tumori maligne (vezi Chopra 1989; Weil 1995; Moss 1984). 
Am menţionat şi eu două astfel de exemple mai devreme. 

După cum am spus şi mai devreme, convenţionaliştii 
din breasla medicală fie încadrează toate cazurile de 
retragere spontană a bolii în categoria generală a efectului 
placebo, fie, dacă noţiunea de efect placebo nu se aplică, 
nu comentează în niciun fel aceste cazuri. Oricum ar fi, 
aceştia pierd o mare ocazie pentru o modalitate nouă de 
înţelegere a lucrurilor. Cu toate acestea, în lumea medicală 
îşi face, treptat, loc o nouă ipoteză - aceea că organismul 
uman deţine deja, în multe cazuri de îmbolnăvire, 
cunoştinţele şi mecanismul necesare pentru a se vindeca; 
nu trebuie decât sa le descoperim si sa le activăm (O 
'Regan 1987; Weil 1995). Şi această idee este, însă, 
limitată, deoarece ceea ce poate fi atribuit numai 
conştiinţei (creativitatea şi cauzalitatea descendentă) este 
atribuit corpului fizic incapabil din punct de vedere cauzal, 
corp ce nu este decât hardware. 

Să presupunem, însă, că recunoaştem deschis 
puterea de vindecare a conştiinţei. Constiinta deţine 
cunoştinţele necesare (în compartimentul său 
supramental), mecanismul (alegerea unui nou context 
pentru procesarea mentală a intelesului sentimentelor) 
pentru vindecare.  Conştiinţa deține, de asemenea, 
capacitatea de a descoperi ceea ce este necesar 
(capacitatea de a realiza saltul cuantic din insight18), dar 
şi de a concretiza insiglitul, eliminând blocajul existent la 
nivelul chakrei corespunzătoare, la nivelul programului 


vital si, astfel, la nivelul organelor fizice corelate, 
restabilind funcţionarea corespunzătoare a acestora. 

Într-adevăr, încrederea acordată cuvântului 
medicului, aşa cum se întâmplă în cazul efectului placebo, 
îi descoperă pacientului doar o mică parte a propriei 
capacităţi de vindecare. Pentru ca această capacitate să se 
manifeste cu adevărat, întregul program de creativitate, 
parcurgerea tuturor etapelor procesului creativ, este 
esenţial. 

Principala întrebare care apare în acest moment 
este: dacă vindecarea cuantică presupune creativitatea 
minţii, putem oare crea un program de acţiune în scopul 
vindecării noastre, bazat pe această idee? Este adevărat că 
creativitatea este acauzală. In trecut, un proces interior 
creativ era numit „harul lui Dumnezeu”. Însă la fel de 
adevărat este şi faptul că actele creative sunt susţinute şi 
de angajarea noastră în procesul creativ, în toate cele 
patru etape ale sale (pregătire, incubare, înţelegere şi 
manifestare). Cum influenţează acest fapt vindecarea 
minte-corp? 

Să presupunem că, în loc să creadă că li se 
administrează un anumit medicament, ca în cazul efectului 
placebo, pacienţii manifestă convingerea (o convingere 
„arzătoare”, având în vedere gravitatea situaţiei) că deţin 
deja mecanismele necesare pentru vindecare, pe care 
trebuie să le descopere şi să le activeze. În acest caz, 
primul pas al unui astfel de proces creativ este pregătirea. 

Pacienţii ar fi încurajați să analizeze boala de care 
suferă (primind, desigur, ajutorul consistent al medicului) 
şi să mediteze asupra ei. Meditatia dezvăluie rolul pe care 
dosha-ele minte-creier îl au în încercarea noastră de a face 
faţă stresului mental şi în modul în care obiceiurile noastre 
de mentalizare a sentimentelor si de suprimare sau 
exprimare a acestora, după cum este cazul, contribuie la 
îmbolnăvire. 

Devine, de asemenea, evidentă una dintre 
principalele cauze ale acumulării stresului la nivel mental: 
ritmul alert al minţii - graba şi iuteala - alimentând 


încercarea de a ne îndeplini dorinţele cu nelinisti şi 
fantezii. Astfel, scopul etapei de pregătire este adoptarea 
unui ritm mai lent la nivelul minţii şi crearea unei minţii 
deschise, receptive, acesta fiind un prim pas esenţial către 
orice formă de creativitate. 

În etapa următoare, pacienţii şi medicii lor vor 
încerca diferite tehnici noi (pentru pacient) ale medicinei 
minte-corp. Aceasta este acea etapă a creativităţii în care 
sunt utilizaţi stimuli necunoscuţi pentru a crea unde de 
posibilitate ale minţii şi supramentalului, necolapsate, 
etapă în care nu alegem din aceste posibilităţi. Deoarece 
doar alegerea poate da naştere unui eveniment 
conştientizat (Goswami 1993), această etapă constă în 
procesarea neconştientizată - procesare fara 
constientizare. 

Exista cazuri bine cunoscute de terapie prin arta, in 
care oamenii se vindeca contempland frumosul, arta 
spirituala. Terapia prin arta nu este eficienta pentru toata 
lumea, dar atunci cand este eficienta, cum se explica acest 
lucru? Imaginile legate de vindecare ce apar la nivel 
mental, inspirate de arta, vor face curând loc procesării 
neconştientizate, deschiderii unei noi game de posibilităţi. 
Mai devreme sau mai târziu, un mecanism declanşator 
aparent nesemnificativ va precipita saltul cuantic către 
înţelegere: în acelaşi timp, noul context supramental şi 
reprezentarea acestuia la nivel mental iau o formă 
concretă in conştiinţă. Înțelegerea va determina 
schimbarea contextuală de corectare a modului în care 
mintea acţionează asupra sentimentelor. 

Manifestarea înţelegerii se produce la scurt timp: 
eliberate din încătuşarea procesului de mentalizare, 
sentimentele si „planurile“ vitale redevin funcţionale, 
ducând, uneori în mod dramatic, la vindecarea organului 
corelat corespunzător. 

Am menţionat deja faptul că s-au înregistrat câteva 
succese în tratarea pacienţilor bolnavi de cancer cu 
ajutorul capacităţii de vizualizare creativă (Simonton et al. 
1978), care respectă scenariul amintit anterior. lată o 


descriere extrem de interesantă a unui caz de vindecare 
cuantică cu ajutorul vizualizării: 

Pe când mă aflam în Mexic, am început să am dureri 
în piept. Am trecut graniţa şi mi-am făcut un examen MRI 
care a dezvăluit prezenţa unei tumori pe glanda timus, 
care îmi afecta şi aorta. Am decis să aştept să văd ce se 
întâmplă, însă un nou examen, şase luni mai târziu, a 
confirmat faptul că aceasta nu dispăruse. 

Am hotărât să mă internez, timp de o săptămână, la 
centrul medical din California al lui Carl Simonton şi am 
început să-mi imaginez „rechini care mănâncă celulele 
cancerose”, la recomandarea celor de acolo. Insă spre 
sfârşitul săptămânii, am avut această viziune spontană, 
extrem de vie, ce nu făcea parte din program. Am văzut 
cum tumoarea de pe glanda timus este o bucată de gheaţă 
ce începuse să se topească sub forma unor picături mari 
de apă. Nu mi s-a mai întâmplat niciodată să văd o imagine 
atât de clară, apărută deodată, ca din senin. Şi am ştiut 
imediat că picăturile de apă nu sunt decât lacrimi. Înainte, 
nu fusesem niciodată în stare sa plâng, în ciuda 
suferințelor îndurate. Iar acum toate necazurile se topeau; 
dispariţiile celor dragi, abuzul suferit în copilărie, relaţia 
rămasă neclarificată cu fostul meu soţ. Mă confruntam, 
deodată, cu aceste sentimente, iar senzaţia era una de 
intensitate. 

Patru luni mai târziu, mi-am făcut un nou examen, iar 
tumoarea dispăruse - nu mai era nici urmă de ea. Nu am 
mai urmat niciun tratament. Orice ar fi fost această 
tumoare, medicii mi-au spus că singura dovadă a existenţei 
acesteia erau cele două teste anterioare (citat în Barasch, 
The Healing Path, 1993, pp. 273 - 274). 

In mod clar, experienţa a generat eliberarea 
sentimentelor acumulate de-a lungul unei vieţi întregi. Şi 
nu există vreo îndoială asupra faptului că experienţa a fost 
bruscă şi neaşteptată, un salt cuantic autentic. 

O retragere spontană, dacă privim astfel lucrurile, 
corespunde unui act interior creativ, care ne permite să 
alegem „calea spre vindecare” dintr-o infinitate de 


posibilităţi create de procesarea neconştientizată. Această 
alegere este făcută de conştiinţa unitară, în interiorul 
sinelui său cuantic. 

Ce formă îmbracă această alegere a actului interior 
de vindecare, această experienţă a sinelui cuantic? 
Formele sunt variate. In exemplul anterior a fost vorba 
despre o viziune. Medicul Richard Moss (1981, 1984) 
relatează experienţa unei paciente care a participat la unul 
din atelierele sale de lucru; am vorbit şi despre acest caz. 
In timpul programului, aceasta a adoptat o atitudine 
sfidătoare, refuzând orice încercare a lui Moss de a o 
energiza. La un moment dat, însă, Moss a reuşit să treacă 
de „cochilia” în spatele căreia se ascundea pacienta, iar 
aceasta a răspuns acceptând să ia parte la un dans 
spontan, ce a avut un rezultat uimitor. A doua zi dimineaţă, 
starea pacientei era atât de bună, încât Moss a trimis-o la 
un control medical. Minunea minunilor, cancerul 
dispăruse. 

Experienţa pacientei din relatarea lui Moss este 
aceea a actului interior creativ. Dar pacienţii relatează şi 
că au făcut experienţa alegerii înseşi, când puritatea 
intenţiei de vindecare se cristalizează. lată, de exemplu, 
relatarea medicului Deepak Chopra, referitoare la 
vindecarea unui pacient bolnav de cancer: 

Acum aproximativ zece ani a venit la mine o femeie 
tăcută, trecută de cincizeci de ani, care acuza dureri 
abdominale severe şi o posibilă boală de icter. Crezând că 
suferă de pietre la vezica biliară, am trimis-o de urgenţă la 
chirurgie, însă atunci când au deschis-o, medicii au 
constatat existenţa unei tumori maligne foarte mari care 
se extinsese până la ficat, cuprinzând toată cavitatea 
abdominală. 

Considerând cazul inoperabil, medicii au închis 
incizia, fără a mai lua vreo măsură. Deoarece fiica 
pacientei mele m-a implorat să nu-i dezvălui adevărul 
mamei sale, i-am spus femeii că pietrele fuseseră 
îndepărtate cu succes. M-am gândit că familia îi va da 
acesteia vestea în timp... 


Opt luni mai târziu am fost uimit să văd că femeia 
intră din nou în biroul meu. Se întorsese pentru un control 
de rutină, în urma căruia nu a fost depistată nici boala de 
icter, nici durerea şi nici vreo urmă de cancer. Abia un an 
mai târziu femeia mi-a făcut o dezvăluire. Mi-a spus: 
„Domnule doctor, acum doi ani eram atât de sigură că am 
cancer, încât, atunci când am aflat că nu sunt decât pietre 
la vezica biliară, mi-am spus că nu voi mai fi bolnavă 
vreodată în viaţa mea”. Boala de cancer nu i-a mai apărut 
de atunci. 

Această femeie nu a folosit nicio tehnică; s-a 
vindecat, se pare, datorită hotărârii ferme pe care a luat-o 
şi care a fost de ajuns... Este vorba, cu siguranţă, despre 
un eveniment cuantic, deoarece transformarea 
fundamentală a depăşit nivelul organelor, al țesuturilor, al 
celulelor şi chiar al ADN-ului, ajungând direct la sursa 
existenţei organismului în timp şi spațiu (Chopra 1989, pp. 
102 - 103). 

Am amintit câteva cazuri de vindecare spontană a 
bolii de cancer şi am spus că în fiecare din aceste situaţii, 
cauza este un proces cuantic interior. Pentru a înţelege 
clar rolul dinamic al acestui proces, o cercetare mai atentă 
a ceea ce presupun aceste cazuri de vindecare a bolii de 
cancer ne-ar putea ajuta (Weil 1995). 

Celulele organismului nostru pot deveni în orice clipă 
maligne, situaţie în care acestea nu mor la momentul 
preconizat, nu rămân în acelaşi loc şi, în general, nu 
respectă legile celulare de comportament obişnuit. Însă 
celulele maligne nu înseamnă cancer, ci doar ,,semintele” 
acestei boli. 

Aceasta se datorează faptului că, ceea ce face ca 
celulele maligne să se deosebească este prezenţa, pe 
suprafaţa membranei acestora, a unor antigeni 
(„elementul străin”) anormali. Astfel, sistemul imunitar, al 
cărui rol este să facă deosebirea între „mine şi elementul 
străin”, îi poate recunoaşte şi elimina. De aceea, boala de 
cancer se instalează cu adevărat doar atunci când, dintr-un 
anumit motiv, funcţionarea normală a sistemului imunitar 


este perturbată (din pricina unei nereguli existente la nivel 
fizic sau vital) sau suprimată (din pricina dosha-elor minte- 
creier). De exemplu, atunci când mentalizarea excesivă şi 
intelectualismul determină suprimarea sentimentelor la 
nivelul chakrei inimii, vor fi suprimate şi programele 
sistemului imunitar corelate cu sentimentele respective 
(vezi capitolul 14). 

Aşadar, cel mai probabil, vindecarea spontană a 
cancerului se datorează unei intensificări neaşteptate a 
activităţii sistemului imunitar, astfel încât structura 
canceroasă este eliminată în câteva zile, chiar ore. Să 
presupunem că funcţionarea  necorespunzătoare a 
sistemului imunitar sau suprimarea acestuia se datorează 
procesării mentale defectuoase - mentalizarea excesivă şi 
intelectualismul îşi fac vizibile consecinţele. Saltul cuantic 
către supramental este însoţit de o schimbare în 
activitatea de procesare mentală a intelesurilor; blocajul 
sentimentelor în dreptul chakrei inimii este, astfel, 
eliminat. Această acţiune poate avea efectul dinamic dorit 
asupra sistemului imunitar, acela de reactivare a 
programului vital al acestuia prin care celulele canceroase 
sunt anihilate cu o asemenea eficienţă, încât vindecarea se 
produce în scurt timp. 

Ce spun rezultatele muncii de cercetare despre 
remisia spontană a cancerului? Cercetătorul Brendan 
O’Regan, de la Institute of Noetic Sciences (O’Regan şi 
Hinsberg 1993), care a desfasurat, probabil, cele mai 
amanuntite studii asupra acestui fenomen, vorbeste despre 
trei tipuri de remisie spontana: (1) remisie pura - 
retragere fara prescrierea vreunui tratament alopat dupa 
stabilirea diagnosticului; (2) remisie in urma prescrierii 
unei forme uşoare de tratament, însă tratamentul este în 
mod evident lipsit de rezultate şi (3) cel mai neobişnuit tip 
de remisie, în care „vindecarea este bruscă, completă şi 
lipsită de tratament medical, „asemenea vindecărilor 
spirituale. 

Această a treia clasă trece drept vindecare cuantică, 
ce presupune o experienţă (sau proces interior) 


„spirituală” discontinuă clară. În cazul celorlalte două 
clase, vindecarea se poate datora unei modificări 
situationale a programelor însuşite ale minţii, ce are drept 
rezultat adaptarea la noua situaţie şi vindecarea. Dar 
vindecarea se poate datora şi aceluiaşi tip de salt cuantic 
discontinuu ca în cazul pacienţilor ce aparţin celei de-a 
treia clase, diferenţa fiind aceea că subiecţii nu au fost 
destul de atenţi astfel încât să observe caracterul special 
al momentului creativ. Cred că acest fapt are drept cauză 
lipsa pregătirii; pentru aceşti pacienți, experiența 
interioară nu a avut o însemnătate deosebită şi de aceea 
nu i-au acordat atenţie. 

În cadrul acestui model de vindecare cuantică, bazat 
pe creativitate, un rol important revine şi ultimei etape a 
procesului creativ (Goswami 1996, 1999) - manifestarea. 
Manifestarea nu este deplină doar în urma reactivarii 
„planurilor” vitale necesare pentru funcţionarea normală a 
organului (celor) corespunzător (oare). Pentru ca 
retragerea bolii să fie permanentă, o dată ce aceasta s-a 
produs, pacientul trebuie să concretizeze - să aducă în 
planul manifestării - unele dintre schimbările de stil de 
viaţă pe care le presupune modificarea de context în 
cadrul activităţii de procesare mentală a sentimentelor. De 
exemplu, un stil de viaţă care favorizează intelectualismul 
excesiv şi reacţiile defensive trebuie să fie înlocuit cu un 
altul, mai echilibrat. 

De ce majoritatea cazurilor de vindecare cu ajutorul 
efectului placebo sunt temporare? Consider că acestea nu 
sunt cazuri de vindecare cuantică autentică, realizată de 
către sine. În schimb, credinţa că „primesc un medicament 
de la medicul meu, în care am încredere” are drept 
rezultat o restructurare a contextelor familiare de 
înţelesuri, ce permite minţii să se adapteze temporar. Cu 
alte cuvinte, acestea sunt cazuri de vindecare prin 
intermediul creativităţii situationale, ce se produc spontan, 
fără participarea sinelui conştient. 

Să revenim asupra cazului fostului redactor-şef al 
revistei Saturday Review, Norman Cousins (1989), care a 


scris despre procesul său de auto-vindecare, boala de care 
suferea fiind  spondilită  anchilozantă, o afecțiune 
degenerativa ce produce distrugerea tesuturilor 
conjunctive ale coloanei vertebrale. Specialiştii au apreciat 
că şansele de vindecare ale acestuia erau de una la cinci 
sute. Norman Cousins a abandonat tratamentul standard, 
înlocuindu-l cu megadoze de vitamina C, sub atenta 
supraveghere a medicului său. Există zvonuri conform 
cărora a apelat şi la homeopatie. Important este şi faptul 
că a vizionat filme comice (de exemplu, filmele vechi ale lui 
W.C. Fields şi escapadele fraţilor Marx) şi a citit cărţile de 
benzi desenate preferate. In mod miraculos, Cousins s-a 
vindecat complet şi şi-a reluat viaţa extrem de activă. 

Cred că trecerea de la o boală gravă la vindecare, în 
cazul lui Cousins, s-a produs în urma parcurgerii, mai mult 
sau mai puţin, a etapelor procesului creativ. Prima etapă, 
„cochetarea” cu tratamentul standard, a fost pregătirea. A 
doua etapă, vizionarea filmelor şi lectura cărţilor comice, a 
permis alternarea modurilor „a fi”, reprezentat de 
creativitate, şi „a face”, reprezentat de acţiunea de a lua 
vitamina C („faci-eşti-faci-eşti-faci”). In cele din urmă, s-a 
produs saltul cuantic care a atras după sine vindecarea şi, 
după informaţiile culese, au avut loc şi anumite schimbări 
în stilul de viaţă. 

Foarte important este faptul că vindecarea creativă 
este o idee ce poate fi testată din punct de vedere medical. 
Putem studia clinic trei grupuri de pacienţi şi compara rata 
de vindecare a acestora: 

1. Un grup „placebo” conventional, în care 
pacienţilor să li se dea un sirop dulce sau un alt placebo de 
către un medic, pentru a le fi stimulată încrederea. 

2. Un grup creativ de vindecare, în care pacienţii să 
conştientizeze şi să desfăşoare propriul proces creativ, 
cooperând îndeaproape cu un medic, în etapa de pregătire 
(aşa cum a făcut Cousins). Acest grup va trece şi la etapa 
de manifestare, dacă se produce vindecarea creativă. 

3. Un grup de control, care să utilizeze cu bună 
ştiinţă medicamente placebo, dar care să nu se implice în 


procesul creativ de vindecare. 

„Ierarhie încurcată”. 

Un medic (adept al medicinei convenţionale, fireşte) 
ajunge în Rai şi găseşte o coadă imensă în faţa Porţilor 
Raiului. Nefiind obişnuit să-şi aştepte rândul, acesta merge 
direct la Sfântul Petru, care avea cheile împărăției. 
Ascultandu-i doleantele, Sfântul Petru dă din cap şi spune, 
„lmi pare rău, doctore. In Rai, chiar şi doctorii trebuie să 
aştepte pentru a intra”. Însă chiar în acel moment, un 
bărbat îmbrăcat în halat alb de medic intră pe poartă 
alergând, netinand cont de rândul format. 

„Aha, „spune doctorul nostru. „lată că un doctor a 
intrat fără să-şi aştepte rândul! Cum explici acest lucru?” 

„Oh, „zâmbeşte Sfântul Petru. „Acela este Dumnezeu. 
Uneori, Dumnezeu se crede doctor”. 

Ceea ce doresc să subliniez este faptul că rolul 
medicului în procesul de vindecare creativă trebuie să se 
schimbe considerabil. În medicina convenţională, ierarhia 
impusă de medic în relaţia doctor-pacient este în mod 
evident una simplă: medicii au tendinţa de a se crede 
Dumnezeu, superiori, din punct de vedere ierarhic, 
pacienţilor, care nu ştiu nimic despre sănătate şi 
vindecare. La o conferinţă pe tema filosofiei sănătăţii, 
desfăşurată recent la Universitatea din Oregon (Evans 
2003), un medic de familie a spus, „Relaţia tipică medic- 
pacient se rezumă la doctorul care întreabă «Cum vă 
simtiti?» şi la pacientul care răspunde «Speram să-mi 
spuneţi dumneavoastră acest lucru.»”. 

Insă această atitudine este, în mod evident, lipsită de 
temei, decât, poate, la nivelul material al corpului fizic; 
pacienţii ştiu cel mai bine ce se întâmplă la nivelul 
corpului subtil. 

De fapt, relaţia doctor-pacient este departe de a fio 
simplă ierarhie; dimpotrivă, este o „ierarhie încurcată”. Voi 
relata o istorioară, pomenită şi mai devreme (Locke şi 
Colligan 1986). Un doctor trata un pacient bolnav de astm, 
care respira foarte greu. Fireşte, atunci când a auzit de un 
nou medicament, doctorul a sunat la compania 


producătoare pentru a comanda o mostră, pe care a primit- 
o şi i-a administrat-o pacientului. 

Respirația acestuia s-a îmbunătăţit în câteva minute; 
chiar şi căile respiratorii i-au rămas desfundate pentru mai 
mult timp. 

Dorind să verifice eficienţa medicamentului, doctorul 
i-a administrat apoi pacientului un placebo. De data 
aceasta, respiraţia greoaie a revenit. Doctorul a fost, 
astfel, convins de eficienţa medicamentului şi a comandat 
mai multe mostre. Imaginati-va ce reacţie a avut acesta 
atunci când compania farmaceutică a recunoscut faptul că 
initial au trimis, din greşeală, medicamentul placebo. 
Aşadar, cărui fapt se datorează eficienţa aşa-numitului 
medicament? Desigur, încrederii doctorului în 
medicament. 

Ierarhia simplă afectează creativitatea. Dacă doctorii 
manifestă autoritate, pacienţii nu se vor simţi încurajați să 
se gândească în mod creativ la situaţia în care se află. De 
aceea, în medicina creativă, ierarhia simplă doctor-pacient, 
care predomină astăzi, trebuie să fie înlocuită cu o relaţie 
doctor-pacient în care ambele parti să înveţe una de la 
cealaltă - o „ierarhie încurcată”. 

In plus, medicii conventionali au obiceiul de a privi 
vindecarea ca pe o ştiinţă obiectivă. Insă vindecarea este 
atât artă, cât şi ştiinţă, atât subiectivă, cât şi obiectivă. 
Putem învăţa totul despre cum vibrează coardele unei 
chitare, însă cunoştinţele respective nu vor putea înlocui 
arta de a cânta la chitară, care necesită creativitatea celui 
care canta. Inainte de toate, vindecarea creativă 
presupune creativitate în relaţia medic-pacient, iar această 
creativitate începe cu o „ierarhie incurcata” - o 
circularitate ierarhică a nivelurilor, în care fiecare nivel îl 
influenţează pe următorul ad infinitum. 

În ceea ce priveşte schimbarea de paradigmă pe care 
o constatăm în medicină, este de dorit ca trecerea de la o 
ierarhie simplă la o „ierarhie încurcată” în relaţia doctor- 
pacient să fie în curs de realizare. Voi ilustra acest aspect 
cu relatarea psihologului Arnold Mindell referitoare la 


modul in care acesta a descoperit conceptul de 
dreambody’’ - personalitatea reală, completă, a unui om, 
manifestată pe canale diferite - în timp ce lucra cu un 
pacient care suferea de cancer la stomac în ultima fază. 

În timpul unei şedinţe interactive, pacientul a avut un 
moment de revelaţie creativă, exprimându-şi dorinţa de a 
se manifesta „exploziv” ca niciodată până atunci. Chiar 
înainte de a pleca spre spital, pacientul a avut un vis pe 
care i l-a împărtăşit lui Mindell. A visat că suferea de o 
boală incurabilă ce nu putea fi vindecată decât cu un 
medicament al cărui efect se asemăna cu acela al unei 
bombe. Mindell a avut, brusc, propria revelaţie; a înţeles 
unitatea fundamentală în conceptul de dreambody. 

Experiențele creative ale medicului şi ale pacientului 
nu i-au ajutat pe cei doi doar să înţeleagă, ci şi să parcurgă 
etapa manifestării. Pacientul a rămas în viaţă timp de 
câţiva ani, adoptând, cu ajutorul capacităţii de exprimare 
nou descoperite, o schimbare de stil de viaţă. Mindell a 
devenit cunoscut pentru metoda eficientă de a lucra cu 
pacienţii - dreambody. 

17. Îmbolnăvirea şi vindecarea - două căi de acces la 
inteligenţa supramentală 

Inteligența este capacitatea de a reacționa 
corespunzător la o situaţie anume. De exemplu, inteligenţa 
măsurată cu ajutorul testelor IQ este capacitatea noastră 
de a soluţiona o problemă, capacitate mentală şi, de aceea, 
algoritmică, logică şi cuantificabilă. Mai există şi un alt tip 
de inteligenţă, în afară de inteligenţa mentală? 

Un alt tip de inteligenţă despre care se vorbeşte 
astăzi este inteligenţa emoţională, graţie unei expoziţii 
populare a lui Daniel Goleman (1995). Atunci când ne 
confruntăm cu o situaţie emoţionantă, capacitatea mentală 


17 Arnold Mindell, psiholog jungian, a descoperit că visele nu apar 
numai în timpul nopţii, ci şi în timpul zilei sub formă de experienţe 
multiple, inclusiv senzaţii corporale. Modul în care simţim simptomele 
corporale, modul în care le experimentăm este oglindit în visele 
noastre nocturne. Simptomele corpului sunt o parte din procesul 
visării. Mindell a denumit fenomenul viselor care reflectă senzațiile 
corpului dreambody. 


de soluţionare a problemelor nu ne este de prea mare 
ajutor. 

Aşadar, ce este inteligenţa emoţională? Psihologul 
Peter Salovey (Salovey şi Mayer 1990) defineşte acest tip 
de inteligenţă ca fiind capacităţi manifestate în cinci 
domenii diferite ale experienţei: cunoaşterea de sine 
(conştientizarea propriei naturi emoţionale); controlul 
sentimentelor; controlul sentimentelor pus în slujba 
motivatiei de a atinge un anumit scop; empatia 
(capacitatea de a interactiona cu sentimentele celorlalţi, 
rămânând obiectivi) şi capacitatea de a face faţă unei 
relaţii sentimentale. 

Cititorul atent va observa că multe dintre tehnicile 
medicinei minte-corp amintite într-un capitol anterior (vezi 
capitolul 15) au rolul de a ne ajuta să ne cultivăm 
inteligenţa emoţională - de exemplu, exersarea capacităţii 
de conştientizare şi a empatiei şi psihologia chakrelor. 
Astfel, inteligenţa emoţională este esenţială pentru 
menţinerea sănătăţii şi controlul îmbolnăvirii. 

Cum ne ajută capacitatea de conştientizare şi 
psihologia  chakrelor să ne formăm o inteligenţă 
emoţională? Exersându-ne capacitatea de conştientizare, 
învăţăm să ne percepem propriile sentimente, să ne 
descoperim chakrele; de asemenea, ne cultivăm abilitatea 
de a dirija mişcarea energiei vitale către şi dinspre chakre, 
cu ajutorul imaginaţiei, al masajului energetic, etc. (vezi 
capitolele 11 şi 15). Exersându-ne capacitatea de empatie, 
învăţăm să facem faţă sentimentelor generate (non-local) 
de interacțiunea cu o persoană care deţine un 
comportament emoţional instabil, fără a ne identifica cu 
acestea. Cu ajutorul psihologiei chakrelor, învăţăm sa 
controlăm tendinţa de a amplifica, la nivel mental, 
manifestarea energiei vitale a corpului vital. Astfel de 
exerciţii ne ajută nu doar să ne motivăm în vederea 
îndeplinirii unor obiective, ci şi să dobândim o serie de 
abilităţi de interrelationare. 

De asemenea, putem vedea de ce inteligenţa 
emoţională ne ajută să facem faţă mai bine îmbolnăvirii 


minte-corp, decât dacă ne folosim doar de inteligenţa 
mentală. Dacă folosindu-ne de inteligenţa mentală avem 
tendinţa de a mentaliza şi de a „crea” mental sentimente, 
inteligenţa emoţională ne ajută să eliminăm efectele 
negative ale acestor procese. 

Cu toate acestea, atât inteligenţa mentală, cât şi 
inteligenţa emoţională sunt cultivate şi aplicate în timp. Nu 
ne pot vindeca atunci când mintea nu face faţă unei crize 
contextuale serioase, situaţie în care deprinderea de a 
mentaliza sentimentele generează, la început dezechilibre 
la nivel energetic şi, în cele din urmă, îmbolnăvirea. Să 
recunoaştem, tehnicile medicinei minte-corp sunt, în 
esenţă, mecanisme de control; ne ajută să ţinem sub 
control o situaţie nefavorabilă. Acestea nu pot transforma 
mintea; nu pot anihila deprinderea minţii de a mentaliza şi 
imagina sentimente. 

Să luăm un exemplu - să presupunem că suferim de o 
boală de inimă. Din cauza stresului şi a stilului de viaţă, la 
nivelul chakrei ombilicului apar anumite sentimente pe 
care le  mentalizăm, transformându-le în furie si 
irascibilitate. Pe măsură ce deprinderea mentală se 
cronicizează, energia iese din chakra inimii, care rămâne 
fără de energie, şi intră în chakra ombilicului, generând, 
astfel, ostilitate. Ostilitatea cronică faţă de cei apropiaţi dă 
naştere unor puternice dezechilibre la nivelul mişcărilor 
energiei vitale corespunzătoare inimii. Un „plan” vital 
defectuos înseamnă o reprezentare defectuoasă la nivel 
fizic, consecinţa fiind apariţia unei boli de inimă. 

Putem apela la meditaţie, care ne ajută să ne 
relaxăm. Deoarece învăţăm să fim inteligenţi din punct de 
vedere emoţional, vizualizăm pacea, pentru a anihila 
sentimentul de ostilitate. Toate acestea ne vor ajuta cu 
siguranţă să menţinem boala sub control. Dar oare o pot 
vindeca? În niciun caz. Ori de câte ori stimulul este 
suficient de puternic, prima noastră reacţie va fi aceea de 
a mentaliza, consecinţa fiind un atac de cord. 

Să luăm un alt exemplu. Să presupunem că anumite 
sentimente de dragoste localizate la nivelul chakrei inimii 


ne dau o stare de nelinişte - începutul mentalizării. Nu 
ştim cum să procedăm, aşa că începem să suprimăm 
aceste sentimente. Energiile vitale corespunzătoare 
sistemului imunitar sunt, astfel, suprimate şi ele; în cele 
din urmă, va fi suprimat sistemul imunitar, la nivel fizic. 
Atunci când sistemul imunitar nu-şi poate îndeplini funcţia 
de eliminare a celulelor anormale din organism, apare 
boala de cancer. 

Apelăm, în acest caz, la tehnicile medicinei minte- 
corp - începem să vizualizăm un sistem imunitar sănătos, 
şi aşa mai departe. Dar nu ne vindecăm. Ce este de făcut? 

Să mai luăm un exemplu. Pe măsură ce înaintează în 
vârstă, mulţi bărbaţi se confruntă cu mărirea prostatei. 
Consecințele sunt neplăcute, deoarece eşti nevoit să mergi 
la baie foarte des în timpul nopţii, stricându-ţi somnul. 
Dacă este vorba despre o boală minte-corp, cum apare 
aceasta? La o vârstă mai înaintată, unii bărbaţi au prea 
multe fantezii legate de sex, dorinţe sexuale, şi aşa mai 
departe. Acest fapt are drept consecinţă acumularea unei 
cantităţi prea mari de energie vitală la nivelul chakrei 
sexului; astfel, hormonul testosteron este produs in exces, 
favorizând mărirea prostatei. 

Să presupunem că bărbaţii respectivi se folosesc de 
inteligenţa mentală şi emoţională pentru a-şi înfrâna 
fanteziile sexuale. Reusesc oare să facă acest lucru? Cei 
mai mulţi ar dori, dacă ar putea. Dar nu este uşor. De ce 
oare? 

Soluţia unei probleme se află adesea dincolo de 
nivelul problemei respective. Problemele amintite aici - 
ostilitate, lipsa iubirii şi dorinţa sexuală - nu au decât o 
singură soluţie, iubirea, iubirea necondiționată. 

Am un prieten care, atunci când a împlinit vârsta 
responsabilă de 60 de ani, a început să-şi expună pe masa 
de lucru postere cu femei din revista Playboy. Văzând că 
mulţi dintre cei care-l vizitau îşi exprimau dezaprobarea, 
acesta a expus si un mic text: Si bătrânii nerusinati au 
nevoie de iubire. Aici avea dreptate. 

Dar iubirea necondiționată nu tine de domeniul 


mentalului; şi nici de cel al sentimentelor. În schimb, 
iubirea este un contex, un arhetip ce stă la baza multora 
dintre gândurile şi sentimentele noastre. 

Unde este localizată iubirea? Dincolo de corpul vital 
şi de minte; este o componentă a corpului supramental. 
Cultivarea iubirii necondiționate presupune un salt cuantic 
din vital-mental in supramental. Iubirea este un semn 
distinctiv al inteligenţei supramentale. 

Mai precis, ce este inteligenţa supramentala? 
Domeniul supramental al conştiinţei conţine legile şi 
contextele arhetipale ale mişcărilor fizice, vitale si 
mentale. Atunci când mişcarea mentală se află în 
dezechilibru, iar reordonarea contextelor vechi, însuşite, 
nu are drept rezultat anihilarea unei deprinderi mentale, 
este momentul să depăşim nivelul mental şi să facem un 
salt către supramental. În mod similar, atunci când 
mişcarea energiei vitale este lipsită de armonie, iar 
„planul” vital este defectuos, este momentul să facem un 
salt către supramental şi să creăm un „plan” vital nou, 
corespunzătoare funcţiei vitale dorite. Supramentalul 
deţine arhetipul necesar pentru această operație. 
Inteligența supramentală este acel tip de inteligență care 
ne permite să facem aceste incursiuni ocazionale în 
supramental, ori de câte ori este nevoie. 

În trecut, am înţeles greşit lucrurile. De exemplu, 
atunci când medicul Walter Cannon a vorbit despre 
„înțelepciunea corpului”, cred că s-a referit la noțiunea de 
„inteligenţa supramentală”, pe care eu am introdus-o. De 
asemenea, Andrew Weil numeşte sistemul de vindecare al 
organismului „potențial înnăscut pentru mentinerea 
sănătății şi tamaduirea bolilor”. Mentinerea sănătăţii este 
o caracteristică a sistemelor noastre condiţionate, trioul 
energie-trup minte-corp, însă tămăduirea bolilor este un 
lucru diferit. Poate presupune ieşirea din sistemele 
condiţionate. Poate presupune inteligenţă supramentală. 

Vindecarea cuantică, despre care am vorbit în 
capitolul anterior, este o poartă către inteligenţa 
supramentală. Cazurile de vindecare spontană înregistrate 


sunt, de cele mai multe ori, exemple de salturi cuantice 
neaşteptate; nu a existat vreun proces care să le preceadă. 
De aceea eu le numesc „o poartă deschisă”. Atunci când ne 
angajăm într-un proces creativ sau în explorarea iubirii în 
cadrul unei relaţii bazate pe o „ierarhie încurcată”, în 
scopul stimulării salturilor cuantice către supramental, am 
trecut de această poartă. Am intrat deja în domeniul 
inteligenţei  supramentale. lar atunci când salturile 
cuantice se realizează cu uşurinţă, fără efort, aşa cum 
trebuie, Înseamnă că am dobândit inteligența 
supramentală. 

Boala ca prilej de autocunoaştere 

Am menţionat mai devreme faptul că numeroşi 
vindecători adepţi ai medicinei minte-corp sunt de părere 
că pacienţii sunt responsabili pentru apariţia bolilor. „Ce 
câştigi dacă singur îţi provoci îmbolnăvirea?” este 
întrebarea cel mai frecvent adresată pacienţilor. Acest tip 
de întrebare nu reuşeşte decât să-i nedumerească pe 
pacienţi şi să-i facă să se simtă vinovaţi. 

Insă vindecătorul vede în această situaţie o ocazie pe 
care şi pacientul trebuie să o sesizeze dacă este pregătit 
pentru ea. Întrebarea corectă este următoarea: „Acum că 
te-ai îmbolnăvit, poţi să dai bolii tale un sens pozitiv, în loc 
de unul negativ? Să presupunem ca îţi asumi 
responsabilitatea pentru faptul că te-ai îmbolnăvit şi că te 
întrebi: De ce mi-am provocat singur îmbolnăvirea? Ce 
vreau să învăţ din această experienţă?” 

Ideograma chineză pentru noţiunea de „criză” poate 
fi interpretată atât ca primejdie, cât şi ca oportunitate. 
Atunci când ne îmbolnăvim, cei mai mulţi dintre noi văd 
doar primejdia - primejdia de a suferi, poate chiar 
primejdia de a muri. Dar dacă, în schimb, vedem în 
îmbolnăvire prilejul de a ne sonda adânc interiorul, 
domeniul supramental al conştiinţei? 

Boala este expresia unei incompatibilitati imense. 
Dacă boala există la nivel fizic, o rană, de exemplu, 
reprezentarea fizică a organului afectat este incompatibilă 
cu ,planul” vital corespunzător acestuia, anihiland 


sentimentul vitalitatii organului respectiv. Noi percepem 
această incompatibilitate ca pe o boală. Dacă originea bolii 
se află la nivel mental şi constă în mentalizarea unui 
sentiment, atunci incompatibilitatea se extinde la toate 
nivelurile - mental, vital şi fizic. Gândim un anumit lucru, 
simţim cu totul altceva şi actionam diferit de cum gândim 
sau simţim. 

Cu câţiva ani în urmă, un reporter de la redacţia ştiri 
a realizat un material despre Ghandi, pentru care a trebuit 
să participe la câteva dintre prelegerile acestuia. 
Impresionat de faptul că, în timp ce vorbea, Ghandi nu a 
consultat niciun fel de notițe, jurnalistul a rugat-o pe d-na 
Ghandi să-i explice acest lucru. D-na Ghandi i-a spus, „Noi, 
oamenii obişnuiţi una gândim, alta spunem şi actionam 
diferit faţă de ceea ce gândim sau spunem - dar Ghandiji 
sunt toţi la fel”. Gândurile, vorbele şi faptele lui Ghandi se 
potrivesc în totalitate. 

Cum putem restabili corespondenţa dintre minte, 
energiile vitale şi reprezentările fizice? Răspunsul este: 
inteligenţa supramentală. 

Imbolnavirea minte-corp este o ocazie fantastică, un 
semn evident ca este momentul sa ne trezim, sa 
conştientizăm inteligenţa supramentală. Este ca şi cum am 
fi loviți cu un obiect tare, însă lovitura este extrem de 
benefică. Totuşi, până acum, foarte puţini oameni au folosit 
cu succes acest tip de inteligenţă. 

Uma Goswami lucrează uneori cu Swami 
Vishnuprakashananda din Rishikesh, India. Swami era 
pustnic, cautand sa-l afle pe Dumnezeu, cand o boala i-a 
afectat sistemul gastrointestinal atat de puternic, incat nu 
a putut manca nimic timp de 29 de zile. Intuitia i-a spus sa 
meargă la templul Anant Padmanava din oraşul 
Trivandram, in sudul Indiei, si sa se intinda acolo, ceea ce 
a si facut. Deodata, a fost binecuvantat cu o viziune, un 
salt cuantic in supramental; s-a vindecat, iar de atunci 
viata i s-a schimbat pentru totdeauna. Teama de moarte a 
fost depasita pentru totdeauna. 

Swami traieste acum, cel putin o parte din timp, in 


ceea ce marele înţelept indian Sri Aurobindo numea 
„Mintea intuitivă”. Acesta este modul suprarational, 
supramental de a trăi, în care mai întâi iti asculti intuiţia si 
apoi actionezi în relaţie cu orice nu este lipsit de 
importanţă (Goswami, 2003). 

Este absolut posibil să punem în slujba evoluţiei 
spirituale această căutare a inteligenţei supramentale în 
domeniul vital-fizic. Este ca şi în cazul creativităţii 
interioare - este grozav. Citiţi cartea lui Bernie Siegel 
Peace, Love, and Healing (Pace, iubire şi vindecare) şi veţi 
afla numeroase istorisiri despre oameni exceptionali care 
au urmat această cale de la boală la vindecare şi apoi la 
unitatea fiinţei. 

Intr-un sat, trăia odată un învăţător evreu extrem de 
evlavios, care vorbea în permanenţă despre harul lui 
Dumnezeu. Într-o zi, râul din regiunea respectivă se umflă 
în matcă. De aceea, unul dintre vecinii învățătorului veni 
şi-l avertiza in legătură cu inundația iminentă. 
„Invăţătorule, de ce nu vii cu noi?” îl imploră acesta. „Nu 
te teme. Harul lui Dumnezeu mă va salva”. spuse 
învățătorul. Vecinul dădu din cap şi plecă. 

Inundatia se produse, iar nivelul apei ajunse până la 
veranda casei învățătorului. Un alt vecin al acestuia veni 
cu o barca şi-l rugă să i se alăture, învățătorul refuză. 
„Harul lui Dumnezeu va veni şi mă va salva”. spuse acesta. 

Apele râului continuau să crească, cuprinzând 
întreaga casă a învățătorului, cu excepţia acoperişului, 
unde acesta se refugie. Autorităţile trimiseră un elicopter 
pentru a-l salva pe învăţător. Învățătorul nu se lăsă 
înduplecat. „Harul lui Dumnezeu mă va găsi”. 

In cele din urmă, învățătorul se înecă. Ajuns în Rai, 
acesta merse direct la Dumnezeu si-L întrebă, cu teamă, 
„Doamne, toată viata mea Te-am iubit. Unde era harul Tău 
când am avut nevoie de el?” 

Dumnezeu i-a răspuns, „De trei ori ţi-am trimis harul 
Meu. Prima dată, sub forma unei masini, apoi sub forma 
unei bărci şi apoi din nou, sub forma unui elicopter. Dar tu 
nu l-ai văzut”. 


A fost nevoie ca învățătorul să moară înainte de a 
vedea harul lui Dumnezeu. Pentru unii dintre noi, este 
nevoie de o boală pentru a auzi chemarea harului. Dacă 
aşa stau lucrurile, boala reprezintă primul pas către 
explorarea supramentalului. Dacă originea bolii se află la 
nivel mental, iar tehnicile convenţionale ale medicinei 
minte-corp nu ne ajută să o controlăm, putem muri ca 
învățătorul din istorioara noastră, sau ne putem orienta 
către vindecarea minte-corp, căutând acea experienţă 
interioară ce ţine de supramental, despre care am vorbit în 
capitolul anterior. 

În capitolul de faţă, voi analiza situaţia în care 
originea bolii se află la nivelul vital şi voi arăta cum ne 
putem folosi de boală, la acest nivel, pentru a avea acces la 
inteligenţa supramentală. 

Pentru mulţi dintre noi, nu este nevoie de boală 
pentru a auzi chemarea inteligenţei supramentale. Putem 
începe cu starea de sănătate şi explora în mod creativ 
nivelurile vital-fizic. În India si Tibet există o tradiţie 
spirituală bazată pe această idee. Vorbesc, bineînţeles, 
despre tantra. Artele marţiale iniţiate în China şi Japonia 
au un obiectiv asemănător (vom vorbi mai târziu.) 

Îmbolnăvirea corpului vital şi vindecarea cuantică 

O dată ce funcţiile vitale sunt integrate în ceea ce 
numim componenta „hardware” a corpului fizic, adică 
totalitatea organelor, contextele supramentale (conţinutul 
funcţiilor vitale) sunt uitate, la fel şi „planurile” vitale 
necesare pentru alcătuirea şi funcţionarea organelor 
programate. Dacă vorbim de activitatea condiţionată, 
programată a unui organ, putem uita chiar şi de conştiinţă, 
programatorul însuşi. Dar ce se întâmplă dacă programul 
nu funcţionează corespunzător? Exemplul demn de reţinut 
în acest sens este cel referitor la programul sistemului 
imunitar (eliminarea celulelor anormale care nu pot fi 
împiedicate sa se multiplice) care, atunci cand nu 
funcţionează corespunzător, determină apariţia cancerului. 

Există trei cauze posibile ale funcționării 
necorespunzătoare a organelor. Cauza poate exista la nivel 


mental. De exemplu, suprimarea mentală a sentimentelor 
în dreptul chakrei inimii va determina suprimarea 
programului sistemului imunitar, consecinţa fiind apariţia 
bolii de cancer. Am vorbit deja despre acest lucru. De 
asemenea, cauza poate exista la nivel fizic, un defect al 
aparatului genetic responsabil cu producerea 
reprezentărilor. Vom aborda acest subiect mai târziu. 

A treia posibilitate se referă la faptul că „planurile” 
vitale, corespunzătoare, în exemplul nostru, programelor 
sistemului imunitar, nu mai sunt valabile, deoarece mediul 
contextual al corpului fizic s-a schimbat. In acest caz, 
tehnicile medicinei corpului vital (definite în partea a 
doua) nu ne sunt de folos, din pricina saltului contextual pe 
care îl presupun. 

Trebuie sa cream noi „planuri” vitale care sa 
corespundă aceloraşi funcţii vitale, pentru a face faţă 
noului context. Însă pentru aceasta avem nevoie să fim 
ghidaţi de supramental. 

Trebuie, aşadar, să facem un salt cuantic de la nivelul 
vital direct către supramental, trecând peste mental. 
Legile mişcărilor vitale şi ale funcţiilor vitale sunt 
localizate la acest nivel al supramentalului. Există, aici, 
„rezerve” de „planuri” vitale pe care conştiinţa le poate 
folosi pentru a face o reprezentare a aceleiaşi funcţii 
vitale. Este nevoie de un salt cuantic creativ către 
supramental, pentru a alege un nou „plan” vital necesar 
alcătuiri unei forme noi care să se potrivească noului 
context. Acest nou „plan” va permite, aşadar, crearea unor 
programe noi care să asigure funcţionarea organelor fizice 
sau chiar refacerea organului însuşi, pentru a putea 
îndeplini funcţia vitală respectivă. 

Apare, însă, o întrebare. Dacă vindecarea cuantică 
presupune creativitate la nivelul corpului vital, putem oare 
concepe, pe baza acestei idei, un program de acţiune cu 
ajutorul căruia să ne vindecăm? Ce ar presupune acest 
proces creativ în cazul în care corpul vital este afectat de 
boală, pentru ca vindecarea să se producă? 

Problema este că puţine persoane, în ziua de astăzi, 


au acces la mişcările propriului corp vital, ca să nu mai 
vorbim de realizarea unor salturi cuantice de la nivelul 
vital la cel supramental. De aceea, este nevoie de 
pregătire, poate chiar mai mult decât în cazul vindecării 
minte-corp. 

Etapa de pregătire are drept obiective cultivarea 
purității intenţiei de vindecare (o întrebare arzătoare la 
nivelul sentimentelor vitale), încetinirea ritmului de 
activitate al corpului vital, care trebuie să se vindece şi 
dobândirea deschiderii, a receptivitatii fata de sentimente. 
Există tehnici de încetinire a fluxului energetic - exerciţiile 
pranayama concepute în India şi mişcările taiji, în China, 
sunt câteva exemple. Cum putem dobândi o mai mare 
receptivitate la nivelul experierii sentimentelor? 

Implicându-ne în relaţii sentimentale. Dacă abordăm 
o relaţie cu sinceritate totală, ne vom confrunta cu 
numeroase întrebări arzătoare. Putem, astfel, acorda 
partenerului libertatea de a-şi exprima liber sentimentele. 
Să ne amintim de filmul The Stepford Wives, în care soţii 
îşi transformă nevestele în roboţi conditionati, pentru a 
putea fi mai uşor supuse. Adevărul este că, în cultura 
occidentală, atât bărbaţii, cât şi femeile (deşi acestea într-o 
măsură mai mică) procedează astfel faţă de propriul 
partener. A face contrariul este o provocare. 

În etapa următoare, pacienţii şi medicii lor vor 
încerca diferite tehnici noi (noi pentru pacient) ale 
medicinei corpului vital - acupunctura, medicina chakrelor, 
homeopatie şi aşa mai departe. Aceasta este etapa 
procesării  neconştientizate, în care utilizăm stimuli 
necunoscuţi pentru a produce, la nivelurile vital şi 
supramental (care dirijează vitalul), unde de posibilitate 
nesupuse colapsului; dar noi, în ego-ul nostru, nu detinem 
capacitatea de a alege dintre aceste posibilităţi. 

De aceea, vom aştepta ca inteligenţa supramentală 
să creeze acelaşi gen de revoluţie la nivelul percepţiei 
sentimentelor, precum cel creat de introspectia creativă, la 
nivel mental. Efectul net al saltului cuantic, revoluţia, va fi 
crearea unor „planuri” vitale noi, cu ajutorul cărora 


conştiinţa să refacă organul afectat de boală şi programele 
necesare acestuia pentru îndeplinirea funcţiilor vitale. 
Deoarece există o legătură între sentimente si 
funcţionarea programelor de care depinde activitatea 
organelor, pe măsură ce „planurile” vitale încep să fie 
create, se va produce o eliberare a sentimentelor existente 
în dreptul chakrei corespunzătoare organului afectat până 
atunci de boală. 

Această eliberare a sentimentelor în dreptul unei 
chakre se produce cu o asemenea forţă, încât a primit 
denumirea de „deschidere a chakrei”. De exemplu, daca 
boala de cancer este vindecată în acest mod, se va 
deschide chakra inimii. Într-adevăr, această experienţă se 
aseamănă cu samadhi sau cu acea experienţă revelatoare 
pe care ne-o oferă creativitatea interioară sau exterioară 
(mentală). Este transformatoare. Dacă chakra inimii se 
deschide în acest mod, vom putea manifesta nu doar iubire 
faţă de partenerul de viaţă, ci şi compasiune universală. 

Etapa finală a procesului creativ este manifestarea. 
Ca şi în cazul vindecării minte-corp, manifestarea nu este 
deplină doar în urma refacerii reprezentării fizice 
(software) necesare pentru funcţionarea adecvată a 
organului (celor) corespunzătoare. După ce retragerea 
bolii s-a produs, pacientul trebuie să încerce să aducă în 
planul manifestării compasiunea universală, 
transformatoare, faţă de toţi oamenii. Altfel, energia 
existentă la nivelul inimii se va reduce cantitativ din nou, 
consecinţele fiind dezastruoase. Cu alte cuvinte, atunci 
când supramentalul aude strigătul nostru şi ne învaţă un 
nou truc, noi trebuie să luăm lecţia în serios şi să o 
aplicăm pe cât de mult posibil. 

În mod similar, vindecarea cuantică la nivelul vital al 
bolilor ce afectează oricare dintre chakre are ca rezultat 
deschiderea chakrelor respective şi transformarea 
expresiilor egoiste ale sentimentelor în expresii universale 
(vezi capitolul 11). Atunci când este vindecată o boală ce 
afectează chakra rădăcină, sentimentele de competitivitate 
şi teamă se transformă în prietenie bazată pe încredere, 


respectiv în curaj. Vindecarea cuantică a unei boli ce 
afectează chakra sexului transformă energiile sexualităţii 
şi a dorinţei sexuale în respect faţă de sine şi faţă de alţii. 
În acelaşi mod, vindecarea cuantică la nivelul chakrei 
ombilicului transformă falsa mândrie şi sentimentul de 
nevrednicie în reală apreciere de sine. 

La nivelul chakrei gâtului, vindecarea cuantică 
transformă sentimentele de frustrare şi de libertate 
egoistă a cuvântului în libertate autentică de exprimare. 
Vindecarea cuantică a chakrei fruntii transformă confuzia 
şi pseudoclaritatea in capacitatea de înțelegere 
supramentală intuitivă. În fine, dacă o boală ce afectează 
chakra coroanei este vindecată printr-un salt cuantic, 
sentimentele obişnuite de deznădejde şi satisfacţie se vor 
transforma în bucurie spirituală. 

Creativitatea corpului vital-fizic pentru o persoană 
sănătoasă 

Ce înseamnă creativitatea corpului vital-fizic pentru o 
persoană sănătoasă? Să ne amintim că chakrele sunt acele 
locuri în corpul fizic în care planurile din corpul vital 
(câmpurile morfogenetice) sunt reprezentate în fizic sub 
forma organelor. Acestea sunt zonele în care noi percepem 
mişcările energiei vitale corespunzătoare programelor 
care asigură funcţionarea organelor importante ale 
organismului. 

Desigur, pe măsură ce aceste mişcări devin 
condiţionate, parte integrantă din fiinţa noastră vitală, 
dându-ne o „personalitate vitală”, ajungem sa ne 
identificăm cu ele. Ar trebui să spunem, mai degrabă, 
„personalităţi”, deoarece la nivelul fiecărei chakre există o 
„ego personalitate” vitală, asociată unui anumit model de 
percepere a energiei în acel punct. Creativitatea corpului 
vital-fizic pentru o persoană sănătoasă înseamnă mişcarea 
creativă a energiei vitale, dincolo de mişcările condiţionate 
ale „ego-ului/personalităţii” vital fizice. 

Cum realizează o persoană sănătoasă trezirea 
inteligenţei supramentale, utilizând, ca mijloc, 
creativitatea corpului vital-fizic, procesul creativ si 


simtirea (în opoziţie cu gândirea)? 

Am descris în altă parte procesul creativ desfăşurat 
în vederea atingerii supraconstientului, a stării 
supramentale numite samadhi (Goswami 2000). Procesul 
creativ, după cum am mai spus, deţine patru etape: 
pregătire, incubare, înţelegere şi manifestare. Pregătirea 
pentru samădhi constă în numeroase discipline ale minţii, 
inclusiv exerciţiul important al interiorizării vieţii, prin 
care mai degrabă observăm atent procesele interioare, 
decât să ne irosim energia în activităţi exterioare. 

Următorul pas al etapei de pregătire este acela în 
care învăţăm să ne concentrăm asupra unui anumit gând 
(meditaţie bazată pe concentrare, vezi capitolul 15). Sigur 
că, foarte curând vom constata că este imposibil să 
rămânem concentrați foarte mult timp, deoarece 
organismul nostru nu este făcut pentru acest lucru. De 
aceea, învăţăm să ne relaxăm şi să alternăm perioadele de 
concentrare cu cele de relaxare. Uneori eu o numesc 
abordarea „faci-eşti-faci-eşti-faci” a meditatiei. 

Pătrundem, astfel, în domeniul preconştientului, 
domeniul experienţelor asociate fiecăruia dintre gândurile 
noastre condiţionate. În acest domeniu, avem din ce în ce 
mai multă voinţă liberă şi posibilitatea de a alege, atunci 
când dorim, un gând nou ce aparţine supramentalului, 
făcând, astfel, experienţa sinelui cuantic. Acest tip de 
experienţă are caracter nemijlocit; distincţia subiect-obiect 
nu este la fel de accentuată ca în cazul gândurilor 
obişnuite. Deosebirea este abia perceptibilă. Aceasta este 
samadhi - experienţa unităţii universale a sinelui cuantic 
şi, în acelaşi timp, experienţa supramentalului, existenţa 
necondiționată în conştiinţa autentică. 

Să presupunem acum că facem acest exerciţiu nu cu 
gândurile, ci cu sentimentele. Să alegem un sentiment ce 
tine de chakra inimii - iubirea. Ma concentrez asupra 
acestui sentiment, rămânând, însă, relaxat, având sau nu 
în faţă obiectul iubirii mele. Tantra numeşte acest exerciţiu 
„calea de stânga”, deoarece adeseori este practicat în 
timpul actului sexual. Însă este foarte dificil să transcenzi 


nevoia de orgasm, expresia obişnuită a sexualităţii. 

Dacă reuşim să împiedicăm mişcarea „descendentă” 
a energiei vitale către chakra a doua, concentrându-ne în 
continuare asupra energiei existente la nivelul inimii, 
pătrundem, la un moment, dat, în preconştient; „dansăm” 
cu sinele cuantic al unei noi expresii creative a iubirii - 
iubirea universală sau dragostea necondiționată. Daca ne 
menţinem o vreme în această stare, vom experia, mai 
devreme sau mai târziu, sinele cuantic al profunzimii 
supramentale, un sentiment universal al iubirii 
necondiționate. 

După cum am mai spus, energia vitală poate fi 
percepută, cu puţin exerciţiu, sub forma unor curenţi sau a 
unei senzaţii de furnicare prin trup, în dreptul chakrelor. 
Acest sentiment creativ de iubire necondiționată este 
perceput ca un curent ce urcă de la chakra rădăcină 
(oricum, de la o chakră inferioară). Această energie care 
urcă este numită, în tantra, kundalini shakti. Kundalini 
înseamnă  „încolăcit”, iar shakti înseamnă „energie, 
energie vitală”. 

Ne imaginăm că energia este „încolăcită” în dreptul 
chakrei rădăcină, unde rămâne disponibilă (metafora este 
aceea a energiei potenţiale a unui arc strâns). Din când în 
când, în mod spontan, energia potenţială se transformă în 
energie cinetică, deplasându-se în toate direcţiile, însă 
aceste mişcări ale energiei nu fac decât să accentueze 
confuzia cu care oamenii se confruntă vizavi de domeniul 
energiei vitale. (într-adevăr, multe persoane par să fie 
afectate de aceste mişcări neregulate ale energiei 
kundalini; vezi Kason, Greenwell 1995). 

Pe de altă parte, experienţa activării energiei 
kundalini este mişcare directionata. Acest proces pare sa 
creeze un nou canal energetic; energia este percepută ca 
urcând de-a lungul acestui nou canal, în linie dreaptă de-a 
lungul coloanei vertebrale. 

Apare confuzia, deoarece, în literatura tantrică, acest 
canal energetic de-a lungul coloanei vertebrale poartă 
denumirea de sushumna, considerat a fi existat chiar şi 


înainte de experienţa trezirii kundalini. Nu este deloc un 
canal nou. Desigur, aceasta este viziunea fizicii clasice. In 
fizica cuantică, sushumna nadi este doar un canal 
potenţial, înainte ca trezirea kundalini să se producă. Doar 
atunci putem spune că a fost actualizat. Astfel, nu este 
greşit dacă spunem că acest canal este creat odată cu 
trezirea kundalini. Energia care urcă prin acest canal îi dă 
celui care face această experienţă un sentiment intens de 
iubire universală veşnică, ce deţine puteri 
transformatoare. (Cu alte cuvinte, avem posibilitatea de a 
ne transforma dacă parcurgem etapa de manifestare a 
creativității.) 

În tradiția tantrică se spune că, dacă kundalini urcă 
din chakra rădăcină printr-un nou canal de-a lungul 
coloanei vertebrale până la chakra coroanei, atunci 
trezirea kundalini este totală. Mişcările energiei vitale pot 
fi atunci controlate cu uşurinţă, fără efort. Aceasta este 
trezirea inteligenței supramentale cu ajutorul domeniului 
vital-fizic al experienței. 

Sănătate pozitivă 

Aş dori acum să introduc noţiunea de „sănătate 
pozitivă” ca o analogie cu noţiunea de „sănătate mentală 
pozitivă” creată de psihologul Abraham Maslow. Maslow a 
făcut câteva studii asupra unor persoane sătătoase din 
punct de vedere mental şi a descoperit că aproximativ 
cinci la sută din acestea deţin 16 trăsături de personalitate 
pe care oamenii obişnuiţi nu le au. Cele mai importante 
dintre aceste trăsături sunt creativitatea, iubirea 
necondiționată, independenţa şi simţul umorului. 

Aceste însuşiri ţin de inteligenţa supramentală, la 
care ajungem daca transcendem mintea, către 
supramental. De asemenea, cred că un studiu similar ar 
trebui făcut şi cu persoane sănătoase din punct de vedere 
fizic, în special persoane care lucrează cu energia lor 
vitală, care au experienţe kundalini, sau experienţe în care 
energia gi urcă, aşa cum se întâmplă în sistemul 
chinez/japonez de arte marţiale. 

Psihologul Uma Goswami evidenţiază un alt aspect. 


Ea spune că persoanele care au o sănătate mentală 
pozitivă emană sentimente pozitive, precum pacea. 
Goswami citează exemplul marelui înţelept din India, 
Ramana Maharshi, în apropierea căruia numeroşi oameni 
simt o pace adâncă. Ea o numeşte sănătate mentală 
radiantă (Goswami 2003). 

Am cunoscut şi eu o astfel de persoană, filosoful- 
mistic american Franklin Merrel-Wolff (Goswami 2000). În 
1984, încă mai căutam, încă mai orbecăiam, încercând să 
găsesc un răspuns la întrebarea: „Produce conştiinţa 
colapsul undei de posibilitate cuantică?” Intuiam şi faptul 
că salvarea personală depinde tot de conştiinţă. Însă eram 
obosit, nefericit şi aveam dubii legate de căutările mele, 
când l-am întâlnit pe Franklin la ferma sa din Lone Pine, 
California. 

Avea 97 de ani şi a refuzat să vorbească despre fizică 
cuantică cu mine, deoarece „îmi dă dureri de cap”. Aşa că 
am stat, pur şi simplu, alături de el în grădină. După 
câteva zile, am fost uimit să aud că fusesem caracterizat 
drept un fizician „încântător”. Cercetându-mă atent, am 
constatat că nefericirea îmi dispăruse, fiind înlocuită cu o 
bucurie spirituală ce a durat toată perioada şederii mele la 
ferma lui Franklin. 

Cred că există, în jurul nostru, persoane care deţin o 
sănătate pozitivă, radiantă, în prezenţa cărora avem o 
senzaţie de vitalitate şi de furnicare nejustificată în trup, 
lumina pare să ne străbată corpul, iar bucuria este de 
nestăvilit. Cu toţii putem obţine aceste stări de sănătate, 
dar numai dacă abordăm în mod creativ domeniul energiei 
vitale a conştiinţei. 

Nu ar fi grozav dacă unii dintre medicii noştri ar fi 
persoane trezite la inteligenţa supramentală şi ar utiliza 
metoda creativităţii vital-fizice? Nu ar fi grozav dacă ne-am 
concentra mai puţin asupra îmbolnăvirii şi mai mult asupra 
sănătăţii? Dacă am învăţa să vedem sticla pe jumătate 
plină şi nu pe jumătate goală? Am reuşi, astfel, cel puţin să 
eliminăm teama de moarte care ne face să fim atât de 
preocupaţi de îmbolnăvire. 


O perspectivă sănătoasă asupra morţii 

Răspunzând la întrebarea „Care este cauza costurilor 
ridicate ale sănătăţii în America?”, multi au spus că banii 
cheltuiţi pentru a-i ţine în viaţă pe cei aflaţi pe patul de 
moarte. Moartea este privită nu doar ca un fenomen 
dureros şi de nedorit, ci în special ca o întâlnire cu marele 
vid, cu neantul, un capăt de drum - de aici şi teama de 
moarte. 

Insă ştiinţa bazată pe întâietatea conştiinţei ne oferă 
imediat o altă perspectivă. Constiinta este fundamentul 
întregii existente; ea nu moare niciodată. In plus, avem 
corpurile subtile mental şi vital, din care ia naştere 
personalitatea, prin condiționare. Daca analizăm 
conditionarea mentală şi vitală, observăm că aceasta este 
rezultatul modificării ecuaţiilor matematice, al algoritmilor 
care determina probabilitățile asociate posibilităţilor 
cuantice. 

Memoria „cuantică” a acestor modificări nu este 
localizată nicăieri, de aceea poate supravieţui de la un 
spatiu-timp la un altul, dând astfel naştere fenomenului 
cunoscut sub denumirea de reîncarnare. Nu „corpurile” 
supraviețuiesc, ci anumite înclinații spre utilizarea minţii şi 
a corpului vital, înclinații ce au primit denumirea de 
karma. 

Dar de ce ne reicarnam? Deoarece trezirea la 
inteligenţa supramentală necesită timp. Presupune multe 
permutări şi combinări ale tiparelor vitale şi mentale (pe 
care orientalii le numesc karma) şi numeroase salturi 
cuantice pentru a reuşi, în cele din urmă, să ne însuşim 
contextele care formează inteligenţa supramentală. 

Această karma „acumulată” la nivelul corpurilor vital 
şi mental este cea prin care se justifică faptul că ne naştem 
cu anumite guna vitale şi mentale care, de-a lungul 
procesului nostru de maturizare, generează acele dosha 
minte-creier şi dosha vital-fizice. 

Ce este moartea, din această perspectivă? Moartea 
este un element important al drumului către cunoaştere pe 
care îl parcurgem (Kubler-Ross 1975). Moartea este o 


perioadă prelungită de procesare neconştientizată, cea de- 
a doua etapă, în ordinea importanţei, a creativităţii 
(Goswami 2001). Dovada o constituie mărturiile celor care 
au trecut prin moarte clinică. 

Experiențele celor care trec prin moarte clinică sunt 
cunoscute de ceva timp. Unele persoane aflate în moarte 
clinică, din pricina unui infarct, de exemplu, după ce au 
fost resuscitate, relatează experienţe spirituale - ieşirea 
din trup, întâlnirea unui maestru spiritual, traversarea 
unui tunel, etc. 

Cum se explică aceste experienţe, care presupun 
distincţia subiect-obiect, ale persoanelor aflate în moarte 
clinică? Explicaţia este: procesarea neconstientizata. 

Cât timp au fost „moarte”, aceste persoane au 
procesat posibilităţile la nivelul subconştientului; abia 
atunci când au fost readuse la viaţă s-a produs colapsul 
undei de posibilitate, iar experienţa lor a avut loc 
retroactiv. Acest colaps retroactiv al unui întreg şir de 
evenimente care duc la experienţa din prezent poartă, în 
fizică, denumirea de „alegere întârziată” (vezi Goswami 
2000; Helmuth et al. 1986; Schmidt 1993). Aceasta 
înseamnă că, dacă pacienţii nu ar fi fost readuşi la viaţă, 
procesarea neconstientizata ar fi continuat pana la 
urmatoarea incarnare. 

Vindecarea ca mijloc de redobandire a integritatii 

Este foarte interesant faptul ca, in limba engleza, 
cuvintele „vindecare” si „integritate” au aceeaşi rădăcină 
etimologică. Aceasta înseamnă că vindecarea, în ultimă 
instanţă, înseamnă dobândirea integrităţii. Ce implica 
acest aspect? 

Pantajali a spus că toată suferinţa are drept ultimă 
cauză ignoranta. Pentru Pantajali, ignoranta este gândul 
iluzoriu că suntem separați de întreg. Să vindeci boala 
separării înseamnă să înţelegi că noi suntem întregul, că 
nu am fost niciodată separați, separarea este o iluzie. 

Dacă am reuşit, în acest mod, să ne vindecăm pe noi 
înşine, îi putem vindeca şi pe alţii. Filosoful Ernest Holmes 
(1938), fondatorul unei tradiţii de vindecare numite Ştiinţa 


Minţii, a ştiut ca, pentru a-l vindeca pe cel de lângă tine, 
nu este nevoie de voinţă, ci de cunoaşterea Adevărului: 
„Vindecarea nu necesită voinţă, ci cunoaşterea Adevărului. 
Acest Adevăr este că Omul Spiritual este deja perfect, 
oricare ar fi aparențele”. 

Cu toate acestea, ar fi greşit să spunem că 
dobândirea adevărului vindecă, în mod automat, o 
afecţiune patologică a corpului fizic (a celui care a 
dobândit adevărul), pentru care separarea (structura, de 
exemplu) deţine o inerție puternică. Realizarea adevărului 
nu face decât să elibereze persoana respectivă de iluzia 
identităţii cu corpul fizic, de iluzia identităţii cu orice 
formă de suferinţă, fie ea boală sau moarte. 

Strategii pentru dobândirea sănătăţii pozitive 

În cultura noastră materialistă, atunci când vorbim 
despre strategii pentru dobândirea unei sanatati de fier, ne 
referim la o igienă adecvată, la o alimentaţie adecvată, la 
exerciţii fizice şi la un control medical de rutină. Avem în 
vedere, aşadar, îngrijirea corpului fizic. Sănătatea pozitivă, 
pe de altă parte, începe atunci când ne preocupăm şi de 
corpurile vital, mental, supramental şi chiar corpul bliss. 

Ce înseamnă o igenă adecvată pentru corpul vital sau 
mental? Aşa cum igiena fizică înseamnă evitarea mediilor 
fizice nocive, igiena vitală şi mentală înseamnă evitarea 
poluării vitale şi mentale. 

Psihologul Uma Goswami evidenţiază acest aspect 
atunci când spune, „Sentimentele sunt mai contagioase 
decât bacteriile şi viruşii”. Trebuie, aşadar, să evităm 
contaminarea cu sentimente negative şi, dacă vorbim de 
igiena adecvată pentru corpurile subtile, cu gânduri 
negative. 

În alimentaţie, de asemenea, trebuie să ţinem cont de 
vital şi mental. Sunt de preferat alimentele proaspete 
(gătite sau nu), deoarece acestea au mai multă energie 
vitală decât alimentele mai vechi, chiar dacă au fost ţinute 
în frigider. Dacă avem în vedere alimentaţia atât la nivel 
fizic, cât şi la nivel mental, vegetarianismul reprezintă o 
opţiune bună. Este de ajuns să ne gândim la modul de 


prelucrare a cărnii în ţara noastră (vezi Robbins 1996), 
pentru a înţelege calitatea energiei vitale pe care o primim 
de la aceste produse. Dacă mâncăm carnea unui animal 
fricos şi nefericit, încărcat cu energie vitală negativă 
(carne de vită „furioasă”) nu facem decât să ne încărcăm, 
la rândul nostru, cu energie vitală negativă: furie, dorinţe 
sexuale, teamă, nesiguranţă şi competitivitate. 

Alimentatia mentalului înseamnă să ne hrănim cu 
literatură bună, cu muzică bună, cu poezie, artă - ceea ce 
poate fi numit „hrană pentru suflet”. Importanţa acestora 
nu este mai mică decât a hranei obişnuite. Activităţile care 
stimulează râsul şi starea de bucurie sunt de preferat în 
locul celor care ne „îngreunează”. Aceasta este regula 
generală a alimentaţiei mentale. 

Cum ne exersăm vitalul şi mentalul? Exerciţiile 
pentru corpul vital sunt mai numeroase, graţie tradiţiilor 
orientale. Poziţiile hatha yoga şi tehnicile de respiraţie 
(pranayama) provin din India, taijiquan din China, iar 
aikido din Japonia. Insa, dupa cum subliniază Uma 
Goswami, aceste exercitii nu trebuie practicate atunci 
cand mintea este agitata. Trebuie, in schimb, sa ne 
relaxam. Sa dobandim un ritm mai lent si sa acordam 
atentie spatiului interior al energiei vitale. 

In ceea ce priveste corpul mental, exercitiul este 
concentrarea - repetarea, de pilda, a unei mantre, cum ar 
fi om. Puteti face acest lucru in timpul lucrului, sau va 
puteti aseza si practica meditatia pe baza de concentrare, 
aşa cum este meditaţia transcendentala (vezi şi capitolul 
15). Insa concentrarea presupune efort si ne epuizeaza 
daca nu reusim sa o alternam cu momente de relaxare - 
stilul „faci-eşti-faci-eşti-faci”. In acest mod, concentrarea 
îndelungată este posibilă, fără ca sistemul nervos să fie 
suprasolicitat. 

lar acest „faci-eşti-faci-eşti-faci” poate, uneori, face 
posibilă experienţa inaltatoare a „dansului” cu sinele 
cuantic; de asemenea, cresc şi şansele producerii salturilor 
cuantice către supramental. Acesta este exerciţiul pentru 
corpul supramental. 


În cadrul întrunirilor pe care le realizez, îi initiez 
adesea pe participanţi într-un sir de meditații, respectând 
o idee ce a pornit de la un mistic creştin numit Fratele 
Lawrence. Fratele Lawrence, un bucătar simplu şi cu 
inima bună, obişnuia să facă ceea ce el numea „exerciţiul 
prezenţei lui Dumnezeu”, pentru a atinge iluminarea. In 
versiunea pe care eu am dat-o exerciţiului, începi prin a te 
aşeza confortabil. Faci un exerciţiu rapid de conştientizare 
a propriului trup, pentru a-l alimenta cu energie; lasă apoi 
energia iubirii să-ţi umple inima. Puteţi face acest exerciţiu 
în mai multe moduri. 

Gândiţi-vă la persoana iubită (la cel cu care aveţi în 
prezent o relaţie) sau la o persoană pe care o venerati (de 
exemplu lisus, Buddha, Mohammed sau Ramana 
Maharshi), sau, pur si simplu, la iubirea lui Dumnezeu. O 
data ce simtiti energia in inima, distribuiti-va atentia (ca 
atunci cand va relaxati ochii dupa ce i-ati tinut fixati 
asupra unui punct). Acordaţi o parte din atenţie 
activităţilor ce se petrec în jurul dumneavoastră - sunete, 
imagini, chiar şi anumite munci casnice. Armonizati starea 
dumneavoastră interioară cu ceea ce se petrece în jur. 

Imaginati-va că faceţi un duş având pe cap o cască 
protectoare. Apa vă udă întreg corpul, mai puţin părul. În 
mod similar, treburile lumeşti vă îndepărtează atenţia de la 
sentimentele ce apar în dreptul tuturor chakrelor, dar 
niciodată de la cele ce apar la nivelul chakrei inimii. O dată 
ce vă insusiti acest exerciţiu, puteţi face ceea ce a făcut 
Fratele Lawrence, să vă trăiţi viaţa în armonie. 

Salturile cuantice creative ocazionale sunt 
importante şi pentru corpul mental, deoarece doar atunci 
poate mintea procesa cu adevărat înțelesuri noi, datorită 
contextului nou ce apare. Există o istorioară legată de 
artistul suprarealist René Magritte. Magritte mergea pe 
stradă când i-a atras atenția un tort din vitrina unei 
cofetării. A intrat şi a cerut tortul. Dar în timp ce 
vânzătorul aducea tortul din vitrină, Magritte spuse: 
„Vreau un alt tort”. Intrebat de ce, Magritte a răspuns: 
„Nu vreau tortul din vitrină, deoarece a fost îndelung privit 


de oameni”. În mod similar, este mai sănătos pentru minte 
să nu proceseze mereu aceleaşi gânduri pe care le 
procesează toată lumea. De aici importanţa creativităţii. 

In ceea ce priveşte corpul bliss, exerciţiul pe care o 
persoană leneşă îl poate face este somnul. Dar atunci când 
ne trezim din somn, deşi ne simţim fericiţi, rămânem 
neschimbati, cu toate că starea in care distincţia subiect- 
obiect este anulată ne-a priit foarte bine. Aceasta se 
întâmplă deoarece, în timpul somnului normal, noi putem 
procesa inconştient doar tiparele obişnuite de posibilităţi. 
Acest lucru nu mai este valabil atunci când învăţăm să 
dormim având în minte creativitatea. Putem, apoi, atinge 
stări asemănătoare somnului, însă atunci când ne trezim, 
debordam de creativitate, suntem transformați. Acest 
„somn creativ” este cel mai bun exerciţiu pentru corpul 
bliss. 

Daca abordati cu seriozitate sanatatea pozitiva, nu 
uitati de vizitele pe care sa le faceti la persoane care detin 
ele insele o sanatate pozitiva. In India, acest fapt poarta 
denumirea de satsang - a fi in compania unor persoane 
putin sau deloc separate de intreg. Pentru cei preocupati 
de sanatatea pozitiva, satsang-urile sunt mai importante 
decât controalele de rutină, acele întâlniri cu aparate de 
pus diagnosticul, în cabinetul unui medic. 

Vindecarea miraculoasă: creativitate la nivel fizic? 

In fine, câteva cuvinte despre un subiect foarte 
controversat: vindecarea miraculoasă - vindecare ce pare 
a încălca chiar şi legile fizice, deoarece se produce 
instantaneu. 

Când spun vindecare miraculoasă, nu mă refer la 
toate cazurile de vindecare ce au loc la Lourdes şi pe care 
Biserica Catolică le include în categoria „vindecărilor 
miraculoase”. Oamenii, în special catolicii, merg la 
Lourdes cu boli incurabile şi mulţi dintre ei îşi află 
vindecarea. Neurologul Brendan O'Regan (1997) a studiat 
cu atenţie aceste cazuri şi a ajuns la concluzia că pot fi 
incluse în aceeaşi categorie ca şi cazurile de vindecare 
spontană. Astfel, majoritatea acestor cazuri sunt, probabil, 


exemple de vindecare cuantică minte-corp; altele sunt 
exemple de vindecare cuantică la nivelul corpurilor vital- 
fizic. 

Există, însă, un număr mic de astfel de cazuri care nu 
intră în niciuna dintre cele două categorii. Acestea sunt 
cazurile pe care le aduc eu în discuţie. Şi aici putem vorbi 
de un tip de vindecare cuantică. Dar ce presupune acest 
lucru? 

În toate culturile putem găsi mărturii despre astfel de 
vindecare. Se spune că lisus avea această putere. În India, 
există numeroase istorisiri despre puterea de vindecare a 
unui înţelept din secolul al nouăsprezecelea, numit Sirdhi 
Sai Baba, putere ce ţine de domeniul miraculosului. Mai 
recent, Paramahansa Yoganada a scris (în Autobiography 
of a Yogi) despre un înţelept numit Babaji care i-a refăcut 
toate oasele rupte unui discipol care a sărit de pe o stâncă 
pentru a-şi dovedi credinţa. Un caz şi mai recent de 
vindecare vorbeşte despre: 

...un băieţel din New York, în vârstă de 11 ani, cred... 
care aduna salamandre când era mic. 

Salamandrele au această caracteristică - dacă le rupi 
un membru, acesta, pur şi simplu, creşte la loc. 

Nimeni nu i-a spus baietelului ca acest lucru nu este 
valabil şi în cazul oamenilor. Au uitat! 

Aşa că, atunci când avea în jur de 11 ani, băiatul şi-a 
pierdut un picior, chiar de sus, de la coapsă... 

Medicul i-a spus, „Nu se mai poate face nimic”. Dar 
sistemul de credinţe [al băiatului] nu admitea o astfel de 
idee, de aceea, băiatului a început să-i crească un alt 
picior. A durat aproape un an... piciorul i-a crescut, 
începuse să i se dezvolte şi laba piciorului. Ultima oară 
când am auzit despre el, începuseră să i se formeze şi 
degetele (citat în Grossinger 2000). 

Nu ştiu dacă aceste relatări sunt adevărate; nu le-am 
verificat. Dar să presupunem că sunt adevărate. Există 
vreo cale de a include acest tip de vindecare „miraculoasă” 
în gândirea noastră ştiinţifică despre vindecare? 

Trebuie sa ne amintim faptul că intelectul 


supramental ne oferă contextele tuturor mişcărilor - fizice, 
mentale şi vitale. Astfel, o dată ce ajungem să stăpânim 
inteligenţa supramentală, obţinem controlul şi asupra 
mişcărilor ce se produc la toate cele trei niveluri. Mai 
simplu spus, obţinem capacitatea de a controla şi manipula 
toate cele trei planuri - fizic, mental şi vital. 

Trebuie, însă, să avem grijă. Chiar şi o mică 
schimbare adusă unei legi fizice poate afecta întregul 
univers. Desigur, nu ne putem gândi la schimbări 
universale în legile fizice. Nimeni nu deţine această putere. 
Dar o schimbare locală (manipulare) a legilor fizice, fără a 
afecta pe cineva, nu poate avea consecinţe dezastruoase. 
Creativitatea în universul fizic trebuie gândită doar în 
acest context local. Cred ca adevărata vindecare 
miraculoasă intră în această categorie. 

18. Ghidul pentru sănătate şi vindecare al unui 
specialist în fizică cuantică 

Cititorul: Ce informaţii noi ne puteţi da 
dumneavoastră, în calitate de specialist în fizica cuantică, 
legate de sănătate şi vindecare, pe care nu le putem afla 
din altă parte? Ce mesaj unic pentru medicină poate 
transmite un specialist în fizică cuantică? 

Specialistul în fizică cuantică: Există, în prezent, o 
paradigmă fixă în medicină, care poartă denumirea de 
medicină convențională, a cărei validitate este mai 
degrabă limitată. Există, de asemenea, numeroase tradiţii 
şi tehnici, unele vechi, altele noi, incluse sub denumirea 
generică de medicină alternativă sau complementară, care 
încearcă să umple golul lăsat de medicina convenţională. 

Medicina convenţională se fundamentează pe 
metafizica materialistă conform căreia toate bolile pot fi 
reduse la un anumit tip de disfunctie fizică si, în 
consecinţă, remediul acestora are în vedere exclusiv planul 
material. Cealaltă paradigmă, medicina alternativă sau 
complementară, constă într-un număr de tehnici diferite, 
unele noi, altele foarte vechi. Tehnicile foarte vechi ale 
medicinei alternative au la bază principii metafizice care 
contrazic fatis principiile materialiste ale medicinei 


convenţionale. Chiar şi noile tehnici sunt considerate 
paradoxale in gândirea materialistă, însă principala 
carenta a medicinei alternative este lipsa unităţii 
metafizice, pe care medicina convenţională o are. 

Gândirea cuantică bazată pe întâietatea conştiinţei 
este calea, poate singura cale, de a crea o Medicină 
Integrală care să ofere o bază metafizică pentru toate 
tipurile de medicină alternativă şi mai mult decât atât. 
Poate integra medicina alternativă si medicina 
convenţională, păstrând o distincţie clară a rolului pe care 
fiecare dintre acestea îl deţine în interiorul paradigmei 
integrate. 

C: Sunt sigur ca exagerati. Una dintre primele 
încercări de a oferi un principiu metafizic integrator 
pentru medicina alternativă se bazează pe metafizica 
holistă conform căreia întregul nu poate fi redus la parti; 
de fapt, întregul este mai mare decât părţile. La nivel 
holist, există numeroase fenomene, energii (vitale) subtile, 
minte, suflet şi spirit, toate acestea deţinând eficacitate 
cauzală, ce nu pot fi reduse la atomii, moleculele, celulele 
şi organele corpului. Boala înseamnă funcţionarea 
necorespunzătoare a întregului organism şi, de aceea, este 
cel mai bine tratată la nivelul întregului organism. Prin ce 
este ştiinţa în interiorul conştiinţei, despre care vorbiti 
dumneavoastră, superioară acestei paradigme holiste a 
sănătăţii? 

SFC: Acest mod de a defini metafizica holistă - 
„întregul este mai mare decât părţile din care este 
alcătuit” - a devenit o problemă, deşi la început se credea 
că este soluţia. Daţi-mi voie să explic mai întâi cea de-a 
doua afirmaţie. 

Odată cu succesul înregistrat de biologia moleculară, 
paradigma materialista părea atât de grozavă, încât 
majoritatea oamenilor de ştiinţă erau convinşi de 
validitatea ideii conform căreia nu există nimic în afară de 
materie; totul, inclusiv energiile subtile, mintea, sufletul şi 
spiritul, este materie. A existat, însă, şi un număr destul de 
mare de oameni de ştiinţă care au considerat că aceste 


fenomene, energiile subtile, mintea, sufletul şi spiritul sunt 
importante şi deţin eficacitate cauzală. De aici ideea de 
emergenta, ce stă la baza holismului: întregul este mai 
mare decât părţile deoarece la fiecare nivel al întregului 
apar noi fenomene ce deţin eficacitate cauzală şi care nu 
pot fi reduse la părţi. Fritjof Capra este, probabil, cel mai 
de seamă susţinător al acestui model. 

Principiul holismului nu se aplică, însă, şi universului 
neînsufleţit. Atomii sunt aglomerări de particule 
elementare. Putem calcula orice este cunoscut pe cale 
experimentală despre atomi, pe baza particulelor 
elementare şi a interacțiunilor dintre ele; nu mai pot 
apărea noi elemente. Acelaşi lucru este valabil şi pentru 
molecule, alcătuite din atomi. Putem afla totul despre 
molecule pe baza atomilor şi a interactiunior dintre 
aceştia. Şi tot aşa. 

Putem calcula orice aspect legat de solide pe baza 
atomilor şi a moleculelor ce intră în alcătuirea acestora, şi 
aşa mai departe. Numai în cazul universului insufletit apar 
elemente noi la nivelul întregului. Dacă acest fapt de 
datorează holismului - întregul este mai mare decât părţile 
- obţinem două principii - materialism pentru universul 
neînsufleţit şi holism pentru universul viu. 

Această distincţie ne pune, însă, în dificultate. 
Reductionismul si  holismul sunt două metafizici 
ireconciliabile. Din pricina acestui fapt, vor trebui să existe 
două paradigme diferite de medicină: una, reductionista 
sau convenţională, cealaltă, holistă sau alternativă. Ce fel 
de medicină holistă este aceasta? Bunul simţ nu admite 
decât un singur tip de medicină. 

C: Nu acelaşi lucru a susţinut şi Ken Pelletier, unul 
din pionierii medicinei minte-corp? In cartea sa, The Best 
Alternative Medicine, acesta îi citează pe medicii 
materialişti Marcia Angell şi Jérôme Kassirer, după cum 
urmează: 

Nu pot exista două tipuri de medicină - 
convenţională şi alternativă. Nu există decât medicină care 
a fost testată în mod corespunzător şi medicină care nu a 


fost testată corespunzător, medicină eficientă şi medicină 
care poate sau nu să fie eficientă. O dată ce un tratament a 
fost riguros testat, nu mai contează dacă la început 
tratamentul respectiv a fost considerat alternativ. Dacă se 
constată că acesta este lipsit de riscuri şi eficient, va fi 
acceptat. Însă simple afirmaţii, speculaţii şi mărturii nu ţin 
locul dovezilor. Tratamentele alternative trebuie supuse 
testelor ştiinţifice la fel de riguros precum cele 
convenţionale (Pelletier 2000, p. 50). 

De fapt, Pelletier susţine necesitatea acestei” 
abordări bazate pe dovezi” a medicinei şi face tot posibilul 
pentru a demonstra că o mare parte a tratamentelor 
alternative şi complementare trec acest test. Ce părere 
aveţi despre acest tip de abordare? 

SFC: Dar această modalitate de testare cu ajutorul 
experimentelor clinice are consecinţe dezastruoase pentru 
tehnicile neconvenţionale de vindecare, dacă nu pentru 
toate tehnicile de vindecare. În primul rând, în ce constau 
dovezile? În tradiţia alopată, este vorba despre acele 
experimente în care unor pacienţi aleşi la întâmplare li se 
administrează acelaşi tratament, restul pacienților 
acționând ca grup de control. Se măsoară apoi rata 
vindecării. 

Prejudiciază acest procedeu tehnicile alternative de 
tratament? Apar aici numeroase dificultăți. Multe dintre 
terapiile alternative sunt individualizate; fiecare persoană 
va fi tratată diferit, chiar dacă diagnosticul este acelaşi în 
cazul tuturor. Să presupunem că am rezolvat această 
problemă. Numeroase tratamente alternative nu au în 
vedere beneficiile pe termen scurt (care, dacă apar, sunt 
considerate bonus), ci pe termen lung. In cadrul testelor 
clinice, calcularea beneficiilor pe termen lung poate fi 
dificilă. 

În plus, dacă acordăm atenţie tradiţiei ce stă la baza 
acestor tratamente alternative, vindecarea înseamnă nu 
doar vindecarea corpului fizic, ci şi a corpului energetic 
imaterial (corp vital), a corpului mental şi aşa mai departe. 
Criteriile de măsurare pentru aceste corpuri imateriale vor 


fi, desigur, diferite. lar această afirmaţie este valabilă chiar 
dacă veţi considera, asemenea unora dintre susţinătorii 
holismului, că entităţi precum corpul energetic şi mintea 
sunt entităţi ce derivă dintr-un substrat material de bază 
(însă, cumva, nereductibile la acesta). 

Experimentele realizate de către parapsihologul 
Marilyn Schlitz (1987) şi colaboratorul acesteia R. 
Wiseman au scos la iveală o altă problemă. Cei doi au 
demonstrat că, în situaţiile care presupun participarea 
conştiinţei, „experimentatorul” deţine un rol foarte precis. 
Cu alte cuvinte, rezultatul măsurătorii depinde de 
intentionalitatea experimentatorilor. Conform 
practicienilor medicinei alternative, vindecarea este, fara 
îndoială, un fenomen ce presupune participarea 
conştiinţei. Atunci, cum putem evalua aceste teste? 

Principalul motiv pentru care trebuie să avem 
rezerve faţă de abordarea bazată pe dovezi a medicinei 
este acela că acest tip de abordare defineşte medicina ca 
pe o ştiinţă empirică, fapt ce nu este compatibil cu 
orientarea generală a ştiinţei. Încă de pe timpul lui Galileo, 
succesul ştiinţei s-a datorat unui tip de abordare ce 
presupune două direcţii: ştiinţa teoretică şi cea 
experimentală. După cum i-a spus Einstein lui Heisenberg, 
ceea ce noi vedem depinde de teoriile pe care le utilizăm 
pentru a ne interpreta observaţiile. Nu există empirism 
pur. 

Să presupunem, însă, ca renuntam la abordările 
mărginite ale holismului şi ale medicinei bazate pe dovezi. 
Să presupunem, în schimb, că ne întoarcem la intuitiile pe 
baza cărora au fost concepute tehnicile neconvenţionale, 
intuitii ce definesc eficienţa acestor tratamente pe baza 
eficienţei unor entităţi precum energii subtile, minte, suflet 
şi spirit. Asta am încercat eu să fac în această carte. 

C: Într-adevăr. Dumneavoastră sustineti faptul că o 
metafizică unificată pentru toate tipurile de medicină vă 
oferă o modalitate viabilă de a clasifica toate practicile 
medicale predominante, inclusiv cele convenţionale, în ce 
mod este acest tip de clasificare superior altora? De 


exemplu, un autor clasifică toate tipurile de medicină în 
funcţie de cele patru tipare de conştiinţă identificate de 
Ken Wilber (1993): exterior-individual, exteriorcolectiv, 
interior-individual, interior-colectiv (Astin 2002). Alopatia, 
de pilda, intra in categoria exteriorcolectiv, in timp ce 
Ayurveda intra in categoria interior-individual. Ce parere 
aveti despre acest lucru? 

SFC: Accept aceste incercari de clasificare. Cea pe 
care ati amintit-o este complementara celei propuse in 
cartea de fata. 

Acum ceva vreme, stateam de vorba cu medicul Elliot 
Dascher care tocmai citea cartea mea Quantum Creativity 
(Goswami 1999). Aratam, in cartea respectiva, ca exista 
patru tipuri de creativitate: interioaraexterioara, 
fundamentala-situationala. Elliot era foarte încântat 
deoarece, în timp ce îmi citea cartea, i-a venit imediat 
ideea că ar trebui să clasificăm diferitele paradigme ale 
medicinei în funcţie de tipul de creativitate căruia acestea 
îi aparţin. Elliot s-a gândit că şi modelele de medicină pot 
fi împărţite în patru clase: situationalexterior (alopatie); 
situational-interior (Ayurveda, medicina chineza); 
fundamental-exterior (vindecarea spirituala); fundamental- 
interior (meditatia, yoga). Acest tip de exercitiu este mereu 
util. 

C: Puteţi răspunde la întrebarea „Cine vindecă”? 

SFC: Da, pot. Tradițiile foarte vechi ale medicinei 
alternative sunt criticate şi respinse de către materialişti 
din pricina dualismului implicit al acestora. Insă 
paralelismul psihofizic în cadrul întâietăţii conştiinţei (care 
are libertatea de a alege creativ alternativa de vindecare 
din mai multe posibilităţi cuantice) soluţionează această 
problemă. 

Abordarea propusă de mine defineşte în mod clar 
chestiunea eficacitatii cauzale. Materialul, vitalul, mentalul 
şi supramentalul oferă posibilităţi cuantice din care 
conştiinţa poate alege. Din aceste posibilităţi, conştiinţa 
alege actualitatea pe care o experiem cu aspectele 
materiale, vitale, mentale şi supramentale. 


C: Dar dacă conştiinţa alege, de ce nu alegem 
întotdeauna „sănătatea”? De ce mai suferim de boli şi alte 
afecţiuni? 7 

SFC: Ah, subtilitatea esenţială a alegerii. In anii ’70, 
Fred Alan Wolf a creat sloganul New Age „Noi ne creăm 
propria realitate”. Intenţia sa era bună, însă a fost greşit 
înţeles. Urmând dictonul acestuia, la început, oamenii au 
încercat să aducă în planul realităţii obiecte precum 
Cadillacuri. Nu prea au reuşit, aşa că o vreme au încercat 
cu spaţii de parcare pentru maşinile lor! 

Lăsând gluma la o parte, în ego-ul nostru obişnuit, 
suntem ignoranti şi conditionati să suferim, din pricina 
faptului că ne ignorăm puterile de vindecare. Alegerea 
uneia dintre posibilităţi se va produce întotdeauna. Atunci 
când ne lăsăm conduşi de ego-ul nostru, doar posibilităţile 
condiţionate vor deţine o probabilitate mare, astfel că 
alegerea creativă a stării de sănătate este cu uşurinţă 
trecută cu vederea. 

C: Aşadar, atunci când ne îmbolnăvim, este necesar 
un salt cuantic, dacă dorim să ne vindecăm doar prin 
propriile puteri. 

SFC: Aşa este. Retineti, nu toată lumea este pregătită 
pentru salturi cuantice. Pentru aceste persoane, sistemele 
de medicină, limitate cum sunt, reprezintă soluţii mai 
bune. De asemenea, creativitatea este mai dificil de 
întrebuințat dacă boala există la nivelul vital şi nu la cel 
mental, şi este un miracol dacă boala afectează exclusiv 
nivelul fizic. 

C: Ati vorbit, de asemenea, de puritatea intentiilor. 
Cum putem înţelege cel mai bine acest aspect? 

SFC: Într-adevăr, puritatea intentiilor este crucială 
pentru producerea salturilor cuantice. Insă este greu de 
atins, deoarece intenţiile noastre sunt atât de contrare, de 
confuze. Totuşi, vestea bună este că putem face un 
exerciţiu pentru a o obţine. Exercitiul constă în patru 
etape: 

1. Incepeti să conturati intenţia de vindecare de la 
nivelul ego-ului; acesta este nivelul la care vă aflaţi. Altfel 


spus, intenţionaţi să vă vindecati, să vă vindecati de boala 
de care suferiti. 

2. În cea de-a doua etapă, lăsaţi intenţia de a va 
vindeca, pornită din ego, să se transforme în intenţia de a 
vindeca pe toată lumea. La urma urmei, dacă toată lumea 
este vindecată, şi dumneavoastră sunteţi vindecat. 

3. In cea de-a treia etapă, lăsaţi intenţia 
dumneavoastră sa devină mai mult o rugăciune: 
vindecarea să se producă dacă este în armonie cu întregul, 
cu sinele cuantic universal. 

4. În cea de-a patra etapă rugăciunea trebuie să facă 
loc tăcerii, meditatiei. 

C: Cei care aparţin culturii noastre occidentale nu 
sunt deloc familiarizați cu corpul vital. Ce soluţie 
propuneţi dumneavoastră, care să ne ajute să ne 
familiarizăm cu propriul corp vital? _ 

SFC: Aceasta este o întrebare bună. În aceste timpuri 
materialste, nu acordăm prea multă atenţie senzatiilor ce 
apar în corp, precum senzaţia de furnicare sau fiorii, însă 
acestea sunt exemple bune de mişcare a corpului vital, a 
energiei vitale. 

În capitolul 11, am sugerat o metodă simplă de a 
acumula energie vitală la nivelul palmelor: pur şi simplu, 
frecaţi palmele una de cealaltă şi apoi departati-le uşor, 
mentinandu-le în poziţia de „namaste”, gest specific Indiei 
de Est. Intepaturile pe care le simtiti cu ajutorul acestui 
exerciţiu simplu sunt mişcările energiei vitale. Dacă veţi 
trece palmele astfel energizate pe deauspra feţei, de 
exemplu, vă veţi simţi revitalizat. 

Aţi auzit, probabil, de Atingerea Terapeutică, iniţiată 
în Statele Unite de Dolores Krieger şi Dora Kunz. Atunci 
când treceţi palmele energizate pe deasupra unui organ 
bolnav, organul respectiv primeşte o doză din vitalitatea 
dumneavoastră, care deţine putere de vindecare. Astfel 
funcţionează atingerea terapeutică. Consider că, dacă 
învăţăm să utilizăm atingerea terapeutică, ne putem iniţia 
în tainele corpului vital. 

C: Chiar aşa? Este atât de simplu? 


SFC: Mai este un lucru. S-ar putea sa fie nevoie de o 
minte deschisă. 

În anii '80, când aceste noţiuni abia pătrunseseră în 
cultura occidentală, îmi amintesc că am primit un telefon 
de la Universitatea din Oregon, departamentul de 
psihologie, prin care eram rugat să evaluez un bărbat care 
pretindea că poate demonstra existenţa energiei vitale. 
Bărbatul mi s-a părut simpatic, deşi uşor frustrat. Isi freca 
în continuu palmele una de cealaltă, rugându-i pe cei de 
faţă (în majoritate specialişti în psihologia 
comportamentului, sceptici în privinţa bărbatului) să-şi 
pună mâinile în spaţiul dintre palmele sale, fără a le 
atinge. Apoi întreba, „Simţiţi ceva?”, la care, pe rând, 
psihologii răspundeau nu. În cele din urmă, a venit şi 
rândul meu. Mi-am pus mâna în spaţiul dintre palmele sale 
şi am simţit imediat intepaturi puternice. Însă atunci cand 
le-am spus şi colegilor mei psihologi, aceştia tot nu au vrut 
să creadă. Mi-au spus că sunt naiv. 

C: Felul în care bărbaţii răspund la emoţii este foarte 
diferit de cel al femeilor, nu-i aşa? 

SFC: Aşa este. Bărbaţii sunt mai rationali, in special 
cei pe care-i numim intelectuali; în cazul acestora, energia 
vitală tinde să fie activă în dreptul chakrei coroanei, 
miscandu-se in special către exterior. De aceea, aceştia 
suferă de apatie, sau chiar depresie. Pasiunea este ceea ce 
le lipseşte sau, după cum spune Richard Moss, „o relaţie 
siropoasă”. Aceştia trebuie să aducă energia vitală din 
regiunea capului către chakrele inferioare ale corpului, în 
special către inimă. În adâncul lor, bărbaţii ştiu acest 
lucru. Astfel se justifică popularitatea de care se bucură 
sexul şi violenţa la televizor. Din nefericire, acest fapt nu 
ajută foarte mult la transferul energiei către inimă. 

Este ca într-o istorioară pe care am auzit-o în anii 
'60. Un bărbat din occident şi-a deschis un ashram în 
munţii Himalaya din India, devenind renumit pentru 
răspunsurile minunate pe care le oferă la întrebările 
vizitatorilor, răspunsuri ce par a le schimba vieţile 
oamenilor. O femeie din New York aude despre acesta. 


Prietenii o îndeamnă: „De ce nu mergi să-l vezi? Vei fi 
foarte fericită”. La care femeia răspunde: „Nu este încă 
momentul”. Luni de zile se scurg între timp. Prietenii care 
îl vizitaseră pe guru îi amintesc femeii: „Bărbatul a devenit 
foarte cunoscut şi foarte ocupat. Acum nu-l mai poţi vedea 
decât pentru 15 minute şi nu-i mai poţi adresa decât trei 
întrebări. Ai face bine să mergi acum şi să profiti de 
înţelepciune să”. La care femeia răspunde: „Nu este încă 
momentul”. 

Trec luni de zile. Ultimul prieten care l-a vizitat pe 
guru, de la care a primit binecuvântare, spune: „Sănătatea 
acestuia se deteriorează din pricina suprasolicitării, fără 
îndoială. Acum nu-ţi mai permite să adresezi decât o 
întrebare şi să stai zece minute. Nu crezi că a sosit 
momentul să mergi să-l vezi?” Femeia ofteaza, „Poate. 
Aşa că îşi face bagajul şi pleacă spre India, unde găseşte 
ashramul. 

La intrare, paznicul o avertizează asupra regulilor 
recent introduse. „Starea de sănătate a maestrului nostru 
nu este prea bună. Nu-i puteţi adresa mai mult de trei 
cuvinte. Atât. Promiteti?” 

„Promit. Nu vreau să-i adresez decât trei cuvinte”, 
răspunde femeia. 

În cele din urmă, aceasta este condusă la maestru, 
care stă aşezat pe o pernă. Spre surprinderea celui care o 
însoţeşte, femeia nu se înclină în fata maestrului. Isi 
păstrează, însă, promisiunea de a-i adresa doar trei cuvinte 
maestrului. Cu un accent perfect de New York, femeia îi 
spune acestuia (care-i este şi soţ): „Irving, vino acasă”. 

Aşa cum demonstrează această istorioară, bărbaţii au 
nevoie să îi spună (şi cine poate face acest lucru mai bine 
decât o femeie?) că toate incursiunile lor în lumea 
exterioară sunt inutile dacă aceştia nu-şi găsesc susţinere 
în „căminul” şi corpurile lor fizice. 

Vă amintiţi de Omul de Tinichea din Vrăjitorul din 
Oz? Mai mult decât orice, Omul de Tinichea îşi doreşte o 
inimă, şi cine i-o dă? Dorothy, în cele din urmă. 

C: Excelentă istorioară - şi amuzantă. Aşadar, femeile 


trebuie să aibă susţinerea propriilor corpuri! 

SFC: Chiar o au. Dar şi în cazul femeilor, există o 
problemă. Femeile sunt în special fiinţe vitale. Mişcările 
energiei vitale sunt concentrate în general la nivelul 
chakrelor inferioare. Femeile pierd în mod constant 
energie din dreptul chakrei inimii, pierderea fiind 
percepută sub forma geloziei sau a invidiei. 

Sri Aurobindo obişnuia să numească în glumă 
această tendinţă „tendinţă de vampirism”, deoarece cei 
care o au încearcă în permanenţă să sugă energia vitală a 
altora, pentru a anula negativitatea inimii. Devine o 
necesitate. Aşadar, în cazul femeilor, provocarea este de a 
transforma această energie negativă în energie pozitivă 
(Goswami 2003). 

C: Deci nu sustineti ideea că intelectualii care suferă 
de depresie ar trebui să ia Prozac? 

SFC: Doamne, nu! Prozac-ul nu face decât să 
amelioreze depresia. De asemenea, ne îngreunează modul 
de percepere a lumii înconjurătoare! Dacă vom învăţa mai 
multe despre energia vitală şi despre cum să o transferăm 
de la o chakră la alta, vom avea mai multe avantaje pe 
termen lung. 

C: Aţi amintit de Vrăjitorul din Oz şi aţi făcut o 
paralelă între personajul Omului de Tinichea şi dosha 
minte-creier a intelectualismului. Mai există în poveste 
două personaje. Sperietoarea de Ciori şi Leul cel Fricos. 
Acestea ce reprezintă? 

SFC: Sperietoarea de Ciori îşi caută „creierul”; acest 
personaj reprezintă dosha minte-creier a  încetinelii 
mentale. Apoi, bineînţeles, implicit, Leul cel Fricos trebuie 
să reprezinte dosha hiperactivitatii. Cred că acest fapt este 
destul de evident. Leul deţine tipul A de personalitate 
hiperactivă, nu încape îndoială. Apare aici un element 
subtil foarte interesant. Ce caută Leul? 

Curaj. Curaj pentru ce? Curaj pentru a crea. 
Hiperactivii au nevoie să-şi echilibreze tendinţa de a utiliza 
prea mult rajas, de a utiliza prea multă creativitate 
Situationala, cu guna de tipul sattva - creativitate 


fundamentală. Acest fapt va determina şi armonizarea lui 
tamas, încetineala, deoarece fără încetineală nu putem fi 
creativi (vezi şi Barasch 1993). 

C: Rămânând la acelaşi subiect, cum putem crea 
senzaţia de vitalitate nelimitată? 

SFC: Pentru aceasta, trebuie să simţim energia vitală 
la nivelul inimii şi, în general, la nivelul tuturor chakrelor, 
inferioare şi superioare. 

Aşa că, în primul rând, ne vom dementaliza 
sentimentele. Grija este o modalitate prin care mintea 
deţine controlul asupra energiei vitale. De aceea, vom 
înlocui grija cu pacea şi iubirea. De exemplu, atunci când 
apare grija pentru bani (nesiguranţă), ne gândim la relaţia 
cu persoana iubită (siguranţă). 

În al doilea rând, ne vom implica în relaţii ce 
alcătuiesc o „ierarhie încurcată”, în care cauzalitatea este 
circulară, şi nu de sens unic. Aceasta este o cale sigură de 
a ne detaşa de tiparele obişnuite de mişcare mentală şi 
vitală. 

În al treilea rând, energia vitală este, prin natura ei, 
nelimitată. Există un exerciţiu taiji, pe care-l puteţi face în 
timp ce vă aflaţi în mijlocul naturii, sub cerul liber. 
Îndindeţi braţele, ţinând palmele sus. Spuneţi cu glas tare: 
„Bunătate şi bunăvoință la bază, cinste şi prietenie in 
inimă”. Veţi simţi în curând intepaturi în palme, datorate 
energiei vitale abundente. 

C: Vorbiţi-ne mai mult despre dementalizare. 

SFC: Mintea ajunge în mod firesc să domine 
domeniul vital al experienţei noastre, prin faptul că 
atribuie un înţeles sentimentelor neutre din punctul de 
vedere al înţelesului, tendinţă pe care eu o numesc 
mentalizare. Ideea este să schimbăm acest model obişnuit, 
astfel încât mintea să se îndrepte către supramental, pe 
care, în schimb, nu-l poate domina. 

Trebuie să analizăm modalitățile prin care 
mentalizăm sentimentele, modelul propriu de a atribui un 
înțeles sentimentelor noastre. O dată ce cunoaştem acest 
model, cu toată sinceritatea, vom fi deschişi către 


schimbare. Si nu uitaţi, schimbarea unui model se 
realizează cel mai bine cu ajutorul unui salt cuantic. 

C: Un salt cuantic creativ al minţii presupune 
întotdeauna o schimbare în contextul în care procesăm 
înțelesurile, nu-i aşa? 

SFC: Aşa este. Contextele noastre devin atât de 
rigide, deoarece raţiunea funcţionează în cadrul unui set 
fix de credinţe - un sistem de credinţe. Dacă una dintre 
aceste credinţe trebuie să fie schimbată, întregul sistem 
poate fi pus la îndoială. Mintea condiţionată, supusă ego- 
ului, urăşte şi se teme de acest lucru. 

Greşeala pe care o facem este să credem că ne 
putem schimba modul în care percepem înțelesurile doar 
dacă citim ceva, sau dacă urmăm un maestru, sau chiar şi 
dacă practicăm anumite exerciţii, însă acestea nu sunt 
decât etape de pregătire. 

Aţi asistat vreodată la o lecţie susţinută de un 
maestru Zen? Acesta poate ridica un evantai şi întreba: Ce 
este acesta? Dacă spui că este un evantai, maestrul va 
spune: Te voi lovi (sugerând, daca eşti destul de subtil să-ţi 
dai seama, că un evantai poate fi folosit ca un obiect cu 
care poţi lovi ceva). Dar fii atent mai departe. Dacă înţelegi 
aluzia şi spui că este un obiect cu care poţi lovi, maestrul 
Zen nu va fi mulţumit. Ar putea spune ceva de genul 
„Treizeci la sută”, în cel mai bun caz. 

Care este explicaţia? Intr-o carte Zen renumită, 
autorul descrie starea la care a ajuns după cinci zile 
petrecute în zendo. Acesta a alergat la învățătorul său, i-a 
luat evantaiul şi l-a lovit cu el. Apoi a început să se 
scarpine pe tot corpul cu evantaiul, folosindu-l pe post de 
riglă. Toate aceste acte de spontaneitate veselă l-au 
convins pe învăţător că discipolul său acţiona din sinele 
cuantic supramental, stare în care faptele noastre provin 
din certitudine, nu din istetime. 

Nu este de ajuns să-ţi doreşti sănătatea pentru a o 
alege. Doar atunci când alegem sănătatea din certitudine, 
după ce am făcut un salt cuantic, detinem controlul asupra 
energiei pentru a face schimbări în stilul de viaţă. Şi chiar 


şi atunci, s-ar putea să nu reuşim; iată cât de complicat 
este. 

C: Ce este karma corpului vital? 

SFC: Aducem din vieţile anterioare anumite înclinații, 
care credem că ne vor ajuta cel mai bine să ne îndeplinim 
sarcinile de învăţare în această viaţă. Aceasta este karma 
vitală care ne defineşte dosha. Dacă aducem tendinţa de a 
utiliza prea multă energie creativă (tejas) în procesul de 
realizare a reprezentărilor fizice ale vitalului, vom avea 
dosha de tipul pitta, şi aşa mai departe. 

C: Dar noi nu încercăm să „ardem” karma vitală, 
înclinațiile vitale moştenite. 

SFC: De ce nu? După ce misiunea acesteia s-a 
încheiat. 

C: Atunci de ce să nu creăm şi echilibrul perfect al 
dosha? 

SFC: Nu prea are rost. Rolul corpului fizic este de a 
face reprezentări, proces pentru care nu este nevoie decât 
de un organism în homeostazie. Trebuie doar să menţinem 
dosha aproape de homeostaza lor naturală sau prakriti, 
specifică fiecărui individ în parte. 

C: Cum putem realiza acest lucru? 

SFC: lată o reţetă simplă: adoptă un regim 
vegetarian bogat în fructe şi legume, bea multă apă, fă 
totul fără grabă şi acorda-ti numeroase momente de 
relaxare, inclusiv somn (Goswami 2003). Este multă 
înţelepciune în acest stil de viaţă. Aş mai adăuga un lucru: 
să ai iniţiative creative în viaţă (exterioare şi interioare). 

C: Cum rămâne cu exerciţiile de care aţi vorbit mai 
devreme - exerciţii fizice pentru corpul fizic, poziţii hatha 
yoga, tehnici de respiraţie, taiji pentru corpul vital, 
concentrare şi meditaţie bazată pe conştientizare pentru 
corpul mental, „experiențe flow” pentru corpul 
supramental şi somn creativ pentru corpul bliss? 

SFC: Acestea exerciţii ne ajută să ne menţinem toate 
cele cinci corpuri în stare optimă de sănătate. La urma 
urmei, cea mai bună strategie de a trăi sănătos este dea 
ne menţine organismul în stare optimă de sănătate. 


De aceea, eu susţin mereu că principala sarcină pe 
care o avem de îndeplinit este reevaluarea educaţiei. 
Aproape fără să ne dăm seama, educaţia a ajuns să 
promoveze materialismul si scientismul cu fervoare 
religioasă, toate acestea în numele secularismului. Ce 
ironie! Chiar şi copiii în vârstă de şase ani învaţă că totul 
este alcătuit din atomi, dobândind prejudecăţi ce cu greu 
pot fi depăşite mai târziu. Dacă nu suntem altceva decât 
dansul atomilor, atunci ce altă şansă avem, decât să 
devenim confuzi şi cinici (precum existenţialiştii magnific 
interpretati de Woody Allen)? 

Eu sper ca schimbarea de paradigmă de care vorbim 
să se producă în curând, astfel încât să permitem 
sistemului educational să devină îndeajuns de liberal 
pentru a accepta alternativele. Să le oferim copiilor 
posibilitatea de a alege yoga, meditaţia, creativitatea şi 
inteligenţa emoţională şi supramentală. 

C: Ati subliniat faptul că munca de cercetare 
desfăşurată în prezent a contribuit la înţelegerea rolului pe 
care il dețin diferitele corpuri ale conştiinţei. 
Supramentalul defineşte legile şi arhetipurile mişcării 
tuturor corpurilor; mintea atribuie un înţeles vitalului şi 
fizicului. Vitalul conţine câmpurile morfogenetice ce stau 
la baza formelor vii, iar fizicul, prin intermediul clasificării 
micro-macro, acţionează ca o componentă hardware ce 
realizează reprezentări software ale vitalului şi mentalului. 
Care este reacţia lumii ştiinţifice la toate acestea? 

SFC: Una pozitivă, din câte ştiu eu. Insă una din 
problemele pe care le presupune această schimbare de 
paradigmă este aceea că necesită o abordare 
multidisciplinară. Majoritatea oamenilor de ştiinţă de 
astăzi sunt foarte specializaţi. Medicina este un domeniu 
atât de specializat, încât a apărut şi o glumă care spune că 
cineva se poate specializa în tratarea exclusivă a degetului 
mare de la piciorul drept. 

C: Dumneavoastră spuneţi că boala apare ca o 
consecinţă a disfunctiei şi a dezechilibrului existent la 
nivelul fiecăruia dintre cele cinci planuri ale existenţei 


noastre, la nivevlul fiecăruia dintre cele cinci „corpuri” ale 
conştiinţei. De asemenea, spuneţi că dezechilibrul şi boala 
se pot transmite de la un nivel la altul. In mod similar, 
vindecarea la un nivel se poate transmite şi altor niveluri. 

În consecinţă, la fiecare nivel, pentru fiecare dintre 
aceste corpuri, există posibilitatea conceperii unor sisteme 
de tratament ce poartă diferite denumiri, precum medicina 
corpului material, medicina corpului vital şi medicina 
corpului mental. Însă medicina corpului vital şi medicina 
corpului mental nu sunt nici complementare, nici 
alternative; în schimb, acestea definesc domenii diferite de 
aplicabilitate, în funcţie de sursa şi gradul de răspândire a 
bolii. Nu este adevărat? 

SFC: Aveţi un spirit de observaţie foarte fin. De 
exemplu, daca sursa imbolnavirii este un bacil al holerei, 
pe care il identificam imediat, nu va fi nevoie decat de 
tratament la nivelul fizic. In mod similar, daca boala se 
datoreaza utilizarii excesive a energiei vitale in regiunea 
unui organ, asa cum se intampla in cazul ulcerului, atunci 
nu vom avea nevoie decat de medicina corpului vital. 

Daca, insa, ulcerul este sever si necesita tratament 
imediat, putem utiliza anumite remedii pentru corpul fizic, 
pentru a elimina durerea. Daca mintea este sursa 
imbolnavirii (imbolnavire minte-trup), atunci tratamentul 
trebuie sa aiba in vedere in primul rand nivelul mental. 
Medicina vitala va fi un tip de tratament complementar, 
secundar, iar interventia fizica va fi utilizata doar in caz de 
urgenta. 

C: Ne puteti spune cand si cum putem aplica 
Medicina Integrala? 

SFC: De multe ori, interventia la nivel vital si mental 
deţine un avantaj tactic. Să presupunem ca un organ nu 
functioneaza corespunzator (oricare ar fi cauza acestei 
disfunctii), generand senzatia de durere acuta. Putem trata 
durerea cu ajutorul narcoticelor. Insa un tratament mult 
mai sigur este acupunctura. (Retineti faptul ca efectul fizic 
este acelasi - emisia de endorfine). 

Un alt exemplu este stresul mental, care poate 


genera îmbolnăvirea la nivel fizic. Putem trata stresul la 
nivel fizic, luând medicamente care ne ajută să ne calmam, 
însă adesea, consecinţele sunt tragice. Alternativa 
mentală, superioară, este de a trata stresul cu ajutorul 
meditatiei şi al altor practici similare, intervenţii lipsite de 
efecte secundare şi care au în vedere sursa problemei. 

Fără îndoială, există şi situaţii speciale, precum boala 
de cancer. În acest caz, încă nu detinem cunoştinţele 
necesare pentru a identifica sursa îmbolnăvirii. Se 
datorează această boală unui defect genetic? Putem 
răspunde la această întrebare doar într-o anumită măsură, 
analizând starea de sănătate a strămoşilor pacientului 
respectiv. Se datorează boala unor dezechilibre la nivelul 
energiei vitale? Nu putem oferi decât un diagnostic 
intuitiv. Sau este boala consecinţa stresului mental şi a 
suprimării emoţiilor? Putem răspunde într-o anumită 
măsură, dacă analizăm stilul de viaţă al persoanei 
respective. Bunul simţ, însă, ne spune că este nevoie de un 
tratament integral. 

Cancerul reprezintă o situaţie de urgenţă: se 
răspândeşte peste tot în organism. Pentru a împiedica 
răspândirea bolii, trebuie să intervenim imediat chirurgical 
şi/sau să aplicăm tratamentul cu radiaţii Apoi, în locul 
chimioterapiei (care are cele mai periculoase efecte 
secundare), putem apela la tehnicile medicinei corpului 
vital şi ale medicinei minte-corp (ambele în cadrul unui 
program de creativitate, vezi capitolele 16 şi 

17). 

În mod similar, în cazul bolilor de inimă, Medicina 
Integrală confirmă faptul că poate fi nevoie de o 
intervenţie fizică pe termen scurt, însă tratamentul pe 
termen lung trebuie să aibă în vedere nivelurile vital şi 
mental. 

În general, nu vom avea probleme dacă avem în 
vedere corespondenţa limita-urgenta - situaţie în care se 
impune intervenţia fizică. În cazul tratamentelor pe termen 
lung, nivelurile vital şi mental sunt ingredientele care 
asigură succesul acestora; intervenţiile la nivel fizic sunt 


opţionale, în funcţie de gradul de compatibilitate. 

C: Abordarea pe care o propuneţi în această carte 
are ca principal merit formularea unei explicaţii teoretice, 
ştiinţifice pentru succesul pe care îl înregistrează tehnicile 
medicinei alternative. Ayurveda, medicina chineză, 
acupunctura, chakrele, vindecarea minte-corp, vindecarea 
spirituală, chiar şi homeopatia, toate primesc explicaţii 
satisfăcătoare. Insă nu aţi menţionat naturopatia. De ce? 

SFC: Naturopatia, dacă înţeleg bine, utilizează toate 
sistemele pe care le-aţi amintit, toate sistemele de 
vindecare existente in natură. De aceea, cred ca 
naturopatii vor accepta fără rezerve Medicina Integrala, 
aşa cum este definită în această carte, deoarece noi 
integrăm într-un singur principiu paradigmatic toate 
sistemele diferite pe care aceştia le utilizează. 

C: Credeţi că dincolo de Medicina Integrala nu mai 
poate exista nimic? 

SFC: Nicidecum, însă este un început bun. Am 
început cu o metafizică corectă. Fără îndoială, teoria 
prezentată este doar un schelet ce va fi îmbrăcat pe 
măsură ce cercetările avansează. 

C: Apreciez, de asemenea, şi cel de-al doilea merit al 
paradigmei integrative: acela că ne permite să vorbim 
despre sănătatea pozitivă, al cărei ingredient principal 
este nivelul supramental al vindecării. Acesta este, de 
altfel, punctul de acces către inteligenţa supramentală, nu- 
i aşa? 

SFC: Aşa este. Chiar şi boala poate fi folosită ca 
punct de acces către supramental, acele salturi cuantice 
ale vindecării cuantice! Insă cel mai bine este să abordăm 
nivelul supramental din perspectiva sănătăţii; este şi mai 
uşor. 

C: Prin ce se deosebeau sănătatea şi vindecarea în 
urmă cu ceva timp, în comparaţie cu situaţia din prezent? 

SFC: În urmă cu ceva vreme, boala apărea ca o 
consecinţă a capacităţii defectuoase a corpului fizic 
(genetic) de a face reprezentări, a schimbărilor de anotimp 
şi a atacurilor viruşilor şi a bacteriilor. In ceea ce priveşte 


prima situaţie descrisă, pe atunci nu detineam cunoştinţele 
necesare corectării problemei, nici măcar nu o intelegeam. 
Însă medicina corpului vital, precum Ayurveda, medicina 
chineză şi naturopatia ne-au oferit modalitatea adecvată 
de a trata efectele schimbărilor de anotimp, precum şi 
majoritatea infecțiilor virale, însă nu ne-au oferit o 
modalitate eficientă de a face fata infecțiilor bacteriene 
letale, ce necesită intervenţii cu efect rapid. 

Succesul medicinei moderne alopate se datorează 
aspectelor pe care le promovează, precum o igienă 
adecvată, tratarea infecțiilor bacteriene (prevenirea cu 
ajutorul vaccinurilor şi al antibioticelor), dar şi minunilor 
chirurgiei, inclusiv transplantul de organe. Eşecul 
medicinei alopate a survenit atunci când ne-am îndepărtat 
de natură, atât de mult, încât nutriția adecvată a corpului 
nostru vital a fost afectată. Apoi stresul datorat stilului 
modern de viaţă s-a accentuat în asemenea măsură, încât 
foarte multe, dacă nu majoritatea bolilor au început să-şi 
aibă cauza în altă parte, în corpurile mental şi vital. 

C: Cu alte cuvinte, Medicina Integrala isi face 
aparitia la momentul oportun. 

SFC: Intr-adevar. Acum, datorita dezvoltarii oportune 
a Medicinei Integrale, putem elimina carentele medicinei 
moderne, incluzand remedii vitale si mentale alaturi de 
cele fizice, atunci cand este cazul. Putem prescrie chiar si 
tratament supramental, vindecare cuantica, celor care 
sunt pregatiti. 

Acelaşi lucru este valabil si in ceea ce priveşte 
aspectul preventiv al medicinei. Până de curând, singurul 
aspect preventiv al medicinei alopate consta într-o igienă 
adecvată şi vaccinări. Însă schimbările de stil de viaţă 
înregistrate la sfârşitul secolului al douăzecilea au impus 
necesitatea unei teorii sociale a medicinei, care să pună 
accentul pe efectele nocive ale fumatului şi ale consumului 
de alcool si pe efectele benefice ale unei alimentatii 
adecvate, ale exerciţiilor fizice, etc. Medicina Integrala 
propune metode suplimentare de prevenire, care au în 
vedere nu doar nivelul fizic al conştiinţei, ci şi pe cel vital, 


mental, chiar şi supramental şi bliss. 

C: Care este cea mai importantă descoperire a 
Medicinei Integrale? 

SEC: Introducerea noţiunii de inteligenţă 
supramentală în domeniul sănătăţii şi al vindecării este 
extrem de importantă şi chiar necesară. Să nu uităm că 
nici în prezent nu detinem instrumente sigure cu care să 
putem corecta defectele genetice la nivel fizic; apariţia 
bolii se datorează carentelor mecanismelor de realizare a 
reprezentărilor. Informaţia genetică a fost complet 
descifrată şi codificată, graţie muncii de cercetare asupra 
paradigmei materialiste, însă aplicarea acestor descoperiri 
în vederea corectării defectelor genetice rămâne de 
realizat. Terapia genelor nu promite foarte mult. Aplicarea 
noţiunii de inteligenţă supramentală pentru soluţionarea 
acestei probleme poate fi o abordare mai viabilă. 

Medicina Integrala are în vedere mai mult decât 
vindecarea bolii. Avem acum posibilitatea de a înţelege 
spiritualitatea umană ca mijloc de vindecare şi de a aplica 
ceea ce putem învăţa din vindecarea cuantică pentru 
vindecarea sinelui spiritual. Consecințele sociale ale 
acestui demers ar fi nelimitate. 

Epilog 

Trupul nemuritor - mit sau ştiinţă? 

Cât de mult ne poate ajuta sănătatea pozitivă? Putem 
scăpa definitiv de boală, chiar şi de micile afecţiuni 
cronice? Dacă putem elimina în totalitate uzura corpului 
fizic, nu înseamnă aceasta că ne putem aştepta ca însuşi 
procesul de îmbătrânire să înceteze? 

Unul dintre cele mai longevive mituri ale oricărei 
culturi este mitul trupului care nu îmbătrâneşte - 
nemurirea. Chiar şi materialiştii vorbesc despre nemurire, 
folosindu-se de virtuțile promițătoare ale nanotehnologiei 
(Tipler 1994). Medicul Deepak Chopra (1993) a scris o 
carte mult mai rezonabilă, în care sugerează faptul că, pe 
măsură ce sporim în cunoaşterea de sine, putem spori şi 
limita de viaţă. Mai există şi alte căi prin care putem spera 
să atingem nemurirea? 


Cei care au studiat atent procesul de îmbătrânire 
aduc în discuţie efectul Hayflick, în acest sens. Făcând 
experimente cu culturi de celule într-o eprubetă, medicul 
Leonard Hayflick (1965) a descoperit faptul că celulele 
umane se pot diviza doar de aproximativ 50 de ori, nu mai 
mult. Deoarece, de-a lungul vieţii, corpul fizic se 
regenerează continuu prin intermediul diviziunii celulare, 
aceasta înseamnă că limita de viaţă a unui om se situează 
undeva în jurul valorii de o sută de ani. 

Cum rămâne, însă, cu toţi acei oameni care au trăit 
foarte mult (atingând chiar şi vârsta de 150 de ani), despre 
care a scris psihologul Ken Pelletier? In India, este 
cunoscut faptul ca exista numerosi yoghini care depasesc 
in mod curent limitele efectului Hayflick. Cum reusesc 
acestia? 

Uma Goswami (2003) a intalnit un astfel de yoghin pe 
vremea cand era studenta. In timpul unei calatorii in sudul 
Indiei, alaturi de parintii ei, in minunatul loc numit 
Kanyakumary, aceasta a auzit de un yoghin in varsta de 
260 de ani, Maica Mayi despre care se spunea ca traieste 
sub apa in cea mai mare parte a timpului. Urna a fost 
rugata sa astepte la mal, ceea ce a si facut. Orele se 
scurgeau si toti cei care o insoteau pe Uma au plecat. 
După aproximativ patru ore de aşteptat, un grup de câini a 
aparut de nicaieri si, la scurt timp, Maica Mayi a iesit din 
apa. Nu părea atât de bătrână si, cu toate ca nu au stat de 
vorbă, Uma s-a simţit foarte bine în compania ei. (Maica 
Mayi şi-a părăsit trupul între timp, însă există un templu în 
Kanyakumary, în amintirea ei, iar oamenii din această zonă 
nu au uitat-o). 

Cred că oamenii pot depăşi efectul Hayflick într-o 
anumită măsură deoarece, adoptând un stil de viaţă mai 
lent, putem încetini şi procesul de diviziune celulară, 
sporind, astfel, limita de viaţă permisă. 

De aici, însă, până la nemurire, este nevoie de un salt 
cuantic. Este nemurirea posibilă? 

Dacă aţi citit una din cărţile mele mai vechi, Physics 
of the Soul, ştiţi deja că răspunsul meu la întrebarea legată 


de imortalitate este un ,da” de un optimism prudent. 
Motivele mele sunt in parte bazate pe dovezi, in parte 
teoretice. 

Dovezile sunt nesigure, fara indoiala, intalnite in 
istorisiri, in cel mai bun caz. Cea mai longeviva istorisire 
este cea legată de învierea lui lisus. A înviat lisus cu 
adevărat, cu trup nemuritor, văzut fiind de câţiva (mai 
mulţi de unul) dintre ucenicii Lui? Faptul că a fost văzut de 
mai mult de o persoană este un aspect foarte important, 
deoarece doar astfel putem fi siguri de concordanța 
părerilor şi de natura fizică (grosieră) a trupului văzut. 

În India există, desigur, numeroase astfel de istorisiri. 
Voi aminti una dintre ele, în care se vorbeşte despre un 
înţelept numit Babaji, pomenit în renumita carte a lui 
Paramahansa Yoganada, Autobiography of a Yogi. Se pare 
că şi Babaji trece testul concordantei opiniilor. Multi 
oameni (inclusiv occidentali) susţin că l-au văzut, chiar 
dacă în timpuri şi locuri diferite. 

Putem oare elabora o teorie pe baza acestor istorisiri 
care vorbesc despre trupuri fizice nemuritoare? Pentru a 
răspunde la această întrebare, să parcurgem mai întâi 
ideile filosofului mistic Sri Aurobindo, legate de următorul 
stadiu al evoluţiei noastre (Aurobindo 1995, 1970, 1996). 

Încotro se îndreaptă evoluţia umană? 

Am vorbit mai devreme despre sensul evoluţiei 
biologice din perspectiva stiintei-in-interiorul-constiintei. 
Evoluţia biologică este evoluţia procesului de realizare a 
reprezentărilor pentru corpul vital (vezi capitolul 6). Pe 
măsură ce creierul se dezvoltă, mintea poate fi 
reprezentată, moment în care vorbim despre evoluţia 
procesului de realizarea a reprezentărilor mentalului. În 
acest punct ne situăm astăzi. Trăim într-o epocă a 
mentalului; realizăm reprezentări din ce în ce mai 
sofisticate ale minţii. Vedeţi cum ne folosim mintea chiar şi 
pentru a face cumpărături prin intermediul calculatorului, 
renunțând la plăcerea fizică a simţurilor tactil, gustativ, 
olfactiv şi aşa mai departe. 

Există viaţă după viaţa mentală de care ne bucurăm 


astăzi? Pentru a vedea foarte clar încotro se îndreaptă 
evoluţia umană, să facem o analiză grafică a filosofiei 


involutiei şi evoluţiei, propusă de Aurobindo (vezi figura 
18). Ce este involutia? 

Fig. 18. Viitorul nostru, din perspectiva evoluției, văzut de Sri Aurobindo. 

Involutia conştiinţei este crearea limitelor, astfel 
încât să fie posibilă manifestarea. Iniţial, avem conştiinţa şi 
toate posibilităţile acesteia, inclusiv cele ale trecutului, ale 
prezentului şi ale viitorului. Aşadar, nu poate exista o 
direcţie a timpului şi nici manifestare. In primul stadiu al 
involutiei, apare prima limitare: aceea de a juca jocul pe 
baza unui set de reguli şi arhetipuri. Acesta este 
supramentalul. 

Vorbim apoi de limitarea mentală, care presupune 
utilizarea doar a acelor posibilităţi care au un înţeles. 
Posibilităţile sunt apoi din nou limitate; vom folosi doar 
anumite „planuri” vitale, cu ajutorul cărora sunt create 
formele biologice. Obtinem astfel planul vital. In fine, 
vorbim si de nivelul fizic, componenta hardware cu 
ajutorul căreia să putem reprezenta posibilităţile mai 
subtile ale conştiinţei. În acest punct începe evoluţia, ale 
cărei două etape au fost deja parcurse. După cum a afirmat 
Pierre Teilhard de Chardin, primele două etape ne-au dat 


biosfera şi noosfera'®. Ce urmează? 

Rămâne de reprezentat supramentalul. lată ce 
observaţie si previziune minunate face Aurobindo: 
următorul stadiu al evoluţiei umane este evoluţia 
capacităţii de a face reprezentări fizice ale 
supramentalului. O dată dobândită această capacitate, 
evoluţia va continua cu realizarea unor reprezentări din ce 
în ce mai sofisticate ale supramentalului. 

Ce înseamnă realizarea unor hărţi ale 
supramentalului? 

Pentru a înţelege ce înseamnă realizarea unei 
reprezentări fizice sau a unei hărţi a supramentalului, să 
vedem mai întâi cum se realizează o reprezentare a 
supramentalului în această etapă mentală a evoluţiei. Să 
presupunem că aveţi o revelaţie creativă în legătură cu 
iubirea; cu alte cuvinte, că faceţi un salt cuantic către 
supramental, unde experimentați nemijlocit arhetipul 
iubirii. Însă corpul nu dispune de mijloacele fizice necesare 
pentru a păstra în memorie componenta supramentală a 
experienţei colapsului. 

În consecinţă, mintea va păstra o amintire temporară 
a supramentalului, sub forma unei reprezentări mentale. 
Există certitudine in această experienţă, de aceea, 
perspectiva dumneavoastră mentală asupra iubirii se va 
schimba pentru totdeauna. Totuşi, din pricina incertitudinii 
cuantice, mintea nu va putea realiza o amintire sau 
reprezentare permanentă. Aşa că reprezentarea mentală 
va fi stocată la nivelul creierului sub forma unei amintiri, 
înţelesul pe care mintea dumneavoastră îl atribuie 
experienţei cu pricina. Însă acest tip de reprezentare va fi 
întotdeauna imperfect, fiind de natură secundară. 

De aceea, misticii ne spun să trăim reprezentările 


18 După teologul vizionar de Chardin oamenii şi animalele sunt 
neuronii unei reţele în continuă dezvoltare, un fel de cortex cerebral al 
Pământului. În varianta modernă la această reţea se adaugă întregul 
sistem media şi al reţelelor de telecomunicaţii. Acesta este principiul 
care stă la baza proiectului revoluţionar intitulat Constiinta Globală 
Planetară, o colaborare internaţională cu sediul la Universitatea 
Princeton din SUA. 


reproducerilor mentale ale experienţei supramentale cu 
speranţa că, dacă vom trăi această experienţă, exersând 
(perfecțiunea depinde de acest lucru!), ne vom însuşi 
arhetipul. 

Însă rareori se întâmplă ca înţelesul mental atribuit 
unei experienţe arhetipale să fie acelaşi pentru două 
persoane. În consecinţă, învăţăturile bazate pe acest tip de 
experienţă vor fi diferite, generând numeroase confuzii. 
Astfel iau naştere diferitele religii. 

Sigur că aceste învățături nu vor fi niciodată 
perfecte. Din acest motiv, majoritatea liderilor spirituali 
cunoscuţi astăzi ajung sa fie controversati. Când situaţia se 
agravează, aceştia nu mai sunt capabili să trăiască ce au 
descoperit. 

Cum reuşesc oameni precum lisus sau Buddha să 
înveţe să iubească la modul absolut? De fapt, nu „învaţă” 
niciodată în mod perfect; nimeni nu poate acest lucru, fără 
a deţine capacitatea de a face reprezentări fizice directe. 
Însă persoane precum Buddha sau Hristos au acces 
permanent la supramental (stare a conştiinţei numită 
turiya în sanscrită), de aceea pot iubi clipă de clipă, 
invocând nemijlocit supramentalul. 

Capacitatea de a face o reprezentare fizică directă a 
arhetipurilor supramentale va elimina această dificultate 
cu care ne însuşim arhetipurile: iubire, frumuseţe, 
dreptate, adevăr, bine, etc. Atunci vom putea trăi aceste 
arhetipuri cu aceeaşi uşurinţă cu care învăţăm să calculăm 
doi plus doi. Acest fapt va avea drept consecinţă 
schimbarea drastică a modului în care transmitem mai 
departe aceste arhetipuri. 

Aşadar, Aurobindo a numit acest stadiu al evoluţiei 
„coborârea” zeilor (arhetipurilor), aducerea lor în planul 
fizic. Poate că aceasta va necesita o transformarea a 
materiei înseşi. 

Aţi citit, probabil, cele două cărţi minunate ale lui 
Jean Shinoda Bolen, Goddesses în Everywoman şi Gods în 
Everyman. Nu sunt zeii şi zeițele deja reprezentaţi în noi? 
Bolen vorbeşte despre posibilitatea reprezentării 


arhetipurilor, a zeilor şi a zeitelor in noi, cu ajutorul 
efortului mental. Din nefericire, însă, această modalitate 
dă naştere umbrelor, deopotrivă; iar adevărul este că nu 
putem elimina umbrele niciodată, nu în totalitate. 

Ideile lui Carl Jung pot, de asemenea, rezona cu cele 
ale lui Aurobindo. Ca şi Aurobindo, Jung a înţeles că scopul 
evoluţiei umanităţii este transformarea „inconştientului în 
conştient”. Ceea ce Jung (1971) a numit inconştient 
colectiv, Aurobindo (si eu, de asemenea) numeşte 
supramental. Cat despre modul in care îl putem 
transforma în conştient, modul în care arhetipurile se pot 
manifesta, metoda preferată a lui Jung era definită cu 
ajutorul metaforei  „alchimie”. Alchimia înseamnă 
transformarea metalului de bază în aur, cu alte cuvinte, 
transformarea materiei, exact ideea lui Aurobindo. 

Care este legătura dintre evoluţie şi nemurire? 

Următoarea întrebare este: Cum ar arăta acest 
aparat responsabil cu realizarea reprezentărilor? Un 
supercreier, neocortexul despre care vorbesc unii 
neurofiziologi? 

Să ne gândim. Vorbim despre reprezentarea 
arhetipurilor în corpul nostru şi despre trăirea acestora. 
Unul dintre arhetipuri este Adevărul însuşi. Ce rost ar avea 
Adevărul dacă nu ar fi etern, sau, cel puţin, dacă nu ar 
dura foarte mult timp? Astfel, realizarea reprezentărilor 
arhetipurilor în acest corp dominat de entropie iese din 
discuţie. 

Trebuie să ne gândim la un tip de materie fizică mult 
mai subtilă decât materia grosieră obişnuită, dar mai puţin 
subtilă decât corpurile subtile (vital, mental, supramental). 
Această materie „supramentală” trebuie să fie marcată de 
distincţia micro-macro, astfel încât măsurarea cuantică să 
poată fi realizată în planul unei astfel de materii. Legea 
entropiei - dezordinea înlocuieşte ordinea - este redusă la 
minim, de aceea, săgeata entropică a timpului abia îşi face 
simţit efectul. În consecinţă, totul pare mereu nou, iar 
procesul de îmbătrânire este foarte lent. 

Un alt mod de a vedea lucrurile este acela că, 


deoarece acum este reprezentat în planul fizic, 
supramentalul poate dirija mentalul, vitalul şi fizicul. 
Astfel, orice problemă ar apărea la nivelul acestor corpuri 
inferioare, poate fi imediat corectată. Boala nu prea mai 
are loc într-o astfel de lume. 

Care este legătura dintre aceasta materie 
supramentală şi materia noastră obişnuită? Pentru planul 
material obişnuit, materia supramentală este, desigur, 
invizibilă; cu alte cuvinte, nu este permisă interacţiunea 
nemijlocită între cele planuri. Aceste lumi vor interactiona 
numai prin intermediul conştiinţei, tot aşa cum noi 
experiem corpurile subtile. 

Sigur că supramentalii vor avea un avantaj în faţa 
mentalilor (noi), prin faptul că cei dintâi deţin controlul 
asupra tuturor celor trei niveluri - mental, vital şi fizic, 
inclusiv asupra planului fizic grosier. Astfel, aceştia vor 
avea oricând acces la universul nostru, însă noi nu-i vom 
putea vedea decât dacă ni se dă capacitatea temporară de 
a realiza acest lucru. 

Se va petrece această evoluţie în viitorul apropiat? 

Aceasta este cea mai grea întrebare. Cred că sunt 
semne că suntem pregătiţi pentru această schimbare 
majoră. 

În primul rând, epoca mentală dă semne de 
decadenta de ceva vreme. Cu siguranţă, şi-a depăşit 
momentul de vârf. Poezia este moartă în prezent. 
Câştigătorul Premiului Nobel pentru literatură în 2002, 
V.S. Naipaul, a spus ceva legat de dispariţia romanelor, 
locul acestora fiind luat de gunoaie aflate în topul 
vânzărilor care seamănă cu romanele, dar care sunt la fel 
de ireale precum domeniul fantasticului. În mod similar, 
muzica clasică occidentală este înlocuită tot mai mult cu 
piese lipsite de orice noimă. 

Acesta nu este decât un aspect. Aţi observat, 
probabil, că principalele probleme ale lumii în care trăim 
nu pot fi soluționate pe cale mentală. Aceste probleme 
includ: 

probleme legate de poluarea mediului şi încălzirea 


globală probleme legate de micşorarea resurselor 
energetice probleme legate de armele nucleare problema 
menţinerii democraţiei în faţa puterii media probleme 
legate de economia progresivitatii şi nu în ultimul rand 
probleme legate de economia sistemului de sanatate. 

Nu ar fi în totalitate o glumă daca am spune ca 
trebuie sa devenim nemuritori, deoarece altfel ne-ar fi 
imposibil din punct de vedere economic sa avem grija de 
sănătatea noastră. 

Al treilea tip de dovezi este mai controversat. Ideea 
este că în ultima vreme a crescut numărul vizitatorilor din 
„spaţiu”. Vorbesc, bineînţeles, despre fenomenul OZN- 
urilor. Unii dintre aceşti vizitatori sunt fiinţe inferioare, 
care suferă de negativitate şi sănătate şubredă, ca şi noi, 
fiind neinteresanti. Însă unii dintre vizitatori sunt fiinţe 
radiante, care deţin puteri supranaturale, dintr-o civilizaţie 
supramentală. Care să fie motivul acestor vizite, dacă nu 
acela că suntem pregătiţi să facem saltul evolutionar către 
nivelul lor? 

La sfârşitul anilor '80, biologul John Cairns şi 
colaboratorii săi (1988) au făcut importanta descoperire a 
mutatiei direcționate: atunci cand sunt lipsite de hrană, 
bacteriile directioneaza creşterea propriei rate a 
mutatiilor, astfel încât să se poată transforma într-o specie 
care să dispună de hrană din abundență în mediul 
înconjurător (vezi şi Goswami şi Todd 1997). Dacă 
bacteriile pot face acest lucru, dacă bacteriile pot evolua 
pentru a supravieţui, înseamnă că şi noi putem. 
Supravietuirea, în acest caz, înseamnă un singur lucru: 
trezirea în universul supramental. 

